
Distrugerea treptată a sufletului uman, a ceea 
ce este duhovnicesc, la cei apropiați ai noştri sau la 
strămoşii noştri îndepărtați, ni se poate transmite, ca 
moştenire, ieşind la iveală, dintr-odată, sub forma bo- 
lilor. Însă oreau să spun ceva cu cea mai mare convin- 
gere: nici o boală nu poate fi pusă exclusiv pe seama 
stării de păcătoşenie, fie ea proprie sau a strămoşilor. 
Este sigur că tot ce nu este bun ia naştere pe pământ, 
deoarece omul dintru început, în persoana lui Adam 
şi a Evei, a căzut din unirea cu Dumnezeu. Totuşi nu 
putem spune că schizofrenia, cancerul sau vreo altă 
boală sunt legate neapărat de starea de păcătoşenie. 
Se întâmplă însă adesea ca Domnul să-i dea omului o 
boală, spre mântuire. 


Mitropolitul Antonie de Suroj 


Ce ţi-e scris, în frunte ţi-e pus! 
Se poate schimba aceasta? 


Un tânăr neliniştit a venit odată la marele 
duhovnic al timpurilor noastre, Sfântul Paisie 
Aghioritul. Nu se putea stăpâni în nici un chip. 
S-a aflat după aceea că un duhovnic nepriceput, 
în loc să-i dea un sfat înțelept tânărului, a pus 
toate problemele şi nenorocirile lui pe seama 
moştenirii genetice. Din cauza impasului în care 
s-a trezit, tânărul a căzut în deznădejde.! 

Sfântului Paisie îi părea rău că oamenii se chi- 
nuiesc uneori la gândul că au parte de o moşte- 
nire foarte grea. De fapt, demonul le trimite un 
astfel de gând ca să-i înfricoşeze, să le întunece 
mintea şi să-i scoată din fire, fără vreun motiv 
serios. „Chiar dacă în om ar exista vreo moşteni- 
re păcătoasă, ea nu poate rezista în faţa harului 
lui Dumnezeu”, spunea sfântul?. 

1 Părintele Paisie Aghioritul, Cuvinte, vol. III, Lupta du- 


hovnicească, Moscova, 2003, p. 318. 
2 Ibidem, p. 48. 

Cu toate acestea, duhovnicul athonit nu nega 
sau diminua rolul genelor. „Fiecare om a primit 
daruri de la Dumnezeu pentru a se folosi, chiar 
dacă aceste daruri sunt folosite de om în sco- 
puri bune sau rele”, mai spunea părintele. „Dacă 
omul va folosi darurile primite spre folosul său, 
atunci va atinge treapta desăvârşirii.”! Neajun- 
surile noastre, fie că sunt rodul propriei neaten- 
ţii, fie că sunt moştenite de la părinți, sunt, de 
asemenea, proprietatea noastră. Fiecare dintre 
noi trebuie să lupte corespunzător, pentru a se 
elibera de aceste neajunsuri (subl. ns. — K. Z.). 

Despre influența reciprocă a moştenirii şi a 
duhovniciei scrie şi duhovnicul Mănăstirii Pe- 
cerska din Pskov, arhimandritul loan (Krestian- 
kin). Acesta avertizează o femeie care i-a cerut 
un sfat, în legătură cu complicațiile spirituale şi 
medicale pe care le are un avort: „Uciderea copi- 
ilor este un păcat de moarte. Urmările acestuia 
se răsfrâng în primul rând asupra dumneavoas- 
tră, iar apoi asupra copiilor pe care i-ați născut. 
Aceştia se vor chinui în viaţă şi vă vor pedepsi 
pentru uciderea frățiorului lor în aşa fel, încât nu 
veţi putea rezista. Aşa că alegeți dumneavoastră 
ce doriți să faceți în viață.”? 

În altă scrisoare, marele duhovnic mângâie 
inima plină de necaz a unei mame care a născut 
un copil anormal din punct de vedere psihic. „În 


1 Ibidem, p. 159. 


? Scrisorile arhimandritului loan (Krestiankin), ed. a 2-a, 
Mănăstirea Pskov-Pecerska, 2002, p. 50. 

puterea mea stă doar să mă rog pentru toți cei 
necăjiţi. V-aş mai sfătui să analizați şi din punct 
de vedere duhovnicesc cele ce se petrec cu dum- 
neavoastră. Căci, dacă nu ar fi existat boala copi- 
lului, aţi fi continuat să vă «veseliți» în viață, fără 
să ştiţi că înaintați spre beznă. Al doilea moment 
important în viaţa dumneavoastră este acela al 
bolii fiului, care reprezintă o epitimie' pentru cei 
care, din voința dumneavoastră, nu au văzut lu- 
mina zilei. lar dacă aceasta este o epitimie, atunci 
va urma şi iertarea. Pecetea nebuniei nu-i va face 
rău sufletului copilului şi cei care vorbesc despre 
sufletul său luminat spun adevărul.”? 

Starețul a binecuvântat ca fiul nenorocit să fie 
dus la un spital-internat special şi acolo să fie îm- 
părtăşit. „Altă soluţie nu există. Căci dacă el va 
face, în nebunia sa, rău cuiva, atunci dumnea- 
voastră, şi nu el, vă veți tângui pentru fapta să- 
vârşită. Fie ca Dumnezeu să vă dea înțelepciune 
şi tărie!”3 

Bolile urmaşilor nu sunt fundamentate în- 
totdeauna pe răul făcut de strămoşi. Să luăm ca 
exemplu hemofilia - boala monarhilor încoro- 
naţi. Regii sunt oameni din carne şi sânge. Pen- 
tru a înfrunta piedicile ivite în calea dinastiilor şi 
a păstra dreptul la tron, aceştia îşi alegeau soțul 


1 Epitimia nu este o pedeapsă, ci o măsură spre îndrep- 
tare, pe care omul care se pocăieşte o ia asupra sa, cu bi- 
necuvântarea duhovnicului. În acest context, este crucea 
dată de Dumnezeu 

2 Scrisorile arhimandritului loan (Krestiankin), p. 55. 

3 Ibidem, p. 56. 

sau soția din cercul foarte restrâns al rudelor re- 
gale. Astfel, în cazul conceperii pruncului, acesta 
avea defecţiuni genetice, care nu permiteau sân- 
gelui să se coaguleze în mod normal. 

Chiar şi în cazul unei traume minore, un ast- 
fel de bolnav are parte de hemoragii importan- 
te, externe sau interne. Adesea această boală cur- 
ma vieţile reprezentanților celor mai importante 
curți regale europene. Mutaţia fatală l-a atins şi 
pe prinţul Leopold, fiul reginei Victoria a An- 
gliei, în aceeaşi măsură şi pe țareviciul Aleksei, 
moştenitorul tronului rus. 

Deşi cauza hemofiliei este cunoscută foarte 
bine, boala este până astăzi incurabilă, afectând 
doar bărbaţii. Femeile sunt doar purtătoare ale 
acestui defect genetic. Totuşi nu toate bolile ge- 
netice reprezintă o pedeapsă pentru greşelile ge- 
neraţiilor anterioare. Dar cu siguranţă că orice 
anomalie genetică ne face să ne gândim la rădă- 
cinile noastre, la duhovnicia celor adormiţi din 
neamul nostru şi a rudelor în viaţă. 

După cum se vede, moştenirea genetică şi du- 
hovnicia trebuie privite într-o strânsă legătură. 
Legătura aceasta este mult mai strânsă şi com- 
plicată decât pare la prima vedere. Pentru a fi 
clarificată, trebuie înțelese natura duhovniceas- 
că şi trupească a omului, cauzele bolilor şi vin- 
decarea lor (vezi Addenda ]). 

Nu suntem doar ființe duhovniceşti sau tru- 
peşti. După cum se exprima foarte bine mitropo- 
litul Antonie de Suroj: „Deplinătatea omului nu 
constă în duhul sau sufletul său, ci în unitatea 

dintre suflet şi trup. În această privinţă trupul 
nostru este mult mai important şi capătă posi- 
bilităţi foarte mari, în comparație cu ceea ce cre- 
dem de obicei.”! 

De aceea, atunci când analizăm natura du- 
hovnicească a omului, trebuie să avem în vede- 
re neapărat partea biologică a acestuia, iar în ca- 
drul analizării funcţiilor organismului, să avem 
în vedere psihologia şi duhovnicia sa. Şi totuşi, 
simptomele bolilor trebuie separate de căderea 
morală. Nu este un secret faptul că suntem țe- 
suţi din contradicții. Bucuria şi tristețea, inspira- 
ţia şi apatia, setea de câştig şi mustrările de con- 
ştiinţă, toate acestea sunt legate strâns, într-un 
nod. Să ne amintim, de exemplu, de ţarul Ivan 
cel Groaznic, tiranul crud şi, în acelaşi timp, ru- 
gătorul smerit, în timpul căruia Rusia a cunoscut 
mari biruințe, dar şi cutremure pe măsură. Cine 
se poate edifica mai bine cum a fost, de fapt, per- 
sonalitatea acestui om? 

Rădăcinile multor întâmplări, boli şi neputin- 
ţe din viața noastră se află în tainițele sufletului, 
în „cele mai dinlăuntru ale inimii”, în faptele in- 
conştiente, în tendințele moştenite şi obişnuințe- 
le căpătate pe parcursul vieţii. Rolul geneticii nu 
poate fi totuşi supraevaluat. 

Influenţa genelor şi a mediului înconjurător 
asupra comportamentului oamenilor este studi- 
ată de o ramură relativ nouă a ştiinţei: genetica 


1 Mitropolitul Antonie de Suroj, Opere, Moscova, 2002, 
p. 107. 

personalităţii. În cadrul acesteia au fost adunate 
o mulțime de fapte, inclusiv unele foarte intere- 
sante şi controversate. Ele urmează să fie anali- 
zate critic. Astfel, în „Science”, una din reviste- 
le cunoscute în toată lumea, se consideră într-o 
mare măsură că până şi alegerile politice, gustu- 
rile muzicale sau alegerea concediului sunt in- 
fluenţate genetic.! 

Aceasta nu înseamnă, desigur, că există vreo 
genă a „predispoziţiei pentru muzica rock” sau 
a „concediului în Alpi”. Totuşi este puțin proba- 
bil ca preadolescentul care este un împătimit al 
muzicii rock să prețuiască la fel de mult şi cântă- 
rile bisericeşti. La fel, un profesor de conservator 
nu va distruge totul în calea sa în urma înfrân- 
gerii suferite de echipa de fotbal al cărei supor- 
ter este. Este clar că trebuie să se aibă în vedere 
atât vârsta, cât şi educaţia, reputaţia, mentalita- 
tea, cultura generală şi premisele genetice ale 
persoanei. Ar fi greşit să excludem total impor- 
tanţa ultimelor, căci este dovedit faptul că gene- 
le acţionează direct sau indirect asupra funcții- 
lor şi trăsăturilor psihologice. Printre acestea se 
numără măsura activităţii, a închiderii în sine, a 
agresivităţii, a sexualității. La tânăr aceste carac- 
teristici sunt diferite față de cele ale omului în 
vârstă. 

Nu este uşor să răspunzi la întrebarea cum 
anume influențează genele structura trupului şi 


1 Holden C., „Genetics of Personality”, în „Science”, 
1987, nr. 237, p. 598. 

dezvoltarea organismului, caracteristicile psihi- 
cului şi ale personalităţii. Genele pot fi legate de 
patimi şi de păcatele de moarte prin intermediul 
fiziologiei organismului, prin activitatea celule- 
lor şi a ţesuturilor. Acţiunea moştenirii depinde 
de voia lui Dumnezeu, de ispitele demonilor, de 
mediul înconjurător, de cercurile sociale, de edu- 
caţie şi, desigur, de eforturile personale ale omu- 
lui. Nu punem aici la îndoială importanța facto- 
rilor genetici, ci vorbim despre comportamentul 
şi bunăstarea noastră, de sănătatea şi lumea inte- 
rioară, care nu sunt definite de genetică în mod 
exclusiv. Genele sunt fundamentul organis- 
mului. În baza acestui fundament, conformân- 
du-se Providenţei divine sau ignorând-o, omul 
îşi poate forma personalitatea. Este foarte peri- 
culos şi stupid chiar să construieşti ceva pe un 
sol instabil... 

Să aruncăm o privire, astfel, asupra relațiilor 
dintre moştenire şi duhovnicie în lumina învăţă- 
turii ortodoxe şi a ultimelor realizări ale ştiinţei. 


CAPITOLUL I 


„Genealogia” păcatului 


Meditând la soarta omului, Sfântul Nicolae 
din Serbia ne spune următoarele: „Începând cu 
Adam şi până în zilele noastre un râu roşu de 
sânge acoperă şuvoiul negru al păcatului. Păca- 
tul se ascunde în sânge şi din sânge se transmite 
păcatul, prin sânge păcatul se moşteneşte, de la 
Adam până în zilele noastre.” ! 

Diagnosticul este amar, dar just. Din punct de 
vedere ortodox, noi toţi suntem copiii lui Adam 
şi ai Evei şi suntem vinovaţi, chiar dacă nu avem 
vreo vină. Nimeni din noi nu a păcătuit perso- 
nal, dar cu toții suntem părtaşi la păcatul origi- 
nar. Aceasta înseamnă încălcarea legii dumneze- 
ieşti şi îmbolnăvirea sufletului căzut din harul 
divin. 

Păcatul originar este o alterare moştenită 
sau, după cuvântul Sfântului Maxim Mărturisi- 
torul, o pătimire, putreziciune şi mortificare?. 

1Sf. Nicolae Sârbul (Velimirovici), Convorbiri sub munte, 
Moscova, 2002, p. 223. 


2 Sfântul Maxim Mărturisitorul, Opere, vol. II, Moscova, 
1994, pp. 129-131. 

Analizând textele Sfântului Maxim, cercetătorii 
ajung la concluzia că păcatul originar este un 
mecanism înnăscut sau o tendinţă a omului de 
a nu-L căuta pe Dumnezeu, ci plăcerea fizică!. 

„Biserica Ortodoxă Răsăriteană a înţeles în- 
totdeauna prin păcatul originar «sămânţa putre- 
ziciunii», acel defect moştenit şi înclinație spre 
păcat, pe care oamenii le primesc de la Adam. 
[...] conceperea şi naşterea sunt canalul prin care 
se transmite acest defect protopărintesc.”? 

Întru fărădelegi m-am zămislit şi în păcate m-a 
născut maica mea, spune cu pocăință în fața lui 
Dumnezeu prorocul David (Psalmi 50, 7). Apos- 
tolul Pavel leagă direct defectul păcătos al natu- 
rii umane de păcatul lui Adam: Printr-un om a 
intrat păcatul în lume şi prin păcat moartea, aşa că 
moartea a trecut la toți oamenii, fiindcă toți au păcă- 
tuit (Romani 5, 12). 

„Adam a fost dat morții şi atunci judecata a 
trecut la toți oamenii, aşa cum patima a trecut ca 
de la rădăcină la crengi... Adam a răspândit asu- 
pra întregului neam omenesc o moştenire care 
trece firesc la toți, în virtutea blestemului său”, 
ne învaţă Sfântul Chiril al Alexandriei?. 


! Epifanovici S.L., Sidorov A.I., Cuviosul Maxim Mărtu- 
risitorul şi teologia bizantină, Moscova, 1996, pp. 83-84. 

2 Arhimandritul Alipie (Kostalski-Borodin), Arhim. 
Isaia (Belov), Teologie dogmatică. Cursuri, Institutul Sfântul 
Tihon, 1994, p. 249. 

3 Sfântul Chiril al Alexandriei, Glafire sau explicații deose- 
bite la locuri alese din Pentateuhul lui Moise, în Opere, vol. II, 
Moscova, 2001, pp. 16-17. 

Autorul cunoscutelor Schițe ale teologiei dogma- 
tice ortodoxe, protoprezbiterul Nikolai Malinovski, 
identifică „păcatul moştenit în urmaşii lui Adam” 
cu „starea păcătoasă a naturii sau cu defectul pă- 
cătos moştenit”. Iată de ce părinţii pot transmite 
copiilor, nepoților, strănepoților şi tot aşa, ca în- 
tr-un lanţ al generaţiilor, înclinațiile spre patimi, 
neajunsuri trupeşti şi predispoziţii spre boli!. 

„Urmaşii lui Adam, conchide protoprezbite- 
rul Nikolai, moştenind natura infestată de păcat, 
înmulțesc păcătoşenia moştenită prin păcatele 
personale şi de aceea rabdă pedeapsa pentru pă- 
catul condamnat în Adam, ca fiind cel din care se 
trag cu toții.” ? 

Defectul moştenit a lovit neamul omenesc cel 
nefericit şi îl împânzeşte ca o tumoare canceroasă?. 
În om binele s-a amestecat cu răul şi a încetat să 
mai fie bine cu adevărat, asemenea modului în ca- 
re hrana gustoasă şi folositoare devine otravă sub 
acţiunea elementelor chimice corespunzătoare. 

„Toţi se nasc stricaţi pe lumea aceasta, cu pre- 
zenţa sau cu sămânţa tuturor patimilor, sublinia- 
ză Sfântul Teofan Zăvorâtul. Depinde de tempe- 
rament ca la unul această sămânță să se dezvolte 
într-un fel sau în altul, dar şi de educaţie şi, cel 
mai mult, de imitare, care se alimentează cu 
exemple, obiceiuri şi relaţiile cu societatea. Ase- 


1 Prot. N. Malinovski, Introducere în teologia dogmatică, 
Moscova, 2003, pp. 328, 332. 

2 Ibidem, p. 333. 

3 Despre aceasta vezi: Zorin K.V,, Ce este „defectul moşte- 
nit”. Un punct de vedere al unui medic ortodox, Moscova, 2004. 

menea unui copac tânăr, omul se îndoaie după 
cum bate vântul, iar dacă rămâne astfel, ajunge 
să deprindă obiceiurile proaste, care devin, du- 
pă cum se mai spune, a doua lui natură.”! 

De când Adam a dorit să se aşeze în centrul 
creaţiei pe sine, iar nu pe Dumnezeu, tendinţa 
principală a inimii noastre a devenit egoismul. 
La baza iubirii de sine se află căutarea plăcerilor 
sau, după cum spunea Sfântul Maxim Mărturisi- 
torul, „lipirea pătimaşă faţă de trup”?. 

Nu în zadar Apostolul Pavel ne spune să um- 
blăm cuviincios, ca ziua: nu în ospeţe şi în beții, nu în 
desfrânări şi în fapte de ruşine, nu în ceartă şi în piz- 
mă. Culmea nesimțirii şi a învârtoşării inimii este 
să săvârşeşti cu nesaţ toate faptele necurăției (vezi Ro- 
mani 13, 13-14; Galateni 5, 16; Efeseni 4, 18-19). 

Scrierile autorilor contemporani descoperă 
noi hotare ale prezicerilor teologice din vechi- 
me. Astfel, savantul englez Richard Dawkins, în 
cartea sa Gena egoistă numeşte omul ființă defec- 
tă din punct de vedere biologic, care se îngrijeş- 
te doar de interesele proprii. „«Egoismul gene- 
tic» ne conduce doar spre două tipuri de sacrificii 
(mai degrabă, ceva care împinge spre autosacrifi- 
care) comportamentale: apărarea speciei şi căuta- 
rea avantajului reciproc. Dragostea dezinteresată, 

1 Sfântul Teofan Zăvorâtul, Scrieri despre morala creştină, 
Moscova, 1994, p. 291. 


2 Sfântul Maxim Mărturisitorul, Opere, vol. I, Moscova, 
1994, p. 108. 

jertfelnică, faţă de copii este un instinct părintesc, 
un nucleu al maternității şi paternității.”! 

Frâna care opreşte înclinația biologică spre 
egoism constă, conform Providenţei Divine, în 
porunca creştină Iubeşte-ți aproapele ca pe tine în- 
suți (Matei 22, 39) şi în alte recomandări creşti- 
ne. Chemându-ne să ne supunem interesele per- 
sonale în fața normelor şi a cerințelor societății, 
aceste porunci sprijină creşterea duhovnicească 
a omului şi supraviețuirea umanităţii, în general. 
În acest plan, principiile creştine ajută la ținerea 
în frâu şi chiar la biruirea egoismului oamenilor. 

Sprijinindu-se pe rezultatele obținute, R. 
Dawkins se adresează cititorilor cu o chemare 
caracteristică: „Haideţi să încercăm să învăţăm 
să fim mărinimoşi şi altruişti, deoarece suntem 
din natură egoişti. Haideţi să înțelegem spre ce 
ne împing genele egoiste, deoarece doar astfel 
vom putea, cel puţin, șă le diminuăm activitatea, 
lucru pe care nu-l poate face altă specie biologică 
în afara omului” 2. 

Psihanalistul Peter Kutter din Stuttgart consi- 
deră că lăcomia, în fapt egoismul, este baza sau 
izvorul tuturor patimilor. Indiferent la ce am visa 
noi, fie mâncăruri deosebite sau băuturi înnebuni- 
toare, relaţie intimă, bogăţie, dorință de putere, de 
slavă, cauza unică a acestor dorințe este lăcomia. 
Conform lui P. Kutter, aceasta este nevoia de a pri- 


1 Dawkins R., Gena egoistă, Moscova, 1993, p. 24. 
2 Ibidem, p. 3. 

mi imediat ceea ce îți doreşti, pentru a putea simţi 
plăcerea. Altfel, omul se simte gol şi părăsit!. 

Cele spuse de R. Dawkins şi de P. Kutter ser- 
vesc drept comentariu ştiinţific strălucit al cu- 
vintelor Apostolului Iacov: De unde vin războaiele 
şi de unde certurile dintre voi? Oare nu de aici: din 
poftele voastre care se luptă în mădularele voastre? 
Poftiţi şi nu aveți; ucideți şi pizmuiţi şi nu puteți do- 
bândi ce doriți; vă sfătuiți şi vă războiți, şi nu aveți, 
pentru că nu cereţi. Cereți şi nu primiţi, pentru că ce- 
reți rău, ca voi să risipiţi în plăceri (Iacov 4, 1-3). 

Aşadar iubirea de sine este sămânța păcatului 
semănată în noi din vechime. La fel ca buruieni- 
le, aceasta creşte şi împinge omul spre orice fel 
de fărădelege. 

Sfinţii Părinţi au stabili care este legătura în- 
tre genetică şi ordinea apariției patimilor. Întâi 
de toate, avem de-a face cu trei patimi ereditare: 
pofta trupului, pofta ochilor şi trufia vieții (| loan 2, 
16). Aceste trei patimi de bază dau naştere la al- 
te opt patimi: lăcomia, desfrânarea, iubirea de ar- 
ginți, mânia, mâhnirea, deznădejdea, slava deşartă 
şi mândria. La fel ca zalele unui lanţ, acestea sunt 
atrase una după alta. Doar slava deşartă şi mândria 
sunt patimi autosuficiente din cele enumerate. 

Sfântul loan Casian presupune că „lăcomia, 
desfrânarea, iubirea de arginţi, mânia, mâhnirea 
şi deznădejdea sunt legate între ele printr-o înru- 
dire, astfel că înfăptuirea uneia dintre acestea dă 


1 Cutter P., Dragostea, ura, invidia, gelozia. Psihanaliza pa- 
timilor, Sankt-Petersburg, 1998, p. 90. 

naştere celeilalte... de aceea împotriva acestor pa- 
timi trebuie luptat în acelaşi fel, trecând de la ul- 
tima către cea dinaintea ei... Pentru a birui deznă- 
dejdea, mai întâi trebuie luptat împotriva tristeţii; 
pentru a alunga tristeţea, trebuie înăbuşită mânia; 
pentru a stinge mânia, trebuie alungată iubirea de 
arginţi; pentru a scăpa de iubirea arginților, tre- 
buie să punem frâu desfrânării; pentru a lupta cu 
pofta trupească, trebuie strunită lăcomia”!. 

Toate patimile se împart, de asemenea, în tru- 
peşti şi sufleteşti. Cele trupeşti sunt lăcomia şi 
desfrânarea, căci acestea îşi au rădăcina în nece- 
sitățile biologice şi în instincte. Uneori este foar- 
te greu să deosebeşti elementele lor fiziologice 
de cele psihologice. Însă omul hotărăşte singur 
dacă se lasă ispitit sau nu. 

Celelalte şase patimi sunt sufleteşti, acționând 
fără ajutorul trupului. „Provenind din înclinația 
sufletească, acestea nu numai că nu aduc nici un 
fel de plăcere trupului, dar îl şi lovesc cu boli pe- 
riculoase, hrănind sufletul bolnav cu dezmier- 
dările unei hrane iluzorii.”? 

„Unele patimi care s-au născut în suflet trec în 
trup, iar altele invers”* — învaţă Sfântul loan Scă- 
rarul. Într-adevăr, unele feluri de mânie, deznă- 
dejde lumească şi tristeţe apar din cauze interioa- 


1 Scrierile cuviosului părinte loan Casian, Moscova, 1993, 
p. 246. 

2 Ibidem, p. 241. 

3 Cuviosul loan, egumenul Muntelui Sinai, Scara, 1908, 
p. 127. 

re, inclusiv din cauza tulburării sistemului nervos 
şi a hormonilor (vezi cap. al VII-lea - al IX-lea). 

Alte patimi, trecând într-o stare de păcat al 
spiritului şi învârtoşând inima cu lipsa pocăin- 
ţei, sunt privite ca fiind mult mai grave. Acestea 
strigă la cer pentru răzbunare. Păcate de moarte 
(I loan 5, 16) sunt hula împotriva Sfântului Duh 
(Matei 12, 31-32), dezicerea conştientă şi hotărâ- 
tă de credința creştină, mai ales de credința în În- 
truparea Fiului lui Dumnezeu (| loan 4, 3; Evrei 
10, 262-31), ura faţă de oameni (| loan 3, 15), lip- 
sirea lucrătorilor de plata meritată (Iacov 5, 1-5), 
jignirea şi lovirea părinţilor (Matei 15, 4). 

Deosebit de grele, unele patimi duc sufletul la 
moartea veşnică şi de aceea se cheamă de moarte!. 
În conformitate cu tradiţia Sfinţilor Părinți există 
şapte păcate de moarte: 

— mândria până la considerarea sinelui ca fi- 
ind Dumnezeu (cultul propriului „eu”); 

- iubirea de arginți ca a lui Iuda; 

- invidia fără margini (atunci când eşti extrem 
de necăjit de binele aproapelui, când duşmăneşti 
pe cei care au succes şi-i bârfeşti ş.a.) 

— lăcomia nesfârşită a pântecelui (şi băutura 
intră aici); 

1 Noţiunea de şapte păcate de moarte există în diferi- 
te concepții filosofice, religioase şi etice. Vom aminti doar 
aforismul lui Mahatma Ghandi: „Cele şapte păcate de 
moarte ale lumii contemporane sunt: bogăţia fără trudă, 
plăcerea fără ruşine, cunoştinţele fără caracter, afacerile 
fără moralitate, ştiinţa fără umanitate, religia fără sacrifi- 
ciu şi politica fără principii”. 

— desfrânarea de orice fel; 

— cruzimea extremă (răzbunarea, răutatea şi 
ura până la ucidere, mai ales uciderea copiilor şi 
a părinţilor); 

— neglijența duhovnicească legată de mântuire, 
ajungând până la deznădejde şi chiar sinucidere!. 


Cauzele patimilor sunt diferite. Dar acestea 
pot fi împărţite în trei grupe mari: dorința tru- 
pului, ispita mediului şi viclenia demonilor. 
„[...] Oamenii care au trup şi trăiesc în lume s-au 
ispitit de diavolul” — auzim noi în rugăciunea 
preotului înainte de Taina Spovedaniei?. 

Vom privi cu atenţie aceşti factori de apariție 
a patimilor, social-psihologici sau biologici. 

1. După învăţătura Sfinţilor Părinţi, fiecărei 
patimi îi corespunde propriul demon?. „Nu-i 
ştiţi oare pe oamenii care mint întotdeauna? — 
striga marele medic, arhiepiscopul Luca (Voi- 
no-laseneţki). Oare nu sunt aceştia posedaţi de 
duhul necurat al minciunii, în virtutea faptu- 
lui că Domnul a numit pe diavol tatăl minciu- 


1 În ajutorul celor ce se pocăiesc. Din operele Sfântului Igna- 
tie Briancianinov, Moscova, 1995, p. 8; Epistolele dogmatice ale 
ierarhilor ortodocşi din secolele al XVII-lea-al XIX-lea legate de 
credința ortodoxă, 1995, pp. 115-125; Şapte păcate de moarte, 
Moscova, 2005, p. 48. 

2 Molitfelnic, Belgrad, 1983, p. 72. 

3 Despre aceasta vezi mai amănunţit: Cuviosul loan, 
egumenul Muntelui Sinai, op. cit., pp. 207, 224; Episcopul 
Barnaba (Beleaev), Bazele artei sfințeniei. Experiența asceticii 
ortodoxe, Nijni-Novgorod, 1995, vol. 1, pp. 250-280. 


23 


GENELE ŞI CELE ŞAPTE PĂCATE CAPITALE 


nii? lar atunci când vedeţi o desfrânată, nu veți 
spune oare că este posedată de demonul cur- 
viei? Tâlharii sau bandiții care omoară zeci de 
oameni cu scopul de a fura şi care sunt capabili 
să ucidă şi un copil, oare nu sunt ei posedaţi 
de demonii lăcomiei, de demonii violenţei? Toţi 
aceştia sunt îndrăciți şi sunt mulți printre noi. 
Dar oare noi suntem departe de aceştia? Nu, că- 
ci suntem infestați de mândrie, de slavă deşar- 
tă, de invidie. Şi ce sunt acestea, dacă nu po- 
sedări de demonii mândriei, invidiei şi slavei 
deşarte?! 

2. Prieteniile rele strică moravurile bune (| Co- 
rinteni 15, 33). Acest citat din epistola Aposto- 
lului Pavel arată că imoralitatea este capabilă 
să descompună bazele sănătoase ale societății. 
Principiul este următorul: Puțin aluat dospeşte 
toată frământătura (| Corinteni 5, 6). Sau, după 
cum spune un proverb rusesc, „O lingură de pă- 
cură strică un butoi cu miere”. Influenţa nefastă 
a lumii înconjurătoare este atât de mare, că e în 
stare să distrugă chiar pe cel mai înțelept şi sta- 
tornic dintre oameni. Propaganda violenţei, a 
desfrâului şi a lăcomiei ucide milioane de sufle- 
te, iar viața ne confirmă aceasta în permanenţă. 

Un rol negativ îl joacă în această schemă educa- 
ţia necorespunzătoare. Copilul este ca un burete şi 
absoarbe deprinderile păcătoase ale rudelor şi ale 


1 Sfântul Luka (Voino-laseneţki), Grăbiţi-vă să urmaţi lui 


Hristos (predici în Simferopol, 1946-1948), Moscova, 2000, 
pp. 191-192. 

celor apropiați. Uneori, fără să ne dăm seama, el se 
obişnuieşte să mănânce mai mult decât are nevo- 
ie, să se uite la televizor foarte mult şi să se certe cu 
sau fără motiv, ţinând-o tot timpul pe-a lui ş.a. 

3. Nu arareori miezul păcatului se ascunde în 
fiziologic, adică în reacţiile biologice normale şi 
în instincte, în „patimile fireşti şi fără păcat” (foa- 
me, sete, somn ş.a.). Atunci când înclinația către 
ceva anume este foarte puternică, aceasta iese din 
controlul conştientului şi acaparează omul. Apoi, 
necesitatea, desfigurată de păcat, trăieşte înlăun- 
trul nostru cu o viață independentă, în mod auto- 
nom. Se pare că acesta este unul din semnalmen- 
tele „felului” deosebit al păcatului, despre care 
aminteşte Cuviosul Macarie cel Mare şi pe care, 
după interpretarea sa, Domnul ne îndeamnă să îl 
urâm (Luca 14, 2 şi loan 12, 25)!. 

Sfântul Teofan Zăvorâtul scrie că dacă înclinația 
violentează necesitatea, încuind-o într-o formă oa- 
recare şi denaturând-o, cu direcție greşită, atunci 
necesitatea şi natura se află în subjugare violentă?. 

Instigând aparatul genetic, sistemul nervos şi 
glandele cu secreție internă, păcatul cere, iar une- 
ori ne obligă să avem un comportament anume, ca- 
re nu răspunde cerințelor reale ale organismului. 
Spre exemplu, în loc de o hrană raţională, el împin- 
ge spre îmbuibare. Astfel, tendinţa fiziologică spre 
hrană devine lăcomie, iar noi devenim „sclavi”, 


1 Cuviosul Macarie Egipteanul, Convorbiri duhooniceşti, 


1994, p. 127. 
? Sfântul Teofan Zăvorâtul, op.cit., p. 305. 

după ce am fost „stăpâni” peste trup, fiind oameni 
fără libertate şi sănătate (vezi Cap. IV). 

Este naiv să credem că cele trei cauze indicate, 
spirituală, social-psihologică şi biologică, acțio- 
nează pe rând şi instigă patimile într-o anumi- 
tă ordine. Toţi aceşti factori acționează asupra 
noastră împreună, cu o putere întreită. Atunci 
când omul ajunge într-o mlaştină, totul îl trage 
în jos, la fund: şi apa, şi şocul intern, şi greutatea 
proprie, şi gravitația pământului... 

După părerea Avei Evagrie, dacă demonul nu 
reuşeşte să ne distragă atenţia la rugăciune, el 
„obligă temperamentul trupesc să închipuie o 
imagine în minte”. Demonii se ating de anumite 
zone ale creierului şi provoacă oamenii spre fap- 
te rele!. Vorbind în limbaj ştiinţific, puterea întu- 
nericului acționează asupra centrilor excitării şi 
stopării în scoarța cerebrală. 

„Astfel este viclenia demonilor - ne spune 
Sfântul Paisie Velicikovski —, căci ei sunt ocupați 
tot timpul cu noi; sunt ca nişte paznici, care ne 
urmăresc înclinațiile şi dorinţele... Dacă observă 
vreo înclinație la noi, ne îndeamnă spre patima 
corespunzătoare ei, aruncându-ne plase ca să ne 
prindă cât mai strâns... Demonii caută în noi un 
pretext, ca să ne încurcăm cât mai repede în do- 
rinţele şi înclinațiile noastre.”? 


1 Evagrie Ponticul, Opere ascetice şi teologice, Moscova, 
1994, pp. 84-85. 

2 Arhimandritul Paisie (Velicikovski), Crinii sau florile 
preafrumoase, Odessa, 1910, pp. 54-55. 

După cuvintele părintelui Paisie Aghioritul, 
omul sensibil şi nervos de la natură va fi făcut şi 
mai recalcitrant de demon, mai nesupus şi vio- 
lent, iar „beţivul va fi influenţat să bea din ce în 
ce mai mult”!, 

Din fericire, Domnul nu permite niciodată is- 
pite peste măsură şi dozează timpul de acţiune 
al acestora. Altfel, nimeni nu ar fi putut rezis- 
ta în acest război nevăzut. Creatorul compăti- 
meşte neputinţele noastre şi consideră că cuge- 
tul inimii omului se pleacă la rău din tinerețile lui 
(Facerea 8, 21). 

Pentru aceea pedepseşti cu măsură pe cei care cad 
şi, când păcătuiesc, le deschizi ochii şi-i dojeneşti, 
ca să se lase de răutatea lor şi să creadă întru Tine, 
Doamne (Isus Sirah 12, 2). Lăsând loc pocăinţei şi 
milostivindu-Se de cei păcătoşi, Dumnezeu ştie 
foarte bine că neamul lor este viclean şi răutatea lor 
este firească şi răsădită înlăuntru şi că gândul lor nu 
se va schimba în veac (Isus Sirah 12, 10-11). 

După cuvintele Sfântului Teofilact al Bulgari- 
ei, urmare a căderii în păcat a lui Adam, trupul 
uman s-a făcut „prieten păcatului”. Dar aceasta 
nu este vina lui. Înclinaţia sufletului spre rău îi 
oferă păcatului libertate ca să acţioneze. „Dacă 
tâlharul a ocupat un castel, nu este vina castelu- 
lui. Aşa e şi aici: dacă în mădularele mele va lo- 


1 Pr. Dionisie Taţis, Atunci când durerea străină devine a 


ta. Viaţa şi învățăturile schimonahului Paisie Aghioritul, ed. a 
2-a, Moscova, 2002, p. 166. 

cui păcatul, atunci nu trupul este rău, căci el este 
violentat în acest fel.”! 

„Faptele mărturisesc despre creşterea păcăto- 
şeniei naturii noastre căzute şi despre legătura 
dintre păcat şi predispoziţiile genetice — conchi- 
de doctorul în teologie, protoprezbiterul Vladis- 
lav Sveşnikov. În multe cazuri înclinația către o 
anumită patimă are baze genetice. Astfel, adesea 
poţi vedea acelaşi fel de mânie la trei generații 
(la bunică, mamă şi fiică)... Căderea în păcat, in- 
diferent de felul păcatului, poate fi legată de o 
anumită predispoziţie firească... Unii oameni au 
înclinații înnăscute față de anumite păcate, iar 
faţă de altele au o respingere înnăscută.”? 

Mai subliniem că se moştenesc nu patimile, ci 
doar înclinația către acestea, înclinația cea rea. 
„Înclinaţia firească spre cădere, sub influența pa- 
timilor, spune Sfântul loan Gură de Aur, poate fi 
biruită de minte cu ajutorul lucrului.”? 

Din păcate, egoismul moştenit este ca o bu- 
ruiană vie, care se înmulțeşte foarte rapid. Mi- 
grând dintr-o generație în alta, acesta produce în 
noi pleava patimilor păcătoase care, deşi ne um- 


1 Fericitul Teofilact, arhiepiscopul Bulgariei, Tâlcuire la 
epistolele Sfântului Apostol Pavel, Moscova, 1993, p. 46. 

2Prot. Vladislav Sveşnikov, Schițe ale eticii creştine, Mos- 
cova, 2000, pp. 65, 75, 102. 

* Apud Vladimirski F.S., „Atitudinea gândirii cosmo- 
logice şi antropologice a lui Nemesie din Edesa față de li- 
teratura patristică şi influența acestuia asupra scriitorilor 
ulteriori”; Nemesie al Edesei, Despre natura omului, Mosco- 
va, 1998, pp. 435-436. 

breşte libertatea, totuşi nu ne-o paralizează total. 
Iată de ce suntem responsabili pentru compor- 
tamentul nostru şi trebuie să luptăm cu patimile 
moştenite sau dobândite. Iată de ce în sufletele 
noastre se ivesc zilnic diferite conflicte interioa- 
re: între „vreau” şi „nu e voie”, între „nu vreau” 
şi „trebuie”. 


CAPITOLUL II 


Libertatea este 
lungimea lanţului? 


Pierzând punctul de sprijin reciproc în ur- 
ma căderii în păcat, duhul, sufletul şi trupul, ca 
părţi ale firii umane, au încetat să se într-ajutore- 
ze. Armonia din Rai a raţiunii, a sentimentului şi 
a voinţei s-a disipat, înlăuntrul nostru instaurân- 
du-se haosul. Noi ne descompunem aproape în 
mod real din cauza tensiunii ridicate, pe care o 
resimţim încontinuu, şi a neînțelegerilor. Păcatul 
leagă sufletul de sine. Sufletul nu poate fi elibe- 
rat decât de adevăr, dar acest lucru e greu de fă- 
cut din cauza obiceiurilor rele. - 

Un rol important în susținerea conflictelor in- 
terioare îl joacă puterea inconştientă a sufletului. 
În numele tuturor celor ce se pocăiesc, Sfântul 
Pavel strigă: Căci nu fac binele pe care îl voiesc, ci 
răul pe care nu-l voiesc, pe acela îl săvârşesc. lar dacă 
fac ceea ce nu voiesc eu, nu eu fac aceasta, ci păcatul 
care locuieşte în mine. Găsesc deci în mine, care vo- 
iesc să fac bine, legea că răul este legat de mine. Că, 
după omul cel lăuntric, mă bucur de legea lui Dum- 
nezeu; dar văd în mădularele mele o altă lege, lup- 

tându-se împotriva legii minții mele şi făcându-mă 
rob legii păcatului, care este în mădularele mele. (Ro- 
mani 7, 19-23). 

Deosebit de frumos este caracterizată această 
luptă interioară în poezia Sclavul păcatului: 

Trăiesc, dar aşa cum nu e bine, 

Trăiesc aşa, cum nu vreau eu. 

Orice-aş face, sufletul mi-e în pustie, 

Atunci când vreau să plâng, eu strig mereu, 

De vreau să fiu eu bun, mă fac mai rău, 

De vreau să fiu eu treaz, mă-mbăt din nou, 

De vreau să postesc, mă îmbuib din nou, 

De vreau să cânt, încep să plâng, 

De vreau să fiu modest, mă laud iar, 

De vreau să dăruiesc, zgârcit mă fac, 

De vreau muncă să fac, mă lenevesc, 

De vreau să lupt, îmi este frică, 

De vreau să ard, mă sting neapărat, 

De vreau, de vreau, de vreau... 

De ce trăiesc aşa cum nu e voie? 

Şi de ce trăiesc aşa cum nu vreau eu? 

Libertatea este cruce, iar nu un dar, 

Vreau binele şi fac doar răul, 

Nu sunt robul lui Dumnezeu, ci al păcatului, 

Şi m-am afundat în plăceri, pentru care voi 

muri, 
Sunt rob păcatului, fiindcă îmi fac doar voia 
mea, 
Şi chiar de blestem pe cel rău, 
ÎI slujesc în toată viața mea.! 


1 Apud Laişa N.A. „Patima ca motiv principal al com- 
portamentului omului. Biserica şi medicina”, în revista 

Care este atunci mecanismul acesta al înrobi- 
rii omului prin patimi? După învăţătura Sfinților 
Părinţi asceţi, păcatul nu se instaurează în om 
dintr-odată!. La început vine gândul către păcat. 
„Alipirea” de suflet a gândului de a păcătui este 
asemenea unei lovituri cu sabia în perete. Aceas- 
ta nu înseamnă încă păcatul, căci nu suntem în 
stare să controlăm moara gândurilor care se ro- 
tesc în mintea noastră ca un roi de muşte. „Împă- 
carea” este alt moment, atunci când ne împăcăm 
cu un gând şi ne legăm de el, ca şi cum am prin- 
de o minge care ne-a fost aruncată. În această fa- 
ză dialogăm cu gândul de a păcătui, dar suntem 
încă în stare să refuzăm continuarea discuţiei, să 
alungăm gândul din minte. 

Dacă gândul este păcătos, iar noi suntem de 
acord cu el, plăcându-ne ideea, atunci „împăca- 
rea” devine „alcătuire” („însoţire“) cu păcatul. 
Atunci când în interior am fost de acord cu gân- 
dul păcătos, încetând să-i opunem rezistenţă, 
acesta se transformă în scurt timp din „prietenul 
nevinovat” de odinioară în „despot crud”. „Înro- 
birea” este unirea totală şi subjugarea minţii de 
către gândul păcătos, „distragerea violentă şi ne- 
volnică a inimii”, care distruge pacea sufleteas- 
că. A te elibera din această robie înseamnă acum 
să lupți pentru a rupe „blocada” păcătoasă. 


„Vestitorul Exarhatului Bielorusiei”, Minsk, 1997, nr. 1 
(16), p. 58. 

1 Despre aceasta vezi mai amănunţit: Cuviosul loan, 
egumenul Muntelui Sinai, op.cit., p. 125; Cuviosul Nil, Re- 
gula vieții mănăstireşti, 1991, pp. 17-23. 

Cu timpul păcatul se înrădăcinează, devine 
obicei, parte a naturii, ca şi cum ar fi fost tot 
timpul acolo. Aceasta este faza ultimă a înrobirii 
de către păcat. Acum patima îşi îmboldeşte tot 
timpul victima spre noi căderi, jucându-se cu ea, 
aşa cum face fotbalistul cu mingea. 

Şi totul începe de la nişte gânduri nevinova- 
te! De aceea, Sfinţii Părinţi ne sfătuiesc să urmă- 
rim cu atenţie aceste gânduri păcătoase şi să ne 
păzim, aşa cum o face şoarecele care se teme de 
pisică. A tăia gândul păcătos înainte de a se înră- 
dăcina este foarte uşor. E la fel ca şi cum ai smul- 
ge o mică buruiană, spre deosebire de smulge- 
rea unui copac mare. În consecință, libertatea 
noastră interioară depinde în primul rând de 
curăţia gândurilor. Libertatea nu poate fi stăpâ- 
nită. Aceasta poate fi doar primită, ca dar al lui 
Dumnezeu, cu gândul că este tot timpul asaltată 
de duşmani şi deci în pericol. Dacă simţul sănă- 
tos al pericolului slăbeşte, atunci libertatea este 
aproape pierdută şi noi suntem bolnavi în interi- 
or. Atunci păcatul, ca o caracatiță, ne prinde, în- 
şfăcându-ne cu tentaculele sale. 

Sprijinindu-se pe tradiţia ascetică ortodoxă 
multiseculară, Sfântul Teofan Zăvorâtul descrie 
amănunţit începuturile şi mecanismele pierde- 
rii „libertăţii inimii”, ale pierderii independenţei 
noastre interioare. Fiecare dintre noi este chemat 
să se privească pe sine însuşi şi să vadă acolo 
„prizonierul legat de mâini şi de picioare, dus 
împotriva voii sale încolo şi încoace”. Cu toate 
acestea, prizonierul din noi se amăgeşte, fiind 

convins că are deplină libertate. În realitate, le- 
găturile acestui prizonier îl ţin alipit de lucrurile 
şi persoanele care îl înconjoară şi de care îi este 
foarte greu să se despartă!. 

Peştele care a muşcat momeala, deşi înoată în 
continuare, este ținut de firul pescarului. Pasărea 
din colivie, deşi se mişcă, face acest lucru doar în 
interiorul coliviei. Patimile ne lasă libertatea de 
a acţiona, atât timp cât sufletul nu li se opune. 
Altfel, ne este foarte greu să ne stăpânim. 

„Cu cât avem mai multe patimi, cu atât mai 
puţină libertate este în jurul nostru. Se poate în- 
tâmpla ca un om să fie legat cu totul, fără posibi- 
litatea de a se mişca şi a nu provoca durere celor- 
lalţi. Acesta este asemenea celui care merge prin 
pădure şi s-a încurcat în crengi şi vegetaţie, dar 
care, fiind legat de mâini şi de picioare, nu are po- 
sibilitatea să se mişte. Astfel se simte cel care este 
legat de cele lumeşti”, ne spune Sfântul Teofan?. 

În acest plan noi toţi suntem ca nişte înotători 
împotmoliți în alge. Problema principală este, de 
fapt, că, deşi nu ştim să înotăm bine, ne aruncăm 
în apă fără a-i cunoaşte adâncimea. Dacă nu pri- 
meşte refuzul imediat, păcatul se alipeşte de noi 
ca o adevărată lipitoare. Omul se afundă în ilu- 
zia permisiunii totale, privită de el în mod fals 
ca fiind „libertate”, şi nu mai apelează la „frâna” 
responsabilităţi. Astfel, el estompează mustrări- 

"Sfântul Teofan Zăvorâtul, Ce se petrece înlăuntrul nostru? 


Cartea de masă a monahilor şi mirenilor, Moscova, 1998, p. 84. 
2 Ibidem, p. 85. 

le de conştiinţă şi se afundă în „mlaştină”. Omul 
crede că este stăpân peste dorinţele, necesitățile 
şi interesele sale. În fapt, el este legat de acestea. 
Libertatea fără limite este o capcană. 

Nu trebuie să mergem departe pentru exem- 
ple în acest sens: dependenţa de tutun, de alco- 
ol, de droguri, de internet, de jocuri de noroc... 
Astăzi avem în Rusia un boom de instituţii” ale 
jocurilor de noroc. Ruşii s-au dovedit a fi mari 
adepți ai acestor jocuri. Despre aceasta avem cu- 
noştință şi din literatura clasică, unde ruşii sunt 
descrişi ca amatori ai jocurilor de noroc. 

Jocurile de noroc au devenit ca un fel de a do- 
ua natură a oamenilor împătimiţi de ele. De când 
au apărut aparatele de joc în părţile cele mai în- 
depărtate ale ţării, locuitorii oraşelor şi ai satelor 
zăngăne din jetoane aproape încontinuu. S-au 
născut deja legende despre câştiguri de poveste 
şi de aceea toți s-au avântat, în lupta cu sărăcia, 
spre aparatele de joc. 

Există şi alte motive. Într-o emisiune televi- 
zată se vorbea despre jurnalistul Felix Medve- 
dev, care lucra în timpul „perestroikăi” la revista 
„Ogoniok”. Până când s-a deschis cazinoul din 
Moscova, acest om avea apartament, trei maşini, 
şofer personal, o colecție extraordinară de cărţi 
ş.a. După aceea însă, cum ieşea din redacție, el 
arunca de fiecare dată zarurile, pentru a-şi pier- 
de iar şi iar banii şi obiectele. În curând, averea 
jurnalistului a dispărut, iar datoria a ajuns să fie 
astronomică: un milion de dolari. 

Alteori, când nu mai au bani, oamenii îşi pun 
în joc chiar şi proprii copii, după logica: „Dacă 
nu aduc banii, omorâți-mi familia!” Un paznic al 
unei săli de jocuri din Moscova nu juca pe seama 
rudelor, dar acestea l-au părăsit singure. Alt ju- 
cător, de 35 de ani, a pus un anunţ pe internet, cu 
următorul mesaj: „Le sunt dator tuturor. Nu am 
nimic. Nu pot trece de acest impas.” Acesta îşi 
amintea următoarele: „Am văzut cum oamenii 
pierdeau averi întregi. Ei, ca şi mine, credeau că 
pierd doar bani, dar şi-au pierdut sufletele, sta- 
rea, respectul de sine. Ei nu cred în altceva decât 
în imaginile pe care le arată aparatele de joc.” 

Iată încă o istorioară de groază. Am citit-o în 
presa centrală. Cadavrul tatălui a fost descoperit 
de fiul acestuia, Vitalie, dimineața, după ce s-a 
întors din tura de noapte. Alături de sârma de 
întins rufe, legată de mânerul uşii de la balcon, 
tânărul a găsit un bilet: „Lertaţi-mă, nu pot să fac 
față automatelor de joc. Am împrumutat de la 
cunoştinţe 1150 de ruble pentru a juca...” 

Apropiaţii săi nici nu bănuiau că el face aşa 
ceva. Ei ştiau doar că tatăl încearcă să reglemen- 
teze situaţia financiară a familiei cu ajutorul jo- 
curilor de noroc, dar nu pierdea niciodată sume 
mari. Şi, deodată, finalul tragic survine în urma 
unei banalități! 

Medicii consideră că obsesia pentru jocul de 
noroc (ludomania) este o boală în adevăratul sens 
al cuvântului. Ea poate dura luni sau chiar ani de 
zile şi se agravează, de obicei, în timpul nopții. 
Boala este determinată adesea de factori spirituali, 

sociali şi psihologici. O influență deosebită asupra 
oamenilor în cazul acestei boli o au devierile gene- 
tice şi biochimice (vezi cap. VI). Bolnavii nu cred 
aceste lucruri, explicându-şi comportamentul ast- 
fel: cazinoul înseamnă muzică, cântece, monitoare 
multicolore, afişe frumoase... şi nicăieri nu scrie: 
„Jocurile de noroc dăunează grav sănătății...” 

La început, conştientizezi atracţia aparatelor 
de joc. Oare nu te simţi puternic atunci când în- 
tr-o oră poți câştiga sume imense? După aceas- 
ta, tendința conştientă de a câştiga se pierde şi 
nu rămâne decât dorința de a trage de manetă şi 
de a privi ecranul colorat. Astfel de oameni stau 
pe marginea prăpastiei. Ei țin minte uneori doar 
că au plecat din sala de jocuri ca să mănânce un 
sendviş, după care au revenit la joc. Ludomania- 
cii continuă să joace şi în timpul somnului. 

Atunci când problema se agravează, bolnavul 
pierde definitiv simţul realității. Pentru el nu mai 
există vreun sens în cuvintele familie, reputaţie, 
muncă. Astfel se distruge personalitatea. Aşa că 
aceste jocuri de „nenoroc” nu aduc nici un folos. 

De ce atunci pierderea libertăţii interioare 
atrage după sine asemenea urmări catastrofale? 
Pentru a răspunde la această întrebare trebuie să 
înţelegem care este relaţia dintre personalitate, 
conştiinţă, libertate şi moştenire. 

Sfântul loan Damaschinul arată că liberta- 
tea alegerii este strâns legată de conştiinţă — es- 
te conştient de sine numai acela care este „stă- 
pânul acţiunilor sale şi nu depinde de acestea”. 
Animalele nu sunt conştiente şi înseamnă că nu 

sunt libere. „Omul însă, fiind conştient, conduce 
mai degrabă natura, nefiind condus de aceasta, 
iar urmarea acestui fapt..., doar dacă vrea, poate 
să-şi stăpânească dorinţa sau să i se supună.”! 

Această explicaţie poate fi comparată cu păre- 
rea vestitului medic şi filosof german Karl Jaspers. 
După cuvintele acestuia, conştiinţa vine nu din 
natură, ci din libertatea umană. Atunci când pro- 
cedăm inconştient, ne pierdem demnitatea reală?. 

Din păcate, oamenii se comportă adesea mai 
urât decât animalele. De ce să ne mirăm atunci 
când nemulțumitul este numit porc, leneşul 
trântor, desfrânatul dulău, neînțeleptul berbec, 
iar încăpățânatul măgar?! Cel care s-a coborât 
din punct de vedere moral, se aseamănă prototi- 
pului său din lume animală. Vom aminti aici, de 
dragul dreptăţii, şi asemănările pozitive cu ani- 
malele: cel care vede bine este numit vultur, cel 
harnic albină, iar cel viteaz leu... 

Astfel, personalitate este acel om care este de- 
osebit în fața lui Dumnezeu, care are chipul Său 
unic şi irepetabil şi al cărui nume este scris în car- 
tea vieții Mielului (Apocalipsa 21, 27). Personalita- 
tea este omul cu inima ca o comoară (| Petru 3, 4). 

Potrivit teologului V. Lossky, „personalita- 
tea este chipul lui Dumnezeu în om, libertatea 
omului în relaţie cu firea sa”. Pentru a-şi confir- 


1 Cuviosul loan Damaschin, Expunerea exactă a credinței 
ortodoxe, Moscova, Rostov-pe-Don, 1992, p. 181. 

2 Jaspers K., Vernunft und Widernunft in ibserer Zeit, 
Miinchen, R. Piper, 1950, p. 50. 

ma afirmaţia el apelează la autoritatea Sfântului 
Grigorie de Nyssa: „Personalitatea este izbăvi- 
rea de legile necesităţii, nesupunerea față de au- 
toritatea firii, posibilitatea de a te defini în mod 
liber”. De obicei ne situăm în graniţele pe care ni 
le stabilesc genele, necesităţile naturale ale orga- 
nismului, obiceiurile, caracterul, societatea etc. 
Dar esența omului nu depinde de nici una din 
acestea, ci de demnitatea, de posibilitatea de a se 
elibera de firea sa, nu pentru ca ea să fie nimicită, 
ci pentru transfigurarea ei în Dumnezeu!. 

O poziţie asemănătoare cu cea a Sfântului Gri- 
gorie, pe care o aminteşte V, Lossky, are şi psiho- 
logul şi psihoterapeutul austriac Viktor Frankl, 
care presupune că atracțiile omului față de anu- 
mite lucruri depind de spiritualitatea sa. În mod 
ideal, aceasta ne controlează şi ne înfrânează ne- 
cesităţile biologice şi sociale. Omul este atras de 
lucruri, iar animalele sunt compuse din astfel 
de atracţii. Diferenţa este evidentă. Omul repre- 
zintă, în esenţă, libertatea sa față de propriile 
atracţii, faţă de ereditate şi de mediul înconju- 
rător. Deşi soarta şi limitările sunt importante, 
totuşi noi suntem cei care decidem felul în care 
trăim. Şi aceasta nu ne-o poate lua nimeni. Fiin- 
ţa personalităţii înseamnă libertatea de a deveni 
personalitate?. 


1 Lossky V.N., Teologia mistică a Bisericii de Răsărit. Dog- 
matica Ortodoxă, Moscova, 1991, pp. 242-243. 

2 Frankl V., Omul în căutarea sensului, Moscova, 1990, 
pp. 106-112, 208-220. 

Deplinătatea personalității noastre s-a com- 
promis, ca rezultat al căderii în păcat. Înclinația 
către păcat umbreşte conştiinţa morală, limitează 
libertatea, independența şi autonomia. Nu putem 
să nu păcătuim. Dacă reuşim să ne ferim de pă- 
cate, atunci, dacă nu vom cere ajutorul lui Dum- 
nezeu în statornicie, ne vom întoarce din nou la 
ele. Legat de aceasta Apostolul Petru citează un 
proverb înțelept: Câinele se întoarce la vărsătura lui 
şi porcul scăldat la noroiul mocirlei (UI Petru 2, 22). 

Aşadar suntem liberi doar în măsura în care 
suntem legaţi de Dumnezeu şi luptăm cu pati- 
mile. Fiind ei înşişi robii stricăciunii, fiindcă ceea ce 
te biruieşte, aceea te şi stăpâneşte (Il Petru 2, 19). 
Aceasta este o axiomă: harul dumnezeiesc întă- 
reşte puterea voinţei către bine. Libertatea perso- 
nalității întărite duhovniceşte se defineşte prin 
atitudinea proprie faţă de evenimentele care se 
petrec în viața sa. Libertatea omului slab din 
punct de vedere duhovnicesc depinde de „lun- 
gimea lanţului său”. Punctăm: acel lanţ pe care 
şi l-a pus singur (sau a permis să-i fie pus). 

Să te înfrânezi sau, cu atât mai mult, să treci 
peste influența păguboasă a demonilor, a lumii 
înconjurătoare şi a moştenirii genetice defectu- 
oase este imposibil doar cu propriile puteri, însă 
la Dumnezeu toate sunt cu putinţă (Matei 19, 26). 
De aceea nu trebuie să deznădăjduim. Domnul 
are putere să mântuiască şi pe cel mai păcătos 
dintre oameni. Dumnezeu poate să ridice pe fiii lui 
Avraam din pietre..., — astfel îi încurajează Sfântul 

Ioan Botezătorul pe păcătoşii care se pocăiesc şi 
îi ameninţă pe fariseii lăudăroşi. 

Rezumăm prin cuvintele lui V. Frankl: „Moş- 
tenirea nu este decât materialul din care se con- 
struieşte omul pe sine. Ea nu reprezintă mai 
mult decât nişte pietre care pot fi utilizate sau 
pot fi aruncate de constructor. Constructorul în- 
să nu este format din pietre.”! 

Aici apare o întrebare legitimă: cum este mai 
bine să-ţi utilizezi potenţialul natural? 


1 Ibidem, p. 79. 


CAPITOLUL III 


Noi şi predispoziţiile 
noastre native 


În literatura psihologică de specialitate pre- 
dispoziţia este înțeleasă ca direcționarea spre o 
activitate corespunzătoare, necesitatea de a te 
preocupa de aceasta. Atunci când suntem încli- 
naţi să facem ceva, ne place să procedăm într-un 
fel anume. Aceasta uşurează munca. Ea devine 
atractivă şi nu este doar un mijloc de atingere a 
unui scop oarecare!. 

În această carte nu vom analiza înclinațiile 
din punct de vedere psihologic, ci medical şi teo- 
logic. Vom considera ca înclinații înnăscute da- 
turile naturale şi predispoziția moştenită spre 
ceva anume, de exemplu spre patimă, boală sau 
anomalie. 

Înclinaţiile naturale sunt de tip moştenire 
(acestea apar în momentul fecundării ovulului) 


1 Despre aceasta vezi mai amănunţit: Capacităţile şi încli- 
națiile: cercetări complexe, sub red. lui E.A. Golubeva, Mos- 
cova, 1989, pp. 151-152; Kadârov B.R., Capacitățile şi încli- 
națiile. Cercetare psihofiziologică, Taşkent, 1990, pp. 81-83. 

sau se formează în perioada embrionară (de la 
concepere până la naştere). De aceea noi nu ve- 
nim pe această lume fiind tabula rasa. Suntem de- 
ja îngreunați sau, dimpotrivă, dăruiţi cu anumite 
„bagaje moştenite”. Forța înclinațiilor moştenite 
depinde de gene, de dezvoltarea intrauterină, de 
educaţie etc. Mediul înconjurător stinge sau sti- 
mulează apariţia înclinațiilor înnăscute. lată de 
ce înclinațiile nu ies la iveală toate şi în aceeaşi 
măsură. 

Înclinaţiile înnăscute îşi pun amprenta asupra 
formării organelor şi a țesuturilor, asupra psihi- 
cului, capacităţilor, comportamentului şi, indi- 
rect, asupra formării personalităţii. Trebuie să 
învăţăm să înţelegem aceasta. De exemplu, pre- 
dispoziţia pentru cancer, schizofrenie sau epilep- 
sie influențează în mod deosebit sănătatea fizică, 
contactele sociale, precum şi viaţa duhovniceas- 
că a omului. Nu este un secret că oamenii predis- 
puşi la oarecare boli se îmbolnăvesc mai rapid 
de acestea decât cei care nu sunt predispuşi. 

Din punctul de vedere al teologiei morale, încli- 
naţiile înnăscute pot fi împărțite în trei categorii: 

- pozitive (înclinația către acuratețe etc.); 

— neutre (muzicalitate, tendința către discipli- 
ne umaniste şi tehnice etc.); 

-— negative (înclinația spre beţie, mânie, me- 
lancolie, isterie etc.). 

Trebuie să avem o atitudine foarte serioasă față 
de „bagajul nostru moştenit”. Principiul general 
este următorul: înclinațiile pozitive trebuie dez- 
voltate, cele neutre trebuie îndreptate spre vir- 

tuţi, iar cele negative tăiate. Aceasta este o com- 
ponentă foarte importantă a luptei duhovniceşti 
a creştinului pentru mântuirea sufletului său. 

Vom da câteva exemple. 

Dacă înclinația înnăscută către acuratețe este 
folosită „în mod direct”, atunci aceasta îl ajută 
pe om să se gospodărească, să fie curat, păstrător 
şi sârguincios. Cine are această calitate din naş- 
tere are un start excelent. Însă uneori (mai ales 
asociată cu un caracter epileptic) acuratețea se 
hipertrofiază, se transformă în pedantism insu- 
portabil, meschinărie, scrupulozitate şi punctua- 
litate excesivă. Aşa că este foarte dificil să comu- 
nici cu un astfel de om. 

Printre înclinațiile neutre din punct de vedere 
moral amintim tendinţele de a călători şi de a sta 
acasă, care sunt parțial condiționate de gene. Es- 
te evident că cel care are dor de ducă e bine să-şi 
canalizeze energia pentru a face ceva bun. El nu 
trebuie să privească lumea fără scop, hălăduind 
pe unde apucă, ci să cunoască manifestările cul- 
turale ale diferitor popoare sau să facă pelerina- 
je la locurile sfinte, pentru folos sufletesc. Omul 
căruia îi place să stea acasă are, în acest fel, timp 
pentru rugăciune, meditație, lectură duhovni- 
cească..., dar el îşi poate utiliza potenţialul şi 
altfel: să se închidă în sine, să se detaşeze de du- 
rerea celor din jur şi să petreacă timpul în van. 

La fel are dreptul să se comporte şi omul care 
este dăruit din punct de vedere muzical: să cân- 
te imnuri lui satan, să compună cântece murda- 
re sau, dimpotrivă, să cânte în corul bisericii şi 

să fie preocupat de arta autentică. Alegerea este 
a omului, dar auzul bun, memoria excepțională 
şi simțul ritmului le are de la natură, mai bine zis 
de la Dumnezeu. 

Din tăria moştenită a caracterului se nasc fie 
statornicia, bărbăţia şi hotărârea, fie cruzimea, 
încăpăţânarea şi lipsa de condescendenţă. Da- 
că cineva a moştenit o sensibilitate deosebită, 
aceasta este calitate neutră din punct de vedere 
etic. Unii oameni pot dezvolta pe baza unei ast- 
fel de predispoziţii trăsături de caracter precum 
milostenia, înțelegerea celuilalt, compătimirea, 
iar alţii pot dezvolta suspiciunea excesivă, neîn- 
crederea în oameni şi supărarea. 

Starețul Paisie Aghioritul afirmă: „Impresi- 
onabilitatea şi sensibilitatea sunt daruri fireşti. 
Din păcate însă, diavolul reuşeşte să le foloseas- 
că pe acestea în scopurile sale. Diavolul insuflă 
celui sensibil şi impresionabil să îngroaşe tonu- 
rile pentru a nu fi în stare să treacă peste diferi- 
te greutăți şi să cadă foarte uşor. Dacă utilizezi 
trăsătura sensibilităţii cu folos, atunci poţi ajun- 
ge la ceruri cu ea. Dacă însă permiţi ca aceasta să 
fie acaparată de diavol, atunci ea va fi dăunătoa- 
re... Astfel, omul alungă de la el darurile divine. 
În loc să mulțumească lui Dumnezeu, el înțelege 
toate pe de-a-ndoaselea.”! 

Problema nu constă în firea umană, ci în felul 
în care o capacităm pe aceasta. Atunci când per- 


1 Părintele Paisie Aghioritul, op. cit., pp. 47-48. 


46 


3. NOI ŞI PREDISPOZIŢIILE NOASTRE NATIVE 


sonalitatea face alegerea, există posibilitatea să 
se realizeze treptat înspre bine sau înspre rău. 
Înclinaţiile neutre şi, cu atât mai mult, cele bu- 
ne sunt asemenea talanţilor din Evanghelie, pe 
care stăpânul le-a lăsat slugilor sale. Unuia i-a lă- 
sat cinci talanţi, altuia doi, iar altuia unul, fiecăruia 
după putere. Repetăm: Fiecăruia după putere, nu 
prea mult, pentru ca cele primite să nu frângă 
sau să strivească omul. După un timp, stăpânul s-a 
întors la slugi şi le-a cerut să dea socoteală. Cel care a 
înmulțit, prin trudă şi rugăciune, talanţii, a intrat 
întru bucuria stăpânului său. Dar sluga vicleană şi 
leneşă, care nu a vrut să muncească, a fost arun- 
cată în întunericul cel mai din afară, unde este plân- 
gerea şi scrâşnirea dinţilor (vezi Matei 25, 14-30). 
Înclinaţiile cele rele, înnăscute, reprezintă pen- 
tru noi un interes major. Acestea nu sunt daruri 
ale lui Dumnezeu, ci „pleava celui viclean”. Într-o 
oarecare măsură, ele îl împing pe om să săvârşeas- 
că fapte care nu sunt bineplăcute Domnului. 
Uneori poţi întâlni oameni care caută „senza- 
ţii tari”. Aceştia sunt înclinați spre pericol, spre 
riscul care le stârneşte simţurile. Unii ca aceştia 
merg pe „muchia cuţitului”. O astfel de viaţă se 
exprimă în diferite feluri: tendinţa de a se preo- 
cupa de sporturi extreme (curse auto, alpinism, 
sărituri cu paraşuta ş.a.); patima drogurilor sau a 
alcoolului; patima jocurilor de noroc, a schimbă- 
rii frecvente de parteneri sexuali şi alte extreme!. 
1 Despre aceasta vezi mai amănunțit: Egorova MS,, Zâ- 


reanova N.M,, Parşikova O.V,, Peankova S.D., Certiukova 1. 
D,, Genotipul, mediul, dezvoltarea, Moscova, 2004, pp. 388-389. 

Dorinţa de „a fi pe marginea prăpastiei”, de a 
„întinde coarda la maximum”, reprezintă o par- 
ticularitate a personalităţii, alegerea acesteia. Du- 
pă părerea savantului american Marvin Zucker- 
man, aceasta se explică, în parte, prin gene!. 

Tendinţa înnăscută de a căuta „senzațiile tari” 
este una din urmările tipice ale căderii lui Adam, 
sursă a propriilor noastre păcate. Pentru a trece 
peste înclinațiile de felul acesta este nevoie cel 
puţin să le calificăm corect şi să le corelăm cu 
învățătura Părinților. Ne vom convinge în con- 
tinuare că înclinațiile păcătoase îşi au rădăcina 
în felul de a fi pătimaş al omului şi, de aceea, 
corespund unor patimi concrete. Pentru că pati- 
mile de bază sunt în număr de opt, este logic să 
structurăm şi înclinațiile negative ale omului în 
opt grupe. 

Odată cu aceasta, vom remarca din start că nu 
se poate constitui un sistem organic şi neartifici- 
al în acest sens. După cuvintele marelui râvnitor 
al asceticii ortodoxe, episcopul Barnaba (Belea- 
ev): „În patimile nebuneşti se văd doar indecen- 
ţa şi dezorganizarea”. De aceea orice schemă a 
patimilor realizată de Sfinţii Părinţi nu este uni- 
versală, deşi fiecare conţine adevărul său?. 

Acelaşi lucru se referă şi la încercările de a „le- 
ga” strâns înclinațiile înnăscute păguboase şi bo- 
lile provocate de patimile legate de simţul moral. 
În acest caz nu poți evita condiționarea, omite- 


1 Apud ibidem, pp. 450-451. 
? Episcopul Barnaba (Beleaev), op. cit., vol. |, p. 312. 

rea şi rezerva. De exemplu, Sfântul Ignatie Bri- 
ancianinov consideră că beţia este o varietate a 
lăcomiei!. Episcopul Barnaba include în aceeaşi 
„categorie fumatul şi drogurile, pe când deznă- 
„ dejdea şi sinuciderea le leagă nu atât de depri- 
mare, cât de tristețe?. Este clar că această aborda- 
re e una acceptabilă, dar nu reflectă în totalitate 
problema şi nici toate cauzele bolilor respective. 
Însumăm cele spuse mai sus astfel: 


— căderea în păcat a lui Adam; 

-— degradarea moştenită a firii umane; 

-— cele opt patimi; 

— mecanismele genetice şi fiziologice ale 
patimilor; 

— înclinațiile rele, pătimaşe; 

-— păcatele personale ale omului; 

- conflictele interioare ale persoanei; 

— lupta duhovnicească. 


Acum vom relata mai amănunțit fiecare din- 
tre cele opt grupe de înclinații rele. 


1 În ajutorul celor care se pocăiesc, p. 1. 

? Episcopul Barnaba (Beleaev), Bazele artei sfințeniei. 
Experienţa asceticii ortodoxe, Nijni-Novgorod, 1996, vol. Il, 
pp. 108-135, 247-249. 

Pântecele nepotolit 


Atracția spre hrană este o necesitate fireas- 
„că a omului. Domnul Dumnezeu i-a permis lui 
Adam să mănânce din orice pom al grădinii Ra- 
iului, în afara celui al cunoaşterii binelui şi ră- 
ului. După ce protopărintele a încălcat această 
poruncă, toți urmaşii săi au fost nevoiţi să-şi do- 
 bândească hrana în sudoarea feței. De aceea ne ru- 
găm Tatălui Ceresc: Pâinea noastră cea spre fiinţă, 
dă-ne-o nouă astăzi (Luca 11, 3). 

Apostolul Pavel spune că mâncarea nu ne apro- 
pie de Dumnezeu, căci Împărăţia lui Dumnezeu nu 
este mâncare şi băutură, ci dreptatea şi pacea şi bu- 
curia întru Duhul Sfânt (L Corinteni 8, 8; Romani 
14, 7). Hrana este necesară pentru activitatea or- 
ganismului (vezi Fapte 27, 34) şi este strâns le- 
gată de lumea interioară a omului. Atunci când 
oamenii s-au purtat fără minte pentru fărădelegile 
lor au fost umiliți. Urât-a sufletul lor orice mâncare 
şi s-au apropiat de porțile morții. Dar au strigat către 
Domnul în necazurile lor şi din nevoile lor i-a izbăvit 
(Psalmi 106, 17-19). 

Uneori, din cauza unei bucăţi de pâine, unii 
îşi chinuiesc sau îşi omoară fraţii. Înfometarea 
îndelungată desprinde adeseori masca de pe 
chipul omului şi atunci toate urâțeniile pe care 
le ascundea aceasta ies la iveală. Cel care trece 
smerit peste această nenorocire, acela rabdă cu 
cinste încercarea pentru jertfelnicie şi omenire. 

Cuviosul loan Casian arată că, în conformitate 
cu trupul, vârsta şi genul, trebuie să analizăm ca- 
litatea, cantitatea şi timpul hranei: „Dar toți tre- 
buie să aibă aceeaşi regulă de strunire a trupului 
pentru abținerea inimii şi întărirea duhului.”! 

Atracția pentru hrană se manifestă în mod su- 
biectiv prin senzațiile de foame şi de sete. Dacă 
în sânge se încalcă echilibrul dintre zaharuri, apă 
şi alte substanțe necesare, atunci organismul are 
tendința de a completa componenta lipsă. Cen- 
trele care reglementează utilizarea hranei se află 
într-un loc anume al creierului uman: hipotala- 
mus. Zonele acestuia răspund pentru senzațiile 
de foame, sete şi saţietate. Astfel, funcționează 
un sistem unic, ce menţine greutatea corpului la 
un nivel optim, indicat de gene. 

Slăbirea atracției pentru hrană se exprimă 
prin scăderea apetitului, până la dispariția com- 
pletă a acestuia, iar întărirea acestei atracții, prin 
creşterea apetitului. Lăcomia, care include chiar 
şi mâncatul lucrurilor necomestibile, se observă 
la cei cu debilitate mintală, înnăscută sau dobân- 
dită. Pe lângă excesul în mâncare, lăcomia inclu- 


* Cuviosul părinte loan Casian, op. cit., p. 51. 

| de şi nerespectarea posturilor, beţia şi alte „în- 
dulciri” fără măsură ale trupului. 


1. Îmbuibarea 


Cauzele îmbuibării sunt diferite. Sfântul loan 
Scărarul scrie că „adesea demonul se aşază în sto- 
mac şi nu-i permite omului să se sature, deşi aces- 
ta a mâncat deja toate grânarele din Egipt şi a băut 
toată apa din Nil”!. Cu alte cuvinte, cel ispitit are 
senzația de sațietate slăbită şi nu mai simte când 
se satură, nu simte când i s-a umplut stomacul. 

Adesea motivul mâncatului excesiv îl con- 
stituie mânia, tristețea, plictiseala, frica, dar şi 
sentimentul de singurătate şi de gol interior. În 
astfel de situații oamenilor li se pare că hrana es- 
tompează durerea, îi ajută să treacă peste depre- 
sii şi le conferă un sentiment de siguranță. Une- 
ori îmbuibarea devine metodă pentru eradicarea 
stresului emoțional. Psihologii sunt convinşi că 
hrănirea din belşug şi grija excesivă pentru copil 
reprezintă încercarea de a compensa insuficiența 
dragostei părinţilor pentru copii. La rândul lor, 
cu ajutorul hranei, copiii se apără de depresiile 
provocate de lipsa tandreţei materne. 

Cultura hranei poartă şi amprenta diverselor 
tradiţii naționale. Popoarele au demult formate 
ideile despre frumuseţea umană. În unele locuri 


1 Cuviosul loan, egumenul Muntelui Sinai, op. cit., 
p. 109. 

este prețuit trupul zvelt, iar în alte părți semnul po- 
ziției sociale înalte este considerat a fi obezitatea. 
Un rol important este jucat şi de factorii biolo- 
gici. Astfel, unii oameni consumă multă mâncare 
bogată din punct de vedere caloric, dar nu se în- 
graşă, iar alții, dimpotrivă, prind în greutate rapid 
şi depun eforturi foarte mari pentru a slăbi. În par- 
te, aceasta se explică prin aceea că înclinația către 
îngrăşare sau slăbire este moştenită. Ca reacție la 
diferenţele de greutate ale organismului, intră în 
acţiune diferite mecanisme compensatorii. Astfel, 
organismul se împotriveşte schimbării greutății, 
tinzând să păstreze nivelul iniţial, fixat genetic. 
Cercetători din cadrul Spitalului Central din 
Massachusetts şi de la Universitatea Cambridge 
au descoperit că la reglementarea rezervelor de 
grăsimi ale organismului participă aproximativ 
440 de gene. Trecerea de la „zvelt” la „plinuț” 
se produce pe la vârsta mijlocie a omului, atunci 
când cantitatea de energie acumulată depăşeş- 
te consumul acesteia. Omul cu greutate norma- 
lă mănâncă moderat şi satisface nevoile fireşti 
ale organismului. Omul plinuț mănâncă doar 
cu 0,1% mai mult decât are nevoie, iar cel foarte 
gras doar cu 0,2-0,3% peste normă. S-ar părea că 
nu este prea mult, dar este suficient pentru a se 
îngrăşa semnificativ. Iată care este rolul genelor 
în această privință! Deşi cercetarea a fost făcută 
pe animale, specialiştii sunt convinşi că genele 
funcţionează în acelaşi fel şi la oameni!. 


1 „Globul medical”, Revistă medicală, 2002, nr. 8, p. 22. 

Până acum nu este încă foarte clar ce anume se 
moşteneşte: forța atracției pentru mâncare, capaci- 
tatea țesuturilor de a acumula grăsimi, activitatea 
fizică redusă, obişnuința de a pune capăt stresului 
cu ajutorul hranei sau dereglarea senzaţiei fiziolo- 
gice de saţietate? Nu este exclus ca toţi aceşti fac- 
tori să aibă un aport comun la apariția obezității. 

Îmbuibarea este foarte periculoasă pentru cei 
care sunt genetic predispuşi spre obezitate. Părin- 
ţii cu o masă corporală normală au astfel de copii 
în 7% din cazuri. Dacă unul dintre părinţi suferă 
de obezitate, atunci copilul poate deveni obez în 
40% din cazuri, iar dacă ambii părinţi sunt obezi 
posibilitatea îngrăşării creşte la 80%!. În mare, 
masa corpului depinde de circumstanţe exterioa- 
re (de exemplu, caracterul hranei şi al muncii), iar 
înălțimea şi constituția sunt condiționate genetic. 

Aceasta ne obligă să ne punem, în modul cel 
mai serios, problema influenţei reciproce a in- 
formaţiei genetice şi a substanţelor nutritive. 
Omul predispus la obezitate slăbeşte greu şi se 
îngraşă foarte uşor, spre deosebire de cel care 
nu are o astfel de moştenire genetică. Tocmai de 
aceea el trebuie să urmărească atent felul în care 
se alimentează, pentru a evita urmările nefaste 
asupra stării sale de sănătate. 

Trebuie să începi de la naştere cu atenţia spori- 
tă. S-a observat că alăptarea în primele ore după 
naştere blochează cu câteva luni gena obezității 


1 Brăutigam V,, Christian P., Raad S., Medicina psihoso- 
matică: Manual, Moscova, 1999, p. 280. 

la copil, nepermiţând astfel dezvoltarea aşa-zi- 
sei „memorii a țesutului adipos”. Pruncii alăp- 
taţi imediat după naştere evită pericolul obezi- 
tăţii, chiar dacă au o moştenire genetică negativă 
din acest punct de vedere. Aceasta se datorea- 
ză nepreţuitului colostru (predecesorul laptelui 
matern, eliminat de glandele mamare). Alăpta- 
rea artificială nu are astfel de efecte. 

În continuare sunt foarte importante grija 
pentru noul născut, hrănirea acestuia, activita- 
tea fizică ş.a. Dar este un fapt sigur că anumi- 
te substanțe nutritive fie frânează, fie activează 
dezvoltarea genei obezității. 

Aşadar nu este deloc indiferent pentru apara- 
tul nostru genetic şi pentru sistemul imunitar ce 
fel de hrană consumăm! Nu este un secret fap- 
tul că unele produse sunt toxice, cancerigene sau 
provoacă alergii. Noi însă, de multe ori, avem în- 
credere în reclame, riscând astfel să ne oferim, 
nouă şi copiilor, un „ucigaş” la masă, mai bine 
zis în loc de masă. 

Pentru sănătatea omului are importanță nu 
doar raţia zilnică, ci şi felul în care mâncau stră- 
bunii. În acest sens foarte interesante sunt cerce- 
tările savantului suedez Gunnar Kaati şi ale cole- 
gilor săi. Aceştia au analizat evoluţia bolilor a 300 
de suedezi născuţi între 1890 şi 1920. Datele pe 
care le aveau au fost confruntate cu datele despre 
recoltele strânse în Suedia în anii copilăriei paci- 
enţilor. Datorită acestei informații este mai uşor 
să analizezi condiţiile de hrană ale oamenilor în- 

tr-o anume perioadă. Apoi cercetătorii au studiat 
şi starea de sănătate a nepoților acestor oameni. 

S-a ajuns la concluzia că nepoții celor care au 
mâncat fără măsură în copilărie au mai multe şan- 
se să se îmbolnăvească de inimă şi au diabet de 4 
ori mai des decât nepoții celor care au mâncat cu 
măsură în copilărie. În fapt, concluzionăm că bu- 
nicii lacomi distrug sănătatea nepoților lor. Cau- 
za acestei legături nu este clară deocamdată, căci 
foamea şi sațietatea nu se fixează în gene. Totuşi, 
particularităţile vieţii bunicului influențează în- 
tr-un fel oarecare starea de sănătate a nepoților!. 

Rezultatele publicate au dat naştere multor 
întrebări. Încă urmează să se afle dacă şi regimul 
alimentar al bunicilor pe linie maternă (bunicile, 
străbunicile ş.a.m.d.) se reflectă asupra sănătății 
urmaşilor. Dar faptul descoperit ne obligă să ne 
gândim bine la responsabilitatea noastră asupra 
sănătăţii generaţiilor viitoare. 


2. Alcoolismul 


Analizând biografia împărătesei Ecaterina a 
II-a şi pe cea a fiului său Pavel I, psihiatrul rus 
Vladimir Feodorovici Cij ajunge la o concluzie 
interesantă: aceştia nu erau gurmanzi, fiul moş- 
tenind de la mama sa neplăcerea de a mânca. 
Împăratul se mânia foarte repede dacă nu i se 


1 „Felul de a mânca al bunicului influenţează nepoții?”, 
în rev. „Ştiinţa şi viaţa”, 2003, nr. 3, p. 50. 

împlinea dorinţa, oricât de mică ar fi fost, dar 
niciodată nu a făcut observaţie vreunui servitor 
pentru mâncarea prost gătită!. 

Ambilor nu le plăceau băuturile alcoolice. Ţi- 
nând seama de alcoolismul generalizat în socie- 
tatea timpului respectiv, abținerea lui Pavel 1 este 
de mirare. Acesta nu şi-a căutat niciodată mân- 
gâierea în vin şi, deşi era împătimit de militărie, 
nu se asemăna cu ofițerii beţivi. V.E. Cij explică 
toate acestea prin ereditate?. 

Sigur că principala cauză a evadării cuiva în îm- 
părăţia iluziilor alcoolice şi narcotice este golirea 
spirituală, pierderea sensului vieții, alienarea ori- 
entărilor morale, ideologia consumismului şi cul- 
tul succesului material. Începuturile personalită- 
ţii „alcoolice” (şi „narcomane”) îşi au rădăcina, de 
asemenea, în educaţia incorectă şi obişnuința de a 
îndepărta disconfortul cu ajutorul stupefiantelor. 

Dar un aport important în cazul dependen- 
ței de alcool îl are şi moştenirea genetică. Despre 
aceasta citim în... Biblie. Acolo se spune că îngerul 
Domnului a venit la soția dreptului Manoe şi i-a 
prezis: Iată, ai să zămisleşti şi ai să naşti un fiu; aşadar 
să nu bei vin şi sicheră şi să nu mănânci nimic necurat, 
căci copilul chiar din pântecele mamei şi până la moar- 
te va fi nazireu al lui Dumnezeu (Judecători 13, 7). 

1 Cij V.E,, Psihologia omului rău, a stăpânului, a fanaticului. 
Notiţe ale unui psihiatru, cuvânt înainte de N.T. Unaneaţ, 


Moscova, 2001, p. 107. 
2 Ibidem, p. 107. 

Să amintim că în timpurile Vechiului Testament 
nazireii îndeplineau slujiri deosebite Domnului şi 
îşi asumau de bună voie anumite privaţiuni (mai 
ales să nu bea alcool). Să ne gândim acum puţin 
de ce Sfântul Înger îi porunceşte mamei înainte de 
zămislire şi în timpul sarcinii să aibă un mod de 
viaţă ca cel al nazireilor? Oare nu ca să nu mân- 
jească în vreun fel pe alesul Domnului încă din 
pântece, ci să cultive în el înclinarea spre trezvie? 

Rezistenţa la consumul alcoolului depinde, 
într-adevăr, de mai mulţi factori spirituali şi ge- 
netici. Genele anume controlează cantitatea şi 
funcţiile fermentului care „prelucrează” alcoo- 
lul în organism. Dacă acest ferment este insufi- 
cient, atunci molecula de alcool din ficat se des- 
compune cu dificultate şi astfel apare alergia la 
alcool. Aceasta este caracteristică, spre exemplu, 
eschimoşilor, aleuţilor, locuitorilor din peninsu- 
la Ciukotka şi indienilor din America de Nord. 
Chiar şi de la doze mici persoanele care fac par- 
te din triburile enumerate încep să aibă tensiu- 
ne joasă, puls intensificat, pielea înroşită, senza- 
ţii de vomă. Reacţia extremă a acestora la alcool 
este coma, care le pune viaţa în pericol!. 

Nu doar rezistenţa la alcool se moşteneşte, ci 
şi predispoziția spre alcoolism. Această patimă 
se transformă într-o boală gravă, mai ales dacă 
omul creşte de mic în medii sociale negative din 
acest punct de vedere. 


1 Karson R., Batcher ]., Mineka S., Psihologia anormală, 
ed. a 11-a, Sankt-Petersburg, 2004, pp. 634-635. 

Să presupunem că s-au adunat vreo 15 bă- 
ieţi la o petrecere. Dorind să se simtă maturi sau 
bine dispuşi, beau alcool. În general, beau cam 
aceeaşi cantitate de alcool fiecare. După un an 
unii din ei mai beau la întâlniri de acest gen, dar 
pot să se şi abţină, iar alții nu pot rezista fără să 
bea alcool. Există mai multe explicaţii ale acestui 
fapt: duhovniceşti, psihologice şi medicale. Nu 
este exclus ca de vină să fie anume înclinația ge- 
netică înnăscută. 

Subliniem că se moşteneşte nu alcoolismul în 
sine, ci riscul dezvoltării acestuia. Una din ipo- 
tezele ştiinţifice afirmă că „gena biologică a alco- 
olismului” se transmite nemijlocit de la tată la fiu 
şi de la mamă la fiică. Alţi cercetători indică faptul 
că nu există o astfel de genă. Numai că acum s-au 
descoperit cam 15 gene, ale căror defecte sunt le- 
gate de această boală (alcoolismul). Iată de ce co- 
piii alcoolicilor, înfiaţi de familii în care nu se bea, 
se îmbolnăvesc de 4 ori mai des de alcoolism cro- 
nic decât copiii părinţilor sănătoşi! Conform sta- 
tisticilor, în familiile sănătoase devin alcoolici cam 
9% dintre fii, iar în cele de alcoolici 37%!. Diferen- 
ţa, după cum se vede, este copleşitoare. 


Despre aceasta vezi mai amănunţit: Liciko A.E,, Biten- 
ski V.S., Narcologie adolescentină: Manual, Leningrad, 1991, 
pp. 138-139; Liskovski O.V., Riscul genetic de dezvoltare a al- 
coolismului: Intoxicația şi dependența alcoolică, Minsk,1988; 
Romanov K., Kaprio ]., Rose R.]., Koskenvuo S., Genetics of 
alcoholism: effects of migration on concordance rates among ma- 
le twins // Alcohol. Suppl!., 1991, nr. 1, pp. 137-140. 

La 30% dintre bărbaţii alcoolici cel puţin unul 
dintre părinți a avut probleme cu alcoolismul. 
Boala se regăseşte la astfel de persoane în 29,5% 
din cazuri, față de 11,4% cum e cazul familiilor 
sănătoase. Atunci când ambii părinții sunt alco- 
olici această cifră ajunge la 41,2%. Printre fiice- 
le familiilor nebăutoare nivelul celor care cad în 
patima alcoolului este de 5%. Dacă unul din pă- 
rinţii femeii a fost alcoolic, cifra creşte la 9,5%, 
iar dacă ambii au avut această boală, la 25%1. 

Să ne închipuim acum următoarea situaţie: 
doi gemeni sunt zămisliți în acelaşi ovul fecun- 
dat. Este vorba de monozigoți, care sunt identici 
din punct de vedere genetic şi foarte asemănători 
şi la exterior. Să presupunem că s-au născut din 
părinţi care beau mult. În acest caz ambii gemeni 
riscă în mare măsură (54% din cazuri) să devină 
alcoolici, chiar dacă din diferite motive sunt des- 
părţiți şi educați în familii şi sfere sociale diferite. 

Altă situaţie este atunci când părinții alcoolici 
zămislesc gemeni din două ovule. Aceştia sunt 
dizigoți şi, deoarece atât din punct de vedere ge- 
netic, cât şi la exterior nu seamănă între ei foarte 
tare, nu este obligatoriu ca ei să se îmbolnăvească 
de alcoolism în aceeaşi măsură. Unul din ei poate 
fi mai predispus decât celălalt. Doar în 28% din 
cazuri vor deveni alcoolici ambii gemeni, indife- 
rent dacă aceştia cresc împreună sau separat. 

Directorul Institutului pentru probleme me- 
dico-biologice din cadrul Centrului naţional 


1 Karson R., Batcher ]., Mineka S., op. cit., pp. 633-634. 

de narcologie al Ministerului Sănătăţii din Ru- 
sia, academicianul Irina Anohina, presupune că 
la baza dependenţei psihice de alcool stau une- 
le deranjamente ale sistemului nervos, în „cen- 
trul plăcerii” din creier. Impulsurile nervoase se 
transmit cu ajutorul diferitelor substanțe chimi- 
ce — neuromediatori (dopamină, serotonină ş.a.), 
iar alcoolizarea îndelungată duce la insuficien- 
ţa dopaminei. Deficitul continuu al acestei sub- 
stanțe contribuie la apariţia depresiei, la extenu- 
area psihicului şi degradarea personalității! 

Mai mult, alcoolul reprimă producerea „hor- 
monilor fericirii” în organism (endorfina, en- 
cefalina) şi slăbeşte funcţiile receptorilor cores- 
punzători. Din această cauză organismul duce 
tot timpul lipsă de combinaţiile biologice active 
necesare. Atunci apare necesitatea acută de a le 
primi din afară. Alcoolul, în schimb, se substitu- 
ie funcţiilor „hormonilor fericirii” şi atunci cer- 
cul vicios se închide. Cu cât omul bea mai mult, 
cu atât mai puţin produce organismul acestuia 
„hormonii fericirii” şi are nevoie din ce în ce mai 
mult de altă doză de alcool. Astfel se formează 
una din zalele dependenţei. 

Odată cu trecerea timpului, la alcoolici, mai 
ales pe fondul unei moşteniri negative, se schim- 
bă structurile responsabile de diverse procese 


1 Anohina L.P, Mecanismele biologice ale dependenței de 
substanțe psihactive (patogeneza). Cursuri de narcologie, Mos- 
cova, 2001, pp. 15-16; „Alcoolismul, narcomania şi geneti- 
ca”, „Revista medicală”, nr. 22, 26 martie, 2003, p. 9. 

psihice şi chimice. Copiii alcoolicilor suferă de 
multe ori de insuficienţa „centrului plăcerii” (sis- 
temul „recompensei pentru creier”) şi a „hormo- 
nilor fericirii”. Pe urmele părinţilor lor, aceştia 
sunt împinşi spre căutarea anumitor plăceri în 
viaţă, spre hedonism, şi atunci încep să bea!. 

În lumea ştiinţifică şi cea teologică există para- 
lele în ce priveşte părerile despre această boală. 
Sfântul loan Damaschin scrie că trupul se dedă 
cu uşurinţă patimilor, căci în el se află „mirosul 
şi simțul păcatului, adică plăcerea şi satisfacția”. 
Forţele josnice ale sufletului împing omul spre do- 
bândirea plăcerilor interzise de Dumnezeu. Sursa 
acestei înclinații este senzualitatea, complacerea 
în păcat?, „dulceaţa vremelnică a păcatului”. 

Traducând această părere în limbaj contem- 
poran, psihologul şi preotul Andrei Lorgus vor- 
beşte despre existența în organism a unor com- 
plexe psihofiziologice stabile. În cadrul acestora 
„se păstrează memoria stimulării specifice a tru- 
pului, care duce la plăcere”. Mai departe, depen- 
denţa chimică declanşează mecanismul special 
care provoacă de fiecare dată o stare emoţională 
concretă — plăcerea:. 

Astfel, cu ajutorul alcoolului, plăcerea se do- 
bândeşte pe calea „lăturalnică” (biochimică). Şi, 
pentru că, prin natura sa, omul tinde spre ferici- 

* „Alcoolismul, narcomania şi genetica”, p. 9. 

2 Cuviosul loan Damaschin, op. cit., p. 327. 

3 Pr. Andrei Lorgus, Conţinutul teologic şi psihologic al 
noțiunii de „patimă”, http://www.fapsyrou.ru. 

rea autentică, negăsind-o, se mulţumeşte cu un 
surogat. În fapt, dacă plăcerea este obținută uşor, 
atunci omul nu se mai gândeşte să obțină şi ferici- 
rea. Atunci când scopurile spirituale sunt schim- 
bate cu reacţiile chimice, viața se încheie într-un 
impas, într-o capcană. Rațiunea nu tinde spre ce- 
ea ce este înalt, ci caută fundul sticlei de băutură. 

Astfel se împlineşte ce este scris în Sfânta 
Scriptură: Vei fi ca unul care stă culcat în mijlocul 
mării, ca unul care a adormit pe vârful unui catarg. 
M-au lovit... Nu m-a durut! M-au bătut... Nu ştiu 
nimic! Când mă voi deştepta din somn, voi cere iarăşi 
vin (Pilde 23, 34-35). 

Copiii alcoolicilor sunt predispuşi de obicei 
spre impulsivitate şi risc, sunt instabili emoțio- 
nal şi au greutăți în privinţa planificării acţiuni- 
lor. Pe viitor, adolescenţii nervoşi şi tinerii cu in- 
telect subdezvoltat vor fi înclinați spre cruzime, 
agresivitate, fapte criminale şi vor fi foarte uşor 
influențabili... Problema se agravează pentru că 
astfel de persoane sunt convinse de binefaceri- 
le alcoolului, refuzând categoric să se considere 
bolnave sau să se trateze. 

Astfel, obiceiul „otrăvitor” se implantează la 
nivelurile genetic, biochimic şi fiziologic, după 
care trece de la o generaţie la alta. 

Despre asemănarea dintre mamele beţive şi 
odraslele acestora care s-au dedat aceleiaşi pa- 
timi vorbea şi Aristotel. „Beţivii nasc beţivi” sună 
aforismul unui alt filosof grec — Plutarh. Genea- 
logia urmăreşte astfel de familii nenorocite, din 
generaţie în generație. 

Oricât de curios ar părea, fiicele alcoolicilor 
(indiferent care dintre părinţi este bolnav), chiar 
dacă nu sunt prinse de alcoolism, se mărită de 
două ori mai des cu alcoolici decât fiicele părin- 
ţilor care nu beau. Fiii alcoolicilor nu au astfel de 
preferințe. Probabil că genele „rude” „atrag” so- 
ţia către soți. 

Un rol important în această privinţă este jucat 
de psihologie. Copilul copiază inconştient „ma- 
nierele” din familie şi stereotipurile de comporta- 
ment. El îşi însuşeşte stilul de comunicare învăţat 
acasă şi îl transmite ulterior în propria familie. 

Dar să nu ne grăbim cu concluziile condam- 
nând! În viaţa reală nu sunt toate chiar atât de 
clare şi liniare. Putem vorbi mai degrabă des- 
pre o tendinţă decât despre o schemă crudă. În- 
tr-adevăr, genele influențează soarta oamenilor, 
dar nu o predetermină şi nu ne lipsesc de liber- 
tatea voinţei. Foarte mult depinde şi de educaţie, 
de efortul personal, de puterea de a înfrunta psi- 
hologic şi pedagogic obiceiurile rele. 

Tatăl lui Beethoven era alcoolic cronic. De mic 
copil compozitorul se îmbolnăvea foarte des şi 
grav, iar pe la mijlocul vieţii (31 de ani) a surzit 
complet. Toate acestea însă nu l-au împiedicat să 
cucerească înălțimile artei muzicale şi să-şi în- 
scrie pe veci numele în istoria artelor. De aceea, 


1 Despre aceasta vezi mai amănunțit: Schuckit S.A., 
Tipp ].E., Kelner E., Are daughters of alcoholics more likely 
to marry alcoholics?, Am. ]. Drug. Alcohol Abuse, 1994, nr. 
20 (2), pp. 237-245; Velikov V.V,, „Încotro merge evoluția 
omenirii?”, în rev. „Omul”, 2003, nr. 2, p. 25. 

proverbul bătrânesc „Ce se naşte din pisică şoa- 
reci mănâncă” este adevărat doar în ce priveşte 
animalele şi plantele, căci harul lui Dumnezeu şi 
dragostea omului fac, cu adevărat, minuni. 

Foarte multe depind de educaţie, de efortul 
personal, de posibilitatea de a trece psihologic şi 
pedagogic peste obiceiurile rele. Trebuie să fim 
foarte atenţi la copiii şi adolescenţii care sunt hi- 
peractivi, emoționali, neastâmpărați sau, dim- 
potrivă, închişi (vezi Cap. VIII şi Addenda VI). 
Aceştia simt o stare de disconfort încă de timpu- 
riu şi nu înţeleg ce se întâmplă cu ei, căutând o 
ieşire din starea de stres care îi macină. Odinioa- 
ră, o astfel de ieşire din starea nervoasă era par- 
ticiparea la cercuri de creaţie, de sport ş.a., dar 
comercializarea societăţii şi „capitalismul sălba- 
tic”, care au acaparat țara noastră, nu mai permit 
petrecerea frumoasă a timpului liber şi odihna. 

De obicei, copiii alcoolicilor sunt predispuşi 
spre impulsivitate şi risc, sunt instabili şi îşi pla- 
nifică acţiunile cu dificultate. În viitor, adolescen- 
ţii nervoşi şi tinerii cu intelect redus vor fi predis- 
puşi spre cruzime, agresivitate, acţiuni criminale 
şi influenţe negative... Problema este că şi ei sunt 
convinşi de binefacerile alcoolului, refuzând să 
se considere bolnavi şi, implicit, să se trateze. 

În multe cazuri este bine să se meargă la un 
consult medical-genetic. Dacă în familie s-au mai 
întâlnit cazuri de îmbolnăvire de alcoolism sau 
de narcomanie, atunci este bine să se ştie care 
sunt riscurile de predispoziție la copil. Astfel se 
poate prognostica riscul pentru sănătatea omu- 

lui ale cărui rude suferă de dependenţă alcooli- 
că. Mai mult, analiza genetică permite determi- 
narea măsurii în care utilizarea de către părinți 
până şi în timpul sarcinii a substanţelor toxice 
(în special alcool şi droguri) poate dăuna. 

Testarea este doar primul pas. Cel de-al doilea 
este să convingi copilul să nu încerce ceea ce este 
periculos, deşi i-l propun prietenii, vânzătorii şi 
reclamele. Trebuie subliniat însă că nu alcoolul 
este periculos, ci alcoolismul. Din păcate, con- 
vorbirile educative despre folosul şi daunele a 
ceva anume îi irită, de obicei, pe copii, iar dorin- 
ţa de a gusta din „fructul interzis”, în ciuda „in- 
sistenţelor celor maturi”, este foarte mare. Mult 
mai atractive par expoze-urile prietenilor despre 
extazul alcoolic, despre „nirvana” drogului, des- 
pre ţigările ca simbol al maturității şi indepen- 
denţei față de „babaci”. Din povestirile prieteni- 
lor, chiar şi mahmureala pare ceva romantic şi 
de dorit. De aceea este foarte important să se ex- 
plice că testarea va arăta doar predispoziția spre 
o anumită patimă. Şi astfel, poate că aceasta nu 
va fi privită ca o sperietoare sau ca un pericol, ci 
ca o grijă sinceră pentru binele lui. 

Dacă cei maturi au motive să creadă că odras- 
la lor are predilecție spre alcool, nu trebuie să cre- 
eze tot felul de scene isterice sau să meargă pe la 
vrăjitoare. Este mai bine să se adreseze după aju- 
tor unui preot şi unui medic narcolog. La prima 
întâlnire este mai bine să se meargă fără copil şi 
să se discute despre ce este neliniştitor în compor- 
tamentul acestuia, despre cercul său de prieteni 

ş.a. Păstorul iubitor şi medicul experimentat vor 
putea da o mână de ajutor la necaz. Terapia du- 
hovnicească (vezi despre aceasta mai amănunţit 
în K. Zorin, Ce este blestemul moştenit?, pp. 226-276 
şi idem, Scoală-te şi umblă — paşi spre însănătoşire, 
pp. 259-299), în asociere cu profilaxia ambulatorie 
sau staționară, va da rezultate excelente. 

Din experiența unui medic narcolog din Mos- 
cova, Evghenii Brun, atunci când reuşeşti să în- 
veţi un om să primească plăcere nu de la sub- 
stanțele chimice, ci de la spirit, partea medicală 
a problemei este rezolvată. Tocmai în aceasta şi 
constă tratamentul. Medicul încearcă să înțelea- 
gă din ce altceva, în afară de tutun, alcool sau 
drog, ar putea simți pacientul bucurie şi satisfac- 
ție, indicând o ieşire din situaţie. 

O semnificație importantă o are educaţia religi- 
oasă corectă. Aceasta trezeşte o „imunitate spiri- 
tuală” şi previne apariția dependenţei la copil, de- 
oarece omul credincios are sufletul plin de harul 
Domnului. Sufletul lui nu suferă de gol. Dacă su- 
fletul vă este gol, atunci, după cuvântul Evanghe- 
liei, în el se va sălăşlui diavolul (Luca 11, 24-26). 


3. Narcomania 


Cele spuse despre alcoolism sunt în mare par- 
te valabile şi pentru narcomanie. După părerea 
cercetătorilor ruşi şi străini, formarea dependen- 
ței de alcool are trăsături caracteristice comune 

cu dezvoltarea dependenţei de narcotice. Expe- 
riența confirmă aceasta. Alcoolicii cronici combi- 
nă destul de des băutura cu ţigările sau cu stu- 
pefiantele. Narcomanii sunt, de asemenea, în 
mare măsură „omnivori”. Câteodată, dorind să 
se desprindă de dependenţa de heroină, meta- 
donă şi alte opiate, aceştia le înlocuiesc intențio- 
nat cu alcoolul. După cum se spune, „cui pe cui 
se scoate”. Dar cu ce preţ?! 

Nu este un secret faptul că spre întrebuințarea 
substanţelor psihoactive stupefiante sunt predis- 
puşi în mare măsură oamenii cu înclinații înnăs- 
cute. Specialiştii ruşi au cercetat 47 de familii în 
care au existat membri consumatori de narcotice, 
chestionând 816 rude ale acestora. S-a dovedit că 
dacă tata sau mama sunt narcomani, atunci copiii 
lor, la fel ca şi copiii alcoolicilor, vor tinde spre plă- 
ceri senzuale. Mult mai clar se petrece aceasta pe 
linie masculină, atunci când ambii bărbaţi, şi tatăl 
şi fiul, sunt narcomani. Cu cât este mai departe 
legătura de rudenie cu narcomanul, cu atât mai 
uşor îi este omului să se lupte cu setea de drogi. 

Drogurile au o influenţă negativă nu doar asu- 
pra personalității, psihicului şi comportamentu- 
lui, ci şi asupra vieţii intime a omului. Ele di- 
minuează apetitul sexual, sucombă procesul de 


1 Despre aceasta vezi mai amănunţit: Radcenko A.F., 
Rohlina S.L., .„Familiile celor bolnavi de narcomanie”, în 
„Revista de neuropatologie şi psihiatrie”, Korsakova S.S., 
ed. a 2-a, 1990; Bogomolova R.T., Dumnezeu şi natura vinde- 
că. Cum să ne izbăvim de alcoolism, narcomanie şi fumat, Mos- 
cova, 2003, p. 264. 

formare a spermatozoizilor şi posibilitatea ovule- 
lor să fie fecundate. În câteva luni de injecții cu 
heroină se dereglează grav ciclul menstrual al fe- 
meii şi funcţiile glandelor de secreție internă. Cu 
timpul, muşchii uterului se atrofiază. Sentimen- 
tul de om incomplet duce la un disconfort excesiv, 
ajungându-se la depresii şi tentative de suicid. 

Dacă fecundarea a avut loc totuşi, şansele de 
a naşte un copil sănătos sunt foarte mici în ast- 
fel de cazuri. Placenta funcționează anormal din 
cauza drogurilor. De aici şi proasta hrănire a fă- 
tului, ceea ce duce la un sfârşit letal. Copiii fe- 
meilor narcomane sunt de obicei născuți prema- 
tur, slabi, au probleme în dezvoltare, au masă 
musculară mică şi sunt scunzi. Imunitatea le es- 
te scăzută şi de aceea riscă să se îmbolnăvească 
mai des de boli infecțioase. Psihicul acestor co- 
pii este zdruncinat, dezvoltarea vorbirii îngreu- 
nată, memoria şi concentrarea slăbite. În viitor 
toate acestea pot împinge omul spre consumul 
de droguri!. 

Încă un aspect important: medicina contem- 
porană permite anestezicele la naştere. Astfel 
se poate naşte fără dureri, chiar dacă naşterea e 
cu probleme. Sigur că femeile sunt de acord cu 
aceasta, deoarece durerile naşterii sunt insupor- 
tabile. Numai că cercetătorii suedezi de la Uni- 
versitatea din Goteborg au stabilit următoare- 
le: dacă femeii i se administrează timp de zece 


1 „Ginecologia”, Revista Universităţii din California, sub 
red. lui K. Nisvander şi A. Evans, Moscova, 1999, pp. 55-63. 

ore înainte de naştere nu mai puţin de trei doze 
de barbiturice (somnifere) sau preparate pe bază 
de morfină, atunci posibilitatea ca pruncul să fie 
atras de narcotice creşte de cinci ori.! 

Reiese că anestezicele nu sunt chiar aşa de ino- 
fensive pentru prunc, deşi nu sunt un păcat în si- 
ne. Atunci când Domnul i-a prezis Evei că în du- 
rere va naşte fii (Facerea 3, 16), El S-a gândit şi la 
uşurarea durerii. În timpul naşterii, organismul 
femeii însărcinate secretă în sânge hormoni spe- 
ciali care ridică pragul de suportabilitate a dure- 
rii, pentru ca femeia să nu intre în stare de şoc. 
Aşa că avem la ce să ne gândim: să ne injectăm 
sau să răbdăm durerea pentru ca moştenitorul 
să fie sănătos? În cazul cezarienei, anestezicul es- 
te obligatoriu. Pentru ca preparatele anestezice 
să nu facă rău copilului operaţia este, în general, 
făcută foarte rapid. Mult mai puţin periculoasă 
pentru copil este anestezia epidurală. 

Este evident că în cadrul formării aşa-zisei 
personalități narcotice ultimul rol îl joacă fap- 
tul că pruncul este deja obişnuit să primească 
preparate narcotice din sângele matern. Aceasta 
se referă mai ales la narcomanii cronici. Fătul se 
obişnuieşte cu primirea drogului, incluzându-l 
în metabolism. Narcoticul devine parte a lanţu- 
lui biochimic al organismului său şi modifică ac- 
ţiunile unor hormoni. Producerea acestora scade 


1 „Anestezicul: urmările ne-inofensive”, în rev. „Ma- 
ma-info”, 2001, nr. 5, p. 15. 


71 


GENELE ŞI CELE ŞAPTE PĂCATE CAPITALE 


semnificativ şi, odată cu încetarea drogării, apa- 
re sevrajul intrauterin. 

Dezechilibrul hormonal se acutizează atunci 
când narcoticele sunt eliminate din organism. La 
nou-născuţi acest lucru se produce prin rinichi, 
intestine şi plămâni. Corpul semnalizează că are 
nevoie de completarea componentelor pierdute 
şi astfel se formează necesitatea de a primi noi 
doze de narcotice din afară — de aici dependența 
fizică. Dacă necesitatea nu este satisfăcută, apa- 
re sevrajul — boli acute, vărsături, diaree, friguri, 
pierderea cunoştinței... Astfel de copii devin in- 
valizi din pântecele mamei lor, fără să aibă vreo 
vină. Problema este că ei sunt cei care suferă. lar 
părinţii de multe ori renunţă la crucea ce le-a fost 
dată şi îi părăsesc pe aceşti copii nenorociți. 

Mamele care utilizează cocaină nasc prunci cu 
organele genitale şi, în general, cu sistemul ge- 
nito-urinar nedezvoltat. Testiculele la băieţi sunt 
prea mici, incorect dispuse şi, spre exemplu, pot fi 
în afara pungii testiculare. Defectele formării tes- 
ticulelor duc încă din perioada embrionară la dis- 
funcționalități în formarea hormonilor masculini 
şi la dezvoltarea organelor genitale conform tipo- 
logiei feminine. Atunci când copiii cresc, indeter- 
minismul apartenenţei sexuale este pentru ei o 
tragedie. Asemenea disfuncționalități se tratează 
prost, deoarece au legătură nu doar cu organele 
genitale, ci şi cu părţi ale creierului răspunzătoare 
pentru dezvoltarea sexuală (hipotalamusul). 

In viitor, parte din tinerii şi tinerele ale căror 
mame „s-au distrat” în timpul sarcinii cu cocaina 

vor avea ridicat nivelul hormonului „prolactina”. 
Aceasta are, de asemenea, repercusiuni negative 
asupra dezvoltării caracterelor sexuale secunda- 
re şi a posibilităţii de a avea propriii copii. 

După cum se vede, influenţa narcoticului asu- 
pra organismului fătului este imensă şi conse- 
cinţele acesteia (inclusiv cele pe viitor) sunt foar- 
te grave. Pentru a tăia o dată pentru totdeauna 
acest „nod gordian” oamenii necredincioşi reco- 
mandă avortul. Prin aceasta, ei ignoră adevărul 
biblic: Dacă orb pe orb va călăuzi, amândoi vor cădea 
în groapă (Matei 15, 14). 


Astfel, am analizat o seamă de probleme spi- 
rituale, psihofizice şi genetice, condiționate de 
înclinația înnăscută spre îngrăşare, alcoolism 
şi narcomanie. Rădăcinile acestor predispozi- 
ţii subzistă în denaturarea necesității fireşti de 
hrănire — lăcomia, care, la rândul său, provoacă 
păcatul desfrânării. 

Să ne amintim că pricinile pentru care a pie- 
rit Sodoma au fost mândria, îmbuibarea şi lene- 
via locuitorilor săi (vezi lezechiel 16, 49). Nu vă 
îmbătaţi de vin, în care este pierzare, ci vă umpleți 
de Duhul (Efeseni 5, 18), ne preîntâmpină Sfântul 
Apostol Pavel. 

Acestui mare sfânt se alătură şi Cuviosul loan 
Scărarul: „Îmbuibarea este mama desfrânării; iar 
vinovată de curăţie este strâmtorarea stomacu- 
lui... Să tăiem întâi de toate mâncarea care ne îm- 
buibă (alcoolul, carnea, condimentele — K.Z.). Da- 
că se poate, dă-i stomacului hrană suficientă şi 

digerabilă, pentru ca prin sațietate suficientă să 
fie ferit de lăcomia fără margini şi prin digerarea 
rapidă a hranei să te desprinzi de aprindere ca de 
un bici. Să luăm aminte că multe feluri de mânca- 
re care umflă stomacul stârnesc şi dorința”!. 
Spusele Sfinţilor Părinţi este interesant să fie 
poziționate alături de părerile autorilor laici. 
Astfel, psihanaliştii remarcă faptul că alcoolul 
impulsionează pornirile homosexuale şi mâni- 
oase?. „Noi, atunci când mâncăm şi bem, deve- 
nim opusul a ceea ce trebuie să fim, spune unul 
din personajele lui ]. Goethe. Digestia leneşă ne 
îndreaptă rațiunea în conformitate cu stomacul, 
iar din cauza relaxării şi a prea multei leneviri se 
nasc dorințe care ne stăpânesc foarte uşor.”? 


1 Cuviosul loan, egumenul Muntelui Sinai, op. cit., pp. 
105, 107. 

? Alexander F., Selesnik Ş., Omul şi sufletul acestuia: cu- 
noaşterea şi vindecarea din vechime până în zilele noastre, 
Moscova, 1995, p. 487. 

3 Goethe ].W., Opere alese, Moscova, 1950, p. 253. 

CAPITOLUL V 


Mrejele iubirii de plăceri 


Duh cheltuit în pustiu de ruşine 
E-n act desfrâul; sperjur mai întâi 
De act, crud, ucigaş, cu rău-n sine, 
Extrem, sălbatic, fără căpătâi; 


Dar abia împlinit, stă iar să cadă; 
Vânat nu-n rațiune; tot ispite, 
Apoi urât ca înghițită nadă 

Ce nebunie dă celui ce-o-nghite. 


Nebun dacă-i vânat, nebun de-l ai; 

Avut, având şi mereu extrem vrându-l; 
Noroc probat, gonit apoi din Rai; 

Promise fericirii, apoi vis gândul. 

Bine ştiindu-l nu ştiu să nu cad, 

Să scap de cerul unui aşa iad.! 

1 William Shakespeare, Sonetul 129, trad. românească 


de Miron Kiropol, http://convorbiri-literare.dntis.ro/KI- 
ROPOLsepâ.html. 

Am citat un sonet al lui William Shakespea- 
re. Marele poet descrie dedublarea chinuitoare a 
naturii umane şi drama vieții intime. Problemele 
ridicate aici sunt eterne: ce înseamnă dragostea 
adevărată? Prin ce se deosebeşte atracția sexuală 
de pofta trupească? Care este mobilul iubirii de 
plăceri/desfrânării? 

Vom vorbi doar despre câteva aspecte spiritu- 
ale şi genetice ale relațiilor intime. 


1. Atracția sexuală 


Atracția bărbatului spre femeie este normală 
şi a fost introdusă în firea umană de Însuşi Cre- 
atorul. Prorocul Moise, iar după el Domnul lisus 
Hristos au numit unirea dintre bărbat şi feme- 
ie nu doar pereche de îndrăgostiți, ci un singur 
trup. Şi aceasta nu se referă, desigur, doar la 
apropierea fizică. Cuvântul „trup” are mai mul- 
te înțelesuri în Biblie. În afara trupului, a relaţi- 
ilor trupeşti şi a rudeniei de sânge, acest cuvânt 
caracterizează omul ca întreg, incluzând şi su- 
fletul acestuia. Vedem aceasta numai dacă citim 
Prologul Evangheliei după loan: Cuvântul trup 
S-a făcut... (loan 1, 14). 

Aşa că expresia „un singur trup” simbolizea- 
ză taina celei mai strânse uniri fizice, sufleteşti 
şi duhovniceşti dintre soți. Verbul „se va uni” 
în limba biblică originală înseamnă „se asimilea- 

ză”, „devine asemenea”, „se confundă”. 

Subliniem că principiul unirii nu se păstrea- 
ză doar în căsătoria legală. Unirea ca atare, chiar 
şi ca rezultat al desfrâului, îi face pe cei doi „un 
singur trup”, mai exact „un singur corp”. Sau nu 
ştiţi că cel ce se alipeşte de desfrânată este un singur 
trup cu ea? (| Corinteni 6, 16). Numai că unire du- 
hovnicească în acest caz nu se mai produce. În 
mare, totul se rezumă la apropierea fizică şi doar 
uneori la legătură sufletească. 

În orice caz, în timpul „unirii bărbatului cu fe- 
meia, fie că vrea acesta sau nu, între ei se creează 
o relație care depăşeşte limitele impuse şi care le 
va fi pe veci spre chinuire sau spre bucurie”!. 

Cartea Facerii descoperă şi rădăcinile instinc- 
tului sexual feminin. „Coasta” încearcă întot- 
deauna să ajungă acolo de unde a fost luată. 
Acest lucru este normal, fiindcă ea este chemată 
să-i uşureze bărbatului calea spre inima femeii, 
să facă atracția ambilor dorită şi să o echilibreze. 

După căderea în păcat, instinctul sexual femi- 
nin mai depinde încă de un aspect. Atrasă vei fi 
către bărbatul tău şi el te va stăpâni (Facerea 3, 16). 
Supunând genul feminin celui masculin, Crea- 
torul oferă posibilitatea femeii să îndrepte, prin 
smerenia şi blândeţea sa, păcatul mândriei şi ne- 
ascultării de Dumnezeu săvârşit în Rai. 

Părintele Paisie Aghioritul este convins că fără 
o atracţie firească reciprocă bărbatul şi femeia nu 
ar fi hotărâți niciodată să se căsătorească, deoare- 


1Lewis C.S,, Scrisorile unui netrebnic, în Opere alese, Mos- 
cova, 2000, vol. VIII, p. 69. 

ce s-ar gândi tot timpul la greutățile ce-i aşteaptă, 
la problemele familiale şi la bătaia de cap cu co- 
piii. Sentimentul apăsător al anxietăţii şi aştepta- 
rea ispitelor viitoare ar însemna mai mult decât 
orice gând sănătos în favoarea creării familiei!. 

La unirea soților în cadrul căsătoriei se ajun- 
ge din mila Domnului datorită faptului că genul 
masculin şi cel feminin au o natură comună. În- 
tr-adevăr, în afara particularităților medico-psi- 
hologice, aceştia nu diferă substanțial. Princi- 
pala diferență biologică şi socială între bărbat 
şi femeie este dictată de funcţiile ce privesc naş- 
terea de copii. În cadrul unirii „într-un singur 
trup” se naşte o nouă personalitate, un om. la- 
tă de ce demnitatea genurilor în faţa lui Dum- 
nezeu este aceeaşi, ele se armonizează ca două 
părți ale unui întreg. Nici una din aceste părți nu 
poate ajunge la desăvârşire fără ajutorul harului 
lui Dumnezeu, în afara căsătoriei (spre exemplu, 
în monahism). 

Ideea deoființimii, a originii comune, a apro- 
pierii principiale dintre femeie şi bărbat este una 
autentic biblică. Femeia este latura firească a fiin- 
ţei umane; ea nu este o completare a unui neajuns 
în chipul lui Dumnezeu din Adam, ci încununa- 
rea acestuia, în toată plenitudinea naturii umane. 
Metoda creării Evei nu îi înjoseşte în nici un caz 
demnitatea. După cum Eva s-a născut din Adam, 
la fel Hristos S-a născut din Fecioara Maria (vezi 


1 Părintele Paisie Aghioritul, Cuvinte, vol. IV, Viaţa de fa- 
milie, Moscova, 2004, pp. 68-69. 

Luca 1, 31-35), iar Biserica Sa (Mireasa şi soția) — 
din Hristos (vezi Apocalipsa 19, 7 şi 22, 17). 

Meditând la latura fiziologică a instinctului 
sexual, episcopul Nemesie al Emesei scria că 
partea producătoare (spermatike) a omului nu 
se supune rațiunii. „Dorinţa actului intim este 
sădită în firea noastră. Noi suntem atraşi fără vo- 
ia noastră spre acesta, deşi acțiunea efectivă este 
controlabilă şi depinde de suflet. Aceasta se să- 
vârşeşte prin organele care servesc tendinței na- 
turale, dar a ne abţine de la tendința aceasta şi de 
a o înăbuşi depinde în totalitate de noi... Anima- 
lele necuvântătoare nu se conduc pe ele însele, ci 
natura le conduce, primind de la aceasta o anu- 
mită măsură şi timp.”! 

Glasul Domnului dezleagă pântecele cerboaicelor, 
spune psalmistul (Psalmi 28, 9). Este evident că 
Domnul nu are funcția unei moaşe, dar El poa- 
te controla procesul de înmulţire. Nu în zadar 
Creatorul a înzestrat animalele cu posibilitatea 
de a se înmulți de sine stătător (vezi Facerea 1, 
22). Verbul „a prăsi/creşte” indică atracția sexu- 
ală şi comportamentul sexual adecvat, iar verbul 
„a se înmulţi” indică grija pentru urmaşi. Aceste 
instincte vitale sunt condiționate genetic. 

Animalele se abțin instinctiv. Femelele nu pri- 
mesc relația cu masculii din momentul în care 
simt că sunt gestante. După cunoştinţele zoo- 
logiei, împerecherea după fecundare se reflectă 


1 Nemesie al Emesei, Despre natura omului, Moscova, 
1998, pp. 94-95. 


79 


GENELE ŞI CELE ŞAPTE PĂCATE CAPITALE 


negativ asupra embrionului şi a nou-născutului. 
Astfel, prin Providența Divină, natura se reglea- 
ză singură. 

La oameni lucrurile sunt mai complicate. 
Atunci când Eva a rămas însărcinată şi l-a născut 
pe Cain, a spus: Am dobândit om de la Dumnezeu 
(Facerea 4, 1). După naşterea lui Set a spus: Mi-a 
dat Dumnezeu alt fiu în locul lui Abel, pe care L-a ucis 
Cain (Facerea 4, 25). Numele Set în limba ebraică 
înseamnă, de fapt, „bază, fundaţie, aşezare”. 

Rahila, soţia lui Iacov, nu avea copii şi în du- 
rerea sa l-a rugat pe soţ: Dă-mi copii, iar de nu, voi 
muri. Mâniindu-se însă Iacov pe Rahila, i-a zis: 
Au doară eu sunt Dumnezeu, Care a stârpit rodul 
pântecelui tău? (Facerea 30, 1-2). 

Cu toate acestea, naşterea copiilor nu se redu- 
ce la voinţa lui Dumnezeu şi la moştenire. Nu 
se poate diminua rolul societății şi al părinţilor: 
eforturile personale ale acestora, starea lor de 
sănătate, eficacitatea tratamentelor ş.a. Aceeaşi 
Rahila spera nu doar în ajutorul venit de sus, ci 
utiliza şi mandragorele. Femeile orientale consi- 
derau că aceste fructe aveau proprietăți benefice 
în privinţa sarcinii. A auzit-o Dumnezeu şi i-a des- 
chis pântecele! (Facerea 30, 14-24). 

Genul biologic al omului se determină astfel: 
în timpul fecundării, noul organism primeşte in- 
formaţia genetică de la părinți (câte 50% cromo- 
zomi de la fiecare). Pe linie maternă se moşteneşte 
cromozomul X, iar pe linie paternă cromozomul 
X sau Y, în ultimul caz embrionul urmând să fie 

bărbat. Cromozomii X sau Y în plus sunt deja 
semn de patologie. 

Mulţi ani s-a presupus că cromozomul Y nu 
are altă funcţie decât de a stabili sexul masculin. 
Astăzi s-a dovedit altceva. Cromozomul Y are 
funcţii unice. Deşi este cel mai mic cromozom, 
genele acestuia răspund pentru producerea ce- 
lulelor masculine şi a funcţiilor „însoţitoare”. 

Apropierea intimă şi zămislirea pruncului se 
produc nu doar „din dorința trupească”, ci şi din 
dorința bărbătească (loan 1, 13). Sunt şi eu om mu- 
ritor asemenea tuturor şi coborând din neamul celui 
dintâi om zidit din pământ. Şi am fost înfiripat, cu 
trupul, în pântecele mamei mele, închegându-mă din 
sânge, vreme de zece luni (după calendarul lunar — 
K.Z.), din sămânță bărbătească şi în ceasul somnului 
odihnitor... (Înţelepciunea lui Solomon 7, 1-2). 

Fiziologia contactelor intime este, într-ade- 
văr, fundamentată pe pornirile instinctive incon- 
ştiente şi pe circulația hormonilor în sânge, res- 
ponsabili de dorinţa sexuală. Dar lucrurile nu se 
termină aici. 

Psihologia relaţiilor intime presupune partici- 
parea rațiunii şi a voinţei. Oamenii au relații in- 
time atunci când vor aceasta sau atunci când nu 
vor. Unii îşi vând trupurile, câştigând din aceas- 
ta, alții sunt violaţi, alţii sunt uşuratici, iar alții se 
oferă jumătăţi (soţului/soției). Intenţiile sunt di- 
verse şi de aici apar toate problemele. 

Aşadar, atracţia sexuală (libidoul) a omului 
constă din două componente interdependen- 
te — înnăscută şi dobândită. Din perspectivă fi- 

ziologică, prima depinde de activitatea structuri- 
lor subcorticale şi de glandele sexuale, iar a doua 
de reflexele condiționate ale scoarței cerebrale. 
Având în vedere dualitatea aceasta, intensitatea 
libidoului se schimbă în cazul abstinenţei şi sub 
influența unor circumstanțe concrete (boli, stres, 
alimentaţie, consum de alcool, medicamente ş.a.) 

Timpul de începere a creşterii libidoului, a 
menstruațiilor, ciclicitatea acestora, măsura acti- 
vității sexuale, cât şi sosirea climaxului sunt în 
mare parte condiționate de moştenirea genetică. 
Întreruperea funcționării glandelor sexuale şi 
diminuarea bruscă în sânge a nivelului de hor- 
moni al acestora se observă la femei pe la 50-55 
de ani, iar la bărbați la 55-60 de ani. 

Există şi excepții, desigur. Să ne amintim isto- 
ria dreptului Avraam. „Trupul său amorțit, căci 
avea aproape o sută de ani” nu putea da naştere 
unei vieţi. Soţia acestuia, bătrână şi ea, era infer- 
tilă. Cu toate acestea, din Providenţă Divină ea 
prin credință [...] a primit putere să zămislească fiu, 
deşi trecuse de vârsta cuvenită, pentru că ea L-a s0- 
cotit credincios pe Cel ce făgăduise (vezi Romani 4, 
19; Evrei 11, 11). 

Analizând relaţiile dintre aspectele genetice şi 
cele spirituale ale intimității, subliniem următoa- 
rele: atracția sexuală nu înseamnă încă dragos- 
te, iar dragostea nu constă doar în atracție sexu- 
ală. Sentimentul autentic al dragostei este un dar 
divin. Întâi de toate, dragostea presupune comu- 
nicarea inimilor, drepturi şi obligaţii reciproce, 
căldură emoțională, încredere. Dacă aceasta se 

reduce doar la reacţiile genetice şi biochimice, 
la plăcerea sexuală, atunci sensul autentic al fa- 
miliei şi al căsătoriei se denaturează. Genele re- 
prezintă doar un fundament biologic, peste care 
construim casa dragostei noastre, în acord cu vo- 
ia lui Dumnezeu sau împotriva acesteia. 

Gândul despre unicitate şi interacțiune în pro- 
cesele genetice, factorii sociali şi devenirea spiritu- 
ală este confirmat de Evanghelie. Că sunt fameni ca- 
re s-au născut aşa din pântecele mamei lor; sunt fameni 
pe care oamenii i-au făcut fameni, şi sunt fameni care 
s-au făcut fameni pe ei înşişi pentru Împărăția ceruri- 
lor. Cine poate înțelege, să înțeleagă (Matei 19, 12). 

Vorbele Domnului sunt cu mai multe înțele- 
suri. În parte, acestea descriu oamenii care nu 
sunt înclinați spre desfrânare prin felul lor na- 
tural de a fi (constituţie). Abstinenţa firească a 
acestora este condiționată genetic şi aceasta nu li 
se consideră a fi virtute. Alţii însă, pentru mân- 
tuirea sufletelor, trebuie să se abţină şi să lupte 
cu ei înşişi ca să învingă dorința trupului. Aceste 
eforturi sunt preţuite mult de Dumnezeu. 


2. Comportamentul sexual 


Omul îşi valorifică de unul singur instinctul 
sexual, cu alte cuvinte, comportamentul sexual. 
Repetăm: nevoia actului sexual nu este morală 
sau imorală în sine, fiind la fel ca nevoia de hra- 
nă, dar motivele şi metodele satisfacerii aceste- 

ia reprezintă deja altceva. În acest caz, nu genele 
sunt cele care dictează, ci voinţa liberă a omului. 

Dacă relaţiile intime nu contrazic poruncile 
Evangheliei, atunci harul lui Dumnezeu le sfin- 
ţeşte. Altfel, apar devieri în ce priveşte diferite 
boli, denaturări, desfrânări, infidelităţi şi alte că- 
deri de la gândul iniţial al Providenţei. 

Încălcările celei de-a şaptea porunci — Să nu 
fii desfrânat! — sunt cel mai des întâlnite şi peri- 
culoase. Răul îl atrage insistent la sine pe om 
mai ales prin promisiunea „plăcerii instantanee” 
(Evrei 11, 25). Nu în zadar Dumnezeu i-a spus 
ucigaşului Cain că la uşa inimii sale stă păcatul: 
păcatul bate la uşă şi caută să te târască, dar tu biru- 
ieşte-l! (Facerea 4, 7). Pe lângă aceasta, atracţia 
spre păcat şi atracţia sexuală acționează conco- 
mitent, de foarte multe ori. 

Înțeleptul rege Solomon a demascat aceasta 
prin exemplul răsplăţii pentru desfrâu: Nu te ui- 
ta la femeia linguşitoare, căci buzele celei străine pi- 
cură miere şi cerul gurii sale e mai alunecător decât 
untdelemnul, dar la sfârşit ea este mai amară decât 
pelinul, mai tăioasă decât o sabie cu două ascuțişuri. 
Picioarele ei coboară către moarte; paşii ei duc de-a 
dreptul în împărăția morții (Pilde 5, 3-5). 

Dorinţa trupului vine din partea iraţională a 
sufletului şi puterile întunericului se străduiesc 
să producă acolo un incendiu. „Să nu gândeşti 
că-l poţi învinge pe demonul desfrâului cu con- 
traziceri sau dovezi, avertizează Sfântul Ioan 
Scărarul, căci acesta are justificări convingătoa- 

re, deoarece luptă împotriva noastră cu ajutorul 
firii noastre.”! 

Cred că în nici o altă sferă din viața omului nu 
sunt atâtea ocazii pentru păcat ca în cazul apro- 
pierii intime. Aceasta se explică prin aceea că 
atracția sexuală, atât cea bărbătească, cât şi cea 
feminină, ia adesea forme bolnăvicioase, mon- 
struoase. Dacă devine excesiv, libidoul estom- 
pează orice altceva. Trupul, în acest caz, „se răs- 
coală”, sângele „se joacă”, hormonii „dansează” 
şi este foarte greu să te mai stăpâneşti. Atunci 
când patima o acaparează, rațiunea este ca şi de- 
conectată, de aceea şi apar regretele ulterioare. O 
astfel de stare neechilibrată a sufletului şi trupu- 
lui este exprimată foarte bine în cuvintele unei 
melodii contemporane: „Când dragostea trece, 
mă doare capul”. Din cauza pasiunii înnebuni- 
toare şi a „dorinţei trupeşti” omul, într-adevăr, 
parcă „îşi pierde capul” şi libertatea. De acum e 
gata de orice!... 

Suferințele celui prins în „mrejele dragostei”, în 
„capcana” acesteia, reprezintă tema centrală a mul- 
tor opere din literatura clasică universală. Să luăm, 
spre exemplu, sonetul lui William Shakespeare: 


Dragostea este o neputinţă. Sufletul îmi e 
bolnav 

De-o sete de nepotolit şi foarte grea, 

O astfel de otravă el îmi cere, 


1 Cuviosul loan, egumenul Muntelui Sinai, op. cit., p. 
115. 

De care a pătimit odinioară; 

Dragostea mea a fost tratată de rațiune, ca- 
re-mi este medic, 

Aceasta a respins cu totul ierbi şi rădăcini, 

Şi bietul vraci sleit e de putere, 

Plecând, atunci când a gătat răbdarea. 

De-acum problema mea e pentru veci, 

lar sufletul a linişti nu se mai poate, 

Lipsit de rațiune 

Şi de sentiment, iar slovele îmi umblă-aiurea, 

Şi îndelung mi se părea, fiind eu fără minte, 

Iadul în Rai, iar negura lumină!! 


După cum a remarcat, foarte inteligent, diaco- 
nul Andrei Kuraev, „atunci când un tânăr îi spu- 
ne astăzi unei fete „Ie iubesc!”, în 90 de cazuri din 
100, în traducere liberă acest Romeo a vrut să-i 
spună Julietei sale: „Auzi, gagico, mă simt cool 
alături de tine!” În cadrul culturii juvenile con- 
temporane te iubesc înseamnă mă folosesc de ti- 
ne. Altfel spus, îmi plac senzațiile acestea, sunt 
nebun după ele, iar tu mi le provoci, fiind un sti- 
mulator. Aceasta nu este dragoste, ci doar o altă 
formă de exploatare a omului de către om.”? 

Pe lângă ispitele diavolului şi gândurile noas- 
tre (cuviincioase sau necuviincioase), compor- 
tamentul sexual este influențat şi de înclinațiile 
înnăscute. 


1 Shakespeare W., Sonetul 147. 


2Diac. Andrei Kuraev, Biserica şi tineretul: nu poate fi oare 
evitat conflictul?, Sankt-Petersburg, 2004, p. 55. 


86 


5. MREJELE IUBIRII DE PLĂCERI 


Încă de la începutul secolului al XIX-lea Cu- 
„ viosul Nil Izvorâtorul de Mir spunea că mame- 
„le nasc prunci „după rânduiala şi firea femeias- 
că”, dar nu poartă copiii „după rânduiala şi firea 
- pruncului”. Aceasta se întâmplă deoarece soții 
„se supun dorinţei trupeşti şi zămislesc prunci în 
păcatul iubirii de plăceri”. Dar înainte de a semă- 
na un câmp trebuie să-l cureți de grâu şi pleavă, 
iar seminţele bune să le arunci pe un teren pregă- 
tit, fără buruieni. Astfel, pălămida nu va înăbuşi 
creşterea plantei folositoare. La fel trebuie să fie 
sămânţa bărbatului, dar şi ogorul femeii!. 

„Dacă sămânţa bărbatului se va semăna cu 
gând bun, atunci şi pruncul bun se va naşte, in- 
sistă Sfântul Nil, dar dacă se va semăna cu gând 
de desfrânare şi curvie, atunci pruncul se va naş- 
te aşa cum a fost zămislit. Pruncul se va naşte, dar 
nu va fi spre bucuria părinţilor... Dacă mama va 
merge pe o cale greşită, atunci Dumnezeu Se va 
îndepărta de ea şi astfel va fi umbrit harul Tainei 
căsătoriei. Pruncul slăbeşte şi de aceea mama nu-l 
va putea vedea sănătos, dar nici el nu se va putea 
bucura de mamă. Pruncul se descompune sufle- 
teşte încă din pântecele mamei sale, ca urmare a 
faptului că ea a fost necurată şi s-a culcat cu băr- 
batul împotriva legii, când avea deja fătul în ea.”? 

După cum spune Cuviosul Nil, relația intimă 
din timpul sarcinii amenință sănătatea fizică a 

1 Cuviosul Nil, Izvorâtorul de mir din Athos, Sentinţe de 


după moarte, Sankt-Petersburg, 1996, pp. 106-107. 
2 Ibidem, p. 107. 

pruncului şi îi produce rău duhovnicesc. Nu este 
obligatoriu ca pruncul să se nască cu vreun ne- 
ajuns fizic, dar, fiind murdărit duhovniceşte, el 
va cădea uşor în deprinderi rele (viclenie, hoţie, 
minciună ş.a.)!. 

La fel gândeşte şi părintele Paisie Aghiori- 
tul: „Soții sunt obligați să trăiască în abstinen- 
ță, pentru ca să nu transmită pasiunea trupească 
copiilor. Dacă părinţii se dedau dorinței cărnii 
(Romani 8, 7), copilul lor va avea înclinații din 
acestea de la o vârstă fragedă. Aceasta se întâm- 
plă pentru că el moşteneşte dorința cărnii de la 
părinţi (K. Z). La început, dorința cărnii se ma- 
nifestă uşor, ca toate patimile moştenite de la pă- 
rinţi, de altfel. Aceasta este asemenea unei urzici 
tinere, care nu înţeapă şi o poţi apuca de frun- 
ze, dar, atunci când mai creşte, înțeapă foarte ta- 
re. La fel este şi cu dorința cărnii, care poate fi 
vindecată într-un stadiu incipient, de un duhov- 
nic înţelept. Dar dacă nu tai dorinţele lumeşti la 
timp, în tinerețe, atunci când devii matur va fi 
nevoie de eforturi mari pentru atingerea acelu- 
iaşi rezultat?. 

După ce se afla că femeia a rămas însărcinată, 
duhovnicul sfătuia urgent cuplul să înceteze re- 
laţiile intime, iar, dacă nu pot să le curme, măcar 


1 Cuviosul Nil, Izvorâtorul de Mir din Athos, Învăţături 
de după moarte, Mănăstirea Novo Golutvin, 1992, pp. 65-66. 

2 Părintele Paisie Aghioritul, Cuvinte, vol. IV, Viaţa de fa- 
milie, pp. 70-71. 

să le împuţineze. Cel puţin din luna a şasea con- 
tactele sexuale trebuie anulate complet!. 

Amintim că şi literatura ştiinţifică de specia- 
litate nu recomandă relații intime în ultimul tri- 
maestru al sarcinii. În această recomandare însă 
nu se iau în considerare urmările spirituale ale 
actului sexual, ci doar bunul mers al evoluţiei fă- 
tului. Este foarte clar: cu cât se apropie mai mult 
naşterea, cu atât este mai vulnerabil fătul, orice 
mişcare neatentă putând fi periculoasă pentru 
viaţa lui. Femeile însărcinate nu au voie să stea 
pe burtă, să preseze zona buricului şi a bazinului, 
lucru greu de evitat în cazul unei relații intime. 

În plus, relaţiile intime duc la excitare fizio- 
logică şi la puternice trăiri emoționale, care pot 
slăbi dominanta sarcinii. Amintim că după fe- 
cundare toate eforturile organismului femeii 
sunt îndreptate spre păstrarea, creşterea şi naş- 
terea fătului. Aceasta şi înseamnă dominanta 
sarcinii. Acesteia i se supun toate: de la reacțiile 
biochimice şi fiziologice până la activitatea sub- 
conştientului şi conştientului. Dacă dominanta 
se „cutremură”, atunci cursul normal al sarcinii 
se complică. Organismul mamei nu mai este în 
stare — în această situaţie —, să satisfacă necesită- 
ţile crescânde ale embrionului. 

Este ca şi când — luând un exemplu din dome- 
niul stomatologiei —, clătinând zilnic un dinte, 
puţin câte puţin, acesta va cădea până la urmă. 

1 Rakovalis A., Părintele Paisie mi-a spus..., Moscova, 
2003, pp. 28-29. 

Punctul culminant al distracţiilor şi plăcerilor 
trupeşti îl constituie orgasmul, un fel de „explo- 
zie” hormonală. În timpul acestuia în sânge se 
elimină o mare concentraţie de combinaţii bio- 
logice active. Uterul este ca o locuință comodă, 
unde locuieşte fătul, şi atunci când are loc „cu- 
tremurul biochimic” al întregului organism, se 
cutremură şi uterul... 

Să ne închipuim un astfel de scenariu: Cineva 
stă foarte bine la el în casă şi dintr-odată toate în- 
cep să tremure. Cauza „cutremurului” nu se ştie. 
Ce simte omul acela atunci? Panică, frică parali- 
zantă sau dorinţa activă de a se feri de pericol? 
Dar dacă o astfel de situaţie se repetă periodic? 
Atunci locatarul poate ajunge chiar la spitalul de 
nebuni, nu?! 

În secolul al II-lea d.Hr,, despre dominanta sar- 
cinii s-a exprimat Sfântul Clement Alexandrinul: 
„Orice întrecere a măsurii este împotriva legilor 
firi... Moise cheamă pe bărbaţi să nu aibă relații 
intime cu femeile însărcinate, până când aces- 
tea nu vor naşte... Mama, în aşteptarea naşterii 
pruncului, primind în sine sămânţa, nu mai do- 
reşte relaţia ruşinoasă..., abţinându-se de la iubi- 
rea plăcerilor. Tendinţele ei, îndreptate odinioară 
spre îmbrăţişări drăgăstoase, acum se îndreap- 
tă spre interior, fiind preocupate doar de crearea 
pruncului, ajutând Creatorul. De aceea nu este 
bine să deranjezi natura, preocupată de astfel de 
lucruri măreţe, cu lucruri de necinste.”! 


1 Clement Alexandrinul, Pedagogul, vol. II, cap. X, Mos- 
cova, 1996, pp. 187-188. 


90 


5. MREJELE IUBIRII DE PLĂCERI 


După cum vedem, poziţiile teologice concor- 
dă cu cele medicale în mod minunat. 


3. Relaţiile homosexuale 


Biserica Ortodoxă judecă foarte aspru ho- 
mosexualitatea, declarând-o păcat de moarte. 
Aceasta reprezintă o orientare sexuală anorma- 
lă, denaturare a firii umane. 

Atunci când părintele Paisie Aghioritul a 
fost întrebat dacă homosexualitatea are rădă- 
cini moştenite, el a contrazis această idee. Du- 
pă părerea sa, păcatul sodomit nu poate fi pus 
pe seama erorilor din cromozomi. Întâi de toate, 
în astfel de cazuri este vinovată familia, educația 
neadecvată şi deprinderea rea a omului în relația 
sa cu cei din jur!. 

Este evident că părintele Paisie vorbeşte des- 
pre ceea ce medicina califică drept false perver- 
siuni sexuale. Acestea sunt dobândite şi apar în 
procesul vieţii sexuale a omului. Spre deosebire 
de acestea, perversiunile autentice sunt de obicei 
înnăscute şi apar odată cu pubertatea. Însă ho- 
tarul clar dintre aceste două feluri de disfuncţii 
psihosexuale este foarte greu de stabilit. 

Potrivit cunoscutului psihiatru german Ernst 
Kretschmer, devierile sexuale nu sunt condițio- 
nate doar endogen (moştenite, constitutive ş.a.) 
sau doar psihogen (influența mediului înconju- 


1 Rakovalis A.., op. cit., p. 143. 

rător, traume emoționale ş.a.). În fiecare caz în 
parte trebuie să hotărăşti cât de mult „este im- 
plantată homosexualitatea în constituția corpu- 
lui şi cât de mult este formată de acțiunea psihi- 
că din timpul vieţii”!. 

Specialistul în bioetică, preotul american John 
Breck, scrie: „Relaţia exactă dintre natură şi edu- 
caţie — influenţele genetice şi acțiunea mediului, 
care determină orientarea homosexuală — nu a 
fost încă stabilită. Homosexualii convinşi înclină 
să sublinieze componenta genetică, pentru a fun- 
damenta teoria homosexualității înnăscute şi ire- 
versibile, asigurându-şi, ca uneia dintre grupuri- 
le minoritare, protecția legii. Oponenții acestora 
(spre exemplu, psihoterapeutul ortodox Elisabe- 
th Moberly) pun pe primul loc factorul mediului, 
mai ales relaţiile nefaste din cadrul familiei.”? 

Influenţa factorilor spirituali, sociali, psiholo- 
gici şi biologici asupra formării orientării sexu- 
ale este fără îndoială. Autorii creştini au afirmat 
în multe rânduri că demonii, cu permisiunea lui 
Dumnezeu, ispitesc omul şi-l împing spre păcate 
şi patimi împotriva firii?. 

1 Kretschmer E., Psihologia medicală, Moscova, 1995, 

163. 
5 2 Prot. John Breck, op. cit., p. 155; Moberley E., Psycho- 
genesis. The Early Development of Gender Identity, L. Kegan 
Paul, 1988; Moberley E., Homosexuality. A New Christian 
Ethics, Cambridge, James Clarke, 1983. 

3 Despre aceasta vezi mai amănunțit: Episcopul Barna- 
ba (Beleaev), op. cit., vol. II, pp. 176-186; Egumenul N., Vi- 
zitatorii: noua cultură, noua religie, omul cel nou, Cap. „De 

În cazul denaturărilor sau exagerărilor în re- 
laţiile sexuale oamenii sunt adesea singurii vi- 
novaţi: Aceştia, deşi au cunoscut dreapta orânduire 
a lui Dumnezeu, că cei ce fac unele ca acestea sunt 
vrednici de moarte, nu numai că fac ei acestea, ci le şi 
încuviințează celor care le fac (Romani 1, 32). 

Şi genele îşi au rolul lor în ce priveşte prefe- 
rințele sexuale ale omului. Acest lucru este de- 
monstrat şi de cercetările specialiştilor ame- 
ricani. Dintre homosexuali, atât bărbați, cât şi 
femei, aproximativ 70-75% sunt stângaci. Stân- 
găcia este legată de funcționarea specifică înnăs- 
cută a emisferelor creierului!. 

Atracția față de o persoană de acelaşi sex nu 
poate fi explicată prin predispoziția naturală. 
După cum, pe bună dreptate, indică cercetăto- 
rul John Harvey, aproximativ jumătate din ge- 
menii monozigoți nu împart înclinațiile homo- 
sexuale ale fraților lor. Cel mult se poate spune 
că factorii genetici şi hormonali pot predispu- 
ne spre orientare homosexuală, dar nu o deter- 
mină. Factorii genetici determinanți nu duc la o 
orientare homosexuală (K. Z.). 


ce vor să ne «salveze» OZN-urile, medium-urile, ocultiştii, 
vrăjitorii?”, Moscova, 2001, pp. 123-126. 

1 Sâcev M.M.,, Psihogenetica (baze biosociale ale comporta- 
mentului şi ale individualității omului), Smolensk, 2001, pp. 
142-143. 

2 Apud Prot. John Breck, op. cit., p. 156; Harvey ]., „Ho- 
mosexual Orientation and Genetics” în „Ethics and Me- 
dies”, 21/5 (May, 1996), pp. 1-2. 

În concluzie vom cita un fragment din broşu- 
ra preotului Thomas Hopko, publicată în 1989 
de către Departamentul pentru educaţie religioa- 
să al Bisericii Ortodoxe din America: „Asemenea 
tuturor ispitelor, păcatelor şi patimilor, inclusiv 
celor care par adânc înrădăcinate în firea noas- 
tră datorită unei moşteniri nefavorabile, orienta- 
rea homosexuală poate fi vindecată, iar acțiunile 
homosexuale oprite... Atunci când homosexua- 
lii care doresc să-şi înfrunte înclinațiile întâlnesc 
participarea răbdătoare şi dragostea autentică a 
prietenilor şi a celor apropiați [...] Dumnezeu le 
dă biruinţă asupra patimii prin mijloace ştiute 
doar de EI”!. 


1 Apud Prot. John Breck, op. cit, pp. 166-167. 

Lăcomia lui luda 


Dacă patimile trupeşti denaturează necesități- 
le fireşti ale organismului, patima iubirii de ar- 
ginţi este în totalitate spirituală, fiind lipsită de 
rădăcini fiziologice. După părerea Sfântului loan 
Casian, invidia şi iubirea de arginţi „apar fără un 
motiv premergător de la natură, fiind alimentate 
doar de reaua voinţă [...], fără a avea vreo legă- 
tură cu instinctul natural”!. 

E drept că unele forme de „acumulare a bogă- 
ţiei” se observă şi în lumea animală. Spre exem- 
plu, veveriţele şi cârtițele adună, ascund, după 
care îşi utilizează rezervele de hrană. Dar aces- 
tea sunt instincte înnăscute, care le ajută să trea- 
că peste perioadele grele ale anului. Astfel de 
comportamente sunt programate genetic. 

Omul obsedat de iubirea arginţilor îşi pier- 
de toată energia, posibilităţile şi talentul pentru 
a aduna bogății, în defavoarea bunurilor cereşti. 
Nu bogăţia în sine este păcat, ci reaua utilizare a 
acesteia. Nu în zadar Biblia spune: Nu nădăjdu- 


1 Cuviosul părinte loan Casian, op. cit., p. 86. 

iţi spre nedreptate şi spre jefuire nu poftiți; bogăția 
de ar curge nu vă lipiţi inima de ea (Psalmi 61, 10). 
Altminteri, în baza acestui păcat se dezvoltă ne- 
norociri ca lăcomia, zgârcenia, hoția, colecționa- 
rea (tezaurizarea) patologică, dorința de înavu- 
ţire, necredința în Dumnezeu. Ne putem aminti 
aici, ca exemple, de Iuda Iscarioteanul, dar şi de 
personaje din operele literaturii clasice, subjuga- 
te de această patimă. 


1. Viruşii jocului de noroc 


Să începem cu exemple din viața cotidiană. 

Fiind foarte bogat, Igor nu se gândea câți bani 
lasă zilnic în sala de jocuri. Şi de ce s-ar fi gândit? 
Avea firmă proprie, cont în bancă, colecţie de bi- 
bliofil, o soţie frumoasă. Cazinoul era, după cum 
gândea el, doar o parte din viaţa sa de om cu sta- 
re, aşa cum era şi clubul de golf, de altfel. Pe lân- 
gă aceasta, îl impresionau şi câştigurile mari pe 
care, din când în când, le băga în buzunar. 

Luminarea a venit doar atunci când şi-a dat 
seama că a pierdut milioane. Apartamentul şi vi- 
la erau deja date pe datorie, soţia plecată, iar fir- 
ma falimentată. 

Igor a primit ceea ce căutase: cazinouul a in- 
trat adânc în viața lui. El ajunsese să şi mănânce 
acolo. Cazinoul îi plătea casa şi îi oferea o oare- 
care „pensie”. Dar cu o singură condiție: să joace 
tot timpul şi să ofere stăpânului câştigul. 


9% 


6. LĂCOMIA LUI IUDA 


Într-o emisiune televizată se vorbea despre 
jurnalistul Felix Medvedev, care lucra în timpul 
„perestroikăi” la revista „Ogoniok”. Până când 
s-a deschis cazinoul din Moscova, acest om avea 
apartament, trei maşini, şofer personal, o bibli- 
otecă extraordinară ş.a. După aceea însă, ieşind 
din redacţie, el arunca de fiecare dată zarurile, 
pentru a pierde, iar şi iar, banii şi obiectele. În cu- 
rând averea jurnalistului a dispărut, iar datoria a 
ajuns să fie astronomică: un milion de dolari. 

Unde este atunci sursa bolii? Patima pato- 
logică a jocurilor de noroc are rădăcini spiritu- 
ale, sociale şi chiar genetice. Vom vorbi despre 
aceasta mai amănunțit. 

Studiind perechi de gemeni, s-au constatat 
mutații ale genelor responsabile pentru funcţiile 
neuromediatorilor (responsabili cu transmiterea 
impulsurilor nervoase). Cu cât sunt mai afectate 
aceste gene, cu atât mai mult omul va avea o pre- 
dilecție mai mare pentru de jocurile de noroc? 

Pentru a înțelege mecanismul moştenirii aces- 
tei disfuncţii psihice, va trebui să facem o mică 
incursiune în genetică. Sistemul nervos este ca- 
pabil să regleze activitatea aparatului genetic, 
dispus în celule, țesuturi, organe şi organism, în 
general. Creierul are întotdeauna în vedere ne- 
cesităţile curente ale organismului, mediul şi ex- 


1Velkov V.V,, „Încotro se îndreaptă evoluţia omenirii?”, 
în rev. „Omul”, 2003, nr. 2, pp. 22-23; Ibanez A., De Castro 
1.P. şa., „Pathological gambling and DNA polymorphic 
markers at MAO-A and MAO-B genes”, în „Mol. Psychia- 
try”, 2000, nr. 5, pp. 105-109. 

periența individuală. În cazul unei excitări de ni- 
vel scăzut a sistemului nervos, o parte din gene 
sunt inactive. Aceasta e ca şi cum ar „dormi” şi 
unele tipuri nu se manifestă în mod real. În cazul 
unei excitări majore a sistemului nervos, aceste 
gene, însă, se activează („se trezesc”)...! 

Creierul şi aparatul genetic „se contactează” re- 
ciproc prin intermediul hormonilor, inclusiv al hor- 
monilor stresului. Cercetătorii presupun că activita- 
tea genelor oscilează ca reacţie la un stres puternic. 
Modificările activităţii genetice, condiționate de in- 
fluența hormonilor stresului, pot fi moştenite?. 

După părerea Nataliei Şemciuk, specialist al Cen- 
trului de stat pentru psihiatrie socială şi juridică „V.P. 
Serbski” (din Rusia), înclinația către ludomanie este 
determinată, în mare parte, de moştenirea genetică. 
„Cei mai mulți jucători au avut strămoşi ludomani 
— jucători de cărţi, curse de cai, pariuri, loterii, chiar 
şi... simpli fumători! Dacă străbunicul dumneavoas- 
tră a fost alcoolic, atunci dumneavoastră intrați în 
categoria celor predispuşi spre ludomanie."3 

După datele Nataliei Şemciuk, mai mult de 83% 
dintre ludomani au suferit în copilărie de sindromul 


1 Ravici Şerbo L.V., Mariutina T.M., Grigorenko E.L., 
Psihogenetica. Manual, Moscova, 1999, pp. 276-278. 

2 Ibidem, p. 279; Beleaev D.K., Borodin P.M,, „Influenţa 
stresului asupra moştenirii şi a schimbării şi rolul acestuia 
în evoluţie”, în „Genetica evoluționistă”, Moscova, 1982, 
pp. 35-39; Beleaev D.K., „Genetica, societatea, personalita- 
tea”, în „Omul în sistemul ştiinţelor”, red. |. Frolova, Mos- 
cova, 1989, pp. 155-164. 

2www.obozrevatel.com/news_print/2005/6/17/20474.htm 

deficienței de atenție, cu hiperactivitate (ADHD), 
iar 96% din aceştia au printre rude alcoolici. Astfel, 
bolnavii primesc o lovitură din două părți: ADHD 
(posibil moştenit), precum şi înclinația genetică spre 
alcoolism. Deoarece impulsivitatea şi hiperactivita- 
tea copilului se transformă adesea în atracţii patolo- 
gice, predispozițiile ludomanului se văd uneori din 
copilărie! (vezi Addenda a VI-a). 

Numai că nu putem pune toate pe seama ge- 
neticii. Parafrazând cunoscutul aforism, să subli- 
niem că nu te naşti ludoman, ci devii ludoman. 

Un factor foarte important al riscului de de- 
pendenţă de jocuri este reprezentat de educația 
incorectă (grijă insuficientă, cerințe prea mari, 
cruzime ş.a.). Atunci când rolul bunurilor mate- 
riale este supraevaluat, atenția în familie se con- 
utăţi, cultivându-se sentimentul de invidie față 
de cei mai bogați. În conştiinţa copilului apare 
convingerea că toate problemele vieții sunt lega- 
te de absenţa banilor, iar a trăi în afara sărăciei 
nu înseamnă altceva decât a trăi bogat. Şi atunci 
avem drept țel dobândirea banilor cu orice preţ. 
De aici şi până la business-ul rapid şi facil al jo- 
curilor de noroc nu mai e decât un pas. 

La întrebarea despre cauzele comportamentu- 
lui ludoman, şeful centrului ortodox de îngrijire 
„Sfântul loan de Kronstadt”, ieromonahul Anatoli 
(Berestov), răspunde astfel: „Pasiunea pentru joc 
este manifestarea caracterului şi a temperamentu- 


1 Ibidem. 

lui omului, care [manifestare] depinde de particu- 
larităţile biologice ale creierului. Atunci când ludo- 
manul începe să joace, îi apare reflexul condiționat 
legat de licărirea butoanelor, a cifrelor şi a imagi- 
nilor de pe ecranul automatului de joc sau sune- 
tul jetoanelor. În final, în scoarța cerebrală se ela- 
borează o dominantă patologică gravă, care îl face 
pe om dependent. El devine sclavul propriei pa- 
timi, care i-a acaparat psihicul total şi fatal. În ace- 
laşi timp, pasiunea pentru joc este şi exprimarea 
spiritualităţii omului. În acest caz definitorii sunt 
şi mediul social, atitudinea omului față de viață şi 
modul său de trai. În timpul nostru, când în socie- 
tate lipsesc, practic, abținerile şi oamenii se feresc 
de Dumnezeu, valorile lor spirituale se schimbă. 
După cum a spus Dostoievski, «fără Dumnezeu, 
toate sunt cu putință». De aceea a devenit posibilă 
şi pasiunea fulminantă pentru jocuri, care nu poa- 
te fi oprită cu nici un fel de frâne.”! 


2. Drogul virtual 


O descriere excelentă a exteriorului şi a stării 
interioare a tânărului înnebunit de magia ludo- 
maniei este redată în cartea talentatului scriitor 
Stefan Zweig, Douăzeci şi patru de ore din viaţa unei 
femei. Personajul principal al operei este martora 
unei situații extreme într-un cazinou. Pierderea 


'www.znopr.ru/media/digest/2285.html?print_ 
version=tr 

şi câştigul, speranța şi dezamăgirea se reflectă cu 
o forță nemaipomenită asupra mimicii şi gesturi- 
lor tânărului jucător. Fiecare muşchi al mâinilor 
sale şi fiecare expresie a feţei transmiteau întrea- 
ga gamă de patimi şi trăiri din inima sa învolbu- 
rată. Scriitorul povesteşte, prin gura eroinei sale, 
despre ceea ce acum oamenii de ştiinţă definesc 
a fi dominanta patologică a jocurilor. 

Probabil că nu a descris nimeni mai bine decât 
S. Zweig aceste sentimente. A repovesti textul său 
înseamnă să faci portretul tânărului palid şi voalat, 
aşa că vom cita un fragment din carte: „,...Mi-am 
ridicat privirea şi chiar în fața mea am văzut — mi 
s-a făcut chiar frică — două mâini. Astfel de mâi- 
ni nu mai văzusem niciodată! Se împlântaseră una 
în cealaltă, ca nişte animale turbate de mânie şi, în 
încleştarea neobosită, se strângeau una pe cealal- 
tă, astfel că degetele trosneau, din când în când, ca 
nişte vreascuri uscate, ca nişte nuci sparte. Am pri- 
vit aceste mâini toată seara; ele mă fascinau prin 
irepetabilitatea lor. Dar, în acelaşi timp, eram spe- 
riată de emoția pe care o transmiteau, de pasiunea 
nebunească a strânsorii şi a luptei. Am simțit ime- 
diat că omul plin de pasiune a trimis această pasi- 
une în vârful degetelor, pentru a nu exploda din 
cauza ei. Şi în secunda în care bila a căzut, cu un 
sunet surd, în una din locaţiile sale, mâinile s-au 
desprins, dintr-odată, ca două animale lovite de un 
singur glonţ. Ele au căzut ca moarte, şi nu ca şi cum 
ar fi fost epuizate. Au căzut cu o expresie de deznă- 
dejde, deprimare, dezamăgire, încât nu pot descrie 
prin cuvinte ce am văzut! Aceasta, deoarece nicio- 

dată, nici până atunci, nici după aceea, nu am vă- 
zut astfel de mâini vorbitoare, în care fiecare muş- 
chi al lor să «urle», iar pasiunea să iasă prin toți 
porii. Pentru un moment ele au rămas pe postavul 
verde morbid fără a se mişca, asemenea unor me- 
duze purtate de valurile mării. După aceea, una, 
cea dreaptă, a început să învie, lent, începând cu 
vârfurile degetelor: a tremurat, s-a retras, a cotro- 
băit câteva secunde pe masă, după care, apucând 
nervoasă un jeton, a început să-l plimbe între dege- 
tul mare şi cel arătător, ca pe o roată. Dintr-odată 
s-a încovoiat, ca o panteră, şi a aruncat, ca şi cum 
ar fi scuipat, jetonul de o sută de franci la mijlocul 
părţii negre a mesei de joc. În acel moment, ca la un 
semnal, s-a trezit şi mâna stângă, care fusese răpu- 
să de somn. Aceasta s-a ridicat, s-a furişat, s-a tâ- 
rât lângă sora ei tremurândă, care se resimțea ca şi 
cum ar fi fost obosită de aruncarea de acum câteva 
clipe. Ambele stăteau acum împreună, tremurând 
şi bătând uşor cu degetele pe masă, aşa cum clăn- 
țănesc dinţii uneori. Nu, niciodată în viața mea nu 
am văzut mâini care să exprime cu atâta tărie su- 
rescitarea turbată... Dar mai mult decât atât nu am 
fost în stare să mă abțin: trebuia să văd fața omului 
căruia îi aparțineau aceste mâini magice şi, cu frică, 
da!, chiar cu frică, deoarece mă temeam de aceste 
mâini, privirea mea a început să pipăie mânecile 
şi să se îndrepte spre umerii înguşti. Atunci m-am 
cutremurat din nou, deoarece faţa aceasta vorbea 
în aceeaşi limbă nereținută, foarte încordată, ca 
şi mâinile. La fel de tandră şi aproape feminină, 
exprima acelaşi joc tulburător de pasiuni. Nu am 

văzut niciodată o față atât de pierdută şi absentă. 
Am avut posibilitatea să o văd ca pe o mască sau 
"ca pe o sculptură fără ochi, deoarece ochii de pe 
această față nu vedeau şi nu observau nimic. Un 
- vizor negru, ca de sticlă, privea, de parcă ar fi fost 
- oreflecţie în oglinda fermecată a bilei negre care se 
” învârtea voioasă, dansând parcă, în închisoarea sa 
- rotundă. Repet: nu am văzut niciodată o astfel de 
față pătimaş încordată! O față îngustă, tandră, pu- 
- ţin alungită, aparţinând unui tânăr de vreo două- 
zeci şi cinci de ani. Ca şi mâinile, ea nu producea 
_ o impresie a bărbăţiei, ci părea a fi, mai degrabă, o 
față de tânăr posedat de pasiunea pentru jocurile 
de noroc. Toate acestea însă le-am observat ulteri- 
or, deoarece în acel moment ea nu era decât pasiu- 
ne şi frenezie. Gura nu prea mare, cu buze subțiri, 
era întredeschisă şi, chiar şi de la o distanţă de zece 
paşi, se putea vedea cât de febril îi clănțăneau din- 
ţii. De frunte era lipită o şuviță de păr blond, iar în 
- jurul «aripioarelor» nasului ceva tremura înconti- 
nuu, de parcă sub piele ar fi fost mici valuri. Capul 
puţin plecat se dădea când înainte, când înapoi, 
părând că în orice moment ar putea să însoțească 
ruleta, în rotirea ei. Abia atunci mi-am dat seama 
de ceîi sunt atât de încleştate mâinile. Doar ele mai 
puteau fi antidotul, echilibrul care să nu permită 
corpului să se răstoarne de pe scaun. 

Niciodată, niciodată în viață nu am întâlnit o 
persoană care să reflecte atât de clar, de voalat, 
pasiunea! De aceea nu-mi luam ochii de la el, pri- 
ponită fiind de nebunia sa, aşa cum era el înne- 
bunit şi priponit de salturile bilei pe masă. Din 

acel moment nu am mai văzut nimic în jur; toa- 
te mi se păreau palide, tulburi, lăbărţate, gri, în 
comparație cu chipul acesta care ardea ca focul. 
Uitând de existența celor din jur, l-am urmărit 
aproape o oră pe acest om, i-am urmărit fiecare 
gest al său. lată că din ochi i-a izbucnit o lumină 
arzătoare, mâinile-ncleştate desprinzându-i-se, 
ca în urma unei explozii, iar degetele tremurân- 
de s-au întins cu aviditate. Crupierul i-a împins 
douăzeci de monede aurii. În secunda următoa- 
re chipul i s-a luminat şi a întinerit, ridurile s-au 
netezit, ochii au strălucit, corpul încordat s-a în- 
dreptat. Liber, ca un călăreț în şa, bărbatul stătea, 
triumfând, iar degetele, şugubăţ şi cu drag, strân- 
geau monedele sunătoare, le ciocneau una de al- 
ta, le obligau să danseze şi să sune melodic. Du- 
pă aceea, a întors din nou capul, a surprins masa 
verde cu privirea unui tânăr câine de vânătoare 
care caută urma, aruncând scurt toată movila de 
monede pe unul din pătrate. Apoi a început din 
nou încordarea aşteptării. Din nou s-au văzut va- 
lurile de sub buze, mâinile s-au încleştat, fața tâ- 
nărului a dispărut, s-a ascuns în spatele expresi- 
ei nerăbdătoare a lăcomiei, care s-a transformat 
în curând în dezamăgire. Chipul tineresc, sures- 
citat, s-a veştejit, s-a stins, a devenit palid şi bă- 
trân, iar privirea s-a stins şi s-a întunecat. Toate 
acestea s-au întâmplat în momentul când bila nu 
a căzut pe numărul dorit. El a pierdut...”! 


1 Zweig S., Douăzeci şi patru de ore din viaţa unei femei, 
Moscova, 1956, pp. 279-281. 

Iată cum este pasiunea! Se pune atunci între- 
barea: poţi explica ştiinţific ce anume „aprinde” 
această pasiune? 

Bombardarea continuă a psihicului cu jocul 
şi cu procesele biochimice însoțitoare ale acestu- 
ia duce la apariția în creier a unei surescitări. În 
acelaşi timp, activitatea altor centre ale sistemu- 
lui nervos este stopată. Dominanta bolii este în- 
treținută de noi sesiuni de jocuri şi de noi porții 
de doping interior (hormonal). 

Jocul de noroc provoacă reacţii chimice bine 
definite în organism. Omul, după cum se spu- 
ne, caută plăcerea fără droguri. Jucătorul riscă 
încontinuu, simte euforie şi stres. În momentul 
unei mari pierderi sau al unui câştig neînsemnat 
se produce o eliminare consistentă de adrenali- 
nă. Odată cu fiecare nouă porție de adrenalină, 
apare şi necesitatea altei doze... 

Din perspectiva psihologului Universității 
Nottingham, Mark Griffiths, patima puternică a 
jocurilor provoacă o dependenţă asemenea alco- 
olismului sau narcomaniei. Omul de ştiinţă s-a 
străduit să înţeleagă de ce hobby-ul se transfor- 
mă adesea în manie. Pentru aceasta el a măsu- 
rat frecvenţa pulsului şi nivelul hormonului cor- 
tizon din saliva câtorva jucători profesionişti de 
bridge în timpul partidelor. 

Reamintim că eliminarea cortizonului depin- 
de de acţiunea altei substanțe: dopamina, ca- 
re provoacă senzaţia de fericire. De fapt, chiar 
această substanță, dopamina, este activată în 

formarea dependenţei de alcool şi droguri (vezi 
Cap. IV). Paralela este, în acest caz, evidentă. 

S-a dovedit că patima jocurilor de noroc in- 
tensifică pulsul şi creşte conţinutul de cortizon 
din salivă. Când cartoforii joacă doar pe puncte, 
pulsul lor este de 80 de bătăi pe minut, iar nive- 
lul cortizonului de 0,15 micrograme la un decili- 
tru. Dar atunci când jucătorii pun pariu pe bani, 
pulsul le creşte la 95 de bătăi pe minut, iar nive- 
lul cortizonului se măreşte de două ori!. 

Până acum se considera că o astfel de interde- 
pendenţă chimică se poate obține doar prin in- 
termediul introducerii în organism a unor pre- 
parate speciale! Dacă presupunerea lui Griffiths 
se va confirma, atunci lângă armata de fumători, 
alcoolici şi narcomani vom putea alătura şi su- 
porterii fanatici, melomanii, împătimiţii jocuri- 
lor de cărţi, de domino ş.a?. 

Tehnologiile contemporane în domeniul calcu- 
latoarelor permit să joci cărţi şi alte jocuri din cazi- 
nou fără a pleca de lângă calculator (prin internet, 
de exemplu). În acest plan ludomania se supra- 
pune computeromaniei (internetmaniei)(despre 
aceasta vezi mai amănunțit K. Zorin, Posedaţii. De- 
pendenţa de calculator, Moscova, 2007, pp. 120-124). 


1 Despre aceasta vezi mai amănunțit: Jarnikov D., „Tra- 
tarea de... distracţie”, în rev. „Sunetul”, nr. 225, 2 decem- 
brie, 2000, p. 4. 

2 Ibidem, p. 4. 


106 


CAPITOLUL VII 


Răutatea fără margini [mânia] 


Sfinţii Părinți numesc mânia „fiul iubirii de si- 
ne şi fratele poftei”. După definiţia dată de Sfân- 
tul loan Scărarul, mânia este dorința de rău în- 
dreptată împotriva celui care ne-a supărat!. 
Această tendință necreştină a sufletului este in- 
suflată de ţinerea de minte a răului şi de ură, do- 
vedind felul în care ne consumăm energia interi- 
oară în scopuri negative. 

Să clarificăm puţin. La creație Dumnezeu a in- 
trodus în sufletul lui Adam o forță specială, ca- 
re îl îndemna să facă binele. Datorită Providen- 
ței lui Dumnezeu, mânia cu dreptate reprezintă 
capacitatea normală, firească a sufletului, un fel 
de nerv al acestuia. De aceea drepții ne învață 
să utilizăm resursele interioare cu înțelepciune: 
Mâniaţi-vă şi nu greşiți; soarele să nu apună peste 
mânia voastră (Efeseni 4, 26). 

Nu trebuie să ne mâniem pe oameni, ci pe pă- 
catele proprii şi pe diavol. Conform Sfântului 
Ioan Casian, noi, judecându-ne pentru propriile 


1 Cuviosul loan, egumenul Muntelui Sinai, op. cit., p. 88. 

păcate şi greşeli, trebuie să facem cât mai multe 
fapte bune, virtuoase. Mânia este chemată să ne 
„stimuleze” în această privinţă, să ne mobilizeze 
forța şi bărbăţia!. 

Numai că în urma căderii în păcat mânia a 
devenit o boală a sufletului şi a născut o întrea- 
gă gamă de buruieni „otrăvitoare”: supărarea, 
aprinderea, iritabilitatea, răzbunarea, judecarea, 
bârfirea mincinoasă, înjurăturile, cinismul... Nu 
te grăbi să te întărâţi întru duhul tău, pentru că mâ- 
nia sălăşluieşte în sânul celor nebuni (Eclesiast 7, 
9); Mânia ucide pe cel fără de minte, iar aprinderea 
omoară pe cel rătăcit (lov 5, 2). 


1. „Sângele fierbinte” 


Mânia apare deoarece dorințele noastre nu 
sunt împlinite şi atunci iubirea de sine este afec- 
tată. În Pildele lui Solomon este scris: Un răspuns 
blând domoleşte mânia, iar un cuvânt aspru aţâță 
mânia. [...] Omul mânios aţâță cearta, pe când cel do- 
mol linişteşte aprinderea (Pilde 15, 1; 18). 

Alături de cauzele relatate ale acestei patimi, 
părinţii asceţi mai adaugă două: una duhovni- 
cească şi alta fiziologică. Demonii se folosesc cu 
măiestrie de slăbiciunile noastre şi ne fac să ne 
mâniem pentru cea mai mică problemă. Victi- 
mele demonilor sunt, în primul rând, cei predis- 
puşi de la natură spre mânie. 


1 Cuviosul părinte loan Casian, op. cit., p. 85. 

Ava Dorotei citează pe Sfântul Vasile cel Ma- 
re: „ritabilitatea este fierbinţeala sângelui lângă 
inimă”!. Episcopul Nemesie al Emesei şi Sfântul 
Ioan Damaschin presupun că „mânia este învol- 
burarea sângelui de lângă inimă, produsă în ur- 
ma secreției sau a «indignării» fierii”2. 

Această opinie este preluată din operele lui 
Aristotel şi Hipocrate. În Grecia antică fierea era 
numită „chole”, iar omul „fieros” — coleric. Ast- 
fel de oameni au un temperament puternic, nee- 
chilibrat şi foarte iritant. 

Colericul iritant şi direct este asemenea per- 
sonajului lui Dumas, d” Artagnan. El este aprins 
şi „sare” de la orice. Spre deosebire de flegma- 
tic, acesta se irită foarte uşor. Omul care a pri- 
mit, prin gene, caracteristicile amintite mai sus 
este mult mai aplecat spre mânie decât cel care 
nu a avut antecedente mânioase în familie. După 
cum spune proverbul: „Aşchia nu sare departe 
de trunchi” (se pare că nici gena de genă!). 

Remarcăm că nu există temperamente „bune” 
sau „rele”, ci fiecare are proprietăţile sale bune şi 
neajunsurile sale. La cei mai mulţi dintre noi se 
regăsesc proprietăţile” mai multor temperamen- 
te. Colericii, sangvinii, flegmaticii şi melancoli- 
cii „puri” se întâlnesc mult mai rar. Manifesta- 
rea temperamentului se corectează treptat, sub 
influența mediului înconjurător, a educaţiei ş.a. 


1 Cuviosul Ava Dorotei, Învățături şi epistole folositoare de 
suflet, Mănăstirea Pskov-Pecerska, 1994, pp. 100, 199. 

2 Nemesie al Emesei, op. cit., p. 89; Cuviosul loan Da- 
maschin, op. cit., p. 159. 

De aceea, părțile negative ale temperamentului, 
care creează premise fiziologice pentru dezvol- 
tarea patimilor păcătoase, nu reprezintă în nici 
un caz un balast pe viață al omului. Acestea pot 
fi strunite cu ajutorul voinței şi al raţiunii. lar tră- 
săturile pozitive trebuie descoperite. 

După părerea Sfântului Teofan Zăvorâtul, nu 
trebuie să ne iertăm dacă mânia este rezultatul 
temperamentului, ci, dimpotrivă, să ne pocăim 
şi să-L rugăm pe Dumnezeu să ne izbăvească de 
patimă!. Astfel proceda, spre exemplu, Cuviosul 
Moise de la Optina, care era exploziv din natură?. 

Învățăturile Sfinţilor Părinți sunt apropiate 
de punctul de vedere al ştiinţei. Psihanaliştii in- 
dică faptul că răutatea se transformă adesea în 
mânie. Dacă cineva sau ceva ne împiedică să ne 
atingem vreunul dintre scopuri, atunci „sângele 
începe să fiarbă în vene”. „Omul turbat de mânie 
îşi iese din fire, urlă şi ameninţă, fiind gata să în- 
frunte orice piedică i se pune.” 

Odată cu aceasta organismul secretă în sânge 
o cantitate mărită de hormoni ai stresului. Este 
firesc faptul că oamenii cu temperament coleric 
se aprind de la o mică scânteie. 

Autorii laici desemnează mânia prin doi ter- 
meni: agresiune şi agresivitate. Agresiunea este 
comportamentul îndreptat spre producerea rău- 


1Sf. Teofan, Opere, ed. a 2-a, Moscova, 1898, „Scrisoarea 
nr. 253, pp. 81-82. 

2 Cuvioşii părinți ai pustiei Optina. Vieţile, minunile şi învă- 
țăturile, Moscova, 1995, pp. 98-99. 

3 Cutter P., op. cit., p. 58. 

lui unei persoane. Agresivitatea este disponibili- 
tatea pentru diferite acțiuni agresive, înclinația 
către utilizarea forţei fizice şi a violenţei, apleca- 
rea spre duritate, certuri şi bătăi. 

Există multe teorii ale agresiunii. De exemplu, 
psihiatrul austriac Sigmund Freud considera agre- 
siunea ca fiind manifestarea instinctului înnăscut 
al distrugerii şi morţii. Cercetătorii contemporani 
însă critică o astfel de versiune (vezi Cap. IX). 

Rolul factorilor biologici nu poate fi totuşi ne- 
gat. În primul rând, aceste componente sunt de- 
terminate de anomalii ale alegerii cromozomilor 
genului. Prezenţa în plus a cromozomului Y la 
bărbaţi şi lipsa acestuia la femei schimbă manie- 
ra de comportare. Astfel de oameni sunt, de obi- 
cei, expuşi încălcării legii. Să luăm aminte însă: 
în cazul acestor boli se moşteneşte nu criminali- 
tatea însăşi, ci înclinația spre săvârşirea de fără- 
delegi şi, mai ales, spre agresivitate!. 

Persoanele bolnave de sindromul Kleinfel- 
ter au unul, doi sau chiar trei cromozomi X în 
plus. Din punct de vedere biologic, sunt bărbați, 
dar influența cromozomului Y este slabă. Bolna- 
vii manifestă debilitate, au semnalmente de gen 
nedezvoltate şi, uneori, tendinţe de perversiune 
sexuală. În cazul unei educații incorecte, aceşti 
nenorociţi umplu rândurile marginalizaţilor so- 
cietății. Pomenindu-se „la fund”, ei devin victi- 
me uşoare ale lumii criminale... 


Baron R., Richardson D., Agresiunea, Sankt-Petersburg, 
1997, pp. 228-233. 

Asupra măsurii agresivităţii au influenţă, de 
asemenea, şi mutaţiile genelor care reglează sin- 
teza şi schimbul de serotonină şi dopamină din 
organism. Probabil că cel mai războinic trib din 
lume sunt indienii lanomamo din America de 
Sud. Aproape jumătate din populația bărbăteas- 
că a tribului ucide înainte de a atinge vârsta me- 
die. În genele acestora s-a descoperit o mutație 
care, după versiunea cercetătorilor, îi face pe oa- 
meni foarte energici, impulsivi şi agresivi. Dar 
paşnicii boşimani din Africa de Sud nu au o ast- 
fel de mutaţie.! 

Sigur că aceasta nu este singura explicaţie a 
obiceiurilor sângeroase, dar ea ne dă ocazia să 
medităm asupra moştenirii genetice. 

Nivelul agresivităţii este o caracteristică în- 
născută a omului. Aceasta se confirmă prin fap- 
tul că durerea şi mânia sunt corelate din punct de 
vedere genetic. Durerea stimulează inamiciţia şi 
duşmănia. Copiii reacţionează adesea la durerea 
puternică (la vaccin, spre exemplu) prin țipăt şi 
grimasă. Este sigur că ei nu au avut timp să înve- 
ţe acest lucru de la cineva. Odată cu vârsta şi în 
dependenţă de educație, agresivitatea se diminu- 
ează sau sporeşte. Copiii agresivi care nu pot să 
comunice în societate, devenind maturi, demon- 
strează un comportament agresiv şi antisocial?. 

1Velikov V.V,, op. cit., pp. 19, 23; Meiers D., Psihologie so- 
cială, Sankt-Petersburg, 1996, p. 487. 


2 Isard K.E., Psihologia emoțiilor, Sankt-Petersburg, 1999, 
pp. 258, 267. 

Un grup de geneticieni moleculari din cadrul 
Institutului de psihiatrie al Colegiului londonez 
regal, sub îndrumarea profesorului lan Craig, a 
făcut o cercetare fără precedent. Primind acor- 
dul părinților, specialiştii au urmărit aproape 30 
de ani soarta a peste o mie de copii, studiindu-le 
moştenirea genetică. A fost descoperită interde- 
pendenţa între gene şi comportamentul antisoci- 
al. Tendinţa spre violență poate fi moştenită prin 
intermediul activităţii reduse a genei care codifi- 
că fermentul monoaminoxidazei A (MAO-A). 

Cei cercetaţi au fost împărțiți în patru gru- 
puri. În primul grup au intrat tinerii din fami- 
liile defavorizate, care aveau o activitate scăzu- 
tă a genei date. În cel de-al doilea grup au intrat 
oamenii cu gene normale, care au avut, de ase- 
menea, o copilărie grea. În al treilea au intrat oa- 
menii cu gene problematice, care au crescut în 
condiții normale. În al patrulea grup au intrat 
oamenii avantajați din perspectiva cercetători- 
lor. Cu ajutorul părinţilor, al medicilor, al învă- 
țătorilor, profesorilor de liceu şi facultate, dar şi 
al altor oameni, cercetătorii au fixat diferite ca- 
zuri de comportament agresiv în toate cele pa- 
tru grupuri. S-a avut în vedere întreaga viață a 
celor urmăriți: bătăile de la şcoală, îmbrâncelile, 
huliganismul minor, chiar şi cazurile de omuci- 
dere sau violuri. În baza datelor obținute, cerce- 
tătorii au calculat pentru fiecare din cei obser- 
vaţi un „indice al comportamentului antisocial”. 

Cu cât mai mare este acest indice, cu atât omul 
respectiv este mai agresiv. 

Rezultatele experimentului sunt extraordi- 
nare. Oamenii din primul grup, care aveau pro- 
bleme cu genele şi cu mediul, au avut un indice 
de 2-3 ori mai mare decât al celor din celelalte 
grupuri. Profesorul Craig explică: „Dacă sunt 
normale condiţiile de viață, atunci predispozi- 
ţia genetică nu are un rol important. Dacă însă 
mediul este nefavorabil, atunci factorul genetic 
se potenţează. Condiţiile grele pot avea diferite 
repercusiuni asupra comportamentului: genele 
«bune» oferă apărare de influenţele negative, iar 
cele «rele» nu fac acest lucru.”? 

La început mulţi colegi ai medicilor londonezi 
au fost sceptici cu privire la rezultatele cercetării, 
dar studiile independente, pe primate, au dat ace- 
leaşi rezultate. Gena MAO-A este, într-adevăr, res- 
ponsabilă pentru agresivitate. Şoarecii de la care 
aceasta era îndepărtată deveneau mult mai răi”. 

Desigur, comportamentul omului şi al anima- 
lului nu este identic. Testând un copil, nu trebuie 
să-l cataloghezi imediat într-un anume fel, deoa- 
rece îi poți distruge viitorul. 

Şi totuşi concluziile specialiştilor au o semni- 
ficaţie practică. Acestea trebuie luate în seamă 
de pedagogi, de asistenții sociali, de psihiatri şi 

1 Apud Kokurina E., „Demonul dinăuntru”, în „News- 
week”, 27.12.2004 — 02.01.2005, pp. 57-58. 

? Ibidem, p. 58. 

3 Ibidem, p. 57. 

de către judecători. Informaţiile despre genele 
suspecţilor ar prinde bine în rezolvarea cazurilor 
criminalilor „în serie”. Se cunoaşte, spre exem- 
plu, că fiul maniacului Chikatilo l-a urmat în cri- 
me pe tatăl său. Ce l-a împins spre un asemenea 
comportament pe acest copil nenorocit? Proba- 
bil că nu doar faptele mizerabile ale tatălui! 
Sensibilitatea sistemului nervos şi agresivita- 
tea sunt condiționate de compoziţia chimică a 
sângelui. Nu întâmplător în vechime ostaşii pri- 
meau înainte de luptă o mixtură de burete pestriţ, 
pentru a fi mai răi. Crizele de turbare şi nebunie 
mai sunt provocate de haşiş, dar şi de alte sub- 
stanţe psihotrope. Ca să nu mai amintim de câtă 
violenţă, inclusiv sexuală, se produce sub influ- 
ența băuturilor alcoolice! Alcoolul etilic stârneş- 
te cele mai josnice instincte şi împinge spre fapte 
mizerabile, respingătoare. Predispoziţia spre al- 
coolism poate fi înnăscută (vezi cap. IV). 
Asupra gradului agresivităţii influențează şi 
hormonul bărbătesc sexual — testosteronul. Nive- 
lul acestuia este programat genetic. Există prepa- 
rate care diminuează concentraţia acestui hormon 
diminuând, totodată, şi agresivitatea bărbaţilor în- 
clinați spre violență. În cazul condamnaților pen- 
tru acte de violență neprovocaţi de alți oameni, 
concentraţia de testosteron este mai mare decât la 
condamnaţii pentru încălcări ale legii care nu au 
legătură cu violenţa. Printre adolescenţii normali 
şi bărbaţii maturi se întâlnesc unii care sunt mai 

înclinați spre acte ilegale, consum de droguri şi 
agresiune, ca răspuns la orice fel de provocare!. 

Surplusul acestui hormon se asociază, de obi- 
cei, cu înjurăturile, cinismul şi preferarea re- 
zolvării prin forță a problemelor. Delincventul 
adolescent minor care are un nivel crescut de tes- 
tosteron în sânge este un tip comunicativ, ener- 
gic şi încrezut. EL este capabil să se apere şi nu 
doreşte să respecte regulile de bună purtare?. 

Trebuie să repet aici expresia părinților asceți: 
„Iritabilitatea este aprinderea sângelui în zona 
inimii”! 

Sfântul Luca (Voino-laseneţki) remarcă fap- 
tul că acţiunile şi stările psihologice depind de 
funcţiile sistemelor nervos şi hormonal. „Tot ce 
se produce în organism, chiar şi construcţia ana- 
tomică a acestuia, conferă o amprentă clară asu- 
pra psihicului. Diferitelor construcții ale organis- 
mului le corespund anumite forme de caracter, 
iar caracterul este una din manifestările cele mai 
importante ale sufletului şi duhului.”* 

Concluziile Sfântului Luca sunt perfect apli- 
cabile şi patimii mâniei. În creierul animalelor şi 
al omului au fost descoperite părți care sunt res- 
ponsabile pentru nivelul agresivităţii acestora, 
pentru disponibilitatea de a „se bate” sau de „a 
o şterge”. Cercetătorii au făcut următorul expe- 


1 Meyers D,, op. cit., p. 490. 

2 Baron R., Richardson D,, op. cit., p. 237. 

3 Sfântul Luca (Voino-laseneţki), Duhul, sufletul şi tru- 
pul, Moscova, 1999, p. 110. 

riment: unui conducător de turmă de maimuțe i 
s-a implantat în centrul agresivităţii un microe- 
lectrod. O maimuţă mică, pe care acesta o bătea, 
a primit după aceasta o telecomandă şi a fost în- 
văţată să o folosească. Atunci când tiranul înce- 
pea s-o amenințe, ea putea să apese pe buton şi 
să-l liniştească. Probabil că era foarte interesant 
să priveşti o astfel de acțiune! 

Al doilea experiment: o pisică era introdu- 
să în aceeaşi cuşcă cu un şoarece. Dacă anumite 
puncte ale hipotalamusului pisicii erau stimula- 
te cu curent electric, atunci ea se comporta față 
de şoarece speriată, reacționând ca în faţa unui 
duşman care îi periclitează teritoriul, şuierând şi 
zbârlindu-se. „Atacul” cu sânge rece, prin înşfă- 
carea rapidă a victimei, se producea însă atunci 
când era stimulată altă zonă a hipotalamusului. 
După ce s-au mutat din nou electrozii în prima 
zonă a hipotalamusului, pisica nu mai ataca şoa- 
recele, ci era doar iritată? de el. 

Desigur că felul de a se comporta al oameni- 
lor este mult mai complex. Acesta nu se rezumă 
la „focarul agresivităţii”. Însă activarea anumi- 
tor structuri ale creierului creşte sau, dimpotri- 
vă, scade nivelul agresivităţii noastre. Subliniem 
că funcționarea anumitor părți ale sistemului 
nervos este condiționată de gene şi factorii dez- 
voltării embrionare. 


1 Meyers D,, op. cit., pp. 487-488. 


2 Danilova N.N., Krâlova A.L., Fiziologia activității ner- 
voase superioare. Manual, Moscova, 1997, p. 132. 

Impulsurile agresive conştiente (şi cu atât mai 
mult cele inconştiente) împotriva copilului ză- 
mislit reprezintă o deviere psihologică gravă, 
contravenind instinctului matern. Atitudinea 
negativă față de prunc creşte posibilitatea naşterii 
premature şi a depresiei postnatale. Psihanaliştii 
presupun, întemeiat, că „refuzul subconştient” al 
unei sarcini nedorite este o formă neterminată a 
unei sinucideri. Uneori aceasta duce la vărsături 
neîntrerupte şi la alte simptome de toxicoză!. 

Sistemul nostru nervos este asemenea cartie- 
rului general al statului-major în timpul acţiu- 
nilor militare, iar sufletul este asemenea condu- 
cătorului. În baza analizei împrejurărilor interne 
şi externe, sufletul reacționează, prin creier, la 
o anumită situaţie, problemă sau cerință. Sarci- 
na nedorită este o asemenea situație complicată, 
generatoare de stres. Aceasta este întotdeauna 
însoţită de emoții inconştiente negative. Neli- 
niştea, neîncrederea, frica şi înrăirea dau naşte- 
re unui complex de sentimente, analogice stării 
omului care se află într-un mare pericol. 

Însă sistemul nervos „nu cunoaşte” cauzele 
sentimentului sau interpretarea acestuia de către 
noi. El îşi dă seama doar că ceva este în neregulă. 
Din „cartierul general al conducătorului operații- 
lor militare” vine atunci un semnal de pericol. În 

1 Lakosina N.D., Uşakov G.K., Psihologie medicală, 
Moscova, 1984, p. 187. 

organism sunt declanşate imediat procese care re- 
prezintă o reacţie la stres, iar aceasta nu înlesneşte 
în nici un fel dezvoltarea normală a sarcinii. 

După părerea psihanaliştilor, orice con- 
flict-protest interior obligă organismul să se de- 
baraseze de sursa nemulțumirii. În acest caz este 
vorba despre gândurile negre legate de sarcină. 
De aici porneşte cursul patologic al acesteia. Si- 
gur că problema poate fi condiționată şi de al- 
te circumstanţe, dar nu întâmplător cercetătorii 
privesc toxicoza târzie ca fiind o boală de adap- 
tare. Organismul femeii se adaptează pentru sta- 
diile ultime ale dezvoltării fătului, deoarece, în 
caz contrar, s-ar îmbolnăvi!. 

Starea de rău a organismului matern este 
transmisă şi fătului, acestuia înrăutățindu-i-se ali- 
mentarea cu oxigen şi cu substanțe nutritive. Da- 
că aceasta se întâmplă des sau permanent, atunci 
sunt foarte probabile disfuncţiile în dezvoltarea 
copilului, care se va naşte slăbit şi nedezvoltat din 
punct de vedere fiziologic. Stresul mamei scade 
imunitatea copilului, care se trezeşte neînarmat în 
faţa infecțiilor şi a altor pericole care îl pasc. 

Este periculoasă chiar şi intenţia de a întrerupe 
sarcina. Gândurile mamei legate de avort spon- 
tan chiar obligă fătul să se teamă şi îi formea- 


1 Despre aceasta vezi mai amănunţit: Amon D., Cartea 
de căpătâi a tinerilor părinți, Moscova, 1993; Pecinikova E.E., 
Sarcina nedorită, Moscova, 1997; Brutman V.., Filipova 
G.G., Hamitova L.lu., „Dinamica stării psihologice a femeii 
în timpul sarcinii şi după naştere”, în „Probleme psiholo- 
gice”, 2002, nr. 1, pp. 59-68. 

ză „complexul ucigaşului”. Femeia care vrea să 
avorteze îi transmite fătului înclinația spre uci- 
dere. Poate că această înclinație nu provoacă în- 
săşi crima, dar ea se va manifesta prin cruzimea 
şi sadismul copilului față de ceilalți oameni şi fa- 
ță de mediul înconjurător!. 

Chiar şi atunci când mama doar se gândeşte 
la avortul chirurgical, fătul „înțelege” despre ce 
e vorba şi i se măreşte pulsul, deoarece „simte” 
pericolul. Dacă un astfel de copil se va naşte to- 
tuşi, nu este exclus ca dragostea față de părinți 
să fie una lipsită de căldură. 

Trauma intrauterină îi cutremură sistemul 
nervos. Dacă femeia însărcinată a gândit rău 
despre făt, nou-născutul va fi predispus spre ne- 
vroze şi boli psihosomatice?. 

Foarte periculoase sunt în aceste cazuri nu doar 
intenţia rea a mamei, ci şi starea îndelungată de 
nelinişte, sentimentul de respingere şi antipatia 
față de prunc. Mama iubitoare, care are un contact 
emoțional bun cu pruncul său, va da naştere unui 
copil mult mai bine păzit şi stăpân pe sine. 

Cercetările ştiinţifice demonstrează că prun- 
cii proveniţi din sarcini nedorite, neîntâmpinaţi 
cu dragoste în această lume, suferă foarte mult. 
Aceştia devin adesea criminali. Analizele evolu- 
ţiilor medicale ale grupurilor de copii şi adoles- 

1 Arhimandritul Rafail (Karelin), Calea creştinului. Pre- 
dici, Moscova, 1999, p. 187. 


2 Amonn G., Teoria prihosomatică, Sankt-Petersburg, 
2000, p. 64. 

cenți cu stare proastă de sănătate indică faptul că 
majoritatea s-au născut fie din mame nemărita- 
te, fie din femei care nu şi-au dorit sarcina, fiind 
stresate din cauza problemelor familiale!. 

După cum reiese din cercetările cunoscutu- 
lui preot ortodox, neuropatolog infantil, doctor 
în ştiinţe medicale, prof. Anatolii Berestov, pato- 
logia sistemului nervos la copil se manifestă ne- 
gativ asupra dezvoltării psihofizice a acestuia. 
Într-o măsură oarecare se provoacă şi compor- 
tamentul asociat al acestuia, precum şi tendința 
către consumul de droguri?. 

O, de am ţine seamă de suferinţa spirituală a 
celui nenăscut sau născut de curând în timpul 
„scenelor” familiale şi al conflictelor de zi cu zi! 
Atunci ne-am strădui să ne comportăm mult mai 
atent. Comportamentul irațional al celor maturi 
este capabil să influențeze în cel mai rău fel asu- 
pra stării copilului şi să lase în inima acestuia un 
mare strat de „noroi” moral. 

Chiar dacă noi nu vedem, în sufletul copilului 
se inserează otrava mâniei şi a răutăţii, iar în sân- 
ge se ridică nivelul hormonilor stresului. Copila- 
şul este „împresurat”, „îmbibat” de mediul agre- 
siv. Orice emoție negativă se împlântă în el şi îl 
distruge, asemenea unei baionete. Sufletul pri- 


1 Witwell J.E., Rolul muzicii în dezvoltarea prenatală şi 
postnatală. Aspecte medico-psihologice ale perinatologiei con- 
temporane. Conferința a III-a despre educația prenatală, Mos- 
cova, 2001, p. 76. 

2 Jerom. Anatoly (Berestov), Întoarcerea la viață, Mosco- 
va, 2001, p. 14. 

meşte în astfel de momente o lovitură puternică, 
negativă din punct de vedere moral. După aceea 
părinţii se miră: „Ce fel de copil am crescut? Ce 
nedreptate! Am consumat atâta energie pentru 
creşterea lui, iar el este neascultător şi egoist!” 

Copilul nedorit simte intuitiv, subconștient, 
o oarecare nedreptate, un rău din partea mamei 
sau a tatălui. EI le plăteşte părinţilor, cu voie sau 
fără voie, cu aceeaşi monedă: răceală, lipsa pri- 
eteniei, însingurare şi aşezarea barierelor. Doar 
dragostea creştină poate distruge acest zid. 

Familia este un organism spiritual şi biosocial 
unic, de aceea vătămarea unui membru se reflec- 
tă asupra tuturor. Copiii sunt mai sensibili şi re- 
simt mai puternic din climatul psihologic şi du- 
hovnicesc din casă. 

Copiii înclinați spre răutate şi agresivitate 
cresc de obicei în familii defavorizate. Acolo nu 
îşi găsesc locul tandrețea şi căldura sufletească, 
ci indiferența şi delăsarea; acolo domnesc exem- 
plul negativ şi strada. Copilul agresiv nu are 
contacte cu rudele, iar cu vârsta această caracte- 
ristică se accentuează. 

Gaz pe foc mai pun şi prostioarele copilări- 
ei, precum şi distracțiile. Dacă analizăm puţin, 
chiar şi desenele animate hollywoodiene sau jo- 
curile pe calculator, unde eroii mint la fiecare pas 
şi se bat unul pe celălalt, ne dau de înțeles ace- 
laşi lucru. După ce vede mai multe astfel de ima- 
gini, băieţelul împinge fetița în piscină şi râde de 
lacrimile acesteia, iar fetița ascunde încălțămin- 
tea prietenei şi se bucură de neliniştea ei. La în- 

ceput durerea fizică şi înjosirea morală a seme- 
nului provoacă o senzație de satisfacție, iar mai 
târziu ele devin un scop în sine. În conştiinţa co- 
pilului cruzimea se fixează ca un comportament 
permis şi util. Agresiunea naşte agresiune şi ast- 
fel cercul vicios se închide. 

Despre acţiunea distructivă a diferitelor „jo- 
curi cu împuşcături” avertizează şi psihologii. 
Imaginea de pe monitor corespunde, de obicei, 
exprimării personale a spectatorului, sângele 
cauzat de împuşcătură părând foarte real. Sarci- 
na eroului din joc coincide cu a jucătorului. Ea 
cere să ucizi cât mai mulți duşmani. Jucătorul 
nu numai că îşi vede eroul, ci se şi transformă 
în acesta. De aceea, scenele violente distrug psi- 
hicul şi provoacă un comportament agresiv. 

Savantul german Klaus Mathiak de la Uni- 
versitatea din Aachen a cercetat 13 persoane 
cu vârsta cuprinsă între 18 şi 26 ani şi care pe- 
treceau în fața jocurilor de calculator, zilnic, nu 
mai puţin de două ore. În procesul de testare 
li s-au propus subiecţilor jocuri video cu scene 
de violenţă, bătăi şi salvarea ostaticilor. Aparate 
speciale fixau impulsurile creierului volun- 
tarilor. În timpul jocului se activau doar funcţiile 
de cunoaştere (memoria, atenţia, vorbirea, cen- 
trul de mişcare). Este interesant că emoțiile lip- 
seau cu desăvârşire la aceşti jucători. 

Ca rezultat al experimentului, cercetătorii 
au demonstrat că scenele de violență din jocuri 
servesc drept antrenamente. Aceste antrena- 

mente învață să procedezi în acelaşi fel, rece şi 
fără emoții, în situaţii reale din viaţă. 

Astfel, în 2002, în Germania, un absolvent al 
unei şcoli, care nu fusese primit la examene, a 
împuşcat 13 profesori, doi elevi şi un poliţist, 
după care s-a sinucis. Poliția a constatat că preo- 
cuparea lui principală erau jocurile sadice pe cal- 
culator. Este evident că acestea au dus la un ase- 
menea final. În China, un adolescent de 13 ani 
a sărit de pe fereastra apartamentului, în urma 
pierderii la un joc pe calculator. 

Conform cercetărilor Asociaţiei americane de 
psihologie, atunci când copiii stau în fața calcula- 
torului, jucând jocuri violente, chiar şi mai puțin 
de 10 minute pe zi, felul în care văd ei lumea 
se schimbă. Aceştia ajung să aleagă o anumită 
variantă de comportament, devin violenţi şi se 
evaluează ca fiind agresivi. Copiii care joacă 
astfel de jocuri sunt mai puțin prietenoşi şi 
înclinați să-şi contrazică învățătorii şi colegii. 
După astfel de jocuri, tinerilor terminatori le 
apare înclinația spre banditism, iar situaţiile 
conflictuale le rezolvă prin intermediul forței. 
Membrii asociaţiei au luat hotărârea de a reco- 
manda producătorilor de jocuri să micşoreze 
cantitatea violenţei în jocurile video şi în alte 
producții multimedia adresate copiilor. 

Identificându-se cu eroul din joc, copilul 
primeşte posibilitatea să se autorealizeze în 
spaţiul virtual. Jocul îi permite să ia rolul altcui- 
va, să devină acel cineva, aşa cum nu ar putea fi 
în viața reală. Jucătorul — copiii, adolescenții şi 

chiar unii dintre adulți — le proiectează asupra 
sa calitățile de invidiat ale eroului (curajul, forța, 
dibăcia, capacităţile deosebite ş.a.). Întoarcerea 
tea şi îl readuce la problemele cotidiene. 

Din punctul de vedere al specialiştilor, prin- 
cipala caracteristică a copiilor agresivi este ati- 
tudinea rea a acestora față de semenul de ace- 
eaşi vârstă cu el. Acesta din urmă este privit ca 
un inamic, concurent, barieră care trebuie nea- 
părat trecută. Copilul agresiv îşi formează o opi- 
nie prefabricată despre faptele oamenilor din ju- 
rul său. El pune intenţiile rele pe seama celor din 
jur, gândind că este neglijat. 

Şi ce se întâmplă până la urmă? „Mai demult 
criminalitatea juvenilă era superioară procentu- 
al celei adolescentine. Acum acestea tind să de- 
vină egale — se îngrozesc juriştii. Încălcările care 
acum 10 ani erau făcute de tineri cu vârsta de 20 
de ani, se fac astăzi la 15 ani. Aproape o treime 
din cazuri este reprezentată de huliganism, 20% 
de furturi, iar mai departe se regăsesc tâlhăriile, 
vătămările corporale grave, violurile.”? 

Tinerii certați cu legea se comportă din ce în ce 
mai des animalic cu semenii lor. Se comportă de- 
şănțat şi cinic cu oamenii străini, deoarece nu sunt 


1 Smirnova E.O., Huzeeva G.R., „Particularităţi psiho- 
logice şi variante ale agresivităţii infantile”, în rev. „Pro- 
bleme psihologice”, 2002, nr. 1, pp. 21-22. 

2 Pisarenko D., „De ce sunt atât de cruzi copiii?”, în 
„Argumenti i faktî” [Argumente şi fapte], Moscova, 2004, 
nr. 47, p. 56. 


125 


GENELE ŞI CELE ŞAPTE PĂCATE CAPITALE 


constrânşi de nici o regulă. Aceasta este o dovadă 
de agresiune nemotivată şi neprovocată. În ace- 
laşi timp, creşte şi numărul tentativelor de suicid, 
care este, de asemenea, o formă de violență, nu- 
mai că îndreptată împotriva propriei persoane. 

Aşadar sursele agresivităţii se înrădăcinează 
uneori în adâncurile ființei noastre căzute. Moş- 
tenirea negativă creează o atmosferă fertilă pen- 
tru dezvoltarea patimii mâniei. Cel mai adesea 
înclinația spre impulsivitate, cruzime şi iritare se 
moşteneşte şi poate apăsa omul pe parcursul în- 
tregii sale vieţi, din pruncie până la bătrâneţe. 

Mult mai evident este acest lucru la copiii de 
trei-patru ani, care se irită foarte rapid, sunt hi- 
peractivi şi de necontrolat. Asupra comporta- 
mentului acestora nu se resimt încă atât de mult 
mediul nefavorabil, urmărirea programelor de 
televiziune violente, atracţia pentru alcool şi dro- 
guri. De aceea cauzele agresivităţii copiilor mici 
se află fie în gene, fie în perioada intrauterină. 

Autorii creştini nu uită şi de acțiunea demoni- 
lor - posedarea!. Nu este exclus însă ca toţi aceşti 
trei factori să „conlucreze”. 

Sigur că aceasta nu demonstrează posibilita- 
tea transmiterii genetice a mâniei, dar ne oferă 
un motiv bun să ne gândim la ceea ce semănăm 
în sufletele şi trupurile urmaşilor... 


1 Despre aceasta vezi mai amănunțit: Episcopul Barna- 
ba (Beleaev), op. cit., vol. 1, pp. 433-434; Egumenul N., Des- 
pre cauzele interesului pentru satanism la tineri. Mă lepăd de 
tine, satana: cum să-i salvăm pe copiii noştri de satanism, Mos- 
cova, 1999, pp. 7-35. 

Bătăuşi şi zurbagii, ce-i de făcut? 


Psihologii au descris semnalmentele caracte- 
ristice ale copilului mânios. lată aceste criterii!: 


Copilul adesea | arareori 


1. Se ceartă, se contrazice cu 
adulții 

2. Pierde controlul propriu 

3. Dă vina pe alții pentru gre- 
şelile proprii 

4. Este invidios şi răzbunător 

5. Se supără sau refuză să fa- 
că ce i se cere 

6. Supără oamenii intenționat 

7. Refuză să se supună regu- 
lilor 

8. Este sensibil, reacționează 
foarte rapid la acțiunile celor 
care-l înconjoară, la ceea ce îi 


supără pe alţi copii şi pe adulţi 


Numărați câte răspunsuri pozitive aveți în co- 
loana „adesea”. Dacă într-un timp de şase luni 
la copil apar patru din cele opt semnalmente, se 
poate presupune că este agresiv. 


1 Liutova E.K., Monina G.B., Training-ul interacțiunii efi- 
cace cu copiii, Sankt-Petersburg, 2000, p. 151. 

Chestionarul „Semnalmentele agresivității”! 


Răspundeţi la fiecare afirmație: 


Copilul 
1. Se pare că uneori îl posedă un 
duh necurat 

2. Nu poate tăcea dacă nu-i place 
ceva 

3. Vrea să înjure uneori, chiar şi fără 
vreun motiv 

4. Adesea este foarte îmbufnat, ca 
un om mare 

5. Atunci când cineva îi face rău, 
încearcă să-i plătească cu aceeaşi 
monedă 


6. Se întâmplă să strice jucăriile cu 
lăcere 


7. Câteodată insistă asupra unor 
lucruri, încât cei din jur îşi pierd 
răbdarea 

8. Nu ratează ocaziile de a chinui 
animalele 

9. Se supără foarte tare dacă i se pa- 
re că se fac glume pe seama lui 


10. Uneori îi apare dorința să facă 
ceva rău, care să-i şocheze pe cei din 
jur 


1 Idem, pp. 151-152. 

te, tinde să facă totul invers 

12. Nereuşitele îl supără foarte tare 
şi caută întotdeauna vinovaţi 

13. Are destul de des perioade de 
supărare 

14. Când se supără îşi muşcă buze- 
le, strânge din pumni, devine palid/ 
se înroşeşte 

15. Se ceartă foarte uşor şi se ia la 
bătaie 

16. Tinde să comunice mai mult cu 
cei mai mici şi mai slabi decât el 

17. Nu se socoteşte cu cei de-o vâr- 
stă, nu lasă de la el şi nu dă jucării- 
le altora 

18. Este sigur că va împlini orice 
sarcină mai bine ca alții 

19. Se consideră de sine stătător şi 
hotărât 

20. îi place să fie primul, să coman- 
de şi să aibă subordonați 


11. Ca răspuns la ordinele obişnui- | 


Răspunsul pozitiv la fiecare afirmaţie se eva- 
luează cu un punct. Număraţi câte puncte, după 
părerea dumneavoastră, adună copilul cercetat. 

Agresivitate mare — 15-20 puncte. 

Agresivitate medie — 7-14 puncte. 

Agresivitate mică — 0-6 puncte. 


129 


GENELE ŞI CELE ŞAPTE PĂCATE CAPITALE 


Atunci când părinţii nu acordă suficientă aten- 
ţie copilului, acesta reuşeşte să se facă văzut cu 
orice preţ: răsfăţ, cruzime față de alți copii, față 
de lucruri, jucării ş.a. Este grav şi atunci când co- 
pilului îi place să se comporte ca un huligan, să 
supere intenționat pe cineva, să provoace durere. 
În acest caz nu poţi rezolva problema fără ajutor 
din partea psihiatrului sau a psihoterapeutului. 

Supărarea şi mânia nu trebuie închise în in- 
terior. Dimpotrivă, copiii trebuie învăţaţi să ex- 
prime corect aceste sentimente. Spre exemplu, e 
bine să-i propui copilului să se joace: întâi să-şi 
„verse” mânia într-un „mod special”, „să se ba- 
tă” cu un păianjen de jucărie sau să lovească un 
sac debox. După aceasta copilul va trebui să deci- 
dă singur din ce cauză s-a supărat, dacă s-a com- 
portat bine şi cum trebuie să procedeze în conti- 
nuare în caz că se enervează şi vrea ceva anume. 
Uneori aceasta este suficient pentru ca scăpările 
de răutate să devină din ce în ce mai rare. 

Comunicarea reală cu părinţii este foarte im- 
portantă. Posibilitatea să spui despre ce te doa- 
re şi să fii înțeles este un pas simplu şi eficace în 
transbordarea emoțiilor negative. Dacă apropi- 
aţii nu doresc sau nu încearcă să descopere cau- 
zele comportamentului agresiv al copilului, da- 
că sunt indiferenți față de lumea lui interioară, 
copilul se simte singur şi în plus. Tocmai de ace- 
ea el se răscoală împotriva întregii lumi şi a lui 
însuşi. 

Pentru a evita aceasta, specialiştii au unele re- 
comandări pentru părinți: 

| - să înveţe copilul să fie responsabil pentru ac- 
_ ţiunile sale şi să nu dea vina pe alții; 
Ş - să înveţe copilul să-şi „verse” mânia prin me- 
tode social acceptate (de exemplu, să rupă hârtii, 
„să lovească jucării gonflabile, sticle de plastic); 
să-l înscrie la o manifestare sportivă; să-i dea po- 
„ sibilitatea să se descarce prin intermediul jocuri- 
lor şi al competiţiilor etc.; 

- să ajute copilul în evaluarea adecvată a 
emoțiilor şi a stării emoționale a celor pe care îi 
jigneşte; 

- să-i explice copilului de ce nu trebuie să se 
afirme înjosind alte persoane; 

- să dezvolte la copil sentimentul de empatie 
faţă de colegi, adulți şi natură. 

Răul se poate birui prin bine şi dragoste, înțe- 
legere şi iertare. Copilul trebuie învăţat nu doar 
să se apere, ci şi să fie paşnic, să ierte şi să-şi cea- 
ră iertare, să recunoască şi să-şi îndrepte greşe- 
lile. Cum poți face aceasta? Spre exemplu, să te 
apropii de jignitorul bătăuş şi să-i oferi din jucă- 
riile tale. Atunci poate că şi copilul conflictual va 
avea inima un pic înmuiată. Sigur că aceasta nu 
se va întâmpla imediat, dar măcar va fi făcut un 
pas în calea spre bine. 

Despre felul în care le formăm copiilor încli- 
naţia spre pace se povesteşte în interesanta carte 
a psihologului german K. Butner, A trăi cu copii 
agresivi. Din aceasta părinții şi educatorii vor afla 
cum pot organiza timpul liber şi acţiunile de joa- 
că ale copiilor fără ieşiri violente la adresa altora. 
Provocarea pentru părinți este să-şi ajute fiul sau 

fiica să-şi facă prieteni adevăraţi. Dacă reuşesc 
să facă aceasta, atunci problemele cu educaţia se 
vor diminua considerabil. 

De obicei, copilul reproduce ceea ce vede. Da- 
că tata ridică mâna asupra mamei, copilul crede 
că aşa trebuie şi copiază acest comportament... 
O greşeală mare a adulţilor este să răspundă cu 
agresiunea la agresiune. Prin aceasta, ei provoa- 
că doar cruzime drept răspuns. De aceea trebuie 
să începi cu tine însuți: să-ți înfrânezi patimile. 
Acest lucru va ajuta copiii, cu siguranţă. 

Şi ultimul lucru: fără ajutorul lui Dumnezeu 
nu te poţi vindeca de vreo patimă. Toate efor- 
turile vor fi fără efect dacă fiul/fiica nu va fi 
educat/ă în spiritul valorilor tradiționale religi- 
oase, dacă nu va avea formată dorința de a se 
adresa lui Dumnezeu şi sfinţilor, de a se spovedi 
şi împărtăşi. 


CAPITOLUL VIII 


Tremurul sufletului 


Sfinţii Părinți remarcă două feluri de întrista- 
re: întristarea pentru Dumnezeu şi întristarea lu- 
mească. Prima este sentimentul binefăcător al 
părerii de rău pentru păcatele săvârşite. Aceasta 
naşte tendința de îndreptare şi, după cuvintele 
Apostolului Pavel, întristarea cea după Dumnezeu 
aduce pocăință spre mântuire, fără părere de rău; iar 
întristarea lumii aduce moarte (II Corinteni 7, 10). 

Întristarea lumii acesteia este ca o otravă. Ea es- 
te țesută dintr-o gamă întreagă de senzații: de la 
elegia mâhnirii, înfrumusețată în tonuri poetice, 
până la apatie, delăsare şi chin sufletesc insupor- 
tabil. Întristarea lumească este un produs al mâ- 
niei, urmare a unei nemulțumiri interioare, dato- 
rată neîmplinirii sau a imposibilității de împlinire 
a pretențiilor, după cum indică Apostolul Iacov: 
Poftiți şi nu aveți (lacov 4, 2). De aici şi supărarea, 
nerăbdarea, nemulțumirea, micimea, puţina cre- 
dinţă, cârtirea împotriva lui Dumnezeu. 

Ce fel de motive are întristarea lumească? Lip- 
sa banilor, sănătatea şubredă, conflictele, stre- 

sul... Nu în zadar un proverb spune: „Unii sunt 
nemulțumiți că supa e cam chioară, iar alții că 
diamantul e cam mic...” 

Pe lângă factorii sociali şi psihologici, un rol 
important îl au şi cei spirituali. Atunci când vrea 
să distrugă omul, diavolul îi prinde inima, îi 
alungă liniştea şi îi tulbură sufletul cu o neliniş- 
te fără capăt. 

Analizând rădăcinile întristării, Sfântul loan 
Casian remarcă: „Indignarea nu se produce în 
noi întotdeauna din cauza altcuiva, ci de cele 
mai multe ori din cauza păcătoşeniei noastre, 
deoarece avem în noi cauze ascunse de jigniri şi 
sămânță a patimilor, care, imediat ce varsă în su- 
fletul nostru ploaia ispitelor, produc buruieni şi 
roade.”! 

Ce este „sămânţa patimilor” şi care sunt „bu- 
ruienele” pe care le produce? Vom încerca să pri- 
vim aceste probleme din perspectivă genetică. 


1. Neliniştea? 


Neliniştea este mâhnirea proiectată în viitor. 
Simţind o nelinişte nedeterminată, pericole in- 
decise, omul aşteaptă încordat să i se întâmple 
ceva rău sau chiar o catastrofă. Oamenii cu un 


1 Cuviosul părinte loan Casian, op. cit., p. 115. 

2 În funcţie de formă, durată şi intensitate, neliniştea 
şi depresia sunt adesea legate de păcatul mâhnirii (vezi 
Cap. IX). 

nivel ridicat de nelinişte (anxioşi) reacționează 
foarte prost la un astfel de stres. Ei şi aşa sunt ne- 
încrezători în forțele proprii, neajutoraţi, se su- 
pără repede, se sperie şi se panichează. La aces- 
tea se adaugă şi coşmarurile nocturne, insomnia, 
palpitaţiile, senzațiile de rău şi durerile de cap. 

Mult mai reliefat se vede un astfel de tablou în 
cazul unor disfuncţii generalizate, legate de neli- 
nişte. Aceasta desemnează o anxietate cronică şi 
presimțţiri negative, ale căror urmări sunt „dilu- 
ate”, nefiind legate de vreun eveniment, obiect 
sau situație concretă. 

Iată un caz caracteristic. S-a întâmplat cu un 
tânăr pe nume Dmitri, asistent în cadrul unei ca- 
tedre dintr-o universitate prestigioasă. Din copi- 
lărie acesta era neliniştit, agitat şi obosea repede. 
În ultimii 7-8 ani simptomele deveniseră din ce 
în ce mai vizibile. Tânărul era neliniştit în ce pri- 
vea propria-i sănătate şi starea părinţilor săi. 

Odată i s-a părut că inima îi bătea prea rar şi 
a început să se gândească la o moarte iminen- 
tă. Era neliniştit şi pentru că „inima” şi „nervii” 
nu-i permiteau să-şi termine la timp disertația. 
Mai era neliniştit şi pentru că se temea să nu „pi- 
ce” la examene, deşi în timpul anilor de studiu 
la facultate aceasta nu se întâmplase niciodată. 
Obişnuise să se supraasigure întotdeauna. La 
cursuri el lua cuvântul doar atunci când nu avea 
prea mulţi ascultători în sală şi când era absolut 
sigur de cunoştinţele sale. 

Timiditatea nu-i permitea să-şi lărgească gru- 
pul de prieteni. Se temea că nu va fi prețuit şi că 

va primi remarci negative. Se obişnuise să se în- 
doiască înainte de orice lucru major pe care îl în- 
cepea. Din fericire, a avut însă suficientă forță să 
se adreseze medicilor şi aceştia l-au ajutat să în- 
ţeleagă ce i se întâmplă. 

Neliniştea, ca orice altă manifestare patologică 
a tristeţii, are diverse cauze. Cercetătorii au des- 
coperit o genă specială a neliniştii şi nervozită- 
ţii. Aceasta acționează asupra posibilităţii creie- 
rului de a utiliza serotonina, a cărei insuficiență 
provoacă anxietatea. Gena aceasta răspunde, în 
parte, pentru nelinişte şi pentru trăirile negati- 
ve. Într-o oarecare măsură ea determină înclina- 
ţia noastră spre linişte şi echilibru. Cercetătorii 
observă că influența moştenirii genetice asupra 
gradului de nervozitate nu este mare (aproxima- 
tiv 4%). 

Gena neliniştii şi a nervozității poate fi con- 
siderată ca „sămânță a patimii” (după expresia 
Sfântului loan), iar neliniştea ca o „buruiană” ti- 
pică de pe câmpul sufletului uman. Nu poţi ex- 
plica însă totul prin defecte genetice. Trebuie să 
ţinem seama şi de educație, de posibilitatea de 
autocontrol, de deprinderile de comunicare, de 
susţinerea din partea apropiaților ş.a. 

Este cunoscut că părinții neliniştiți au mai 
des copii neliniştiți. Aceasta nu se întâmplă în- 
totdeauna din cauza moştenirii, ci din cau- 
za imitării modului de gândire şi acţionare al 
adulţilor. Părinţii nu reuşesc să vadă aceste lu- 


1 Carson R., Batcher ]., Mineka S., op. cit., pp. 332-333. 

cruri în familia lor, deoarece au diferite moti- 
ve de nelinişte. În plus, asupra copilului acţi- 
onează şi îngrijorarea apropiaților pentru el: 
cum se va descurca într-o anumită situație. 
Dacă acasă este tot timpul o atmosferă neliniş- 
tită, aceasta este contagioasă. Copiii primesc 
această formă nesănătoasă de a reacționa chiar 
şi la evenimentele obişnuite ale vieții. Pe de altă 
parte, se întâlnesc părinți care nu se îndoiesc de 
nimic şi ştiu exact cum să dobândească totul în 
viaţă. Copilul acestora este nevoit să le îndrep- 
tățească întotdeauna aşteptările. De aceea, el se 
află într-o permanentă tensiune, în tendința de a 
face pe plac părinţilor. Îi este foarte greu atunci 
când cerințele şi reacţiile adulților nu sunt pre- 
dictibile sau sunt inconsecvente. Aceasta poate 
duce, de asemenea, la boală. 

Vom contura acum portretul unui copil neli- 
niştit. Din primele zile de viață el reacţionează la 
tot ce este nou cu prudenţă, este înclinat să dea 
înapoi, să se supere sau să găsească alinare la 
mama, în cazul în care întâlneşte necunoscuți. 

Iată, acest copil ajunge la grădiniţă. Se uită cu 
încordare împrejur, salută foarte încet şi se aşază 
suspicios pe marginea unui scaun din apropiere. 
Se pare că aşteaptă tot felul de neplăceri. Copilul 
se simte neajutorat, se teme să se joace şi să între- 
prindă noi activităţi. Are cerințe mari de la sine, 
fiind deosebit de autocritic. Astfel de copii cred 
că sunt mai slabi decât alţii, că sunt mai urâţi şi 
mai neîndemânatici. Ei caută laude şi aprobări 
de la adulţi în tot ceea ce fac. 

Pentru copiii neliniştiţi sunt caracteristice şi 
tulburările somatice: dureri de burtă şi de cap, 
amețeli, spasme în gât, respirație greoaie, uscă- 
ciune în gură, slăbiciune în picioare, ritm cardi- 
ac rapid etc. 

Psihologii au realizat criterii speciale ale des- 
coperirii copilului neliniştit. Dacă măcar unul 
din criteriile de mai jos se regăseşte permanent 
în comportamentul copilului dumneavoastră, 
atunci el este înclinat spre nelinişte!. 


' Liutova E.K., Monina G.B, op. cit., p. 164. 


138 


8. TREMURUL SUFLETULUI 


Criteriile de recunoaştere a copilului 
neliniştit 


1. Este tot timpul neliniştit 


2. Se concentrează cu greu 


3. Simte încordare musculară (de 
exemplu, în zona gâtului sau a feţei) 


4. Este irascibil 

5. Are tulburări de somn şi îi place 
să doarmă împreună sau în aceeaşi 
cameră cu adulții 


Dacă găsiţi că măcar unul din criteriile enu- 
merate apare în mod constant la copil, atunci 
acesta este înclinat spre nelinişte. 


139 


GENELE ŞI CELE ŞAPTE PĂCATE CAPITALE 


Chestionarul „Semnalmentele neliniştii”! 


Răspundeţi, vă rog, la următoarele afirmații: 


Copilul Da Nu 


1. Are o privire pierdută 


| 2. Se concentrează foarte greu 


3. Orice temă îi provoacă nelinişte 
deosebită 


4. În timpul îndeplinirii vreunei te- 
me este foarte încordat 


5. Se ruşinează mai des ca ceilalți 


6. Vorbeşte adesea despre neplă- 
ceri posibile 

7. De obicei roşeşte într-o situație 
necunoscută 


| 8. Se plânge de vise de groază 
| 9. Are, de obicei, mâinile reci şi 
umede 


10. Are adesea tulburări de scaun 


11. Transpiră atunci când este 
emoţionat 
12. Nu are poftă de mâncare 


13. Doarme neliniştit şi adoarme 
cu greu 


1 Ibidem, pp. 164-165. 

14. Se sperie, tremură fără motiv şi 
multe lucruri îl fac să aibă temeri 


15. Este adesea neliniştit şi se su- 
pără uşor 

16. Adesea nu se poate abţine să 
nu plângă 

17. Nu suportă aşteptările 

18. Nu-i place să înceapă lucruri 
noi 

19. Nu este sigur de sine, de pro- 
riile forțe 
20. Se teme să se confrunte cu 


greutățile 


Răspunsul pozitiv la fiecare afirmaţie se evalu- 
ează cu un punct. Însumaţi răspunsurile cu „da”, 
pentru a primi punctajul general al neliniştii. 

Nelinişte mărită — 15-20 de puncte. 

Nelinişte medie — 7-14 puncte. 

Nelinişte mică — 0-6 puncte. 

Cum poți ajuta copilul neliniştit? 


De părinți depinde foarte mult dacă copilul 
va creşte nervos sau neliniştit, dacă moştenirea 
negativă se va accentua sau nu. Psihologii ne sfă- 
tuiesc să respecăm următoarele reguli: 

1. Să nu comparăm copilul cu alți copii şi să 
nu-i accentuăm insuccesele. Dimpotrivă, trebuie 
remarcate succesele, lăudate virtuțile şi trebuie 
să credem în el atât de puternic, încât să fie pă- 
truns de această credință. 

2. Să nu grăbim sau să împingem de la spate 
copilul. Să-i oferim posibilitatea de a se obişnui 
treptat cu noua situaţie şi de a acţiona într-un 
tempo obişnuit. Copilul timid şi slab are nevoie 
de timp pentru a face cunoştinţă, a vedea şi a în- 
țelege noile legi după care se conduce în situații 
necunoscute, fie că este vorba de un nou grup de 
colegi, de un învăţător sau educator nou sau de 
un apartament nou. Copilul se va linişti, convin- 
gându-se că nu riscă să i se întâmple nimic rău. 

3. Să nu obligăm copilul să fie „curajos”. Da- 
rurile şi observaţiile, în acest caz, sunt inutile. 
Neliniştile copilului sunt iraționale prin natura 
lor, fiindcă el trăieşte într-o lume a senzațiilor şi 
a închipuirilor, iar nu a sensului sănătos. De ace- 
ea, a-l convinge că „nu e nimic grav” este inu- 
til. Frica este alungată de tandreţea şi apropierea 
mamei şi a tatălui. Este mai bine să discutăm da- 
că este chiar aşa de înfricoşătoare situaţia. Este 
mai bine să găsim împreună calităţi ale obiectu- 
lui fricii şi să ne împrietenim cu acesta. 

4. Să nu ţipăm la copii sau la alte persoane în 
prezenţa lor. Copilul trebuie să simtă că este bi- 
ne primit şi prețuit. Aprobarea nu trebuie făcu- 
tă doar ca recompensă pentru succes, ci din dra- 
goste. Cerinţele prea mari, severitatea, judecarea 
şi notele proaste produc traume psihicului slab. 

5. Să creăm situaţii în care copilul şi-ar putea 
demonstra talentul şi vrednicia, ca să merite res- 
pectul colegilor. Spre exemplu, se pot organiza 
sărbători acasă, unde să fie invitaţi prietenii co- 
pilului. Aici, în atmosfera confortabilă pentru el, 
copilul timid se va comporta foarte încrezător şi 
prietenii îşi vor schimba părerea despre el. 

6. Să-i oferim copilului libertatea de inițiati- 
vă, de a lua singur hotărâri şi de a rezolva pro- 
blemele. Este însă periculos ca el să fie lăsat sin- 
gur în faţa greutăților pentru care nu este încă 
pregătit. 

Conform unei expresii frumoase, experien- 
ţa insucceselor şi a înfrângerilor te aduce cu pi- 
cioarele pe pământ, iar experiența victoriilor şi a 
succeselor îți dă aripi. Copilul slab trebuie ajutat 
să-şi desfacă aripile gingaşe. Pentru aceasta sunt 
utile consultarea psihologului, activități de psi- 
hocorecţie şi jocuri. 

Copilul neliniştit nu trebuie împins spre jocuri 
care au la bază concurenţa şi întrecerea. Jocuri- 
le pentru el trebuie să fie bune, cognitive şi de 
dezvoltare, fără notarea unor rezultate sau com- 
paraţii cu alți copii. Fiecare participant la aceste 
jocuri trebuie să primească premiul său. 

2. Depresia 


Alături de nelinişte, o altă „sămânță a pati- 
mii” care creşte în sufletul nostru este formată 
din factorii biologici ai depresiei. Nucleul de- 
presiei (de la latinescul depressio — a apăsa) es- 
te constituit din mâhnire, mai ales în asociere cu 
deprimarea, ruşinea şi duşmănia. Depresia este 
una din cele mai răspândite disfuncţii psihice. 
Ea se caracterizează prin înrăutățirea dispoziției, 
apăsare, evaluarea pesimistă a evenimentelor şi 
oboseală excesivă. În popor se spune: melanco- 
lie, tristeţe, jale. În timpul depresiei se dereglea- 
ză somnul, apetitul, atenţia, gândirea. Bolnavul 
pierde tonusul şi simte un gol interior acut, o ne- 
împlinire personală, deprimare şi vinovăţie. Se 
gândeşte adesea la sinucidere. 

Depresia se întâlneşte şi la copii. În funcție de 
vârsta copilului, simptomele acesteia se mani- 
festă diferit. Astfel, depresia copiilor până la 7 
ani este mai puţin clar exprimată şi greu de re- 
cunoscut din cauza fricilor care le sunt în gene- 
ral specifice copiilor mici, legate de neputința 
de a povesti despre starea lor. Până la 1,5-2 ani 
copilul pare pasiv, indiferent şi abătut. Poate să 
nu aibă poftă de mâncare, să aibă disfuncţii ale 
somnului, temeri. Preşcolarul poate fi întârziat, 
închis în sine, posomorât şi trist. El nu manifestă 
acea bogăţie de fantezie, vioiciune şi entuziasm 
în jocuri care sunt caracteristice vârstei sale. Co- 
piii plângăcioşi, mofturoşi, nereținuți şi agresivi 
se plâng de durere fizică (de cele mai multe ori 

la burtă). La vârsta şcolară mică simptomele se 
acutizează. 

Iată povestea unui băiețel pe nume Denis. La 
şcoală şi acasă el se distingea prin iritabilitate 
şi mânie. Plângea din orice, ţipa şi arunca orice 
avea în mână. Se concentra foarte greu la ore şi 
îi evita pe ceilalți copii. Denis prefera să se joace 
singur, iar acasă se încuia în camera sa şi se uita 
la televizor. După cum spunea mama băiatului, 
el dormea prost şi mesteca aproape încontinuu 
câte ceva. 

Este de menţionat că un astfel de comporta- 
ment al copilului a început imediat după divor- 
ţul părinţilor. Lucrurile s-au înrăutățit atunci 
când tatăl lui Denis s-a recăsătorit cu altcineva, 
s-a mutat în altă zonă a oraşului şi îşi vizita mai 
rar copilul. Situaţia este de înţeles şi, din păcate, 
destul de des întâlnită. 

Adolescentul depreșiv simte adesea vinovăție 
şi disperare, respingere şi retragere. El este în- 
chis, iritabil, pierde senzația de plăcere şi inte- 
res faţă de viaţă. Astfel de copii se concentrează 
greu, obosesc rapid, se ceartă adesea cu părinții, 
nu dorm bine şi nu au poftă de mâncare. Une- 
ori ei arată neîngrijiți, îşi schimbă rapid priete- 
nii, preferințele muzicale şi încetează să mai facă 
ceea ce odinioară le producea satisfacţii. 

Unul din factorii care înlesnesc creşterea stă- 
rii de depresie o reprezintă schimbările sociale 
rapide. Oraşele pline de oameni, familiile care 
se despart, alcoolul şi drogurile, pauzele mari în 
activitatea profesională şi de muncă şi tempoul 

nebunesc al vieţii sporesc semnificativ acțiunea 
stresurilor asupra copilului. 

În afară de aceasta, presa şi televiziunea eti- 
chetează generația aflată în creştere cu un „chip 
ideal” de tânăr contemporan. Conform studiilor 
cercetătorului britanic al Consiliului pentru pro- 
tecția sănătății, aproximativ 17% dintre şcola- 
rii care se consideră a fi conform acestui „chip” 
sunt predispuşi atacurilor regulate de panică şi 
ipohondrie. Perspectiva intrării în lumea adulți- 
lor îi duce la disperare. Adolescenţii se neliniş- 
tesc la gândul dacă vor putea să facă față acestei 
lumi şi să ocupe o poziţie demnă. 

Din mulțimea de forme de depresie vom 
aminti doar două: cea nevrotică (psihogenă) şi 
cea endogenă (vitală, biologică). 

Depresia nevrotică se dezvoltă „pe teren ner- 
vos”: ca rezultat al unui conflict interior nere- 
zolvat, al unei traume psihice, al unei speranțe 
neîmplinite, al pierderii cuiva sau a ceva foarte 
important (o rudă apropiată, serviciul, reputația, 
sensul vieții ş.a.). 

Depresia endogenă nu este condiționată de 
stres, pierderi sau de un mod păcătos de viaţă, 
ci de particularităţile înnăscute ale organismu- 
lui. După definiţia părinţilor, aceasta provine 
din „fire”, adică se datorează devierilor genetice, 
biochimice şi hormonale. 

Amintim că „Biserica priveşte bolile psihice ca 
pe manifestări ale deteriorării păcătoase a naturii 
umane”. Separând în structura personalității ni- 
velurile duhovnicesc, sufletesc şi trupesc, „Sfin- 

ţii Părinţi diferenţiază bolile firii de bolile dato- 
rate acțiunii demonice sau patimilor omului”!. 

Victor Frankl atrage atenția asupra unui fapt 
important. Depresia endogenă este o boală ce îm- 
piedică omul să vadă care este sensul vieții sale. 
Depresia nevrotică însă poate apărea din cauza 
pierderii sensului vieţii?. Aceasta este diferența. 

Acum vom vorbi doar despre depresia endo- 
genă. Hipocrate presupunea că deprimarea apa- 
re datorită excesului în organism a „fierii negre” 
şi de aceea este caracteristică melancolicilor (din 
gr. melas — negru şi chole — fiere). 

Oamenii cu un temperament slab, neechili- 
brat sunt foarte supărăcioşi, sentimentali, nu sunt 
energici şi nu au încredere în sine. Pentru ei este 
suficient şi un motiv neînsemnat de tristețe ca să 
înceapă a plânge, iar cea mai mică greutate îi face 
să se lase păgubaşi. Melancolicului închis în sine, 
sfios, uşor de rănit şi slab îi este foarte greu să lup- 
te cu tristețea şi mâhnirea. Gândurile negre şi pe- 
simismul îl înving mai des decât pe sanguin. 

Depresia endogenă de tip melancolic (ca şi 
temperamentul, de altfel) se moşteneşte. Să nu- 
anțăm: nu se transmite depresia, ci depresivita- 
tea — înclinația omului de a se afla într-o stare 
abătută, copleşită?. 


1 Bazele concepției sociale a Bisericii Ortodoxe Ruse. Sino- 
dul Arhieresc 2000: despre noii mărturisitori ruşi, Moscova, 
2000, p. 60. 

? Frankl V,, op. cit., p. 89. 

3 Egorova M.S., Zâreanova N.M., Parşikova O.V,, Pean- 
kova S.D., Certkova Iu. D, op. cit., pp. 372, 384-385. 

Directorul Institutului ştiinţific de cerceta- 
re „Prince of Wales”, prof. Peter Shofield, pre- 
supune că 21% din populaţie este predispusă, 
în situaţii grele de viaţă, spre depresie. Dacă pe 
parcursul anului omul predispus genetic se va 
confrunta cu mai mult de trei situaţii neplăcu- 
te, probabilitatea căderii sale în depresie este de 
80%. Cei care sunt genetic rezistenți la depresii 
(26% din oameni) se îmbolnăvesc, dacă se află în 
aceeaşi situaţie, în 30% din cazuri. Înseamnă că 
predispoziția spre boală este stabilită la nivel ge- 
netic. Riscul de a avea o criză de ipohondrie/de- 
presie depinde de moştenire!. 

Această înclinație înnăscută este legată de 
concentraţia scăzută, în celulele creierului, a trei 
neuromediatori (noradrenalina, dopamina şi se- 
rotonina). Sinteza şi funcțiile mediatorilor sunt 
date genetice. Atunci când mutaţiile tulbură 
funcționarea genelor corespunzătoare, omul es- 
te înclinat să reacționeze la orice fel de stres prin- 
tr-o depresie?. 

Cercetătorii au stabilit că insuficiența nora- 
drenalinei duce la o tristeţe profundă, iar supra- 
saturarea cu acest mediator la stresuri majore. 
Insuficiența dopaminei duce la slăbirea sistemu- 
lui nervos, iar nivelul ridicat al acesteia provoa- 
că manie (dispoziţie bună, euforie) şi simptome 


1 www.effecton.ru/381.html 

2 Despre aceasta vezi mai amănunțit: Velkov V.V., op. 
cit., pp. 23-24; Kato T,, „Molecular genetics of bipolar di- 
sorder”, în „Neurosci. Res.”, 2001, nr. 40 (2), pp. 105-113; 
Carson R., Batcher ]., Mineka S,, op. cit., p. 143. 

asemănătoare schizofreniei. Deficitul serotoni- 
nei naşte temeri, impulsivitate şi agresivitate, iar 
suficiența acesteia în țesuturile creierului îmbu- 
nătăţeşte vizibil dispoziția!. 

În dependenţă de balanţa neuromediatorilor, 
fazele depresiei, ale maniei şi stării de bună dis- 
poziţie se înlocuiesc una pe cealaltă. Aceasta este 
caracteristică pentru psihoza maniacal-depresi- 
vă. Bolnavul ba suferă de accese de tristețe, mâh- 
nire şi deznădejde, ba are o irumpere de energie 
şi bucurie, până la fericire. Perioadele depresive 
sunt mai des întâlnite decât cele maniacale. 

Această psihoză se transmite genetic, se pa- 
re, pe linie feminină (prin cromozomul X). Da- 
că unul din gemenii monozigoţi se îmbolnăveş- 
te de această boală, riscul apariţiei ei la cel de-al 
doilea ajunge până la 70-96%;. 

În cadrul cercetărilor la Universitatea San-Di- 
ego, sub conducerea doctorului John Kelso, 
s-a descoperit o genă care este răspunzătoare 
de dezvoltarea psihozei maniacal-depresive. 
Această genă stabileşte sensibilitatea creieru- 
lui la impulsurile nervoase, care trec prin ce- 
lule specializate prin intermediul neuromedi- 
atorilor. Dacă gena este modificată, acuitatea 


1Sidorov PI., Parneakov A.V,, Introducere în psihologia cli- 
nică. Manual pentru studenții facultăţilor de medicină, Mosco- 
va, 2000, pp. 199-200; Danilova N.N., Krâlova A.L., op. cit., 
p. 55; Carson R., Batcher ]., Mineka S., op. cit., pp. 441, 582. 

2 Isard K.E,, op. cit., p. 223; Neploh Ia. M., Omule, cu- 
noaşte-te pe tine însuți! Notiţe ale unui psihiatru, Sankt-Pe- 
tersburg, 1991, p. 126. 

creierului se măreşte considerabil şi omul do- 
bândeşte o depresie cronică, alternând cu fa- 
ze maniacale. Dar cu aceasta nu se încheie tot. 
Se presupune că mai există câteva zeci de gene 
„ale depresiei”!. 

În perioada 2001-2004, cercetătorii au efectuat 
studii asupra unor femei care sufereau depresii 
şi asupra copiilor acestora, în vârstă de 7-17 ani. 
Pentru început, 30% dintre copii aveau diferite 
probleme psihice (de exemplu, tulburări psihi- 
ce, depresii şi comportament deviant). Mamele 
au fost tratate de depresie timp de trei luni. La 
aproape 30% dintre acestea tratamentul a avut 
succes. Copiii femeilor vindecate au avut un in- 
dice de îmbolnăvire cu 11% mai mic. La copiii ai 
căror mame nu se vindecaseră, disfuncțiile psihi- 
ce s-au mărit cu 8%. Prin urmare depresia poate 
trece de la mamă la copil. Dar dacă mama se va 
trata, atunci riscul ca fiul sau fiica să aibă această 
boală scade considerabil.? 

Cum poate fi atunci ajutat omul care suferă? 

Atunci când simptomele depresiei se regăsesc 
la copil măcar şi o lună, părinții trebuie să se adre- 
seze specialiştilor (psihologi, psihoterapeuți, psi- 
hiatri). Tratarea bolii depinde de vârsta pacientu- 
lui. Astfel, copiii sunt tratați prin ludoterapie. Ei 
sunt invitaţi să se joace cu păpuşi şi alte jucării, 
adică li se creează condiţii pentru o exprimare cât 
mai directă a sentimentelor. Copiii mai mari sunt 


1www.rol.ru/news/med/news/03/06/16_007.htm 
2www.medlinks.ru/article.php?sid. 

puşi în situaţii care le permit să vorbească, să-şi 
împărtăşească fricile şi problemele. 

De asemenea, se folosesc băi cu adaos de sa- 
re de mare şi extract (cu concentrație scăzută) de 
conifere. Un rol important îl are şi munca fizi- 
că, călirea, precum şi aerul curat. Sunt bune ex- 
cursiile în afara oraşului, mai ales cu toată fami- 
lia. O şi mai mare importanţă o are atmosfera de 
dragoste din familie, relaţiile călduroase recipro- 
ce ale părinților şi, desigur, ale acestora cu copi- 
lul. Voința copilului trebuie călită, iar răbdarea şi 
munca învăţate. Educaţia înseamnă întâi de toa- 
te dragoste şi exemplu bun. Cel mai important, 
după convingerea psihiatrului şi psihoterapeu- 
tului ortodox D.A. Avdeev, este să fii întotdeau- 
na cu Hristos. Atunci copilul va creşte cu o per- 
sonalitate morală sănătoasă. 

Pentru tratarea şi profilaxia depresiilor, adul- 
ţilor le sunt recomandate psihoterapii raționale 
(tratarea prin convingere). Aceasta este bazată 
pe utilizarea argumentelor logice sănătoase care 
îi permit omului să reconsidere situația creată. 
Dacă nu suntem în stare să o schimbăm, înseam- 
nă că trebuie să schimbăm atitudinea noastră fa- 
ţă de aceasta (de exemplu, să renunțăm la pre- 
tenţii nejustificate, la planuri irealizabile, la griji 
inventate). Corectarea mecanismelor psihologi- 
ce ale comportamentului care ne duc la nevroze 
este necesară pentru surmontarea crizei perso- 
nale şi pentru prevenirea recidivelor. 

Alcoolul şi drogurile sunt strict interzise, de- 
oarece agravează boala. Vitaminele din grupul B 

sunt antidepresive excelente (mai ales B6 şi aci- 
dul folic), vitamina C (acidul ascorbic), mierea, 
ciocolata amară, smochinele, bananele, precum 
şi plimbările în aer liber, băile de soare, muzi- 
ca plăcută, aromele unor plante, efortul fizic re- 
gulat. Toate acestea ajută la secreția endorfinelor 
(hormonii fericirii), care normalizează dispozi- 
ţia, redau putere şi curaj. 

Câteodată este util să schimbi, pur şi simplu, 
locul şi, odată cu aceasta, atenţia, pentru a di- 
minua stresul. Dacă simțim o greutate pe suflet 
nu trebuie să ne izolăm de prieteni şi să încer- 
căm să ne dăm drept omul fără probleme. Ne- 
cazul trebuie spus, iar amarul plâns. Nu trebuie 
să ne fie jenă să-i îmbărbătăm pe alţii. Cel care 
întinde o mână de ajutor aproapelui este ajutat 
de Domnul. 

Pentru tratarea disfuncțiilor depresive medicii 
recomandă diverse antidepresive, care reglează 
în organism schimbul de substanţe biologic ac- 
tive. Însă utilizarea acestor preparate, fără reco- 
mandarea specialistului, este pasibilă de compli- 
caţii grave. Noi, cei slabi şi neputincioşi, trebuie 
să asociem ajutorul medical calificat cu eforturi 
duhovniceşti (smerenie, răbdare, rugăciune, citi- 
rea cuvântului lui Dumnezeu ş.a.). 

După convingerea credincioşilor ortodocşi, 
dacă demonul tristeţii a ales ca victimă un om, 
atunci trebuie pusă ordine în viața duhovniceas- 
că cu ajutorul unui duhovnic experimentat. Nu 
trebuie să ne obişnuim cu depresia noastră, plân- 
gându-ne de milă. În spatele unui astfel de com- 

portament este demonul care încearcă să ne tri- 
mită în fundul iadului. Să răspundem atacurilor 
acestuia cu rugăciuni şi psalmi din Ceaslov. Să 
înfruntăm depresia, şi ea va pleca de la noi îm- 
preună cu stăpânul ei viclean. Altfel, boala firii 
poate să se transforme într-o cruce deosebit de 
grea, aproape insuportabilă. 


CAPITOLUL IX 


„Intunecarea inimii” 


Întristarea este înrudită genetic cu patima me- 
lancoliei. Simptomele întristării, în cazul melan- 
coliei, se acutizează şi iau o formă cronică. Atunci 
sunt răpuse toate puterile sufletului şi, în parte, 
cele ale trupului. 

La baza melancoliei stă închipuirea incorectă 
şi realizări, despre relațiile cu Dumnezeu şi cu 
oamenii. Aceasta te poate duce la căderea cu du- 
hul, manifestându-se fie prin plâns amar şi oftat, 
fie prin răutate şi lipsa voinţei, indiferent de ce 
se întâmplă. De aici şi golul lăuntric, lipsa de în- 
drăzneală pentru lucrurile bune, lenevia, profa- 
narea, zădărnicia, insensibilitatea duhovniceas- 
că, cruzimea, deznădejdea. 

Sfântul loan Scărarul numeşte întristarea „slă- 
bire a sufletului”, „neputinţă a minții”, „melan- 
colie a inimii”, lucruri ce se petrec din voia dia- 
volului. Demonul tristeţii este cel mai puternic. 
EI îl împinge pe monah să-şi părăsească ascul- 
tarea, rugăciunea, viața duhovnicească, adică îi 

schimbă atitudinea, târându-l spre lume. Acest 
duh mişel se năpusteşte asupra călugărilor pe la 
miezul zilei!. De aceea psalmistul îl numeşte mo- 
lima ce bântuie întru amiază (Psalmi 90, 6). 

Străduindu-se să îi inducă omului starea de 
deznădejde, ispititorul îi şopteşte: „Eşti un mare 
păcătos şi Dumnezeu nu te va ierta. Nu nădăj- 
dui, căci nu te vei mântui! Iar dacă tot vei ajunge 
în iad, atunci de ce îți mai porți crucea? Nu e mai 
bine să întrerupi chinul?” 

Părintele Paisie Aghioritul avertizează că în- 
tristarea şi greutatea sufletească vin la omul sen- 
sibil şi uşor de rănit din mustrările conştiinţei şi 
din hula celui viclean?. 

În rând cu acest fel demonic de întristare, 
Sfinţii Părinţi aşază şi întristarea firească. Pen- 
tru noi aceasta este foarte interesantă, deoarece 
este condiţionată doar de procesele fiziologice 
ale organismului. 

După părerea Cuvioşilor Varsanufie cel Mare 
şi loan, „întristarea firească se formează din ca- 
uza neputinței trupeşti”, din cauza prea multei 
munci şi a oboselii?. Episcopul Barnaba (Beleaev), 
citându-l pe Sfântul Isaac Sirul, spune că întrista- 
rea firească apare din cauza muncii prea grele şi 


1 Cuviosul loan, egumenul Muntelui Sinai, op. cit., pp. 
103-104. 

2 Părintele Paisie Aghioritul, Cuvinte, vol. III, Lupta du- 
hoonicească, pp. 173-174. 

3 Cuvioşii Varsanufie cel Mare şi loan, „Îndreptar pen- 
tru viaţa duhovnicească” în Răspunsuri la întrebările uceni- 
cilor, Moscova, 1993, p. 355. 

a ascultărilor foarte mari. Oboseala fizică, emoți- 
onală şi mentală reprezintă „urzeala cu care de- 
monul împleteşte modelele sale blestemate”!. 

Cauza acestui fapt este oboseala cronică. Aceas- 
ta se adună în om cu trecerea anilor şi datorită rit- 
mului nebunesc al vieţii, stresului îndelungat, gri- 
jilor permanante şi lipsei odihnei complete. 

Cercetând oameni în vârstă, psihiatrii stabi- 
lesc adesea următorul diagnostic: melancolie in- 
volutivă. Simptomele acesteia sunt: tristețea, ne- 
liniştea, dezamăgirea, autoflagelarea, supărarea 
pe propria persoană, supărarea pe soartă. Din 
punct de vedere psihologic este de înțeles: mulţi 
cetățeni au muncit cinstit pentru binele statului, 
dar nu au primit ca recompensă respectul cuve- 
nit. Funcţiile lor, economiile şi meritele sunt toa- 
te în trecut. Nu-i de mirare că stingerea tuturor 
idealurilor şi a speranţelor lor, cât şi nedreptatea 
îi duc la disperare. Atunci când nu se bucură de 
viață, unii mormăie, alții fac scandal, iar alţii se 
resemnează... 

Starea de spirit bolnăvicioasă, scăderea dispo- 
ziţiei şi melancolia sunt numite de psihiatri „hi- 
potimie”. Registrul acestei disfuncţionalități este 
larg: de la o simplă supărare şi pesimism până 
la sentimentul neputinței, al inutilității şi al unei 
existențe fără sens. De aici până la sinucidere 
mai este doar un pas. 

1 Episcopul Barnaba (Beleaev), op. cit, vol. II, pp. | 


240, 386; Sfântul Grigorie Teologul, Arhiepiscopul 
Constantinopolului, Opere, Moscova, 1994, vol. II, p. 43. 

1. „Instinctul morții” 


Dumnezeu n-a făcut moartea şi nu se bucură de 
pieirea celor vii. [...] Dumnezeu l-a zidit pe om spre 
nestricăciune şi l-a făcut după chipul fiinţei Sale. lar 
prin pizma diavolului moartea a intrat în lume şi cei 
ce sunt de partea lui vor ajunge s-o cunoască, mărtu- 
riseşte Biblia (Solomon 1, 13 şi 2, 23-24). 

Alungându-i pe protopărinţi din Rai, Dom- 
nul i-a spus lui Adam, iar prin persoana lui no- 
uă tuturor, următoarele: Pământ eşti şi în pământ 
te vei întoarce (Facerea 3, 19). De atunci trupurile 
noastre sunt muritoare. Putrezirea şi decăderea 
sunt răzbunare pentru păcat şi au devenit lege 
organică a naturii (vezi Romani 6, 23 şi 8, 19-23). 
Nu în zadar Sfântul Grigorie Teologul numeşte 
sufletul „purtător de trup”!. În esență, toată fi- 
ziologia omului este construită pe lupta cu pu- 
trezirea, până când viaţa biologică se va încheia 
prin descompunerea trupului. 

Cercetătorii au descoperit demult un fenomen 
unic: moartea programată genetic a celulelor, 
apoptoza (din gr. apoptosis — căderea frunzelor). 
Aceasta este o sinucidere condiționată fiziologic. 
Spre exemplu, după îndepărtarea testiculelor, 
mor definitiv celulele prostatei. La femeie, oda- 
tă cu îmbătrânirea, sunt distruse celulele glan- 
delor mamare, ale corpului galben de pe ovare 


1 Afanasiev lu.I., lurina N.A., Kotovski E.F., Histologia. 
Manual, ed. a 5-a, Moscova, 2002, p. 92. 

ş.a.m.d. Genele autodistrugerii reglează dezvol- 
tarea normală a țesuturilor embrionare!. 

Moartea unor celule este şi o reacţie de apăra- 
re a organismului. Aceasta susține continuitatea 
mediului intern al organismului. Viaţa îşi croieş- 
te drumul prin moarte, ca ghiocelul care împin- 
ge zăpada, chiar dacă e firav, şi îşi face loc spre 
soare. 

Atitudinea față de moarte se manifestă la oa- 
meni în diferite moduri. De exemplu, în Japo- 
nia pleacă anual pe lumea cealaltă câțiva oameni 
dornici să „ațâţe moartea”. În restaurante speci- 
ale aceştia comandă bucătarilor special licenţi- 
ați fugu, o specialitate din peştele-lună. Clienţii 
plătesc bani buni pentru această delicatesă, care 
este gătită foarte atent, deoarece unele părți ale 
peştelui-lună conțin tetrodotoxină, o substan- 
ță extrem de otrăvitoare, o picătură din aceas- 
ta fiind suficientă pentru a omori omul. Avem, 
de fapt, de a face cu o variantă gastronomică a 
ruletei ruseşti: mănânci „posibilitatea de a mu- 
ri”. Cei mai buni bucătari se străduiesc să păstre- 
ze ideea otrăvii şi atunci începe să-ți amorțească 
gura un pic. Aceasta aminteşte de jocul cu moar- 
tea, trezind o gamă largă de senzaţii tari. 

La fel ca în cazul ruletei ruseşti, una din plă- 
ceri este şi sentimentul de uşurare. Acesta sur- 
vine la finalul mesei, care înseamnă, de fapt, 
supraviețuirea, „amăgirea” morții, ceea ce ar su- 
gera şi că „eşti nemuritor”. Atunci, ura! Tristeţea 


1 Freud S., Instinct primar, Moscova, 1997, pp. 225-236. 

vieţii şi frica de moarte, ascunse în adâncul ini- 
mii, sunt învinse! Ce iluzie naivă, dar ademeni- 
toare! Aceasta demonstrează că echilibrul moral 
al omului este distrus. 

La un seminar cu studenţii la medicină am au- 
zit următoarea istorie: O bătrânică suna în mod 
regulat la ambulanţă şi solicita sosirea medicilor. 
De fiecare dată, intrând în casă, medicii se po- 
meneau în fața aceluiaşi tablou: femeia se spân- 
zurase cu câteva secunde în urmă. Medicul de 
serviciu îi acorda imediat primul ajutor, chema 
psihiatrii, dar, din păcate, lucrurile se repetau în 
acelaşi fel. 

Medicii au observat că femeia urmărea foar- 
te atent când ajungeau ei. Atunci când ambulan- 
ţa se oprea la scara blocului, bătrâna fugea de la 
pervaz. Probabil după aceasta ea descuia uşa, îşi 
introducea capul în laţ şi, auzind paşii la uşă, îm- 
pingea scaunul de sub picioare. După aceea, ur- 
mărea cu plăcere cum era salvată de specialişti. 

La un moment dat, medicii primesc din nou 
apelul bătrânei şi situaţia se repetă întocmai, nu- 
mai că felcerul îi spune medicului: „Auzi, hai să 
stăm în fața uşii apartamentului, să fumăm o ţi- 
gară, şi vom mai vedea ce se întâmplă!” În con- 
secinţă, lucrurile s-au sfârşit la crematoriu... 

Sigur că nu justificăm în nici un fel gestul me- 
dicilor. Aceştia sunt întotdeauna chemaţi să sal- 
veze oamenii aflați în necaz. Nu cunoaştem nici 
motivele interioare ale acelei biete femei. Astfel 
de tentative demonstrative de suicid sunt moda- 
lități de a manipula oamenii (de a le atrage aten- 

ţia, compasiunea) şi de a mai ieşi din plictiseala 
zilnică. Pentru aceasta se şi aleg, uneori, metode 
de suicid atât de bine gândite. 

Nu este exclus ca aceste viclenii să-i fie inocu- 
late persoanei de către demonul tristeții... 

Instinctul de supravieţuire este opus tendin- 
ţei spre moarte. Creatorul I-a introdus poate în 
natură tocmai pentru a contrabalansa instinctul 
morții. Căci nimeni vreodată nu şi-a urât trupul său, 
ci fiecare îl hrăneşte şi îl încălzeşte (Efeseni 5, 29). 

Într-adevăr, necesitățile de hrană şi înmulțire, 
reacţiile de apărare ale organismului (frica, mâ- 
nia ş.a.) reprezintă stimuli de comportament de- 
terminaţi genetic. Aceştia ajută la supravieţuire. 
Exacerbarea bolnăvicioasă a instinctului de su- 
pravieţuire duce la panică, agresiune şi violen- 
ță. Slăbirea acestuia are drept urmări depresii şi 
tendinţe de suicid. 

Aşadar, instinctul morţii... Această noțiune a 
fost introdusă în ştiinţă de Sigmund Freud. Sa- 
vantul l-a numit Thanatos, după numele zeului 
antic grec al morţii, fiul zeiței Nichta (noaptea), 
fratele geamăn al zeului somnului — Hypnos. 
Thanatos era imaginat ca un tânăr înaripat, cu 
o făclie stinsă sau cu o sabie de călău în mână. 
Grecii credeau că acest zeu nemilos avea inimă 
de fier, nu primea daruri şi era urât de ceilalți lo- 
cuitori ai cerului. 

După interpretarea lui S. Freud, Thanatos în- 
truchipează tendința înnăscută către agresiune 
şi distrugere. Acesta este văzut ca un contraba- 
lans al instinctului vieţii (Eros), care include libi- 

doul. Între aceştia este un etern conflict. Ambe- 
le instincte se află biologic în toate organismele 
vii şi, prin urmare, nu pot fi îndepărtate. Dacă 
energia lui Thanatos este îndreptată în afară, 
atunci aceasta distruge oamenii, natura şi diferi- 
te obiecte (huliganism, sadism, vandalism, tero- 
rism ş.a.). Dacă însă este îndreptată spre interior, 
atunci îl distruge chiar pe purtător (masochism, 
autoflagelare, sinucidere ş.a.)!. 

Ipoteza lui S. Freud este contrazisă în parte 
de psihologul şi filosoful german Erich Fromm. 
Acesta consideră că agresivitatea şi dorința de 
distrugere nu se află în gene. Dragostea pentru 
viaţă (biofilia) sau dragostea pentru moarte (ne- 
crofilia) reprezintă „o alternativă de bază, care 
stă în faţa fiecărui om. Necrofilia se amplifică 
acolo unde a slăbit biofilia. Posibilitatea de a fi 
biofil îi este dată omului de natură, dar el are po- 
sibilitatea psihologică să meargă şi pe calea ne- 
crofiliei...” Dacă omul nu este capabil să constru- 
iască ceva, atunci este nevoit să se îndepărteze 
de sentimentul insuportabil al neputinței şi ni- 
micniciei şi se afirmă distrugând ceea ce nu este 
în stare să creeze?. 

După părerea lui E. Fromm, la animale agre- 
sivitatea are rui de apărare şi nu este în nici un 
fel similară cu atracţia omului pentru distrugere. 


1 Fromm E., Adolf Hitler: caz clinic de necrofilie, Moscova, 
1992, pp. 43-44. 

2 Apud Fromm E., Anatomia destructivității umane, 
Moscova, 1998, pp. 45-46. 

La om ea reprezintă o patimă, o „urâţenie psihi- 
că”, o patologie, nu o normalitate. De aceea, cer- 
cetătorul scrie că teoria lui S. Freud se sprijină pe 

„ raționamente speculative abstracte, fără să aibă 
dovezi obiective, empirice!. 

Ce-i drept, astăzi savanții au descoperit în 
creier două centre: al „plăcerii” şi al „neplăce- 
rii”. La unii bolnavi „zona plăcerii” este stimu- 
lată mai mult, iar cea a „neplăcerii” mai puțin 
sau invers, mai puternic fiind „focul agresivită- 
ţii” (vezi cap. IV şi VII). 

Aceste descoperiri se aseamănă cu ideile lui 
S. Freud despre existența a două instincte puter- 
nice: viaţa şi moartea. Numai că acţiunile noas- 
tre nu se reduc la atracţia biologică şi la funcțiile 
sistemului nervos. Este prea simplist să gândeşti 
că suicidul înseamnă reprimarea unui instinct fi- 
resc de către altul, care este mai puțin firesc. 

Tendinţa spre moarte este privită de creşti- 
nism ca lucrare a diavolului — ucigător de oameni, 
de la început (loan 8, 44). Astfel, ispitind pe Hris- 
tos, acesta L-a dus în Ierusalim şi L-a aşezat pe ari- 
pa templului şi I-a zis: Dacă eşti Fiul lui Dumne- 
zeu, aruncă-Te de aici jos... Numai că Mântuitorul, 
spre învăţarea noastră, a răspuns: Să nu ispiteşti 
pe Domnul Dumnezeul tău! (vezi Luca 4, 9-12). 


1 Dostoievski F.M., Opere complete, vol. XXIII, Moscova, 
1981, pp. 146-148. 

2. Deznădejdea şi sinuciderea 


Pierzând sau neobţinând credința în Domnul, 
sufletul are sentimentul lipsei de sens, al pierde- 
rii valorilor, al părăsirii, tristeţii, singurătăţii şi, în 
final, se lipseşte de Izvorul vieții, care este Dum- 
nezeu. Tristeţea duce la criză personală acută, la 
trăirea sentimentului de nonsens şi determinarea 
negativă a existenţei. De aici nu mai este mult pâ- 
nă la deznădejdea totală şi la suicid. Să ne amin- 
tim numai de istoria lui luda Iscarioteanul! 

Sinucigaşul arde de nerăbdare să găsească un 
teren stabil, dar nu reuşeşte. Atunci el îşi scoa- 
te de sub picioare şi ultima stabilitate pe care o 
mai are: propria viaţă. Prin acest fapt omul, la 
instigarea diavolului, nu vrea să se simtă sclavul 
împrejurărilor, ci personalitatea care ia hotărâri 
gândite şi libere. 

Printre motivele care determină la sinucidere 
se disting cele existenţiale şi cele demonstrative. 

Sinuciderea din motive existenţiale este foarte 
„înrobitoare”. Ea ispiteşte cu posibilitatea morții 
din proprie alegere, ca urmare a sentimentului 
de libertate, punând capăt sentimentului chi- 
nuitor de pierdere, fie şi în dauna vieții reale, 
pământeşti. Pătimaşul descoperă, dintr-odată, 
uneori chiar inconştient, despărțirea sa de Dum- 
nezeu. Aceasta îi dedublează definitiv sufletul şi 
îl obligă să iasă de sub stăpânirea fatumului, in- 
trând în deznădejde. Ultima smucitură a deznă- 
dejdii extreme constă în gustarea vieții, în pro- 
cesul morții. Un astfel de om visează să devină 

observator exterior, asistent la propria-i moarte. 
El tremură în fața morții sufletului şi de aceea, 
pentru a pune capăt chinurilor insuportabile, în- 
cearcă să „omoare” această moarte a sufletului 
prin moartea trupului. Dar în zadar, deoarece 
doar Hristos a reuşit să omoare „cu moartea pe 
moarte”! 

Sinuciderea din cauze demonstrative (a se 
diferenția aceasta de tentativele demonstrative 
de suicid) devine acel gest prin care omul amă- 
git încearcă să fugă de golul interior, să demon- 
streze celor din jur, dar şi lui însuşi, că el încă 
este viu. Pentru aceasta el trebuie să facă ceva 
iremediabil: să descopere şi să demonstreze pro- 
priul „eu” altor oameni şi lui însuşi, chiar dacă 
prețul acestei fapte va fi propriul sfârşit. Logi- 
ca este paradoxală: „Sunt viu şi voi demonstra 
aceasta prin moartea mea. În aceasta constă sal- 
varea şi viața mea!” 

Sinuciderea din cauze existenţiale şi demon- 
strative este privită ca unica ieşire din situa- 
ţia problematică a sensului, care este atât de 
încurcată şi greu de rezolvat. Iată de ce pierde- 
rea sensului vieții, despărțind omul de Dumne- 
zeu, Care este Izvorul şi Sensul vieții (loan 11, 
25-26), constituie cauza principală a tentativelor 
de suicid. 

Sinucigaşul uită definitiv şi nu doreşte să aibă 
de-a face cu Mântuitorul Dumnezeiesc, cu res- 
ponsabilitatea în fața Acestuia sau cu darul Său 
nepreţuit — viaţa. Conştient sau inconştient, un 
astfel de om face un păcat de moarte: face rău 

sufletului nemuritor, dându-l în mâna satanei pe 
veci. 

F.M. Dostoievski, în Jurnalul scriitorului. pe 
1876, a reuşit să modeleze un monolog interior 
al „sinucigaşului din plictiseală”, „sinucigaşul 
cu idei”, dezamăgit total de lume: „Nu pot fi fe- 
ricit, chiar şi în momentul celei mai mari fericiri 
datorate iubirii aproapelui şi iubirii pe care mi-o 
arată întreaga umanitate, deoarece ştiu că mâine 
toate acestea vor fi distruse. Eu, toată această fe- 
ricire, toată dragostea, dar şi întreaga umanitate 
ne vom transforma în nimic, în haosul anterior... 
În calitatea mea indiscutabilă de reclamant şi pâ- 
rât, de judecător şi acuzat, eu condamn această 
natură care m-a făcut să sufăr atât de urât, îm- 
preună cu mine, spre distrugere... Deoarece nu 
pot distruge natura, atunci mă voi distruge doar 
pe mine, anulând tirania din plictiseală, tirania 
care nu are un vinovat anume.”! 

Scriitorul a exprimat strălucit ceea ce a trăit 
tânărul Tolstoi în perioada de pasiune a acestu- 
ia pentru Schopenhauer: schimbarea problemei 
„vieţii autentice” cu problema „morţii autentice”. 
F.M. Dostoievski a remarcat ironic faptul că sinu- 
cigaşul este „desigur, materialist”. Ideile acestui 
monolog din Jurnal au fost utilizate ulterior în ro- 
manul Demonii (chipul lui Kirilov). Distrugerea 
a tot „ceea ce este uman, mult prea uman” (Fr. 
Nietzsche) a fost înfăptuită de către ateul mili- 


1 Apud Durkheim E., Sinuciderea: schiță sociologică, 
Moscova, 1994, pp. 122-126, 363, 385. 


166 


9. „ÎNTUNECAREA INIMII” 


tant Kirilov prin suicid. Acesta s-a revoltat împo- 
triva lui Dumnezeu, dorind ca în moarte să do- 
bândească asemănarea cu Dumnezeu. Amăgirea 
diavolească veți fi ca Dumnezeu, cunoscând binele 
şi răul (Facerea 3, 5) a devenit, într-o nouă formă, 
simbolul civilizaţiei contemporane. 

Numărul de sinucideri creşte în fiecare an. 
Sociologul Emil Durkheim, un clasic al ştiințe- 
lor sociale occidentale, observa că: în jumătatea 
a doua a secolului al XIX-lea numărul de sinuci- 
deri a crescut de trei ori, de patru ori sau chiar 
de cinci ori, în funcţie de ţară. Analizând statis- 
ticile, savantul a ajuns la concluzia că principa- 
lele cauze ale sinuciderilor sunt dezorganizarea, 
decăderea morală, distrugerea colectivităţi, de- 
căderea religiozității (ateismul). Cauzele prin ca- 
re se explică de obicei sinuciderile (sărăcia, ge- 
lozia, patologia psihică, beţia, chinurile trupeşti 
— provocate de boli — ş.a.) nu reprezintă, în fapt, 
adevăratele motive pentru această acţiune. Sursa 
sinuciderilor nu constă, după Durkheim, în gre- 
utăţile vieţii. Oamenii se sinucid în mare parte 
din cauza „lipsei de sens a conţinuturilor”, de- 
oarece nu ştiu unde se opresc necesitățile lor le- 
gitime şi ce scop are activitatea pe care o desfă- 
şoară. Prin urmare mijlocul de a opri creşterea 
sinuciderilor nu este acela de a uşura viața!. 

Numărul tentativelor de suicid, care nu s-au 
încheiat deci cu moartea, este însă de 15 ori mai 
mare decât toate sinuciderile cu efect mortal. În 


" Ibidem, pp. 128, 146-147, 302. 

una din universitățile statului Idaho (SUA), ca 
urmare a unui test sociologic în rândul studenţi- 
lor, s-a ajuns la următoarea concluzie: 85% dintre 
aceştia nu vedeau nici un fel de sens al vieţii lor. 
Pe lângă aceasta, 93% dintre ei erau sănătoşi fizic 
şi psihic, aveau condiţii bune de trai, nu se cer- 
tau cu membrii familiei, participau activ la viața 
socială, aveau toate motivele să fie satisfăcuţi de 
rezultatele la învățătură. „În orice caz, concluzi- 
onează Victor Frankl, nu se putea vorbi despre 
necesități nesatisfăcute.”! 

Psihologul pune o întrebare principială: ce l-a 
putut îndemna pe om să încerce să se sinucidă, 
deşi necesitățile materiale îi erau satisfăcute? V. 
Frankl consideră că una dintre cauze este tocmai 
imposibilitatea găsirii şi realizării sensului vieții, 
lipsa de „conţinut a vieţii” şi „fuga de gol”, adică 
o criză personală?. 

Adesea se sinucid adolescenţii în vârstă de 
10-14 ani. Şi aceştia nu sunt orfani sau săraci! 
În 78% din cazuri ei sunt odraslele unor oameni 
înstăriți şi aparent fără probleme. De multe ori 
aceştia sunt răsfățați, fiindcă nu trebuie să lup- 
te pentru existență. Neştiind ce este refuzul, ei 
se comportă ca „tineretul de aur”: aruncă banii 
în stânga şi-n dreapta, se îmbată şi se droghează, 
o fac pe bravii la volan. În cercul unor astfel de 
adolescenţi domneşte cultul vițelului de aur. 


1 Frankl V,, op.cit., p. 26. 
2 Ibidem, pp. 27, 182. 

Printre factorii care influențează hotărârea de 
a încheia viața amintim relaţia imatură cu socie- 
tatea şi atitudinea uşuratică față de moartea altor 
oameni. A devenit o banalitate să priveşti moar- 
tea cuiva. Moartea îşi pierde semnificația sacră a 
trecerii în viața veşnică. Pe lângă acestea, inter- 
dicţia religioasă a morţii este abolită, subiectul 
fiind discutat la şcoală, în familie şi în presă. 

Cu alte cuvinte, cauza este nivelul extrem 
de singurătate interioară, de deznădejde, nea- 
jutorare şi apăsare. Tendinţa normală spre via- 
ță este schimbată întru totul de atracția morții. 
În afara lui Dumnezeu multor oameni le es- 
te greu, fără Dumnezeu ei se îmbolnăvesc în 
mod obligatoriu de vreo boală sufletească. Dar 
din punctul de vedere al psihiatriei tradiționa- 
le aceştia pot rămâne foarte sănătoşi. Tendinţele 
societății contemporane se îndreaptă într-acolo, 
încât psihologul rus B. Bratusi stabileşte un dia- 
gnostic caracteristic: „Sănătos psihic, dar bolnav 
de personalitate” !. 

Într-adevăr, nu doar cu pâine va trăi omul, ci şi 
cu orice cuvânt al lui Dumnezeu (Luca 4, 4)! „Fiind- 
că taina existenţei umane nu constă în a trăi, pur 
şi simplu, spune F.M. Dostoievski în Fraţii Kara- 
mazov. Fără o reprezentare clară a sensului vieții 
omul nu va fi de acord să trăiască şi mai degrabă 


1 Bratusi B.S,, „Despre problema omului în psihologie” 
în „Probleme de psihologie”, 1997, nr. 5, pp. 9-10. 

se va autodistruge decât să rămână pe pământ, 
chiar dacă în jurul lui toți ar fi sătui.”! 

Aşadar am examinat pe scurt cauzele, mai 
mult spirituale, ale suicidului. Dar, pe lângă aces- 


tea, există şi cauze etnice, precum şi genetice. 


Enigmele suicidului 


Abundenţa sinuciderilor în țările scandinave 
(mai ales în Danemarca şi Suedia) se încadrează 
foarte bine în logica lui E. Durkheim: se despart 
mai uşor de viaţă acele clase sociale care trăiesc 
mai liber şi au mâncare suficientă. Este mult mai 
greu să înţelegi înclinațiile de sinucidere la po- 
poarele ugro-finice. Ungurii, estonienii, finlade- 
zii, udmurții şi komii sunt de multă vreme adepții 
unor tradiţii culturale diferite şi trăiesc în condi- 
ţii politice şi economice diferite. Unele din aceste 
popoare nici nu seamănă la înfăţişare între ele. Cu 
toate acestea, de parcă s-ar fi vorbit, toate mențin 
un nivel înalt, stabil, în ce priveşte sinuciderile. 

Primul şi al doilea loc la sinucideri le ocupă Un- 
garia şi Finlanda. În fosta URSS, din acest punct 
de vedere, „lideri întunecaţi” erau Estonia, Repu- 
blica Komi şi Udmurtia. Spre exemplu, față de Ar- 
menia, numărul sinucigaşilor în aceste republici 
era de 15 ori mai mare. Capitala sinuciderilor în 
Uniunea Sovietică era oraşul udmurt Ustinov? 

1 Dostoievski F.M., Opere complete, Leningrad, 1991, vol. 
IX, pp. 286-287. 

2 Chartişvili G., Scriitorul şi sinuciderea, ed. a 3-a, Mosco- 
va, 2003, p. 193. 

Ce oare, în afara rudeniei îndepărtate şi a ră- 
dăcinilor comune în limbaj, apropie popoarele 
ugro-finice? De ce firul mistic invizibil al auto- 
distrugerii s-a întins de la Budapesta, prin Tal- 
linn şi Helsinki spre Vorkuta şi Ijevsk? 

Autorii contemporani nu au un răspuns clar 
la aceste întrebări. Versiunea fost enunțată de 
scriitorul maghiar Keresturi: „Trăsăturile carac- 
teristice ale poporului maghiar sunt considera- 
te ca fiind individualismul caracterului, maniera 
liniştită de contemplare şi exprimare în ce pri- 
veşte imaginaţia obiectelor. Dar sunt evidente şi 
trăsături ca tinereţea iraţională, imposibilitatea 
de distrugere a misticii populare, înclinația spre 
anarhie. Aceste manifestări ne fac să ne gândim 
la rezervele imense de energie neconsumată, ca- 
re se ascund sub o înfăţişare liniştită şi care aş- 
teaptă un moment istoric prielnic pentru a iz- 
bucni cu putere la suprafață.”! 

Abţinerea (calmul) exterioară care ascunde 
încărcătura internă „a lavei vulcanice” este o 
trăsătură periculoasă de caracter a unui popor. 
A suprima presiunea din cazan şi a nu permite 
aburilor să iasă înseamnă să provoci o explozie. 

Predispoziţia spre suicid este uneori moş- 
tenită. Acest lucru este confirmat de multiple- 
le exemple din istoriile diferitelor familii. Apro- 
ximativ 6% dintre sinucigaşi au părinți care au 
murit în acelaşi fel. 


1 Apud Chartişvili G., Ibidem, p. 194. 

Conform unei ştiri de la radio „Libertatea”, 
specialiştii Universităţii Washington au realizat 
un sondaj pe 3000 de adolescenţi gemeni. Fetele, 
ale căror surori au încercat să se sinucidă, repe- 
tau mult mai des experiența negativă decât fete- 
le ale căror surori nu au încercat să moară. Fra- 
ţii şi surorile care au diferenţe genetice apelează 
mult mai rar la acelaşi scenariu, spre deosebire 
de gemenii monozigoți. 

Să presupunem că unul din gemenii mono- 
zigoţi săvârşeşte un suicid. Conform statistici- 
lor, cel de-al doilea geamăn face acest pas fatal 
de cinci ori mai des decât un geamăn dizigot. În 
consecinţă, nivelul de sinucideri în rândul geme- 
nilor monozigoți este de cinci ori mai ridicat de- 
cât al celor dizigoți!. 

Conform datelor Centrului Suedez Naţional de 
cercetare a suicidului, acest final tragic este me- 
diat de o gamă întreagă de factori de dezvoltare 
deficitară a embrionului. Studiind 700 de mii de 
pacienţi, un grup de cercetători din Stockholm a 
stabilit că greutatea mică a fătului la naştere (mai 
mică de 2 kg.) creşte ulterior de două ori proba- 
bilitatea sinuciderii. Alt factor de risc este repre- 
zentat de înălțimea fătului. Sinucigaşul potențial 
nu are, la naştere, mai mult de 47 cm.? 


1 Ibidem, p. 166; Carson R., Batcher ]., Mineka S., op. 
cit., p. 441; Kaplan G.L., Sadoc B.]., Psihiatrie clinică, vol. II, 
Moscova, 1994, p. 23. 

2 Înclinaţia înnăscută spre suicid, http://www.mignews. 
com.ua. 

La capitolul semnale de alarmă intră şi vârsta 
mamei copilului în momentul naşterii. Acei oa- 
meni ale căror mame însărcinate erau adolescen- 
te se sinucid, în medie, de două ori mai des decât 
oamenii ale căror mame i-au născut după majo- 
rat (până la 29 de ani).! 

Subliniem că timpul zămislirii, înălțimea şi 
greutatea fătului depind foarte mult de modul 
de viață al femeii. Hrana necorespunzătoare, al- 
coolul, drogurile, stresul şi destrăbălarea sexua- 
lă duc la naştere prematură sau la dezvoltare in- 
suficientă. Acestea, după cum s-a stabilit, cresc 
probabilitatea suicidului pe viitor. 

La întrebarea cum se reflectă asupra pruncu- 
lui zămislit tentativa de suicid a mamei, din tim- 
pul sarcinii, nu există încă un răspuns general 
acceptat. Cel mai probabil copilul va avea o trau- 
mă psihică serioasă intrauterină, cu repercusiuni 
impredictibile. Dacă femeia a fost reanimată sau 
dacă a urmat un tratament, atunci nu este exclu- 
să şi acţiunea toxică a medicamentelor asupra 
fătului (inclusiv deficienţe în dezvoltarea lui). 

Dar a transpune fiascoul propriu pe seama 
păcatelor părinților este totuşi absurd. Factorii 
antenatali neprielnici (ca şi moştenirea negati- 
vă, de altfel) nu constituie justificare şi nici cir- 
cumstanţe fatale (vezi „Încheierea”). Din mila 
lui Dumnezeu şi cu ajutorul specialiştilor, influ- 
ența păguboasă a acestora poate fi neutralizată 
sau micşorată. 


1 Ibidem. 

Înclinațiile sinucigaşe sunt caracteristice ur- 
maşilor familiilor cu probleme. De obicei, ast- 
fel de copii suferă de traume psihice grave, de 
violenţă sexuală, bătaie şi se tem să-şi defuleze 
mânia asupra vinovaţilor direcți. Depresia, ne- 
liniştea, frica şi panica formează uneori tendința 
patologică spre autodistrugere. 

În cazul disfuncţiilor depresive, trombocite- 
le sângelui suferă de insuficiență a fermentului 
monoaminoxidazei. Savanţii au descoperit că 
predecesorii celor care au un nivel foarte scăzut 
al acestui ferment s-au sinucis de opt ori mai des 
decât predecesorii celor care aveau nivelul fer- 
mentului în limite normale!. 

De asemenea, în cazul depresiilor, se remar- 
că scăderi ale nivelului de serotonină în creier şi 
de acid 5-hidroxi-indolacetic (5-HIAA) în lichi- 
dul cerebrospinal. Bolnavii depresivi care au să- 
vârşit tentative de suicid cu utilizarea metode- 
lor „garantate” (împuşcare, sărituri de la mare 
înălțime ş.a.) aveau o concentraţie foarte mică a 
combinațiilor chimice amintite. La pacienţii de- 
presivi care nu încercau să se sinucidă sau fă- 
ceau aceasta prin metode „cruțătoare” (cum ar 
fi o supradoză de somnifere), nivelul serotoninei 
şi a 5-HIAA era de trei ori mai mare. Persoane- 
le spitalizate în urma tentativelor de suicid care 
aveau un conţinut scăzut de serotonină erau pre- 
dispuse de 10 ori mai mult spre o nouă tentati- 
vă de suicid în timpul următorului an, spre deo- 


1 Caplan G.I., Sadoc B.]., op. cit., p. 24. 

sebire de cele ce aveau nivelul normal al acestei 
substanţe.! 

Insuficienţa celor trei compuşi biologici ac- 
tivi este condiționată de moştenire şi de me- 
diul înconjurător sau de modul de viață (obice- 
iuri proaste, stres, hrană iraţională ş.a.). Astfel, în 
2001, biologii francezi şi elveţieni au descoperit 
genele ale căror modificări întăresc atracția spre 
suicid. Mutaţiile limitează posibilitatea celulelor 
nervoase de a utiliza serotonina, care conduce 
emoțiile umane. Amintim că deficitul acesteia în- 
lesneşte neliniştea, tulburarea, fricile nemotiva- 
te şi comportamentul impulsiv-agresiv (vezi cap. 
VII-VIII). Astfel, defectele acestor gene tulbură 
schimbul de substanţe în țesuturile creierului şi 
servesc drept bază biochimică a suicidului. 

Numai că aici este bine să repetăm: omul nu 
este un biorobot, ale cărui reacții să fie determi- 
nate în întregime de gene, hormoni şi fermenți. 
Omul poate fi robul lui Dumnezeu sau robul 
diavolului, însă nu robul serotoninei?. 

În afară de aceasta, până acum nu este clar un- 
de se află prima za din lanţul vicios al suicidului. 
Nu sunt excluse două variante: fie dramele din 
viaţă duc la deficiența serotoninei şi, prin aceas- 
ta, la suicid, fie deficiența acestei substanţe pro- 
voacă o criză personală extremă şi atunci omul, 


1 Cijevschi A.L., Pulsul cosmic al vieții, Moscova, 1995, 
pp. 350-406. 

2 Ibidem, pp. 23-24, Carson R., Batcher ]., Mineka S., op. 
cit., pp. 441, 582. 

cu psihicul dărâmat, caută moartea. Se poate 
presupune şi faptul că ambele procese ar merge 
în paralel. Oricum ar fi, tulburarea echilibrului 
biochimic în organism are, fără îndoială, impor- 
tanţă în privința comportamentului nostru. 

Nu este un secret faptul că sinuciderile în rân- 
dul femeilor se produc de obicei în perioada pre- 
menstruală. Explozia hormonală cu 1-3 zile îna- 
inte de menstruație „apasă psihicul” şi atunci 
buna dispoziţie scade vizibil, apar căderi ner- 
voase, isterii, dureri, diminuarea forţei fizice ş.a. 

Femeile întrec bărbaţii în ce priveşte numărul 
de tentative de suicid. Şi totuşi unei femei sinu- 
cigaşe îi corespund, în lume, trei bărbaţi sinuci- 
gaşi. Relaţia de 1:3 este grăitoare. Adăugăm că 
în grupul de risc în ce priveşte suicidul intră de- 
mult narcomanii, alcoolicii şi homosexualii. 

Cunoscutul cercetător rus A. Cijevski lega tul- 
burările grave spirituale nu doar de dezechilibre- 
le hormonale, ci şi de fazele activității solare şi 
de schimbările vremii. Nu amurgul serii, nu me- 
lancolia stinsă a nopții, ci tocmai ziua luminoasă 
serveşte drept „trăgaci” pentru conştiinţa omu- 
lui nenorocit. „Ziua în amiaza mare” este cea mai 
periculoasă parte a zilei, în plan sinucigaşi. 

Într-adevăr, fereşte-ne, Doamne, de „demo- 
nul amiezii” — duhul deznădejdii! Se crede că 
acest „demon al deznădejdii” nu luptă de unul 
singur cu noi. El ţinteşte întotdeauna în „călcâ- 
iul lui Ahile” al omului, constituind factorul de 


1 Pr. Dionisie Taţis, op. cit., p. 101. 

risc care poate fi folosit la momentul potrivit. În 
consecință, cauzele duhovniceşti şi cele biolo- 
gice ale suicidului se unesc şi „varsă apă la una 
şi aceeaşi moară”. 

Omul cu un sistem nervos instabil este cel mai 
predispus sinuciderii. Omul neechilibrat, cu ca- 
racter slab, uşor de rănit... Nu în zadar părinte- 
le Paisie Aghioritul spunea: „Oamenii care au o 
construcție spirituală fină, mândrie [...] pătimesc 
de melancolie sau încheie prin sinucidere. Ei sunt 
sensibili şi diavolul îi face şi mai sensibili.”! 

„Sunt bolnavi psihic acei oameni care, sfâr- 
şind viața prin sinucidere, au circumstanţe ate- 
nuante, deoarece mintea nu le este în regulă. Un 
astfel de om simte o greutate pe suflet chiar şi 
atunci când vede cum se adună norii pe cer. Da- 
că la aceasta se adaugă vreo disfuncţie, atunci 
norii devin negri (de două ori mai periculoşi).”? 

Aşadar teologia şi ştiinţa arată clar că există 
diferite impulsuri spre sinucidere. Uneori aces- 
tea sunt reprezentate de factori care nu sunt sub- 
ordonați puterii omului. Este vorba de moşteni- 
rea genetică negativă, de naşterea prematură, de 
tulburarea nivelului anumitor substanţe biochi- 
mice active ş.a. Pe de altă parte, nu putem nega 
rolul alegerii libere şi conştiente a persoanei care 
doreşte cu de la sine putere să părăsească aceas- 
tă lume. 


1 Părintele Paisie Aghioritul, Cuvinte, vol. IV, Viaţa de fa- 


milie, p. 289. 
2 Prot. John Breck, op. cit., p. 384. 

Dacă demonul morții este alături 


Cum poți ajuta omul (copilul) să păstreze ra- 
ţiunea şi să nu ajungă la limita dintre acceptarea 
sau refuzarea vieții? 

Cândva, la dispoziția medicilor se va pune un 
test de laborator sigur care va scoate la iveală în- 
clinaţia genetică spre suicid. Când vei reuşi să 
„scanezi” omul de când este în scutece şi să vezi 
dacă are predispoziţii spre o astfel de problemă, 
ştiinţa va face un mare pas înainte! Atunci, pro- 
babil, vor fi dezvoltate metode eficace de tratare 
genetică şi de profilaxie medicamentoasă. Dar, 
deocamdată, „injecția împotriva suicidului” este 
doar un vis şi nici nu există indicii că va deveni 
în curând realitate. 

Există metode mult mai eficace de a preîntâm- 
pina răul: sistemul de ajutor psihologic şi psihote- 
rapeutic acordat populaţiei. Sistemul include te- 
lefonul încrederii, locuri deschise non-stop unde 
poți discuta cu psihologul, psihiatrul şi cu alți oa- 
meni pregătiți, dar şi brigăzi de ambulanţă, stați- 
onare pentru stări de criză şi centre medicale. 

Prima linie telefonică pentru convorbiri ale 
specialiştilor cu oamenii aflați în diferite neca- 
zuri a apărut în SUA, în 1950. De atunci profesi- 
oniştii în domeniul sănătății psihice au elaborat 
metodologii interesante şi au găsit diferite chei- 
ţe care să dezlege misterul suicidului. Ce sfaturi 
dau aceştia? 

Fiecare din noi trebuie să aibă un loc unde 
să se plângă un pic. Chiar şi maturii au nevoie, 

în momentele grele din viaţă, de susținere şi de 
compătimire. Cu atât mai mult un suflet tânăr, în 
care s-au adunat emoţiile. Dacă un copil ştie că 
părinţii îl vor înţelege sau, cel puţin, vor încerca 
să-l înțeleagă, le va încredința necazul. Numai că 
nu trebuie să ne ținem, în acest caz, de făcut mo- 
rală sau scandal. O asemenea atitudine respinge 
şi provoacă acțiuni iraționale. În vârful emoții- 
lor este nevoie de convorbire şi de compasiune. 
După aceasta ne putem da seama, în linişte, cine 
şi ce a făcut. Subliniem: nu trebuie să rezolvăm 
omul, ci problema! 

Nu trebuie să râdem de necazul copilului, in- 
diferent cât de absurd ar părea acesta. Astăzi, 
chiar şi în şcoala primară se pot urmări scene ca- 
re amintesc de Romeo şi Julieta. Numai că, spre 
deosebire de majoritatea oamenilor maturi, co- 
piii sunt maximalişti. Ei funcționează după prin- 
cipiul „totul sau nimic”. E puţin probabil ca un 
copil să se liniştească la încurajări de genul: „Ai 
viaţa înainte!”, „Vei mai avea o grămadă de ast- 
fel de fete/băieţi!” Copilul nu este interesat de vi- 
itorul îndepărtat, deoarece el trăieşte cu prezen- 
tul. Dacă în acel minut nu primeşte ce vrea, el nu 
vede decât o singură soluție: „nimic”. 

Psihologii evidenţiază cinci cauze care îi fac 
pe adolescenți să-şi pună capăt zilelor: 

— dragostea fără răspuns sau de care s-a râs; 

— lipsa puterii de a lupta cu greutățile; 

— tendinţa de a atrage atenţia; 

— dorinţa de a cauza durere altora („în ciuda 
tuturor!”, „să se chinuiască cu acest gând”); 

- forma extremă de protest şi comparare („ni- 
meni nu are nevoie de mine”). 


Sunt descrise câteva tipuri de copii înclinați 
spre suicid. Iată semnalele de alarmă, la care ar 
trebui să reacționeze părinții: 

- Copilul nu are prieteni. El aproape că nu co- 
munică cu nimeni, nu este sincer cu părinţii, e 
obişnuit să-şi rezolve singur problemele şi nu 
are încredere în nimeni. Atunci când îl doare ce- 
va sau îi este frică, nu plânge, ci se închide în el. 

- Copilul nu este interesat de nimic. Este indi- 
ferent la toate: la mâncare, învăţătură, distracții, 
oameni. Nu vrea nici măcar să facă mici pros- 
tioare. La întrebări el răspunde cam aşa: „Mi-e 
totuna”, „Normal!”. Poate împlini toate solicită- 
rile adulților, deoarece nu are dorinţe proprii. 

- Copilului îi place să fie bolnav şi născoceş- 
te întotdeauna „boli groaznice”, încercând să 
demonstreze că dacă părinţii îi sunt alături, în- 
grijindu-l, îi este mai uşor. Membrii mai mari ai 
familiei se obişnuiesc încet, încet cu bolile „în- 
chipuite” şi nu le mai bagă în seamă. Atunci co- 
pilul încearcă să-i sperie pe adulţi. Din păcate, 
„moartea ca glumă” devine moarte reală. 

— Cel mai tulburător semnal: copilul îşi în- 
chipuie adesea cât de rău le va fi tuturor după 
moarte. Aceasta se desprinde din semnale ca ati- 
tudinea rezervată, mimica, teama de viitor, lipsa 
dorinţei de a lua parte la planurile familiei ş.a. 
Adesea o problemă sau o cauză minoră serveşte 
drept ultimă picătură. 


180 


9. „ÎNTUNECAREA INIMII” 


Copiii care au fost salvaţi de la moarte poves- 
tesc că gândurile legate de sinucidere îi vizitau 
destul de des. Pentru început erau ca o fantezie. 
Mai târziu însă, ideea nu mai părea atât de ab- 
surdă, apăreau diferite detalii despre tehnici de 
sinucidere, care se tot nuanțau. 

Din punct de vedere creştin, astfel de idei fixe 
sunt insuflate de diavol (vezi mai sus). De aceea, 
fără ajutorul unui duhovnic experimentat şi al 
unui psiholog ortodox nu poţi face față situației. 

Religia era văzută de către E. Durkheim ca fi- 
ind una din căile de profilaxie a suicidului. Du- 
pă opinia sa strict pragmatică, dogmele şi ritua- 
lurile unesc foarte bine oamenii între ei. Teologia 
interpretează altfel rolul optimist al creştinismu- 
lui. Sunt, de asemenea, importante felul în care 
este privit în creştinism sistemul de simboluri, 
prin intermediul cărora societatea se conştienti- 
zează pe sine însăşi, şi modul de gândire pro- 
priu omului, ca ființă colectivă, socială. Este de 
remarcat că în cantoanele catolice ale Elveţiei, in- 
diferent de naționalitatea populaţiei, sunt de 4-5 
ori mai puţine sinucideri decât în celelalte can- 
toane. „Prin urmare influența religiei este atât 
de mare, încât se situează deasupra oricărui alt 
motiv.”! 

Suicidul este o problemă spirituală care poa- 
te fi rezolvată de credința şi încrederea în Dum- 
nezeu. Credincioşii sunt, de obicei, interlocutori 
excelenți, înțelegători, sensibili şi înţelepţi. Nu- 


1 Frankl V,, op.cit., p. 26. 

mai că printre ei sunt şi unii care nu reuşesc să te 
scoată din starea de criză. Moralismul şi învăță- 
turile banale nu fac decât să împingă omul spre 
izolare şi autoflagelare. În circumstanţele aces- 
tea este mai bine să nu judeci, să nu „tuni sau să 
fulgeri”, să nu faci apel la conştiinţă, ci să sus- 
ţii, să mângâi, să manifeşti grijă sinceră față de 
aproapele. Cu alte cuvinte, este nevoie de minte 
„rece” şi inimă fierbinte. 

Unei femei i-a murit singurul fiu într-un ac- 
cident de maşină. Mama nemângâiată nu a re- 
zistat acestei lovituri din partea sorții şi a vrut 
să-l întâlnească din nou cu orice preţ, să-l vadă. 
Aceasta a devenit la ea o idee fixă, aproape ne- 
bunească. Chinurile interioare au devenit atât de 
grave, încât femeia a ajuns la spitalul de psihia- 
trie, dar, chiar şi după tratament, trăirile intense 
legate de acest moment din viața ei au rămas vii. 
Nenorocita a pierdut sensul vieţii şi se gândea 
din ce în ce mai des la sinucidere. Sperând că, 
odată ajunsă pe „lumea cealaltă”, îl va revedea 
pe fiul ei iubit, ea a încercat de mai multe ori să 
se sinucidă. 

Dusă de ambulanţă la clinica orăşenească, a fost 
mutată după un timp de la reanimare la secţia de 
terapie. După ce şi-a revenit, femeia a hotărât din 
nou să pună punct vieții, deşi medicii şi colegii de 
salon încercau să o convingă de contrariu. 

În faţa personalului medical şi a pacienților ea 
a alergat spre fereastră, a spart geamul şi... se ţi- 
nea deja doar cu o mână de marginea ferestrei, 
fiind cu picioarele pe pervaz, când a trecut pe 

acolo o asistentă, care i-a strigat: „Oricum nu o 
să-ți vezi fiul!” „De ce?”, a întrebat femeia. „Fi- 
indcă sinucigaşii ajung în iad şi nu pot ieşi de 
acolo şi nici să-i ajute pe alţii. Dar dacă te vei ru- 
ga pentru fiul tău, îl vei ajuta mai mult, iar după 
moarte îl vei şi întâlni.” 

În acea clipă femeia a simţit că ceva s-a schim- 
bat în ea. Ea a înţeles că, în încercarea sa dispe- 
rată, nu-şi va atinge scopul dorit şi s-a lăsat, fără 
puteri, pe podea... Ulterior, oamenii au văzut-o 
făcând parastase la biserică. 

Autorul acestei cărți a consultat odată o feme- 
ie în vârstă. De treisprezece ani nu-şi mai simțea 
picioarele, nefiind în stare să se mişte singură. 
Diagnosticul a fost decalcefiere a coloanei verte- 
brale, fără a fi trimisă pentru alte verificări şi tra- 
tamente. Bolnava s-a adresat şi altor specialişti, 
care au diagnosticat-o cu tumoră în regiunea to- 
racică a coloanei. În urma operației, în 1995, a 
mai fost diagnosticată cu „meningiom”. În 1999 
şi în 2001, din cauza durerii tot mai mari în re- 
giunea spatelui, a fost operată din nou. În urma 
ultimei operaţii, femeii i s-a recomandat un tra- 
tament fizioterapeutic, dar de atunci iar nu şi-a 
mai simţit picioarele. S-au mai adăugat tensiu- 
nea, pancreatita, diabetul tip II şi ulcerul duode- 
nal. „Stau tot timpul întinsă şi nădăjduiesc să fiu 
eutanasiată, se plângea bolnava. Cine are nevoie 
de mine, cu «buchetul» meu de boli? Ajutaţi-mă, 
măcar cu un sfat!” 

Iată răspunsul dat: „Vă spun cinstit că nimeni 
nu ar vrea să fie în situația dumneavoastră. Du- 

pă cum se ştie însă, din orice situaţie, oricât de 
gravă ar fi, există cel puţin două ieşiri. Una aţi 
spus-o chiar dumneavoastră: eutanasia. Cu- 
vântul acesta este frumos pentru a desemna o 
sinucidere, activă sau pasivă. Sinuciderea vă es- 
te insuflată de deznădejde. Vă urmăresc idei fixe 
despre sfârşitul vieţii. Dar eutanasia ar avea sens 
dacă «pe cealaltă lume» nu ne-ar aştepta nimic, 
nici viața veşnică, nici chinul cel veşnic. Numai 
că oamenii care şi-au pus capăt zilelor de bună 
voie pătimesc acolo şi mai grav: ei sunt judecaţi 
ca fiind sinucigaşi. 

A doua ieşire din situaţie este terapia duhov- 
nicească. Înţelepciunea străveche spune: «Dacă 
nu poți schimba o situaţie, atunci trebuie să-ţi 
schimbi tu atitudinea față de ea». Atunci îţi va fi 
mai uşor şi vei avea o nouă perspectivă asupra 
vieţii. Cum poți face aceasta? 

Este necesar să conştientizezi că nimic din ce- 
le ce ni se petrec nu sunt întâmplătoare. Eveni- 
mentul este semnal de la Dumnezeu, iar boala 
este un semnal de alarmă, trimis de suflet, prin 
trup. Despre ce ne vorbesc bolile? Despre fap- 
tul că misiunea din viața dumneavoastră nu este 
încheiată. Poate că trebuie să ne pocăim de ceva 
anume. Puneţi-i această întrebare conştiinţei şi 
comparaţi răspunsul cu poruncile divine. 

Dumneavoastră nu trăiţi în pădure. Puteţi 
găsi, dacă doriţi, oameni credincioşi care să vă 
ajute să veniţi la biserică, să-i povestiți preotu- 
lui despre necazul pe care îl aveți sau să-l invite 

pe preot la dumneavoastră acasă. Astfel vi se va 
descoperi un nou sens al vieții. 

Omul care nu are picioare poate totuşi să facă 
bine. Spre exemplu, rugându-se şi citind Psalti- 
rea pentru vii şi adormiţi, el cere cu tărie Domnu- 
lui milă pentru aceştia. Şi rugăciunea care por- 
neşte din adâncul inimii unui om pironit la pat 
are mare eficiență. Nu degeaba în Rusia oame- 
nii evlavioşi le acordau mare cinstire săracilor, 
considerând că rugăciunile lor sunt bineplăcute 
Domnului. De aceea şi cuvântul rusesc „nenoro- 
cit, sărac” derivă de la cuvântul Bog - Dumne- 
zeu (uboghii = în fața lui Dumnezeu). 

Să credeţi că Domnul vă va uşura soarta, vă va 
dărui mângâiere şi răbdare, după care vă va lua 
la El. Şi mai ţineţi minte că, dacă Domnul dă o 
astfel de cruce grea, înseamnă că sunteţi puterni- 
că şi puteți rezista. Omul slab cu duhul nu poate 
suporta aşa ceva. Să vă întărească Dumnezeu!” 

Existenţa fără sens, frica în fața ceasului mor- 
ţii şi deznădejdea sunt tratate de creştinism prin 
rugăciune, pocăință, virtutea amintirii de moar- 
te (memento mori), nădejdea în Dumnezeu, în- 
vățătura despre nemurirea sufletului, învierea 
morţilor şi „viața veacului ce va să fie”. Biserica 
ne cheamă să fim prevăzători şi să ne pregătim 
din timp pentru trecerea în cealaltă lume (vezi 
Psalmi 89, 12; Sirah 7, 39; 8, 8 şi 9, 16-18). 

Omul are nevoie de credința în Dumnezeu, 
de un sens al vieţii, şi nu doar de cunoştinţe şi 
de urmărirea scopurilor imediate ale vieții. Su- 

fletul nu se mulţumeşte cu un adevăr parțial, ci 
aşteaptă deplinătatea Adevărului Ceresc. 

După opinia contemporanului nostru, pă- 
rintele Paisie Aghioritul, majoritatea oamenilor 
„suferă pentru că nu înțeleg sensul adânc al vie- 
ţii. Atunci când aceste sens al vieții devine clar, 
toate lucrurile devin limpezi”. Starețul sfătuia 
părinţii să-i ajute pe copii să înțeleagă ce este bi- 
nele. Binele este „cel mai adânc sens al vieții”. 

Din păcate, se întâmplă adesea ca totul să 
înceapă cu un gol interior şi cu plictiseală şi să 
sfârşească printr-o criză interioară şi sinucide- 
re. Sigur că nu există vreo schemă generală pen- 
tru trecerea prin viață. Totul ţine de fiecare în 
parte. Câteodată omul moare duhovniceşte sau 
chiar fizic fără a ajunge la stadiul suicidului. Dar 
Domnul poate salva oricând, chiar şi în cazul 
unei tentative de suicid. 

Autorul acestor rânduri a auzit următoarea 
istorie: Câţiva tineri au hotărât să se distreze ast- 
fel: au repetat scena cunoscută din romanul lui 
Tolstoi Război şi pace. Au pus pariu care va bea 
mai mult şi va rezista să se țină pe marginea fe- 
restrei, în picioare. Un tânăr a băut mult şi, fără 
a-şi mai da seama ce face, a urcat pe fereastră, 
gândind că poate să stea. 

În câteva secunde însă şi-a pierdut echilibrul. 
După cum a povestit ulterior, „o putere l-a îm- 
pins în cameră”. Atunci el şi-a venit în fire şi s-a 
speriat foarte tare. 

Probabil că în cazul acestui mare stres orga- 
nismul a mobilizat toate resursele pentru a su- 

pravieţui. Şi probabil că îngerul a fost cel care l-a 
ţinut pe tânăr să nu cadă. Într-adevăr, Dumne- 
zeu nu doreşte moartea păcătosului, ci să se în- 
toarcă şi să fie viu (lezechiel 18, 23). 

Biblia propune fiecăruia alegerea liberă: viața 
şi binele sau moartea şi răul, binecuvântarea sau 
blestemul. Alege viața, cheamă cuvântul Domnului, 
ca să trăieşti tu şi urmaşii tăi (Deuteronom 30, 19). 

În învățătura lui Hristos găsim acele idealuri 
şi valori datorită cărora avem şansa unică să ob- 
ţinem sensul autentic al vieţii. Creştinismul este 
mântuitor, deoarece restaurează legătura omu- 
lui cu Dumnezeu. Acesta este cel mai important 
lucru în terapia problemelor spirituale. 

Dar dacă răul s-a produs totuşi? În fiecare 
caz concret este nevoie de judecarea amănunțită 
a motivelor şi circumstanțelor, pentru a fi în cu- 
noştința faptului dacă suicidul s-a săvârşit când 
omul era „în deplinătatea facultăților mintale” 
sau „fără minte”. Trebuie să avem în vedere cât 
de activ era, în ce măsură conştiinţa sa era supu- 
să deformării, întunecării, afectelor sau slăbiciu- 
nii de moment. 

Potrivit părerii specialistului ortodox în etică 
biomedicală, John Breck, voința sinucigaşului es- 
te de-a dreptul paralizată atât de păcat, cât şi de 
boală. Dragostea creştină şi sensibilitatea pastora- 
lă nu trebuie să ignore faptele dovedite ştiinţific. 
De aceea, părintele John Breck propune să se al- 
cătuiască o rânduială specială de înmormântare 
a sinucigaşilor bolnavi mintal. În cadrul acesteia, 
starea lor dinainte de moarte să fie „recunoscută 

ca legată întru totul de firea noastră căzută (ana- 
logie fiind rânduiala nunții a doua şi a treia)”. 

Meditând la soarta de după moarte a sinu- 
cigaşilor, părintele Paisie scrie: „Nu ştim de ce 
au ales să moară şi în ce stare se aflau în ulti- 
mul moment al vieţii lor. Poate că atunci când 
sufletul lor părăsea trupul ei s-au pocăit, au ce- 
rut iertare Domnului şi pocăinţa lor a fost primi- 
tă. Poate că sufletul lor a fost primit de Îngerul 
Domnului.”! 

Totuşi Dumnezeu nu poate fi minţit. Dacă în 
inimă era ascuns gândul mişel de „a pleca fru- 
mos” şi de a „se pocăi” odată cu ultima suflare, 
atunci Domnul Se va purta cu „cel viclean după 
viclenia lui” (Psalmi 17, 27). 

Rezumăm citatul din Bazele concepției sociale 
a Bisericii Ortodoxe Ruse: „Sinucigaşul care face 
aceasta din supărare omenească sau din alt mo- 
tiv de micime sufletească nu se poate învredni- 
ci de înmormântare creştină sau pomenire litur- 
gică... Dacă sinucigaşul şi-a pus capăt zilelor în 
stare de inconştiență, adică fiind bolnav psihic, 
rugăciunea bisericească este permisă, în urma cer- 
cetării cazului de către arhiereul locului. Trebuie 
să se ţină minte că vina sinucigaşului este împăr- 
țită de multe ori de cei care-l înconjoară şi care nu 
au putut să-l compătimească şi să arate milă.”? 


* Părintele Paisie Aghioritul, Cuvinte, vol. IV, Viaţa de fa- 
milie, op. cit., p. 290. 

2 Bazele concepției sociale a Biseriicii Ortodoxe Ruse, op. cit., 
p.70. 

„ladul lăuntric” 


În schema părinţilor legată de cele opt păca- 
te capitale, ultimele două, vanitatea şi mândria, 
sunt deosebite. Aceste patimi sunt cel mai greu 
de dezrădăcinat. Uneori sunt unite, fiindcă se 
aseamănă ca făina cu pâinea. „Deoarece vanita- 
tea, după cum spune Sfântul loan Scărarul, este 
începutul, iar mândria este sfârşitul.”! 

Vanitatea este căutarea slavei care vine de la oa- 
meni. Manierele şi acţiunile omului vanitos sunt 
îmbibate de fățărnicie, servilism, viclenie, invidie, 
teatralitate, sete de complimente şi laude. Omul 
vanitos are nevoie, neapărat, de „un telespectator 
mulțumitor”, de un „auditoriu captivat”. 

Omul mândru se consideră a fi vedetă şi ju- 
decător. Propriul „eu” este considerat de acesta 
ca fiind Universul. În popor se spune că se crede 
„buricul pământului”. Acesta este încrezut, aro- 
gant, sfidător, îngâmfat şi iubitor de putere. El 
respinge orice fel de autoritate, este ambițios şi 


1 Cuviosul părinte loan Casian, op. cit., p. 240. 

se supraapreciază, de obicei nu crede în Dumne- 
zeu, profanează şi blasfemiază. 

Vanitatea şi mândria sunt patimi exclusiv 
spirituale. După expresia Sfântului loan Casian, 
acestea apar „fără vreun aport al trupului”!. De 
aceea ele nu sunt în nici un fel condiționate ge- 
netic sau fiziologic. 

Există însă şi unele anomalii ale personalității 
şi caracterului, ale căror simptome sunt înrudite 
cu semnalmentele acestor patimi. Cum se poate 
explica aceasta? Probabil astfel: fie vanitatea şi 
mândria dau naştere unor devieri psihice şi psi- 
hologice corespunzătoare, fie, dimpotrivă, aces- 
tea devin efectul unor descrieri. Sau poate sunt 
adevărate ambele explicații. 

Factorii genetici pot juca un rol definit în dez- 
voltarea tulburărilor de personalitate „isteroi- 
dă”, „schizotipală”, „paranoidă” şi „borderli- 
ne”. Printre astfel de factori de risc biologici se 
evidențiază înclinațiile înnăscute (spre exemplu, 
activitatea crescută sau scăzută a sistemului ner- 
vos, întârzierea comportamentală) şi scăderea 
nivelului neuromediatorilor creierului (seroto- 
nina, dopamina, noradrenalina). Aceste caracte- 
ristici genetice sunt capabile să predispună spre 
depresii şi acțiuni impulsiv agresive, chiar până 
la automutilare (vezi cap. VII-IX). 

Subliniem că tulburările de personalitate nu 
sunt moştenite în întregime. Cauzele spiritua- 


1 Despre aceasta mai amănunțit vezi: Carson R., Bat- 
cher ]., Mineka S$., op. cit., pp. 559, 562-570, 582. 

le, duhovniceşti au un aport mult mai mare în 
apariţia lor (ispita lumii înconjurătoare, traume- 
le emoționale, lipsa grijii părinteşti, greşelile de 
educaţie ş.a.). 


Incheiere 


Aşadar am urmărit într-o strânsă legătură ce- 
le opt păcate-patimi şi cele opt grupe de predis- 
poziţii înnăscute. Multitudinea exemplelor şi a 
faptelor, comentariile teologice şi ştiinţifice ne 
conving că rădăcinile unor patimi se găsesc în 
adâncurile ființei umane, în moştenirea genetică. 
De aici şi o seamă de concluzii foarte serioase: 

1. Oamenii sunt, într-o oarecare măsură, pre- 
dispuşi genetic la unele boli şi spre un compor- 
tament imoral. 

2. Alături de cauzele spirituale şi social-psi- 
hologice, înclinațiile înnăscute negative au 
premise genetice şi biochimice în ce priveşte 
apariția lor. Genele pot fi răspunzătoare pentru 
patimi şi păcate de moarte, prin intermediul 
proceselor fiziologice ale organismului. 

3. Mult mai strâns legate de genetică sunt pa- 
timile trupeşti (lăcomia şi desfrânarea). Dintre 
patimile spirituale, de gene depind, într-o oa- 
recare măsură, mânia, deznădejdea şi tristeţea, 
iar iubirea de arginți, vanitatea şi mândria sunt 
legate doar tangenţial de moştenirea genetică. 

4. Oamenii cu o moştenire genetică negativă 
au adesea o înclinaţie spre păcatele de moar- 

te, care apar pe fondul patimilor trupeşti (be- 
ţia, homosexualitatea ş.a.) Într-o măsură mai 
mică se poate remarca predispoziția genetică 
spre păcatele de moarte ale mâniei, tristeții lu- 
meşti şi deprimării (agresivitatea, cruzimea pâ- 
nă la ucidere, sinuciderea ş.a.m.d.). Mândria, 
vanitatea şi iubirea de arginţi duc uneori la pă- 
cate de moarte care nu pot fi explicate prin in- 
fluenţa moştenirii biologice (autoîndumnezei- 
rea, invidia nebunească, iubirea de arginți fără 
margini). 

5. Factorii biologici de risc ai patimilor (spre 
exemplu, gena neliniştii şi a nervozității, insufi- 
cienţa sau surplusul unor hormoni şi fermenți) 
nu generează şi nu înlătură păcatul, prin sim- 
pla lor prezență. Dimpotrivă, aceştia servesc 
păcatului drept unealtă, ca structură materială 
a acestuia în organism. 

6. Prin intermediul mutaţiilor patologice pă- 
catele neamului pot provoca la urmaşi un „in- 
cendiu genetic” şi atunci demonilor le este mai 
uşor să ne împingă spre rău, să ne stăpânească. 

7. Moştenirea genetică nefavorabilă ne încă- 
tuşează parţial libertatea interioară, dar nu în- 
tr-un procentaj maxim şi nici pentru totdeauna. 
Excepţie face patologia psihică gravă, care face 
omul să fie inconştient de faptele sale (sindro- 
mul Down ş.a.). 

Nimeni nu se îndoieşte de faptul că omul cu o 
moştenire genetică negativă are nevoie de eforturi 
mari pentru a-şi birui predispozițiile. Trebuie să se 
ferească mai ales de acea ispită la care este cel mai 

vulnerabil şi de acea încercare în fața căreia ştie că 
va rezista cu mare greutate. De exemplu, oamenii 
cu înclinaţie genetică şi fiziologică spre alcoolism 
refuză mult mai greu un pahar cu vin, iar cei în- 
clinați spre consumul de droguri — să se drogheze. 
La început păcatul creşte şi se transformă în boa- 
lă, după care boala ne împinge spre păcat. 

Să învinuieşti un astfel de om şi să-l obligi să 
se pocăiască pentru dezlănțuirile şi plăcerile stră- 
bunilor este un gest cel puţin necreştin. Să reți- 
nem că el este ostaticul greşelilor altora, victimă 
nevinovată şi demn de compasiune adâncă. În- 
clinaţiile, moştenirea spre patimi reprezintă cir- 
cumstanţe atenuante, la fel cum sunt sărăcia sau 
educaţia proastă. 

Nu este corect totuşi să trecem totul pe sea- 
ma genelor „rele”. Omul viclean caută cu osârdie 
un alibi şi îşi justifică neajunsurile. Pentru aceste 
scopuri meschine el se foloseşte şi de descoperiri 
ştiinţifice. Găseşte argumente în folosul patimilor 
sale păguboase: „Genele sunt de vină, nu eu...” 

„Ei, spune el cu tristețe, asta-i o problemă ge- 
netică! Nu se poate face nimic. Sunt nevoit să fac 
ceea ce îmi dictează genele. Sunt ca un compu- 
ter, respect programul instalat în mine.” 

Să ne amintim filmul sovietic O minune obiş- 
nuită. Regele se plânge: „Sunt rău, capricios, răz- 
bunător. Nenorocirea este că nu am nici o vină, 
ci străbunii... Ei s-au purtat în viaţă ca porcii, iar 
eu trebuie să răspund pentru aceasta. Eu sunt 
bun din fire, ador muzica, pescuitul, pisicile, dar 
câteodată fac lucruri care îi supără pe ceilalți. 

Odată cu averea am moştenit şi trăsăturile fami- 
liei. Vă închipuiţi ce plăcere am eu?! Dacă fac ce- 
va rău, toţi sunt supăraţi şi nimeni nu vrea să în- 
ţeleagă că vinovată este mătuşa mea... Altul ar da 
vina pentru ticăloşiile sale pe prieteni, pe şefi, pe 
vecini, pe soție. Eu dau vina pe străbuni, căci sunt 
morţi. Lor le este indiferent acest lucru, iar eu mă 
simt uşurat”. (Aceasta este, desigur, o mare gre- 
şeală, fiindcă, din punct de vedere creştin, morții 
nu sunt indiferenți la ce gândesc şi fac cei vii.) 

Simţind că vecinul său îl priveşte acuzator, re- 
gele continuă: „Iaci! Ştiu ce vei spune! Să răspund 
singur pentru faptele mele şi să nu dau vina pe 
strămoşi este peste puterile mele! Nu sunt un ge- 
niu, ci doar un rege, aşa cum sunt o mulțime”. 

Urându-şi strămoşii, regele îşi iubea nebuneş- 
te fiica. Aceasta nu semăna deloc cu el la carac- 
ter, iar el era bucuros în sinea lui pentru aceasta. 
Se gândea însă adesea dacă este bine ca pruncii 
să nu-ţi semene! 

Repetăm concluzia înțeleaptă a lui Viktor 
Frankl: „Moştenirea genetică nu este altceva de- 
cât un material din care se construieşte omul pe 
sine însuşi. Nu reprezintă altceva decât pietre 
care pot fi sau nu utilizate de constructor. Însă 
constructorul nu este numai din piatră”!. 

Cunoscând puterea păcatului în firea noastră 
căzută, Creatorul nu ne-a lăsat „în voia genelor re- 
le”. În ajutorul nevoințelor noastre duhovniceşti, 


1 Frankl V,, op. cit, p. 79. 

EI a creat mecanisme naturale care să blocheze 
dezvoltarea înclinațiilor negative înnăscute. 

Există gene antagoniste, care contravin altor 
gene. Spre exemplu, antioncogenele ne apără ce- 
lulele de transformarea lor în tumori canceroase. 
Dacă antioncogenele se distrug, atunci, din cau- 
za factorilor negativi ai mediului (radiații, stres, 
alcool ş.a.), se activează oncogenele care până 
atunci „dormitau”. Rezultatul acestui proces es- 
te cancerul. În condiţiile funcționării normale a 
aparatului genetic şi a sistemului imunitar, or- 
ganismul se apără în mod natural şi tumora nu 
apare. lată de ce predispoziția genetică spre îm- 
bolnăvire nu înseamnă predeterminare. 

Cu atât mai mult, aceasta nu se referă la vreo 
patimă al cărei punct de plecare este lipsa de vo- 
ință a omului, adică păcatul care s-a încuibat în 
inima sa. Domnul ne-a creat după chipul Său şi 
ne-a dat libertatea voinţei. În definitiv, noi singuri 
alegem dacă cedăm sau nu păcatului. Iar, dacă 
nu avem putere, Domnul ne întinde întotdeau- 
na o mână de ajutor. Să respingem sau să primim 
acest ajutor depinde, din nou, doar de noi. 

„Dumnezeu este drept, afirmă părintele Paisie 
Aghioritul. EI are o dragoste deosebită pentru acei 
copii care au fost nedreptăţiți în această lume: de 
către părinţii lor sau de altcineva. Dacă fiul merge 
pe calea cea strâmbă din cauza părinţilor, atunci 
Dumnezeu nu părăseşte acel copil, deoarece acesta 
are nevoie de ajutorul Său. Şi noi vedem cum unii 

tineri, şi nu doar tineri, ci şi vârstnici, într-un mo- 
ment oarecare se întorc de la răutate şi fac binele.”! 

Sigur că nu ne este permis să abuzăm de înde- 
lunga răbdare a Domnului şi de mila Sa. Părinţii 
trebuie să se străduiască să taie orice patimă, fie 
acesta moştenită sau dobândită. Altfel, Judecăto- 
rul cel Ceresc va cere socoteală părinților pentru 
lipsa lor de căință şi de grijă spirituală. In afa- 
ră de aceasta, ei „vor fi responsabili pentru că 
transmit astfel de patimi copiilor lor”?. 

Ate lupta cu moştenirea spirituală şi biologică 
este bine încă din fragedă copilărie. Lovitura cu 
anticipație asupra problemelor moştenite trebuie 
aplicată cât mai devreme. Este clar că buruienile 
e bine să fie smulse atunci când sunt mici, cât în- 
că nu au prins rădăcini adânci. Acei părinți care 
cunosc patimile şi bolile copiilor, dar nu fac ni- 
mic în această privinţă, nu au nici o justificare. 

Dacă copiii au crescut, trebuie să acționăm con- 
form principiului: „Mai bine mai târziu decât nici- 
odată!” Dar în ambele cazuri este foarte important 
să asociem eforturile medicilor cu posibilitățile de 
vindecare duhovniceşti propuse de Biserica Orto- 
doxă (legat de aceasta, a se vedea Şi vor fi ambii un 
trup de K. Zorin, Moscova, 2004, pp. 129-168, pre- 
cum şi Ce este „blestemul moştenit”. O analiză a unui 
medic ortodox, Moscova, 2004, pp. 226-227). 

1 Părintele Paisie Aghioritul, Cuvinte, vol. IV, Viaţa de fa- 


milie, p. 110. 
2 Ibidem, p. 112. 


198 


ÎNCHEIERE 


Cu cât mai mult ne împotrivim lui Dumnezeu, 
cu atât mai mult ne stăpânesc mediul şi demonii, 
fricile noastre interioare şi dorințele. Nu în zadar 
cântarea bisericească glăsuieşte: „Unde lucrează 
Dumnezeu se biruieşte puterea firii.” Cu alte cu- 
vinte, din voința lui Dumnezeu se schimbă mer- 
sul firesc al lucrurilor. 

Părintele Paisie Aghioritul ne învaţă astfel: 
„Pocăinţa şi Spovedania sunt cele de care avem 
astăzi nevoie. Sfatul meu către oameni este ur- 
mătorul: Pocăiţi-vă şi vă spovediţi, pentru ca de- 
monul să fie lipsit de drepturi, iar voi să nu mai 
fiți sub puterea lui. Pentru ca oamenii să înțelea- 
gă şi să se pocăiască, au nevoie de o smucitură... 
Încă nu au conştientizat că prin pocăință omul 
poate schimba decizia lui Dumnezeu (subl. n. 
- K. Z.). Faptul că omul are atâta forţă nu este 
o glumă. Faci rău? Dumnezeu îţi va da după ce 
faci. lar dacă spui: «Am păcătuit!», Dumnezeu 
schimbă mânia în milă şi îţi dă binecuvântare.”! 

Pocăinţa din inimă curată, neformală, schim- 
bă cele rele, modifică evenimentele petrecute, nu- 
mai că, de data aceasta, în plan interior. Atunci 
când conştientizăm puterea ucigătoare a păcatu- 
lui şi nevrednicia acestuia, atunci când ruşinea şi 
speranța ne copleşesc sufletul, inima noastră se 
umple de har dumnezeiesc. Acesta ne smulge din 
robia diavolului, ne eliberează de legăturile păca- 


1 Părintele Paisie Aghioritul şi sfinţii de curând pro- 


slăviți în vremurile de pe urmă, Preziceri şi învățături, 
Orenburg, 2002, pp. 47-48. 

tului şi şterge urmele acestuia. Harul face ca acți- 
unile noastre să apară în fața lui Dumnezeu „ca şi 
cum nu ar fi fost”. 

Păcatul distruge omul, iar harul îl vindecă. 
Dacă boala noastră sau a altcuiva este rodul încăl- 
cării legii lui Dumnezeu, atunci în urma îndepăr- 
tării cauzelor duhovniceşti dispar şi urmările fizi- 
ce ale acesteia (vezi Marcu 2, 3-12). „Prin pocăință 
te poţi izbăvi de bolile pedepsitoare”!, spunea 
Sfântul Varsanufie cel Mare (vezi Addenda III). 

Dar nu este obligatoriu ca pocăința să ducă 
la vindecarea totală. În primul rând, pentru că 
aceasta nu intră întotdeauna în planul lui Dum- 
nezeu, iar în al doilea rând, întrucât credința şi 
osârdia noastră sunt slabe. Cine dintre noi va au- 
zi cuvintele Domnului adresate femeii bolnave 
de scurgere de sânge: [...] Credinţa ta te-a mântuit 
(Marcu 5, 34)? 

Numai că de dragul pocăinţei autentice Pro- 
videnţa Divină poate înmuia manifestările cli- 
nice ale bolii: poate să facă mai rare acutizările, 
mai blânde crizele, să uşureze durerea, să elimi- 
ne complicațiile apărute sau posibile, să înlăture 
efectele secundare ale medicamentelor ş.a. Dom- 
nul îi susţine pe cei credincioşi în activitatea lor, 
chiar dacă pare imposibil ceea ce li se întâmplă. 
EI întăreşte răbdarea şi dă putere pentru trecerea 
peste greutăți, îndepărtează micimea sufletească 
şi panica, ajută la mobilizare şi orientare în viață 


! Cuvioşii Varsanufie cel Mare şi loan, op. cit., p. 335. 

(alegerea medicului, metoda de tratament, cău- 
tarea medicamentelor ş.a.). 

Există însă şi ispita mare pentru diagnosticări 
şi tratamente care nu sunt pe placul Domnului. 
Printre acestea se numără tehnologiile geneti- 
ce (selecţia şi distrugerea embrionilor conside- 
raţi „în plus”, clonarea, manipularea conştiinţei, 
simţurilor pacienţilor ş.a.). 

În vestitul roman-antiutopie O lume minunată, 
scriitorul englez Aldous Huxley descrie amănun- 
țit „roadele” conştiinţei oamenilor programaţi în 
timp. Citim că manipulările genetice cu embrio- 
nii le-au permis cercetătorilor să „treacă din sfera 
asemănării servile, simpliste cu natura în lumea 
mult mai atractivă a ingeniozității umane”. Aco- 
lo, cei aflați la putere predetermină şi formează 
oamenii pentru viața în caste bine stabilite. În ace- 
laşi timp, oamenilor li se incumbă dragostea pen- 
tru soarta lor implacabilă, aleasă de altcineva!. 

Dacă vom considera patimile morale şi neajun- 
surile ca fiind variații ale bolilor moştenite, atunci 
omul nu mai răspunde pentru nimic. Nu mai are 
nici un sens ca el să fie educat. Este suficient să i 
se corecteze codul genetic şi reacţiile biochimice. 
Atunci nenorocitul se va transforma, în mod au- 
tomat, într-un fericit, iar păcătosul în sfânt. Esenţa 
anticreştină a unor astfel de planuri este evidentă. 

Încheiem cu un citat din Bazele concepției soci- 
ale a Bisericii Ortodoxe Ruse: „O parte importantă 


1 Huxley A., O lume minunată, Moscova, 1989, pp. 
173-175. 

din totalitatea neputințelor omului este formată 
din bolile moştenite. Dezvoltarea metodelor me- 
dico-genetice de diagnosticare şi tratament poa- 
te contribui la prevenirea unor astfel de boli şi 
la uşurarea suferințelor multor oameni. Însă nu 
trebuie uitat că deformările genetice sunt ade- 
sea urmarea patimilor morale, consecința unui 
mod păcătos de viaţă, care afectează negativ şi 
urmaşii (subl. ns. — K. Z.). Deformarea păcătoa- 
să a naturii umane se poate surmonta prin efor- 
turi spirituale; dacă patima stăpâneşte în viața 
neamului, din generaţie în generaţie, cu o pute- 
re crescândă, se împlinesc cuvintele Scripturii: 
Neamul cel nedrept are sfârşit groaznic (Solomon 3, 
19). Şi, dimpotrivă: Fericit bărbatul care se teme de 
Domnul; întru poruncile Lui va voi foarte. Puternică 
va fi pe pământ seminția Lui; neamul drepţilor se va 
binecuvânta. (Psalmi 111, 1-2). Astfel, cercetările 
în domeniul geneticii nu fac decât să confirme 
legile spirituale descoperite omenirii cu mul- 
te secole în urmă în cuvântul lui Dumnezeu 
(sbl. ns. - K. Z.). Atrăgând atenţia oamenilor asu- 
pra cauzelor morale ale bolilor, Biserica salută, 
în acelaşi timp, eforturile medicilor de a vindeca 
neputinţele moştenite. Numai că scopul cercetă- 
rilor genetice nu trebuie să fie acela al «desăvâr- 
şirii» neamului omenesc şi al imixtiunii în pla- 
nul lui Dumnezeu legat de om.”! 


1 Bazele concepției sociale a Bisericii Ortodoxe Ruse, op. cit., 
p. 66. 

Duhovnicii secolului al XX-lea 
despre neputinţele 
înnăscute şi dobândite! 


„Suferința copiilor ne doare mai mult decât 
cea a oamenilor maturi. Atunci când omul ma- 
tur suferă, este mai uşor să vezi care este rostul, 
folosul adus de suferința sa, cu condiția ca acest 
om să crească la măsura deplină a chemării sa- 
le. Dar poate oare copilul care suferă să înveţe 
ceva valoros: răbdare şi smerenie, bărbăţie şi as- 
cultare? Îmi amintesc de un copil despre care se 
vorbea în viața unui sfânt francez din secolul al 
XIX-lea. Un preot l-a întrebat (copilul avea nouă 
ani) cum își poate răbda cumplita sa boală. Co- 
pilul a răspuns: «Părinte, am învățat să nu simt 


1 Antologie realizată de autor pe baza a două cărți: Mi- 
tropolitul Antonie de Suroj, Opere, Moscova, 2002, pp. 
131-133, 136-137, 140-141; Părintele Paisie Aghioritul, Cu- 
vinte, vol IV, Viaţa familială, Moscova, 2004, pp. 251-253, 
260-261, 264-268. 

astăzi durerea de ieri şi să nu o prevăd pe cea de 
mâine.» Să facă acest lucru sunt capabili foarte 
puţini maturi, căci suferinţa, fie ea morală, fizi- 
că sau emoțională, devine insuportabilă, deoare- 
ce în fiecare moment noi trăim cu amintirea mo- 
mentelor trecute din boală şi aşteptăm cu frică 
ce se va mai întâmpla, gândind că nu va avea 
sfârşit. Nu suntem în stare să facem față sufe- 
rințelor trecute şi viitoare, deşi în cele mai multe 
cazuri am putea răbda «porţia» de suferință din 
momentul respectiv. 

Acest exemplu vorbeşte despre un copil de 
nouă ani. Dar ce să credem despre pruncii care 
nu sunt capabili să gândească astfel? Poate oa- 
re suferința să însemne ceva pentru sufletul lor 
nemuritor sau aceasta este fără sens şi o dovadă 
de cruzime? Suntem înclinați să gândim că creş- 
terea noastră spirituală se produce prin mijloci- 
rea minţii, a răspunsului conştient. Ne închipu- 
im că viața noastră duhovnicească este compusă 
din gândurile înălțătoare din mintea noastră şi 
din sentimentele adânci. Dar nu aceasta este via- 
ţa duhovnicească, nu aceasta este viața Duhului, 
ci acea parte de mijloc care nu aparţine nici tru- 
pului, nici sufletului. Să mă explic printr-o com- 
paraţie. Noi botezăm copilul şi aşteptăm ceva. 
Dar ce anume, în caz că aşteptăm totuşi ceva? 
De ce considerăm că aceasta are vreun sens? De- 
oarece credem, în mod conştient sau nu, că du- 
hul cel viu, sufletul viu al copilului este capabil 
să se întâlnească, faţă în față, cu Dumnezeul cel 
Viu. Indiferent de exprimarea psihologică, inte- 

lectuală sau emoțională, sufletul viu ÎI întâlneşte 
pe Dumnezeul cel Viu, iar Tainele Bisericii sunt 
îndreptate către acest suflet viu, care, în cunoaş- 
terea lui Dumnezeu, nu depinde nici de intelect, 
nici de conştiinţă sau de ceva asemănător. 

În acest caz lucrul este valabil cu referire la 
tot ce se întâmplă în trupul şi sufletul copilului 
chiar şi până în momentul în care el poate con- 
ştientiza ceea ce se întâmplă, la nivel intelectu- 
al. Prin urmare, dacă un copil de vârstă mică es- 
te bolnav, atunci când noi nu ne aşteptăm ca el 
să înțeleagă ceea ce i se întâmplă, atunci când el 
nu este capabil să înveţe ce necesită voinţă, inte- 
lect, sentimente mature, credință arzătoare, nu 
înseamnă că ceea ce i se întâmplă nu duce ni- 
căieri, că aceasta nu va fi pentru el folositor sau 
că nu va avea un aport pozitiv la viaţa lui veşni- 
că. Şi aceasta, cred eu, este foarte important să 
fie conştientizat de părinţii maturi, atunci când 
li se pare că nu au nici un fel de contact cu copiii, 
aşa cum se întâmplă în cazul copiilor nedezvol- 
taţi. Există o limită de comunicare în cuvânt, dar 
nu există astfel de limite în cazul altor forme de 
comunicare. În consecinţă, întâlnirea dintre doi 
oameni are loc în afara cuvintelor. Aceasta are 
loc acolo unde este Dumnezeu. În Biserica Orto- 
doxă insistăm ca femeia însărcinată să se spove- 
dească, să-şi îndrepte viața, să se împărtăşească, 
să se roage, pentru că legătura dintre ea şi copil 
este atât de strânsă, încât ceea ce i se întâmplă ei 
afectează şi copilul. După ce copilul s-a născut, 
aşteptăm ca părinţii să se roage pentru el. Bote- 

zăm, mirungem şi împărtăşim copiii din acelaşi 
motiv: pentru că Dumnezeul cel Viu poate întâl- 
ni creatura Sa vie la adâncimea care este dincolo 
de limitele oricărei comunicări umane obişnui- 
te. Atunci când copilul este bolnav, părând că nu 
realizează ce i se întâmplă, avem posibilitatea să 
ne rugăm permanent pentru el, să-l ţinem înain- 
tea Domnului şi să-l împărtăşim cu Tainele Bise- 
ricii. Dacă părinţii şi cei care înconjoară copilul 
ar conştientiza aceasta, ar fi mare lucru! Dacă, în 
loc să se străduiască, să se zbată pentru a trece 
printr-un zid de netrecut, aceştia s-ar afunda în 
acele adâncuri unde ÎI întâlnim pe Dumnezeu, 
ar putea apărea o legătură reciprocă, pe care co- 
pilul să o simtă şi care să fie începutul veşnicei 
lor relații. 

Aceasta se referă şi la moarte. Dumnezeu nu es- 
te Dumnezeul morților, ci al celor vii (Marcu 12, 27). 
Dacă trăim în Dumnezeu, între noi este apropi- 
ere. Adesea, atunci când vreun copil pleacă din 
această lume, părinții suferă de două ori mai 
mult. Pe de o parte, le-a murit copilul. Nu mai 
există prezenţa fizică a acestuia şi nici comunica- 
re palpabilă. Dar, în afară de aceasta, ne închipu- 
im în mod straniu că acel copil, adormit în stare 
de copil, va rămâne astfel pentru veşnicie, că va 
fi de acum încolo fără un contact conştient cu ci- 
neva, deoarece pe pământ el nu a avut timp să se 
dezvolte şi să comunice cu noi la nivelul intelec- 
tual cu care suntem obişnuiţi. Însă el este suflet 
viu, care trăieşte în Dumnezeul cel Viu şi prin 
puterea Lui, şi dacă noi am putea atinge adânci- 

mea propriului suflet, a duhului nostru, am pu- 
tea fi convinşi, fără teamă că: nimic nu ne poa- 
te despărţi. Atunci când va veni plinirea vremii, 
împlinirea tuturor, noi nu ne vom întâlni la nive- 
lul bogăției sau nimicniciei noastre psihologice, 
ci duh cu duh şi suflet cu suflet. Relaţiile noastre 
cu cei care au plecat din această viață nu sunt în 
trecut sau în viitor. Ele sunt în prezent, în mo- 
mentul de nedescris al prezentului, în care ne în- 
tâlnim cu veşnicia, cu Dumnezeu.” 

Mitropolitul Antonie de Suroj 


„Dacă, fiind mutilaţi, răbdăm şi nu cârtim, pri- 
mim o mare răsplată. Pentru că toți oamenii schi- 
lozi îşi pun deoparte unele depozite (spirituale). 
De exemplu, în casa de economii din ceruri es- 
te deschis un cont pentru un surd având ca ţin- 
tă urechea cu care nu aude, pentru orb — datori- 
tă ochiului, pentru şchiop — datorită piciorului. 
Acesta este un lucru mare! Dacă aceşti oameni 
mai luptă şi împotriva patimilor, atunci ei vor fi 
răsplătiți cu cunună din partea Domnului. Uită-te 
la invalizii de război, că primesc o pensie specială 
şi, în afară de aceasta, mai sunt şi decorați. 

Dacă omul are frumusețe, măiestrie, sănătate 
şi nu lucrează la mântuirea sa, nu încearcă să su- 
prime neajunsurile pe care le are, atunci Dumne- 
zeu îi va spune: «În viaţa de pe pământ te-ai bu- 
curat de bunătăţile pe care le aveai: de măiestrie 
şi de celelalte. Ce îți mai datorez acum? Nimic.» 
Dar iată că omul care are o neputinţă, fie din naş- 
tere, fie moştenită de la părinți sau dobândită pe 

parcursul vieţii, trebuie să se bucure pentru că 
în viaţa de apoi va primi răsplata cuvenită. Mai 
ales dacă el nu este vinovat pentru neputinţa sa. 
În acest caz el va avea o răsplată curată, fără «co- 
misioane» şi «taxe». Căci, dacă omul nu poate 
să-şi întindă piciorul toată viaţa, spre exemplu, 
sau nu poate să se aşeze, să facă o metanie ş.a, 
aceasta este o încercare foarte mare pentru el. În 
viața de apoi Dumnezeu îi va spune unui astfel 
de om: «Vino, copilul Meu, şi te aşază pe veci 
pe acest tron!». De aceea, eu spun că mie mi-ar 
fi fost de o mie de ori mai bine să mă nasc debil 
mintal, orb sau surd, deoarece în acest caz m-ar 
fi aşteptat răsplata din partea Domnului. [Aceas- 
ta este poziția unui om cu o viață duhovniceas- 
că înaltă. Părintele Paisie nu ne îndeamnă să ne 
schilodim, ci să ne purtăm crucea cu bărbăție şi 
raționalitate — nota ns.—K. Z.] 

Dacă oamenii schilozi nu cârtesc, ci slăvesc 
smeriți pe Domnul şi trăiesc cu EI, atunci vor 
ocupa un loc foarte bun în Rai. Dumnezeu îi 
va aşeza împreună cu mărturisitorii şi muceni- 
cii care şi-au dat mâinile şi picioarele lor pentru 
dragostea de Hristos, iar acum sărută cu evlavie 
mâinile şi picioarele lui Hristos, în Rai.” 

Părintele Paisie Aghioritul 


„Să ne oprim pentru un minut la acest ultim 
moment. La felul în care trebuie să privim sufe- 
rinţa în ochi. Există o diferenţă: să rabzi suferința 
pasiv, dârz şi cu indignare sau să o primeşti aşa 
cum este. Nu orice suferind primeşte suferința 

privind-o în ochi. Adesea noi evităm suferința, 
dar ea ne urmăreşte ca o caznă a Domnului. Nu 
putem privi suferința în ochi în momentul în ca- 
re ne adunăm şi dorim să privim viaţa cu bărbă- 
ție. Putem face aceasta doar atunci când ştim că 
avem un sprijin. În caz contrar, putem privi pen- 
tru o clipă suferința în ochi şi să ne lovească tea- 
ma, neliniştea, conştiinţa lipsei de sens a aceste- 
ia. Pentru a privi clar suferința trebuie să avem 
o atitudine curajoasă în fața vieţii. Dacă noi con- 
siderăm dintru început că viața trebuie să fie 
uşoară, că suferința nu are ce căuta aici, cea mai 
importantă fiind plăcerea, atunci este foarte greu 
să avem de-a face cu suferința. Putem manifes- 
ta bărbăţie pentru un timp scurt, dar nu suntem 
capabili să facem din aceasta o poziție perma- 
nentă a vieţii noastre. Dacă trăiesc pentru ceva, 
dacă sunt gata să mor pentru ceva, dacă pentru 
mine există valori mai mari decât eu însumi, de- 
cât ceea ce se întâmplă cu mine, atunci mai am 
un sprijin şi pot privi suferinţa în ochi. 

Veţi spune: „păi, acesta este eroism!”. Nu. 
Astfel acționează fiecare dintre noi în privința 
unei anumite sfere de îndatoriri sau de relaţii i 
terumane. Suntem gata să întâmpinăm suferin- 
ţa şi s-o răbdăm pentru cineva anume, împre- 
ună cu acest cineva sau dintr-o anumită cauză, 
şi respingem mai degrabă suferinţa atunci când 
ea ne este dată pentru altcineva sau pentru alt 
scop. Aceasta arată faptul că noi suntem capabili 
să privim suferinţa în ochi atunci când este lega- 
tă în vreun fel de valorile pe care le considerăm 

demne de servit sau de oamenii de dragul cărora 
am putea uita de noi înşine. Astfel, atunci când 
vorbim de sacrificiu, fie pentru Dumnezeu, fie 
pentru oameni, cuvântul hotărâtor este dragos- 
tea, nu datoria sau bărbăţia. Noţiunea de dato- 
rie se dezvoltă atunci când dragostea este slabă. 
Mama stă noaptea lângă patul copilului bolnav 
şi nu are sentimentul că «şi-a îndeplinit dato- 
ria», ea nu poate proceda altfel. Ţiitoarea plătită 
îşi împlineşte datoria. Acelaşi lucru poate fi spus 
atunci când ne dăm viața pentru ceva ce este să- 
dit adânc în noi, pentru ce este foarte important 
pentru noi, mai important decât lucrurile cărora 
ne împotrivim. 

Suferința nu înseamnă întotdeauna rău. 
Aceasta o ştie medicul şi asistenta. Aceasta o ştiu 
şi pacienţii. Durerea este momentul în care ni se 
dă un semnal, un avertisment că ceva nu este în 
regulă. Altfel, am fi într-o situaţie dificilă, tragi- 
că, fără vreun avertisment. Medicul începător 
este învățat astfel: dacă pacientul simte dureri, 
uneori nu trebuie ca acestea să fie curmate până 
când nu se descoperă cauza lor. Dacă nu mai este 
durerea, nu mai rămân date de observație. Este 
inutil să oferi calmante, îndepărtând oamenii de 
suferință. Trebuie să fim gata să ajutăm oamenii 
să descopere cauza suferinţei şi să o învingă. 

Poate veţi spune că în cazul medicinei totul 
este mai clar, mai simplu, deoarece medicul află 
destul de rapid care este cauza durerii şi poate 
prescrie calmantele. Într-adevăr, dar avem şi o 
altă faţetă a problemei. Aţi observat probabil cât 

de uşor ne apare frica în faţa suferinței şi această 
frică devine cauza unei suferințe chiar mai mari 
decât suferința obiectivă pe care o avem. Dacă 
nu vom învăţa să răbdăm suferinţa atunci când 
aceasta survine, vom fi din ce în ce mai sensibili, 
până când vom claca în fața oricărei probleme. 
Gândul la suferință, frica de aceasta, de faptul 
că se va întoarce, ne forțează să luăm măsuri sau 
medicamente şi, astfel, ajungem să fim înfrânți 
total. Ştiţi doar cât de des apelează oamenii la 
aspirină sau la alte medicamente de acest gen 
pentru că simt că ceva nu este în regulă. Adesea 
acest sentiment este amăgitor. Dar dacă vă scă- 
deți nivelul de suportabilitate, la un moment dat 
nu veți mai putea răbda nimic. În acest caz vă 
aşteaptă o cădere totală, deoarece veți fi temător, 
fără vreo cauză anume, neliniştit, tot timpul la 
gândul că suferința poate interveni. Cât de des 
nu se întâmplă ca oamenii să petreacă o viață în- 
treagă, şaptezeci, optzeci de ani, cu frica să nu 
moară... Ei ar putea trăi liniştiți, fără frică, toată 
viaţa, cu excepţia unei zile, dacă ar amâna aştep- 
tarea morții. 

Acelaşi lucru se poate spune şi legat de alte fe- 
luri de suferință, de care ne temem şi împotriva 
cărora luptăm, uneori chiar cu succes, formând 
astfel predispoziția de a fi neliniştiți. Este însă 
mult mai lesne să privim realitatea în față. Acest 
lucru este foarte important în atitudinea față de 
suferință. Foarte des găsim suferința insupor- 
tabilă nu pentru că nu avem putere să răbdăm 
la un moment dat, ci pentru că durerea supor- 

tabilă a momentului respectiv este exagerată de 
amintirile despre tot ce am răbdat deja şi la gân- 
dul că durerea nu va avea sfârşit. Adesea oame- 
nii se dau bătuți, pierd curajul în fața suferinţei, 
din cauza celor pe care le prevăd în viitor. Ar fi 
foarte bine să putem răbda durerea din momen- 
tul dat, în loc să ne gândim la ce va fi în viitor, 
la durerea eternă sau să ne vină în minte un alt 
gând absurd. Putem cita următoarele cuvinte, cu 
această ocazie: «Nu am nimic în comun cu moar- 
tea. Atunci când aceasta va veni, eu nu voi mai fi, 
căci dacă am murit, ea nu există». Dacă trăiesc în 
prezent, nu există nici trecut şi nici viitor. Când 
mă voi afla într-un punct spaţial şi temporal pe 
care îl numesc viitor, momentul de acum nu va 
mai fi. De ce să trăiesc atunci totalitatea amintiri- 
lor şi a viitorului închipuit anume în momentul 
prezent, care şi aşa este greu de suportat?” 
Mitropolitul Antonie de Suroj 


„[...] Uneori oamenii se încurcă în gânduri ca- 
re îi pot înnebuni, chiar în cazuri când cele pe- 
trecute sunt fireşti şi, dacă mă pot exprima ast- 
fel, îndreptăţite. «Poate că am o boală spirituală 
moştenită? Poate că sunt bolnav?» — se chinuiesc 
astfel de oameni. Am cunoscut un tânăr care, 
atunci când învăţa, citea câte unsprezece ore pe 
zi. El primea bursă şi îşi ajuta familia, deoarece 
tatăl său era bolnav. La sfârşitul studiilor a cla- 
cat, deoarece era un om sensibil. ÎL durea tot tim- 
pul capul şi şi-a dat lucrarea de licență cu mare 
dificultate. După aceasta a început să se chinu- 

iască la gândul că moşteneşte o boală spirituală. 
Dar nu era vorba despre aşa ceva. E suficient ca 
un om să citească unsprezece ore pe zi ca să fie 
surmenat, dar dacă acel om mai și învaţă, își aju- 
tă părinții şi, pe lângă acestea, este foarte sensi- 
bil, ce se va întâmpla cu el?! 

— Părinte, un copil a căzut în melancolie du- 
pă ce tatăl său s-a sinucis. Poate este vorba de o 
moştenire genetică? 

— Da, dar poate că acel copil a fost traumati- 
zat sufleteşte. Nu putem spune cu exactitate ca- 
re este cauza şi dacă aceasta constă în moşteni- 
rea negativă. În plus, nu ştim în ce stare se afla 
tatăl copilului şi care a fost mobilul sinuciderii. 
Desigur, dacă tatăl era un om interiorizat, atunci 
copilul are nevoie de ajutor. Căci dacă cel mic va 
fi și el închis în sine şi va mai avea şi ideea că are 
o moştenire negativă, atunci se poate îmbolnăvi 
cu adevărat. 

Dumnezeu dă omului încercări peste care poa- 
te trece. Dar la greutatea încercărilor se adaugă 
greutatea ironizării din partea oamenilor, aşa că 
sufletul se apleacă din cauza greutății suplimen- 
tare şi începe să cârtească. Prin bătaia lor de joc, 
oamenii își înnebunesc şi mai mult semenii.” 

Părintele Paisie Aghioritul 


„Să luăm drept exemplu al răului cruzimea 
omenească, violența. Cruzimea umană se înfi- 
ge întotdeauna ca o rană în sufletul şi în trupul 
omului. Vorbim aici de locul de întâlnire al rău- 
lui şi binelui... Există în această relație atât călă- 

ul, cât şi victima. Dar care este situația pe care 
o vedem că se creează? Se poate crea o stare de 
ură. Victima își poate privi călăul cu ură şi îl poa- 
te transforma, la rândul lui, în victimă sau poate 
să transforme situaţia într-o competiție a urii şi a 
echilibrului, mai bine zis a distrugerii echilibru- 
lui puterii. Dar acest lucru nu rezolvă nimic nici 
în privinţa răului, nici în a suferinţei, pentru că, 
dacă privești invers lucrurile, victima devine că- 
lău, agresor, şi răul se multiplică, iar suferința se 
mută dintr-o parte în alta. Din punctul dumnea- 
voastră de vedere diferența este mare, dar din 
punct de vedere obiectiv nu este așa. Cantitatea 
urii s-a mărit, cea a suferinței de asemenea, şi 
toate acestea fără vreun rezultat creativ. Nu este 
posibil să te dezveţi în a-i bate pe alţii, deoarece 
şi tu ai fost bătut cu cruzime. Tu hotărăşti doar în 
felul următor: trebuie să devin mai puternic. 
Dar să luăm în considerare altă situaţie, să vor- 
bim despre un om concret. Un prieten de-al meu, 
mai mare ca vârstă, Fedor Timofeevici Pianov, a 
fost închis în timpul războiului într-un lagăr de 
concentrare. L-am întâlnit după război şi, într-o 
discuţie, el mi-a spus că a plecat din lagărul de 
concentrare, unde stătuse patru ani, cu nelinişte. 
L-am întrebat la ce anume se referă: şi-a pierdut 
credinţa, e deznădăjduit? El a răspuns: «Nu. Dar 
cât timp am fost în lagăr simțeam că am drep- 
tul şi puterea să mă rog pentru cei care ne chi- 
nuiau, deoarece în fiecare moment eu sufeream 
şi aveam puterea dumnezeiască să cer. Acum nu 
mai sufăr. Acei oameni care ne-au cauzat atâ- 

ta suferință morală şi trupească sunt în faţa lui 
Dumnezeu. La un moment dat, ei vor sta în fața 
Judecăţii de Apoi şi, atunci când mă rog pentru 
ei, simt că nu mă pot ruga cu încredințarea că 
Dumnezeu mă ascultă, deoarece eu nu mai su- 
făr. Nu-l pot demonstra prin nimic lui Dumne- 
zeu că rugăciunea mea este sinceră, că pleacă din 
cele mai adânci străfunduri ale sufletului meu». 
Iată un om care a înfruntat suferința şi a fost 
în stare să o abordeze creativ. Aceasta a devenit 
posibil deoarece în atitudinea sa a existat sufici- 
entă tărie pentru ca răul să fie anulat, deşi dure- 
rea şi suferința au rămas. Unul dintre episcopii 
noştri, morți în timpurile staliniste, a spus: «Pen- 
tru creştin este un privilegiu să moară ca martir, 
fiindcă doar un martir va putea lua apărarea chi- 
nuitorilor săi în Ziua Judecăţii, spunând: În nu- 
mele Tău şi după exemplul Tău i-am iertat; nu 
mai ai ce să ceri de la aceşti oameni!» Aceasta 
este o atitudine creativă până la sfârşit, atât la ni- 
velul celui care suferă, cât şi la nivelul răului ca- 

re este echivalentul suferinței.” 
Mitropolitul Antonie de Suroj 


„Există asemenea mame care, aflând în tim- 
pul sarcinii că pruncul se va naşte cu o malfor- 
maţie sau debil mintal, avortează şi ucid copilul. 
Ele nu se gândesc că şi copilul acela are suflet. 
Mulţi părinţi vin la mine şi îmi spun: «Copilul 
meu va fi întreg? De ce face aşa Dumnezeu? Nu 
pot suporta aceasta». Fiecare neruşinare în rela- 
ţie cu Dumnezeu duce după sine o atitudine de 

încăpățânare şi egoism! Astfel de oameni, dacă 
Dumnezeu nu-i ajută, vor deveni şi mai răi. A 
venit odată la mine în chilie, împreună cu tatăl 
său, un student care înnebunise. Acel tânăr fu- 
sese tratat cu electroşocuri. Nenorocitul a sufe- 
rit şi acasă multe privaţiuni. EI se distingea prin- 
tr-o evlavie deosebită. Făcea metanii şi se bătea 
cu capul de pământ. «Poate că Dumnezeu Se va 
milui de pământ, spunea el, şi-l va părea rău de 
mine, care l-am lovit.» Adică el credea că Dum- 
nezeu, părându-l rău de pământ, care suferă du- 
rere din cauza loviturilor sale, se va îndura şi 
spre el. Acest lucru m-a impresionat foarte tare! 
Tânărul se considera nevrednic. Atunci când îi 
era mai rău, venea la Sfântul Munte. Eu îi făceam 
ordine în gânduri, îi era mai bine o lună-două, 
după care problemele reveneau. Tatăl tânărului 
nu voia ca apropiații lor să vadă copilul, pentru 
că aceasta îi leza orgoliul. EI suferea de egoism. 
«Fiul mă compromite în fața oamenilor», mi-a 
spus el. Auzind aceasta, fiul i-a spus: «Ascultă, 
mai bine smereşte-te! Eu sunt nebun şi mă port 
normal. Vrei să mă încadrezi în bunele maniere? 
Dacă ştii că fiul tău este nebun, atunci compor- 
tă-te firesc! Tu nu eşti singurul care are un copil 
nebun!» Atunci eu mi-am pus întrebarea: «Care 
dintre ei este nebunul?» 

Vedeţi unde ne duce egoismul? Tatăl poate 
să dorească până şi moartea copilului său! Când 
trăiam în lume, aveam printre cunoştinţe un co- 
pil alienat. Părinţi lui nu-l luau cu ei când plecau 
în vizită, ca să nu le fie ruşine. Alţii râdeau de 

mine că mă jucam cu un astfel de copil. Numai 

că acel copil avea un loc special la mine în inimă, 

mai bun decât cei care râdeau de mine.” 
Părintele Paisie Aghioritul 


„[...] aş vrea să vă mai povestesc pe scurt des- 
pre o femeie, de vârsta mea, care a murit de can- 
cer la sân. Era o femeie simplă, cu credință puter- 
nică. Atunci când s-a descoperit că are o formă 
de cancer care o poate ucide într-un timp relativ 
scurt şi i s-a spus că poate încerca să se trateze, 
deşi şansele sunt mici, ea a început tratamentul. 
Considera că Dumnezeu, după cum spune Scrip- 
tura, a creat medicamentul şi doctorul (Sirah 38, 
1-15) şi că este foarte bine să se trateze. Trata- 
mentul nu a ajutat-o şi a început să se apropie 
de moarte. La început i-au apărut bube, apoi ră- 
ni adânci şi, la sfârşit, boala i-a «mâncat» coaste- 
le, aşa că i se puteau vedea plămânii. În tot acest 
timp femeia, cu o credință simplă şi cu o bărbă- 
ţie deosebită, spunea: «Nu voi lua analgezice, c că- 
ci încă pot suporta durerea.» Şi astfel răbda. În- 
tr-o noapte, spre dimineaţă, și-a chemat soțul şi 
i-a spus: «Acum poţi să-mi dai orice, ca să nu mai 
simt durerea. Eram culcată şi, dintr-odată, L-am 
văzut pe Hristos şi m-am liniștit. De acum încolo 
nu mai are importanţă dacă sunt vie sau am mu- 
rit.» În acea clipă ea a simţit că poate să primeas- 
că, la fel, viaţa sau moartea, întrucât primise de la 
suferință (nu atât de la cea fizică, deoarece avea 
patruzeci şi ceva de ani, avea doi copii, soț şi iu- 
bea viaţa) tot ceea ce îi putea oferi aceasta. Ea a 

primit în linişte suferința şi a găsit viața veşnică 

în persoana Celui Care este Viaţa Veşnică... 
După cum am mai spus, dau exemple care 
sunt deasupra experienţei noastre şi care sunt 
deasupra credinţei, bărbăţiei şi profunzimii ce- 
lor mai mulți dintre noi. Dar aceasta ne arată de 
ce sunt în stare sufletul şi trupul omului, ce poate 
face omul atunci când are simplitate şi credință. 
Şi să nu-mi spuneți că aceştia puteau face astfel 
de lucruri deoarece nu erau sensibili la durere!” 
Mitropolitul Antonie de Suroj 


„Dacă cerem ceva de la Dumnezeu şi nu sa- 
crificăm nimic de la noi, atunci cererea noastră 
nu înseamnă foarte mult. Dacă stau cu mâinile 
în sân şi spun: «Doamne, Te rog să vindeci pe 
un anumit bolnav!» şi nu fac nici un sacrificiu 
pentru acest lucru, e ca şi cum aş pronunţa cu- 
vinte bune în vânt. Dacă însă am dragoste, dacă 
mă sacrific, atunci Hristos, auzindu-mi cuvinte- 
le, îmi va împlini cererea şi sigur că aceasta va fi 
spre folosul celuilalt. De aceea, atunci când oa- 
menii vă cer să vă rugaţi pentru un bolnav, spu- 
neţi-le că şi ei trebuie să se roage sau, cel puţin, 
să încerce să se elibereze de neajunsurile lor. 

Vin la mine unii oameni şi îmi cer astfel: «Vin- 
decă-mă, am auzit că mă poți ajuta!» Numai că 
aceşti oameni vor să primească ajutor fără a de- 
pune vreun efort pentru aceasta. De exemplu, 
dacă îi spui unui om: «Nu mânca dulciuri, sa- 
crifică aceasta pentru ca Dumnezeu să te aju- 
te!», el îţi răspunde: «De ce? Oare Dumnezeu nu 

mă poate ajuta fără acest sacrificiu?» Astfel de 
oameni nu pot sacrifica ceva nici măcar pentru 
binele lor. Ce să mai spunem despre binele al- 
tora!? Dar există şi oameni care nu mănâncă dul- 
ciuri pentru ca Hristos să-i ajute pe cei care su- 
feră de diabet, sau nu dorm pentru ca Hristos să 
dea somn celor care suferă de insomnie. Făcând 
astfel, omul intră în rudenie cu Domnul. Astfel, 
Dumnezeu le dă oamenilor harul Său. 

Când cineva îmi spune că nu se poate ruga 
pentru rudele sale bolnave, îl sfătuiesc să sacrifi- 
ce ceva pentru acestea, să renunţe la ceva care le 
vatămă sănătatea. 

A venit la mine în chilie un om din Germania. 
Fiica lui începea să paralizeze. Medicii au refu- 
zat să o mai trateze. Tatăl, nenorocit, era dispe- 
rat. «Fă şi tu un sacrificiu pentru sănătatea copi- 
lului tău, l-am sfătuit eu. Nu poţi face metanii şi 
nici nu te poți ruga. la spune, câte țigări fumezi 
pe zi?» El mi-a spus că patru pachete şi jumă- 
tate. Atunci eu i-am zis: «Fumează doar un pa- 
chet şi banii de celelalte dă-i unui sărac». El mi-a 
zis: «Părinte, dacă se însănătoşeşte copilul meu, 
mă voi lăsa de fumat de tot». «Nu, am spus eu, 
atunci când copilul se va însănătoşi, aceasta nu 
va mai avea nici un sens. Trebuie să laşi fuma- 
tul acum. Lasă-te de fumat, dacă-ţi iubeşti copi- 
Iul! Oare nu-ţi iubeşti copilul?» EI a zis atunci: 
«Eu nu-mi iubesc copilul? Pentru copil sunt ga- 
„_tasă mă arunc şi de la etajul şase!» «Nu-ţi spun 
„să te arunci de la etaj, ci să laşi fumatul. Dacă 
„ faci o astfel de faptă iraţională, ca aruncatul de 

la etaj, atunci vei lăsa copilul orfan şi îți vei pier- 
de sufletul. Eu te sfătuiesc să faci ceva mult mai 
uşor: lasă-te de fumat chiar acum!» Dar el nu vo- 
ia în nici un chip să se lase de fumat şi a plecat 
de la mine plângând. Ei, cum poți ajuta un astfel 
de om?! Dar cei care ascultă sfatul, aceia primesc 
ajutor.” 

Părintele Paisie Aghioritul 


„Şi încă una, ultima. Unul din elementele su- 
ferinței în cazul bolii este sentimentul că suferi, 
iar lui Dumnezeu Îi este indiferentă această su- 
ferință. De parcă Dumnezeu ar fi undeva, în afa- 
ră. El ar sta undeva, ca un arbitru, şi ar urmări 
dacă suferi cum se cade, fiind gata să te încunu- 
neze ca pe un martir atunci când vei suferi încă 
un timp peste puteri, mai mult decât s-ar putea 
aştepta de la tine... Dar nu este aşa din două mo- 
tive: Probabil că ştiţi din proprie experiență cât 
de chinuitor este să vezi cum suferă cineva pe 
care-l iubeşti mai mult decât pe tine însuți sau 
chiar cu toată puterea dragostei pe care o ai. Ast- 
fel, noi trebuie să reținem că exact așa este și ati- 
tudinea lui Dumnezeu față de noi. Suntem atât 
de importanți pentru Dumnezeu, încât ne-a dat 
ființă pentru a putea deveni prietenii Lui pentru 
veşnicie. (Mă tem că, uitându-mă la mine şi la 
cei care mă înconjoară, puţini dintre noi ar dori 
să-şi aibă vecinii prieteni pentru veşnicie!) Şi, în 
afară de aceasta, evaluarea pe care Dumnezeu o 
face pentru noi constă în viața şi moartea Fiului 

Său, Cel Unul-Născut. lată ce semnificație avem 
noi pentru EI! 

Atunci când vorbim despre compătimirea 
dumnezeiască, avem şi măsura acesteia. Ea nu 
constă în suferințele noastre sufleteşti, ci în ceva 
mai mult. Căci noi nu murim din cauza lor, dar 
El a murit. Şi solidaritatea care este între El şi noi 
nu este doar o solidaritate dintr-un sentiment de 
simpatie, ci aceasta merge mult mai departe. El 
a devenit om şi a luat toate îngrădirile firii noas- 
tre. Mai mult: a devenit om şi a fost de acord să 
facă parte din unica tragedie a omenirii: pierde- 
rea lui Dumnezeu. L-am pierdut pe Dumnezeu 
şi de aceea murim, pentru că nu avem în noi via- 
ță veşnică. Am mutilat groaznic întreaga noas- 
tră lume pentru că nu avem o cheiță care să ne 
deschidă uşa armoniei. În cuvintele lui Hristos: 
Dumnezeul Meu, Dumnezeul Meu, pentru ce M-ai 
părăsit? (Marcu 15, 34) trebuie să vedem un sens 
autentic. Acesta este momentul în care El a fost 
de acord să Se identifice cu noi atât de mult, în- 
cât a trăit deplin lipsa dumnezeirii, în mod uci- 
gător; pentru că a împărțit cu noi lipsa îndumne- 
zeirii noastre, lipsa lui Dumnezeu... 

lată măsura solidarității dumnezeieşti, şi 
aceasta, cred eu, trebuie să ne demonstreze că, 
indiferent de ce suferințe am avea, suferințele 
Lui sunt mai mari decât ale noastre şi EI sufe- 
ră în noi, pentru noi şi cu noi. lar dacă este aşa, 
atunci putem răbda mult mai mult decât răbdăm 
în mod obişnuit. 

Aşa că trebuie să privim viaţa în ochi cu toată 
bărbăţia şi hotărârea de care suntem capabili, cu 
toată deschiderea pe care o putem manifesta. Să 
primim suferințele mici şi pe cele mari până la 
limita puterilor noastre, pentru a ne dezvăţa de 
frica înrobitoare în fața neliniştii şi a durerii, fri- 
că ce ne distruge. Să extragem din durerea fizică 
şi spirituală, din participarea la chinul din Ghet- 
simani, din înțelegerea acestuia, din suferință şi 
moarte tot ceea ce aduc acestea şi atunci vom ve- 
dea cum poate fi, într-adevăr, pe pământ, popo- 
rul lui Dumnezeu!” 

Mitropolitul Antonie de Suroj 


ADDENDA II 


Ajutor vindecător 
la rugăciunile Cuviosului 
Aristoclie Athonitul! 


Părintele Aristoclie (în lume Aleksei Alekse- 
evici Amvrosiev) s-a născut în 1846. Rămas vă- 
duv, el a plecat, în 1876, la Athos, unde a intrat în 
mănăstirea rusească Sfântul Pantelimon. În luna 
martie 1880 novicele Aleksie a fost tuns în mona- 
hism, cu numele Aristoclu. Pe 12 decembrie 1884 
a fost hirotonit ieromonah, iar peste doi ani a lu- 
at schima mare. 

În 1887 ieroschimonahul Aristoclie s-a întors 
la Moscova şi s-a ocupat de construcția metocu- 
lui Sfântului Munte. Clădirea metocului, de pe 
strada Bolşaia Poleanka, s-a păstrat până astăzi. 
Prin grija părintelui Aristoclu s-a construit aici 
o biserică în cinstea icoanei Maicii Domnului 
„Grabnic ajutătoarea”. Alături de aceasta se afla 

1 Scrisă de autor în baza mărturiilor şi a vieții Sf. Aris- 


toclie, Editura Mănăstirii Sfântul Pantelimon, Moscova, 
2004, pp. 5-6, 18-21, 58-59. 

chilia părintelui. Acolo primea zilnic sute de vi- 
zitatori şi fii duhovniceşti. 

În perioada 1891-1894 Cuviosul Aristoclie a 
slujit ca paroh la biserica „Sfântul Pantelimon 
din Athos” din oraşul Moscova. După aceasta a 
avut din nou o ascultare în Sfântul Munte. În pe- 
rioada 1909-1918, până la adormirea sa, el a trăit 
în Moscova, fiind din nou parohul bisericii me- 
tocului Sfântului Munte. 

Cuviosul Aristoclu a fost un truditor neobo- 
sit în ogorul Domnului, având grijă de păstoriţii 
ortodocşi. Până în ultimele clipe din viaţa sa pă- 
mântească el s-a străduit să ajute săracii, nepu- 
tincioşii şi nevoiaşii. Experimentatul duhovnic 
avea darul vederii cu duhul, al vindecării şi fa- 
cerii de minuni. Dragostea sa jertfelnică atrăgea 
sufletele celor mai mari păcătoşi. Un har deose- 
bit ieşea din el şi acesta lumina cu lumina adevă- 
rului lui Hristos inimile celor care îşi pierduseră 
sensul vieţii. După prima întâlnire şi convorbi- 
re cu marele duhovnic, credincioşii nu mai pier- 
deau niciodată legătura cu el. 

Aducem mărturiile contemporanilor. La sfa- 
tul medicilor locali, o femeie a mers la Moscova, 
împreună cu copilul ei, născut orb. Bolnavul a 
fost arătat celor mai buni specialişti. Aceştia i-au 
făcut radiografii şi l-au programat la operaţie. 
Dar mama, îngrijorată peste măsură, nu se hotă- 
ra să se încreadă pe deplin în medici. 

Şi iată că, trecând pe lângă biserica părintelui 
Aristoclie, din mila Domnului, femeia a văzut 
mulțime de popor. Aflând de la oameni despre 

părintele rugător, ea a fost profund impresiona- 
tă. Astfel o credință deosebită şi o speranță ne- 
maipomenită s-au ivit în inima ei îndurerată. A 
doua zi a venit la părintele cu copilul. 

Oamenii se apropiau de părintele după ce stă- 
teau la rând, dar părintele, nu se ştie de ce, se ui- 
ta atent la femeia care intrase cu copilul în bra- 
ţe. Atunci când i-a venit rândul, părintele a uns 
copilul cu untdelemn sfințit pe ambii ochi, iar 
pe mamă, pe cap. Apoi a întrebat: „Cine îţi este 
soț?” Dar, fără să aştepte răspuns, a zis: „Însuşi 
satana!” 

Femeia stătea fără să mişte. După aceea i-a po- 
vestit părintelui despre soțul ei demonizat, des- 
pre copilul născut orb şi despre faptul că veni- 
se în Moscova la operaţie. Soțul era de acord cu 
operaţia, dar ea se îndoia. 

După ce a ascultat-o pe biata mamă, părinte- 
le a binecuvântat-o şi i-a spus: „Sfatul meu este 
următorul: să nu faci operaţia, iar în toate zilele 
cât stai în Moscova să vii aici, la biserică, la rugă- 
ciuni. Anul viitor să vii din nou cu fiul tău la mi- 
ne... După aceea vei veni şi cu soțul.” 

Auzind aceasta, femeia a spus: „Părinte, nici 
nu pot să mă gândesc că soțul meu ar veni la 
dumneavoastră!” „Da, da, a adăugat părintele 
văzător cu duhul, vei veni apoi cu fiul şi cu so- 
ţul.” Şi, binecuvântând din nou femeia cu copi- 
lul, a lăsat-o să plece. Femeia a făcut aşa cum îi 
spusese părintele. 

Anul următor, după prezicerea părintelui, ea 
a revenit împreună cu copilul. Femeia era schim- 

bată la înfățișare, dar şi în interior. Cuvintele pă- 
rintelui Aristoclie s-au împlinit exact. Ca de obi- 
cei, în ajunul praznicelor bisericeşti soțul ei avea 
crize şi îşi bătea soția până când o învinețea. 
„Dar pe mine, spunea femeia, nu mă durea de- 
loc.” Soţul nu o lăsase să meargă la Moscova. Ea 
venise în taină. Nici nu-şi putea închipui ce se va 
întâmpla cu ea când se va întoarce acasă. 

Petrecând mai multe săptămâni în oraş, feme- 
ia a venit în fiecare zi la slujbele făcute de pă- 
rintele Aristoclie, iar părintele îi ungea în sem- 
nul crucii, cu untdelemn sfinţit, ochii copilului. 
La ultima ungere el a binecuvântat copilul astfel: 
„Domnul ştie cine are nevoie.” 

Şi la rugăciunile părintelui s-a întâmplat o mi- 
nune. Femeia a venit cu soţul ei, dar şi cu copilul 
care vedea. Tatăl copilului a fost dus la cuvios de 
câțiva bărbaţi. Deşi aceştia se străduiau să îl țină, 
el se zbătea, striga şi cădea pe podea. În sfârşit, 
s-a prăbuşit şi zăcea ca un mort, apoi a început 
să tuşească, având spume la gură. Părintele l-a 
stropit din plin cu agheasmă, l-a uns cu untde- 
lemn sfințit şi l-a binecuvântat. Bărbatul nu şi-a 
venit în fire multă vreme. lar atunci când şi-a re- 
venit, s-a aruncat la picioarele făcătorului de mi- 
nuni cu strigăte şi a plâns amar. 

Iar femeia a vorbit cu bucurie despre vindeca- 
rea copilului: „Dimineaţă devreme citeam, ca de 
obicei, Acatistul Maicii Domnului «Grabnic aju- 
tătoarea» şi Acatistul Sfântului tămăduitor Pan- 
telimon. Dintr-odată am auzit: «Mamă, mamă, 
vino repede la mine!» Am crezut că s-a întâmplat 

ceva rău şi am alergat la copil. Acesta stătea pe 
pat cu ochii deschişi. M-a privit şi mi-a zis: «Ma- 
mă, te văd, te văd!» Am început atunci să plâng. 
A venit şi tatăl copilului. Aceasta s-a întâmplat 
duminică. Şi aşa am venit la dumneavoastră.” 

Atunci când, la spital, i-au făcut alte radiogra- 
fii copilului, care avea ochii de un albastru ce- 
resc, medicii erau consternați. Pe radiogafii au 
apărut crucile de la mirul sfinţit! Ce semn minu- 
nat a fost de la Domnul: un semn mai presus de 
fire, care a fost fixat în analele medicinei de către 
specialişti. Aceasta dovedeşte clar viața plăcută 
lui Dumnezeu a sfântului. Prin rugăciunile sale, 
Domnul vindecă neputinţele grave ale oameni- 
lor, provocate de ereditatea rea şi de factorii ne- 
gativi ai dezvoltării intrauterine. 

Cuviosul Aristoclie a adormit în Domnul pe 
24 august/6 septembrie 1918, în chilia sa de pe 
Polianka. Privind rugător la chipul iubit al ce- 
lei „Grabnic Ajutătoare”, el s-a închinat de trei 
ori şi şi-a dat sufletul în mâinile Domnului. Tru- 
pul său a fost înmormântat lângă biserica celei 
„Grabnic ajutătoare”, dar în 1923, pentru a feri 
mormântul de profanare, sicriul a fost mutat la 
cimitirul Danilovski. 

Minunile, prin rugăciunile Cuviosului părin- 
te Aristoclie, continuă şi astăzi. EI ajută multor 
oameni, inclusiv autorului acestor rânduri. Oa- 
menii i se adresează părintelui ca unui om viu. 

Se ştie şi cazul unei moscovite cu numele Ta- 
tiana. În august 1999, fiica acesteia a născut îna- 
inte de termen. Sarcina era de cinci luni şi jumă- 

tate. Fetița nedezvoltată avea doar 900 de grame. 
Medicii s-au luptat să o menţină în viață patru 
luni de zile, iar bunica se ruga fierbinte la părin- 
tele Aristoclie. Tatiana a fost de multe ori la mor- 
mântul acestuia şi a făcut parastase. Acasă pleca 
liniştită, sperând că dreptul o va ajuta. 

Peste patru luni prunca a fost externată, sta- 
rea ei fiind stabilă. Dar peste două săptămâni a 
fost din nou spitalizată, cu diagnosticul „pneu- 
monie”. Organismul ei, şi aşa slăbit, nu putea 
suporta boala. Copila a fost în comă aproape o 
lună şi medicii nu îi dădeau nici o şansă. 

Dar credința şi speranța nu au părăsit-o pe Ta- 
tiana. Ea s-a rugat la cel care i-a bineplăcut Dom- 
nului şi rugăciunea i-a fost ascultată. Prunca (bo- 
tezată Tamara), în pofida tuturor prognozelor, 
s-a însănătoşit complet. Acum copila are peste 
şapte ani şi, slavă Domnului, nu este mai puțin 
dezvoltată decât cei de-o seamă cu ea. 

În 2004 a avut loc aflarea moaştelor neputrezi- 
te ale sfântului. lar pe 24 august (6 septembrie — 
stil nou), în Catedrala „Adormirea Maicii Dom- 
nului” din Kremlin, Sanctitatea Sa Aleksei II, 
Patriarhul Moscovei, a citit „Declaraţia de cano- 
nizare a Cuviosului Aristoclie Athonitul, duhov- 
nicul moscovit”. În această zi, Biserica îl pome- 
neşte pe sfânt. Începând cu 13 noiembrie 2004, 
sfintele sale moaşte se află la metocul athonit din 
Moscova. 

Să ne adresăm dar, cu inimă curată, marelui 
om care I-a bineplăcut Domnului, având în min- 
te spusele Apostolului: Mărturisiți-vă deci unul 

altuia păcatele şi vă rugați unul pentru altul, ca să 
vă vindecați, că mult poate rugăciunea stăruitoare a 
dreptului (Iacov 5, 16). 


xxx 


În 2007, la doi ani de la prima ediţie a acestei 
cărţi, o femeie ortodoxă (să o numim Svetlana) 
a povestit autorului o istorie uimitoare. După ce 
s-a despărţit de soţul ei, a cunoscut un bărbat că- 
sătorit, Maksim. Fiul lor, Vania, s-a născut în afa- 
ra căsătoriei. Maksim trăia în două familii, fără a 
fi în stare să se hotărască definitiv cu cine vrea să 
rămână. Atât el, cât și Svetlana erau departe de 
Biserică şi credeau că o astfel de situație este ac- 
ceptabilă. Numai că în relaţiile lor apăreau ner- 
vozitatea, încordarea... 

Svetlana a mers să ceară un sfat la clar-văză- 
toarea maică Ana de la Mănăstirea moscovită Za- 
ciatievski. Maica Ana a avertizat-o: „Ei, de ce nu 
înţelegi că el este căsătorit? Dacă îi distrugi fami- 
lia, poți da naştere unui copil bolnav.” Iar despre 
Vanea ea a spus că se va îmbolnăvi de oreion. 

După ce s-a întors acasă, Svetlana a plâns şi 
s-a rugat: „Doamne, nu-mi pedepsi copilul pen- 
tru păcatele mele! Dacă se poate, îngăduie-mi 
mie să «plătesc» pentru ele”. Peste o lună, mama 
s-a îmbolnăvit de o formă gravă de oreion. Mai 
târziu au apărut complicații şi a încetat să mai 
audă cu urechea dreaptă. 

În 2000 totuşi Svetlana şi Maksim s-au căsăto- 
rit. Datorită rugăciunilor sârguincioase ale mul- 

tor creştini ortodocşi, boala nu l-a atins pe cel 
de-al doilea fiu al lor. Dar, din păcate, soțul nu a 
păstrat curăţia cununiei. După aceasta s-a şi îm- 
plinit prorocia maicii Ana. 

Cel de-al treilea fiu al Svetlanei cu Maksim s-a 
născut cu sindromul Down şi cu insuficienţă car- 
diacă. Chirurgii au insistat să-l opereze imediat. 
Mama a fost foarte îngrijorată, s-a rugat mult şi a 
avut grijă, fără odihnă, de nou-născut. La un mo- 
ment dat, a cumpărat dintr-o biserică volumul 
Genele şi cele şapte păcate capitale, sperând că va gă- 
si răspunsuri la întrebările pe care le avea. Cartea 
i-a confirmat temerile: copiii pot pătimi din cau- 
za păcatelor părinţilor, dar i-a şi dat speranță. 

Svetlana a fost mişcată mai ales de viața Sfân- 
tului Aristoclie Athonitul, care a vindecat un bă- 
ieţel născut orb. „Dacă sfântul a vindecat orbi- 
rea din naştere, a gândit mama, atunci îl va ajuta 
şi pe fiul meu.” Sperând aceasta, ea a mers la 
moaştele sfântului, în Moscova. A făcut făgădu- 
inţă să citească timp de 40 de zile şi nopți ru- 
găciunea către Sfântul Aristoclie, Acatistul Mai- 
cii Domnului „Grabnic ajutătoarea”, icoană în 
fața căreia se ruga sfântul, dar şi rugăciuni că- 
tre Sfântul Pantelimon, vindecătorul. În afară de 
aceasta, Svetlana a dat pomelnice de 40 de zile în 
diferite mănăstiri şi cereri pentru citirea Psaltirii, 
în vederea însănătoşirii. 

După ce au trecut zilele stabilite, Svetlanei i-a 
fost arătată mila Domnului: a reuşit să vorbeas- 
că despre necazul ei cu un mare duhovnic. Pă- 
rintele i-a prezis că operaţia de inimă nu va avea 

succes acum şi i-a promis să se roage pentru co- 
pil timp de un an. Tatăl şi mama copilului au fost 
sfătuiți să-l împărtăşească în mod regulat, să se 
roage pentru el, să amâne termenul operației şi 
să trăiască duhovniceşte (să se pocăiască, să par- 
ticipe la Tainele Bisericii, să dea acatiste ş.a.). 

După un an de la binecuvântarea primită de 
la duhovnic, Svetlana a fost de acord cu operația. 
În ciuda prognosticului negativ, toate au mers 
bine. Mama este convinsă că s-a întâmplat o mi- 
nune: copilul este viu şi nu mai are insuficiență 
cardiacă. Svetlana nu se îndoieşte că mila Dom- 
nului s-a revărsat datorită rugăciunilor celor pe 
care i-a rugat să mijlocească la Domnul pentru 
ea şi copil. 

Cu adevărat, După credința voastră, fie vouă! 
(Matei 9, 29). 


Rugăciune către Cuviosul Aristoclie, 
făcătorul de minuni din Moscova 


O, sfinte al lui Dumnezeu, bineplăcutule şi 
preaslăvite părinte Aristoclie, lucrător în Sfântul 
Munte Athos şi rugător neîncetat în cetatea Mos- 
covei; cinstind cum se cuvine pomenirea ta, că- 
dem înaintea sfintelor tale moaşte şi cu credință 


care ne grăbim spre ajutorul şi apărarea ta întru 
nevoi, vindecarea întru bolile sufleteşti şi trupeşti, 
înțelepţirea şi mângâierea întru necazuri; lucrea- 
ză credința noastră statornică, prin rugăciunile 
tale, ca prin aceasta să ne mântuim de orice nă- 

pastă şi lovitură a vrăjmaşului; păzeşte nădejdea 
noastră neruşinată, ca să nu cădem în deznădej- 
de în ceasul ispitelor celor rele; înfierbântă în noi, 
cei puţini la suflet şi neputincioşi, dragostea nefă- 
ţarnică, ca să lucrăm faptele creştineşti şi, urmân- 
du-L. pe Hristos, să ne ducem crucea vieţii noastre 
pământeşti cu bună biruinţă, căci tu ai făgăduit că 
după adormirea ta vei asculta cererile tuturor ce- 
lor ce vin cu credinţă la mormântul tău. Şi acum, 
proslăvit fiind de Biserica lui Dumnezeu, racla 
sfintelor tale moaşte stă zălog al dragostei şi gri- 
jii tale pentru noi, care aşteptăm mijlocire în fața 
Tronului Împăratului Ceresc. Cere de la Dumne- 
zeu Atotţiitorul pace şi linişte țării noastre, păs- 
torilor cârmuire înțeleaptă, monahilor împlinirea 
votului, poporului evlavie şi tot lucrul de folos 
spre mântuire. Să nu încetezi a te ruga lui Dum- 
nezeu, Cel în Treime slăvit, Căruia 1 se cuvine toa- 
tă slava, cinstea şi închinăciunea, Tatălui şi Fiului 
şi Sfântului Duh, acum şi pururea şi în vecii veci- 
lor. Amin! 


Troparul, glas 4 


Înflorit-ai ca un finic în Sfântul Munte Athos şi 
ca un cedru pe pământ rusesc ai odrăslit, Duhul 
Sfânt prin curăţia vieţii tale dobândind şi pacea 
lui Hristos întru tine sălăşluindu-se, Cuvioase 
părinte Aristoclie; roagă-te lui Hristos Dumne- 
zeu să se mântuiască sufletele noastre. 

Condac, glas 8 


Strălucit-ai ca o nouă stea pe al Bisericii cer, 
prin trudnicul drum al vieții monahiceşti tre- 
când; cununi nestricăcioase cu virtuțile ai do- 
bândit, şi lucrarea ta pe care în cetatea Moscovei 
drept ascultare o aveai, cu bărbăție o ai săvâr- 
şit. Pentru aceasta şi Hristos Dumnezeu cu darul 
minunilor te-a îmbogăţit pre tine, Cuvioase pă- 
rinte Aristoclie, lauda Athonului şi pământului 
Rusiei împodobire; pomeneşte-ne pe noi, cei ce 
cinstim sfântă pomenirea ta! 


Mărimurile 


Fericimu-te pe tine, Cuvioase părintele nostru 
Aristoclie, şi cinstim pomenirea ta, îndrumătorul 
monahilor şi împreună vorbitorule cu îngerii. 


ADDENDA III 


„Rugăciunea mamei te scoate şi 
din fundul mării”! 


Scrisoarea de mai jos este scrisă de o feme- 
ie care a trecut printr-o tragedie în familie. Es- 
te adresată altei femei, asupra căreia a năvălit, 
de asemenea, un mare necaz şi care are nevoie 
de susţinere şi mângâiere. Scrisoarea este atât 
de sinceră şi pătrunzătoare, încât fiecare din noi 
poate lua din ea ceva folositor pentru suflet. O 
redăm cu acest scop. 

„Bună ziua, Tamara, 

Am primit scrisoarea în care cereți un sfat legat 
de fiul dumneavoastră, care consumă droguri. 

Probabil că nu am dreptul să vă dau sfaturi 
medicale şi, cu atât mai mult, duhovniceşti. Dar 
poate că povestea mea vă va ajuta să găsiți calea 
pe care trebuie mers pentru a vă ajuta copilul. 

Fiul meu avea 15 ani când am aflat că el consu- 
ma droguri. La început a fost vorba de iarbă, du- 
pă care a încercat şi altceva, mult mai tare şi mai 


1 După cartea Fiul meu a fost narcoman, Moscova, 2000, 
pp. 142-147. 

dur, până când a ajuns la heroină. Mi s-a făcut 
frică. Am citit mult despre această boală şi mi-a 
fost din ce în ce mai frică pentru copilul meu. 

Odată, sora soțului meu, ştiind despre neca- 
zul familiei noastre, mi-a dat să citesc o carte a 
unui autor american, cu titlul Mama lui David. 
Această carte povestea istoria unei familii din 
America, al cărei copil era narcoman. Am citit-o 
imediat, sperând că voi putea prelua experien- 
ţa izbăvirii de un astfel de coşmar. Citeam car- 
tea şi vedeam cât de asemănătoare sunt situațiile 
din familia mea cu cele descrise acolo. Am citit 
cum mama lui David a mers la medici şi la psi- 
hologi cu fiul ei şi despre cât de multe făcea pen- 
tru a-şi salva copilul. De asemenea, am citit în 
ce fel au decurs relaţiile cu soţul ei în acel timp. 
Toate erau atât de asemănătoare! Citeam absor- 
bită, sperând să găsesc o ieşire din situație. Tre- 
buie să recunosc că am sărit peste unele pagini, 
pentru a găsi mai rapid rețeta. Dar, din păcate, 
cartea s-a terminat cu faptul că, în urma eforturi- 
lor mamei, a aşteptărilor insuportabile, a spitali- 
zărilor copilului, a banilor cheltuiţi, acesta, după 
o remisiune îndelungată, a început din nou să îşi 
facă injecții... Am plâns foarte mult atunci. Eram 
aproape de deznădejde. Dar Domnul nu m-a lă- 
sat, şi aceasta am conştientizat-o mai târziu. 

Fiul meu era atras din ce în ce mai mult în 
mrejele drogului. Fura bani de acasă şi nu doar 
de acasă... Alerga în căutarea drogului, era rău, 
crud, minţea cu nonşalanţă. Câteodată îl cre- 
deam, dar întotdeauna eram păcălită. 

Eu, în acest timp, continuam să caut. Unde nu 
am fost ca să apelez pentru ajutor?! Fiul meu a 
fost şi la un medic particular, într-un spital. Am 
ajuns şi la cel mai renumit medic din Moscova, 
specialist în problemele narcomanilor. Toţi medi- 
cii începeau discuţia cu întrebarea: „Ştiţi că fiul 
dumneavoastră va fi narcoman până la sfârşitul 
vieţii? Această boală este incurabilă! Doar 6% din- 
tre bolnavii narcomani se vindecă.” După astfel 
de convorbiri cădeam în deznădejde, dar aceasta 
trecea rapid şi eu speram din nou. Nu ştiam de 
ce speram. Tot căutam şi căutam. Mi-am dat sea- 
ma că atunci eu speram în mine şi în medici. Toţi 
banii pe care îi aveam în casă au fost cheltuiţi cu 
aceste speranţe. Am făcut datorii foarte mari. 

Odată, din mila Domnului, am ajuns la biserica 
<Întâmpinării icoanei Maicii Domnului din Vla- 
dimir», de la Mănăstirea Întâmpinării Domnului. 
Această mănăstire este situată în centrul Mosco- 
vei, alături de piața Lubeanka, locul de adunare 
al narcomanilor. Mănăstirea are o biserică micu- 
ță, dar foarte bine amenajată, apărând ca o insulă 
de salvare în mijlocul oraşului păcătos. Astfel am 
perceput eu aşezământul şi am mers acolo. 

În curând mi-a apărut dorința să mă spove- 
desc, să rostesc păcatele făcute pe parcursul vie- 
ţii şi care mă chinuiau. La sfatul preotului, pe ca- 
re astăzi îl consider părintele meu duhovnicesc, 
am citit cartea arhimandritului loan Krestian- 
kin: Experienţa Spovedaniei, retrăind foarte multe 
momente din viaţă. Mi-a fost foarte ruşine, dar 
simțeam că trebuia să fac acest lucru neapărat. 

Mi-am dat seama la un moment dat că eu sunt 
vinovată pentru faptul că fiul meu se prăpădeşte. 
Şi asta, în ciuda încredinţărilor medicilor că mo- 
tivele sunt legate de vremuri, societate ş.a. Cu o 
mare ruşine şi cu sentimentul de vină în faţa lui 
Dumnezeu şi a copiilor, îmi spuneam mie, dar şi 
la Spovedanie, că sunt vinovată şi îmi pare rău 
că viața mea a fost goală, fără sens, deoarece s-a 
scurs în grija pentru sănătatea trupească şi pen- 
tru bunăstarea familiei. Nu m-am îngrijit nici de 
viața duhovnicească, nici de spiritualitatea co- 
piilor mei. Se pare că aceasta este cauza proble- 
mei eterne care există între părinţi şi copii. Dacă 
familia trăieşte cu o viață duhovnicească, atunci 
părinţii şi copiii au în comun credinţa, poruncile 
lui Dumnezeu şi sensul vieţii pe pământ. 

Eu m-am pocăit, dar, în acest timp, fiul meu se 
afunda tot mai mult. El a săvârşit două infracți- 
uni, dar din mila Domnului nu a fost luat la în- 
chisoare, deşi infracțiunile erau grave. Fiul meu 
continua să îşi injecteze droguri. 

Eram atât de îngrijorată, încât nu simțeam că 
trăiesc. Odată, după serviciu, am plecat spre ca- 
să, dar am ajuns la biserică. De atunci, merg aco- 
lo în fiecare zi după ce termin serviciul. Mă ru- 
gam şi le ceream preoților, monahilor şi fraților 
Mănăstirii Întâmpinării şi chiar simplilor credin- 
cioşi să se roage pentru fiul meu. Deşi îmi crea 
atâta amar, îl iubeam pe fiul meu mai mult chiar 
decât atunci când era mic şi bun. Îl aşteptam în în- 
totdeauna, indiferent de starea în care ajungea 
acasă. Îl ungeam în fiecare zi cu ulei sfințit, îi dă- 

deam să bea agheasmă, să mănânce o bucăţică de 
prescură, stropeam apartamentul cu agheasmă. 
Îi spuneam, legat de acestea, fiului meu că acum 
doar Domnul şi Maica Domnului îl pot salva şi 
că acest lucru se va întâmpla cu siguranţă. De 
obicei, la auzul acestor cuvinte, el plângea. 

După ce am trăit cu soțul meu treizeci de ani, 
am făcut şi cununia. Am dat pomelnice de 40 de 
zile la mănăstiri, am scris la Mănăstirile Solovăţ 
şi Pskov-Pecersk, am mers la duhovnicul Kiril 
cu rugămintea ca el să se roage pentru fiul meu. 
Am mers la bisericile din Moscova, unde se aflau 
icoane făcătoare de minuni, m-am rugat şi am 
făcut milostenie. 

Odată, în cadrul unei convorbiri, părintele mi-a 
spus: «Mulţumiţi Domnului pentru toate!» M-am 
speriat şi nu l-am înțeles, dar îl credeam şi, venind 
acasă, am plâns mult, mulțumind. Făceam aceas- 
ta în fiecare zi, dar mă chinuia întrebarea: «Pentru 
ce mulțumesc?» În curând am citit cartea arhiepi- 
scopului Luca (Voino-laseneţki), intitulată Puterea 
mea se vede din neputinţă. Acolo am citit una din 
predicile vestitului ierarh-medic, cu titlul Ia-ţi cru- 
cea şi urmează-I lui Hristos. Doar atunci am înţeles 
pentru ce Îi mulțumesc Domnului. Mi s-a acordat 
o mare milă. După aceasta mulțumirea venea din 
străfundul sufletului. În rugăciunile mele nu mai 
ceream ceva concret de la Domnul, ci spuneam: 
«Doamne, nu pot face nimic pentru a-mi salva fi- 
ul. Ţi-l încredinţez Ţie. Salvează-l prin căile pe care 
doar Tu le cunoşti.» Rosteam tot timpul rugăciu- 
nea lui lisus, la care adăugam: «[...] şi mântuieşte-l 

pe fiul meu». Uneori chiar strigam această rugă- 
ciune în metrou, unde este zgomot de la mişcarea 
trenurilor şi nu mă auzea decât Dumnezeu. 

Şi iată că s-a întâmplat o minune. Fiul meu a 
început să meargă la biserică, să se spovedească, 
să se împărtăşească. Pentru el se ruga întreaga 
Mănăstire a Întâmpinării. Pentru el se rugau la 
Solovăţ, în peşteri, se rugau marii duhovnici, iar 
Domnul a auzit aceste rugăciuni. 

Procesul fiului meu a fost stabilit abia la un an 
după comiterea infracțiunii. Nu am nici o îndoia- 
lă că şi aici s-a arătat Providența lui Dumnezeu, 
deoarece acest timp a fost acordat pentru pocă- 
ință şi rugăciune. Încă o minune petrecută a fost 
stabilirea datei procesului pe 3 iunie, ziua pome- 
nirii icoanei Maicii Domnului din Vladimir. 

„Fiul meu nu mai consumă droguri de un 
an. S-a angajat. Golul sufletesc umplut de drog a 
fost înlocuit de credinţa în Dumnezeu şi de ace- 
le bucurii şi greutăţi care sunt simţite de oamenii 
credincioşi. S-a căsătorit cu o fată minunată. 

Medicii nu vindecă de narcomanie cu ajuto- 
rul medicamentelor şi al altor tehnici medicale, 
ci scot omul din starea de durere. În Peru me- 
dicii au realizat operaţii de îndepărtare a părții 
din creier responsabile cu atracția pentru drog, 
dar pacienţii se apucă de droguri la un an după 
operaţie. Aceasta, deoarece golul sufletesc rămâ- 
ne în continuare. 

Nu deznădăjduiți! Credeţi în salvarea fiului 
dumneavoastră! 

Să vă ajute Dumnezeu!” 

Copilul handicapat 
în familie! 


lisus a răspuns: Nici el n-a păcătuit, 
nici părinţii lui, ci ca să se arate în el 
lucrările lui Dumnezeu (loan 9, 3) 


Copiii cu handicap sunt astfel fie din naştere, 
fie au dobândit handicapul (în urma unui acci- 
dent, unor complicaţii ale unei boli, unor vacci- 
nuri). De tipul handicapului depind foarte mul- 
te, încât problemele legate de o anumită boală 
merită o discuţie aparte. Una este natura somati- 
că a bolii şi alta este cea psihică. Dar există şi lu- 
cruri comune. 

Este, de asemenea, necesar să deosebim famili- 
ile îmbisericite ale copiilor de cele neîmbisericite. 

1. Atunci când, într-o familie îmbisericită, 
apare un copil bolnav, parcursul vieţii ei duhov- 
niceşti se deteriorează mult. Aceasta [viaţa du- 


1 Autorul îi mulţumeşte părintelui Leonid, parohul 
Bisericii Icoanei din Kazan a Maicii Domnului, din satul 
Pucikovo, regiunea Moscova, pentru materialul pus la dis- 
poziţie în vederea publicării. 

hovnicească] se supune celui bolnav şi particu- 
larităţilor bolii sale, începând cu mărunţişurile 
(dacă, spre exemplu, copilul autist are mania de 
a vărsa uleiul din candelă sau agheasma din sti- 
cle) şi terminând cu imposibilitatea de a te spo- 
vedi întotdeauna, de a participa la slujbe şi la ac- 
ţiunile din parohie. Se schimbă întreaga viaţă 
socială a familiei. 

2. În cazul familiilor neîmbisericite, mulți oa- 
meni vin la Dumnezeu tocmai datorită bolii copi- 
ilor. Dar, desigur, aceşti părinți nu cunosc multe 
şi nu au timp să citească literatură duhovniceas- 
că, să se spovedească regulat, să discute cu pre- 
otul ş.a. Mai trebuie avut în vedere că un copil 
handicapat este adesea educat fără tată. 

Problemele îmbisericirii copiilor cu handicap 
trebuie privite avându-se în vedere următoarele: 


Din interiorul familiei 


Aici vorbim despre atitudinea părinților şi a 
altor rude, dacă aceştia, spre exemplu, ajută co- 
pilul să meargă la biserică, se ocupă de el în bi- 
serică sau îi permit mamei să meargă la biserică, 
sau nu dau decât sfaturi de genul: „Ei, mergeţi la 
biserică şi ce rost are? Mai bine mergeţi la vreo 
babă vrăjitoare.” 

Toţi părinţii sunt roşi de o întrebare: cu cine să 
las copilul acesta după moarte? Căci este posibil 
ca el să nu se poată adapta unei vieţi autonome. 

Dacă acesta este primul copil, atunci părinţii 
se tem să mai dea naştere altora. Oamenii cre- 

dincioşi sigur că mai dau naştere altor copii, dar 
se tem și ei. În primul rând, este frica de posi- 
bilitatea repetării bolii (mai ales dacă boala es- 
te genetică). Frica îi urmăreşte pe părinți în tim- 
pul unei noi sarcini, dacă aceasta survine. În al 
doilea rând, temerile sunt fondate și pe faptul că 
primul copil, care are nevoie de atenţie, nu o va 
mai avea după naşterea celuilalt. Părinților le es- 
te greu, din punct de vedere psihologic, „să-şi 
permită aceasta”. În al treilea rând, este greu, fi- 
zic, să faci față sarcinii când ai de îngrijit un co- 
pil cu handicap, mai ales când acesta trebuie dus 
în braţe. 

Fraţii şi surorile unor astfel de copii, dacă exis- 
tă, se află, de asemenea, într-o situaţie dificilă. Ei 
sunt adesea sacrificați pentru nevoile copilului 
bolnav. Aceştia suferă de insuficiența dragostei şi 
a atenţiei şi uneori sunt nevoiți să se maturizeze 
mai devreme, alteori chiar înstrăinându-se, fapt 
care provoacă o şi mai mare durere părinților. 

Cu toate acestea, experiența demonstrează că 
într-o astfel de situație este mai bine să ai mai 
mulți copii decât unul singur. Trecând de vârsta 
prunciei, copiii uşurează în mod real viața pă- 
rinţilor, ajutându-i cu cel bolnav. Pe de altă par- 
te, alături de ei părinţii trăiesc bucuriile obişnui- 
te, de care au fost lipsiţi în cazul copilului bolnav 
(acesta produce alt fel de bucurii). Iar pentru co- 
pilul cu handicap ajutorul dat prin comunicarea 
cu copiii sănătoşi este foarte mare. El învață cum 
poate să aibă grijă de alţii, fără să se mai consi- 
dere „buricul pământului”, pericol care îi paşte 

mai ales pe acei copii care au nevoie de îngrijiri 
speciale, acestea plasându-i în centrul atenţiei. 

Familia credincioasă încearcă, bineînţeles, să 
primească voia Domnului. Dar, din păcate, lu- 
crurile nu sunt atât de simple. 

Redăm un citat din cartea Carolinei Philps: 
Mamă, de ce am sindromul Down? Autorul este so- 
ţia unui preot anglican, mamă a trei copii. Fiica 
cea mare, pe nume Lizzy, are sindromul Down. 
Philps scrie: „Trebuie să privesc naşterea fiicei 
mele ca pe un dar deosebit de la Dumnezeu. 
Trebuie să cred că fiica ne va aduce bucurii. Da, 
nu putem să ne sprijinim acum decât pe credin- 
ţă, pe credința în Dumnezeu şi în fiica noastră. 
Greutățile care îi aşteaptă pe părinți în prime- 
le luni de după naştere nu sunt legate de copil, 
deşi sunt complicaţii şi în această privinţă. Lupta 
de bază se dă în suflet. Părintele poate primi sau 
respinge cele întâmplate. Nu este obligatoriu să 
respingi copilul: tata sau mama nu vor să recu- 
noască, de fapt, că el ar fi altfel decât ceilalți... 
Dacă scopul este acela de a îndepărta toate pro- 
blemele copilului, atunci noi nu suntem gata să 
privim copilul aşa cum este el... până când aces- 
ta va deveni «totul». Şi ce înseamnă aceasta dacă 
nu respingere?” 

„Am trăit ca în prima linie a frontului, conti- 
nuă Philps, gata întotdeauna de luptă: semn clar 
al faptului că încă nu mă obişnuisem cu gândul 
că am pierdut. Da, am pierdut un copil sănătos şi 
încă nu ştiam cine ne-a fost dat în schimb. Uneori 
eram disperată. Eforturile păreau inutile şi sen- 

sul acestora era doar unul: eu credeam în Cel ce 
aude toate rugăciunile noastre, chiar şi cele mai 
nebuneşti, şi întoarce toate împrejurările în folo- 
sul nostru. Calea lui Dumnezeu nu duce întot- 
deauna la succes, în înțelesul obişnuit al acestui 
cuvânt... Dumnezeu nu-i alege pe puternicii lu- 
mii acesteia, ci pe cei mai neputincioşi, pentru 
a-Şi arăta slava Sa. Lizzy nu rămânea deloc fă- 
ră ca cineva să fie în preajma ei. Acum are trei 
ani. Comparând-o cu copiii de vârsta ei, intru din 
nou într-o stare depresivă... Uneori mi se pare că 
Lizzy doar ne verifică dacă putem să mai răbdăm 
această stare... Mă tem ca nu cumva să-i provoc 
durere. [...] lar uneori, Doamne, iartă-mă! — vreau 
să-i produc durere acestei mici năpaste... cât de 
groaznic este! Încerc să mă adresez Domnului, 
dar nici să mă rog nu pot într-o astfel de stare.” 


Cercurile nebisericeşti 


Acestea se împart în oameni care înțeleg, ca- 
re nu înțeleg şi care „înțeleg prea mult” — adi- 
că cei curioşi, fără tact şi prea sfătuitori. Exis- 
tă şi atitudini răutăcioase sau, uneori, straniu, 
chiar invidioase, în sens că ne este bine, nu plă- 
tim transportul în comun, primim ajutoare so- 
ciale... Atunci când în centrul de reabilitare s-a 
adus aparatură nouă şi străinii au dat cadouri 
frumoase, unii spuneau: „Ce, toate acestea sunt 
pentru nebuni? Şi ai noştri au nevoie de aşa ce- 
va!” Dar, dacă le propuneai să „faci schimb” de 
viaţă, închideau imediat gura. 

Mamele se sfiesc, sunt complexate, se ruşi- 
nează din cauza comportamentului copilului 
în stradă, în mijloacele de transport în comun, 
la magazin. Astfel, un autist poate da impresia 
unui copil răsfățat şi needucat. Mama se neliniş- 
teşte şi este crispată din cauza atitudinii negati- 
ve a celorlalți față de copil, iar acesta simte sta- 
rea mamei şi începe să se comporte şi mai urât, 
Câteodată mama numai se gândeşte că se poate 
aştepta la ceva grav, că imediat acel ceva „grav” 
se şi întâmplă. De obicei, este mai uşor să găseşti 
înţelegere la oameni dacă le explici situația şi te 
scuzi pentru neplăcerile care pot apărea. Şi în 
astfel de cazuri, ce-i drept, auzi deja prea mul- 
te compătimiri: „Vai, ce nenorocire! Săraca ma- 
mă! Ei, pentru ce pătimeşti una ca asta?!” După 
astfel de cuvinte „săraca mamă” îşi vine foarte 
greu în fire. 

Iată alt fragment din cartea lui Caroline Philps: 
„În lume mă ţineam bine. Aceasta era singura 
opţiune. Nu reuşeam să-i fac faţă lui Lizzy şi nici 
propriilor mele sentimente. Trebuie cel puțin să 
mă prefac că toate sunt în regulă, ca măcar celor 
din jur să nu le provoc neplăceri. Dacă tot a tre- 
buit să mă trezesc devreme, atunci m-am gân- 
dit că ar fi bine să dedic acest timp rugăciunii şi 
Bibliei. Dar pleoapele mi se lipeau şi nu mă pu- 
team concentra. 

ÎL invidiam pe soțul meu, Marc. El are servi- 
ciu, poate pleca de acasă şi să-şi vadă de treburi. 
Eu însă, ca un prizonier, sunt legată de copiii ca- 
re ţipă şi de pantalonii uzi. Nu eram mulțumită 

de mine şi de neputința mea de a face față situ- 
ației; mă supăram şi pe Marc, deşi el făcea tot ce 
putea. Marc lucra mult; şi acasă, şi la biserică. 
Uneori băteam la uşa biroului lui şi, cu lacrimi 
în ochi, îi ceream să mă ajute. Nu puteam supor- 
ta să-l deranjez în timpul lucrului. «Nu reuşesc 
să-mi achit obligaţiile, gândeam eu, probabil că 
sunt o soție şi o mamă rea!» Iritarea mea se răs- 
frângea asupra lui Marc şi ne certam. Câteodată 
mi se părea că toată lumea îmi stă împotrivă. 

Și tot nu m-am învăţat să am încredere în 
Dumnezeu. În fiecare nouă situaţie, înainte de 
un pericol neaşteptat, trebuie să învăţ acest lucru 
din nou. Îi sunt recunoscătoare lui Lizzy pentru 
că m-a ajutat să îmi recunosc slăbiciunile şi păr- 
țile fragile şi, în sfârşit, să mă schimb. În afară de 
aceasta, eram supărată pe Dumnezeu. «Doam- 
ne, de ce se întâmplă toate astea cu mine? — stri- 
gam eu. De ce permiţi una ca asta?» Nu înţele- 
geam că eu însămi creez cercul vicios... Tot ceea 
ce avea nevoie Lizzy era puţină tandreţe şi iubi- 
re. Dar eu nu puteam fi tandră cu omul care îmi 
transformase viaţa în coşmar şi... totul se relua, 
de la capăt. 

Am avut ocazia adesea să vorbesc în fața unui 
public divers. De fiecare dată, repetând că Dum- 
nezeu ne-a dăruit-o pe Lizzy ca pe o binecuvânta- 
re, mă simțeam o mincinoasă fără conştiinţă. Dacă 
ar fi auzit oamenii cu ce fel de cuvinte cinstisem 
eu în ajun această binecuvântare! Încercam să fiu 
cinstită şi, în acelaşi timp, să nu ies din cadrul mo- 
delului «mamei fericite», dar aceasta îmi reuşea 

din ce în ce mai greu şi mai prost. Atunci când nu 
pornea motorul la maşină, Lizzy striga: «Mamă, 
roagă-te!» Şi sfatul ei adesea mă ajuta.” 


Cercurile de oficiali 

(medici, pedagogi, funcționari) 

În policlinici de obicei nu poţi primi nici un 
fel de informaţie care să te ajute. Medicii buni 
sunt căutați personal. Pediatrul de sector, aflând 
de diagnosticul autism, poate spune: „Ei, cine v-a 
spus aceasta? Prostii, nu-i mai ascultați!” În ca- 
drul departamentului de asistenţă socială nu cre- 
deţi că suntem doar nişte funcționari? Noi avem 
compasiune, dar nu vă putem ajuta cu nimic.” 

După părerea directorului Centrului de peda- 
gogie medicală din Moscova, Roman Dimenste- 
in, „în anii sovietici toţi s-au obişnuit ca singurul 
care poate da ceva să fie statul. Dacă statul nu-ţi 
dă ceva, înseamnă că nu poți face nimic altceva... 
În încercarea lor de a interacționa cu funcționa- 
rii, părinţii cad adesea în depresii”. 

Caroline Philps recunoaşte: „Înţelegeam cănu 
voi „putea rezista împotriva maşinăriei birocrati- 
ce. Incercam să îmi pun nădejdea în Dumnezeu. 
Dar undeva, în adâncul sufletului, mi se părea că 
împotriva Departamentului pentru educaţie es- 
te neputincios chiar şi Dumnezeu... De ce trebuie 
să alergăm prin diferite instanţe şi să ne rugăm 
acolo ca fetița noastră să meargă la şcoală? De 
ce alți copii sunt primiţi la şcoală fără obstacole? 
Doar pentru că aceştia sunt «normali»? 

Ştiu că alți părinţi de copii «cu probleme» simt 
acelaşi lucru. Părinţii copiilor obişnuiţi aleg cum 
vor o şcoală pentru copil, dar noi trebuie să ne 
rugăm pentru ca odraslele noastre să aibă drep- 
tul să înveţe măcar undeva... Oare copiii «nor- 
mali» nu au şi ei greutăți la învăţat sau în com- 
portament? Dar a încercat, din aceste motive, 
cineva să trimită un astfel de copil într-o şcoală 
specială?... Am simţit că am fost înghiţiți de ma- 
şinăria birocratică. Nimănui nu-i pasă de greu- 
tățile noastre. Dacă vom insista asupra dreptu- 
rilor copilului nostru, atunci vom fi etichetați ca 
«nemulțumiți de orice», «cu aşteptări prea mari» 
sau, pur şi simplu, «părinți dificili»”. 

În postfaţa cărţii Carolinei Philps, doctorul R. 
Dimenstein afirmă: „Lizzy a putut deveni ma- 
tură şi de sine stătătoare nu pentru că s-a «vin- 
decat de sindromul Down», ci pentru că părinții 
şi învățătorii ei au reuşit să-şi formeze aşteptări 
adecvate față de dezvoltarea fetiţei şi să-i cre- 
eze un mediu propice pentru educație. Chiar 
şi cei mai sănătoşi oameni este bine să înțelea- 
gă problemele, nevoile şi posibilitățile copiilor 
«speciali», pentru a se comporta față de aceştia 
cu demnitate şi omeneşte, evitând stereotipurile 
conştiinţei sociale. 

Unul din criteriile societăţii civilizate este ace- 
la al atitudinii față de membrii mai slabi ai aces- 
teia... Întregi programe de stat sunt îndreptate 
spre descoperirea încă din primele luni ale sar- 
cinii a sindromului Down (şi nu este greu să ne 
dăm seama de ce!). Majoritatea celor născuți cu 

această neputinţă sunt abandonaţi în maternități. 
Dintre aceştia, care sunt «transmişi statului», pâ- 
nă la 18 ani supravieţuieşte doar o zecime... 

Independent de nivelul de dezvoltare, copilul 
cu sindromul Down nu are practic şanse să intre 
la o şcoală obişnuită. lar dacă el întârzie în dez- 
voltare, atunci eticheta de «sindrom Down» îi în- 
chide toate uşile în nas. Toţi se tem de astfel de 
copii, ca şi cum ar fi contagioşi...” 


Din partea preotului 


Ca o formă de condescendenţă pentru copiii 
cu handicap, de la ei nu trebuie să se ceară ni- 
mic? Cât de permis este comportamentul nea- 
decvat al acestora în biserică? 

Un preot a refuzat să sfințească un centru de 
reabilitare, deoarece, după părerea lui, „acest lu- 
cru nu este plăcut lui Dumnezeu. Copiii nu tre- 
buie reabilitaţi, ci să-şi poarte crucea”. Alteori 
acestora li se refuză împărtăşirea. Se spune că în 
cazul bolii de care vorbim nu avem de-a face cu 
o patologie a creierului sau a altor organe, ci cu 
îndrăcire şi de aceea ei sunt trimişi la molitfe de 
exorcizare (alungarea demonilor). 

În una din mănăstirile care se află alături de 
un spital a fost închisă poarta, pentru ca cei care 
merg în cărucioare să nu deranjeze maicile! 

Din nou, din cartea Carolinei Philps: „Atunci 
când fiica mea cea mică s-a îmbolnăvit grav, exis- 
ta pericolul de ai se îmbolnăvi și creierul. Cu toţii 
ne rugam pentru ea, dar eu eram disperată. Oa- 

re Dumnezeu ne-a dus atât de mult timp în sus 
doar pentru a ne permite să cădem? Nu voi mai 
suporta, credeam eu. Pentru ce mi se întâmplă 
toate acestea? Lizzy s-a născut astfel..., dar când 
un copil absolut normal, lovit de o boală miste- 
rioasă, devine invalid... Nu, aşa ceva nu pot su- 
porta. Slavă Domnului că nu s-a întâmplat, până 
la urmă, nimic grav! 

Credinţa lui Lizzy a trecut prin câteva stadii. 
Încă din copilărie, Lizzy îmi amintea de rugăciu- 
nea dinainte de culcare şi îmi cerea să mă rog 
pentru cei din jur. Dar în ultima vreme ea a înce- 
put să mediteze şi să-mi pună tot felul de între- 
bări. Astfel, îi este greu să înțeleagă cum poate 
Dumnezeu să fie tot timpul cu noi, dacă EI tră- 
ieşte în ceruri. Ascultă cu plăcere istorioarele bi- 
blice. Îi plac cântările creştine şi chiar le intonea- 
ză... Pentru Lizzy Biserica este un loc de bucurie. 
Aici ea este fericită. 

Într-o duminică, dimineaţa, am ajuns la biseri- 
că devreme, când nu venise încă nimeni... Lizzy 
s-a îndreptat spre măsuţă, a luat un pahar cu apă 
şi, înmuindu-şi degetele, le-a apropiat de frunte. 
«Mamă, eu spăl sindromul Down. Vreau ca aces- 
ta să nu mai fie. Mă botez, aşa cum face tata». Se 
pare că Lizzy a confundat botezul cu rugăciunea 
de vindecare. Dar ea a făcut toate acestea foarte 
serios.” 

Din partea enoriaşilor (ajutorul, răbdarea, 
tactul, fariseismul) 


Din nou, un citat din cartea Carolinei Philps: 
„Mă gândesc adesea la câte poate face comuni- 
tatea bisericească pentru oamenii cu dizabilități 
— copii şi adulți! Căci aceştia, împreună cu fami- 
liile lor, se află adesea într-o izolare completă. 
Apartenența la o societate bisericească ajută la 
rezolvarea acestei probleme şi sunt convinsă că 
astfel de oameni ar putea aduce obolul lor la via- 
ţa comunității, astfel ca până la urmă cu toții să 
câştige din această experienţă.” 


Şi, în sfârşit, din perspectiva copilului însuşi 


Există câteva cărți despre autism, scrise la per- 
soana Î, adică de bolnavi înşişi: 

1. Temple Grandin: Deschizând uşile speranţei. 
Experiența mea de surmontare a autismului. 

2. Iris Juhanson: O copilărie deosebită. 

3. Nikolai Dilighenski: Cuvânt prin necuvânta- 
re (Autorul este deja matur, autist nevorbitor, şi 
povesteşte despre sine cu ajutorul tatălui). 

4. D. Sinclair: Nu ne plângeți (articol pe 
Internet). 

Ruben David Gonsales Galiego, invalid din 
copilărie, a scris în cartea autobiografică Alb pe 
negru: „Ajutorul este necesar familiei. Sunt con- 
vins că este nevoie de ajutor, dar fără a se împăr- 
ți familia în copii şi părinți. Cui îi este mai greu, 
copiilor sau părinților? Ce este mai greu să fii, 

copil sau părinte? Fără a răspunde mai întâi la 
astfel de întrebări, nici nu te poți apropia de te- 
ma invalidității. 

O altă nuanţă importantă: când se termină co- 
pilăria omului? În ce moment al vieţii copilul in- 
valid devine adult invalid? Şi cine trebuie ajutat 
în acest caz? Cui îi este mai greu: adultului inva- 
lid sau părinţilor în vârstă ai acestuia? 

Copilul invalid, ca orice copil, este întâi de 
toate om. Invaliditatea este doar o deosebire, 
uneori nesemnificativă. Părinţii trebuie să educe 
un om bun. Cel mai mult îmi place când copiii 
strigă: «Uite, mamă, un nene în cărucior!» Copiii 
sunt făpturi sincere şi se miră în mod sincer. Şi 
eu m-aş mira în locul lor. Vreau să le spun ceva 
părinţilor: vă rog să nu credeți că invalidul su- 
feră în astfel de momente. Atunci când un copil 
arată cu degetul spre mine, eu mă bucur că el în- 
că nu a fost învăţat să întoarcă privirea de la tot 
ce este incomod şi neplăcut.” 

Din cartea lui N. Dilighenski: „Am în față o 
mulţime de grozăvii atunci când mă gândesc la 
viitorul meu. Punctul critic pentru mine a fost 
momentul în care mi-a apărut dorinţa puternică 
de a vorbi. Cu toate acestea, nu reuşeam să fac 
acest lucru. Nu puteam începe să vorbesc... Nu 
aveam curaj, înainte de toate... Simţeam că dacă 
voi începe să vorbesc viaţa mea se va schimba 
drastic şi va trebui să trăiesc cu totul altfel. Nu 
eram convins că voi fi pregătit pentru o astfel de 
viață. 

Sigur că înţeleg că produc multe neplăceri pă- 
rinţilor. Fac lucruri rele: încerc să iau ceainicul 
pentru a bea ceai din el, ceea ce o supără pe ma- 
ma. Dar eu fac din nou asta. Umblu prin găleata 
de gunoi şi scot de acolo chiştoacele. Îmi place 
mult să fac asta, pentru a le roade, sau mai arunc 
cărți şi caiete sub pat. Înţeleg perfect că toate 
acesta nu sunt bune şi totuşi nu-mi dau seama 
de ce nu pot înceta să le mai fac. Solicit ajutor. 
În general, mă controlez foarte puţin şi de aceea 
sunt îngrijorat, deoarece aş vrea să mă comport 
normal şi să ies în lume. 

Comunicarea mi-a fost greoaie în cazuri- 
le când interlocutorii mei mă priveau ca pe un 
om care are nevoie de ajutor. Dacă eram privit 
cu compasiune, atunci eram tentat să anulez co- 
municarea... Îmi este foarte greu să comunic cu 
oamenii energici, care ar vrea, şi aceasta se vede, 
să mă scoată din starea mea cât mai rapid. Astfel 
de oameni îmi produceau teamă şi eu nu voiam 
ajutorul lor. 

Nu am trăiri negative din cauză că viața mea 
nu este aşa cum ar fi mai frumos... M-am obişnuit 
cu limitele la care sunt supus... Şi, în acelaşi timp, 
sunt nemulțumit de psihologia aceasta a mea de 
obişnuință, deoarece a devenit un obstacol în a mă 
lupta cu greutăţile... Mi se pare că dacă voi începe 
să vorbesc îmi voi crea o mulțime de probleme şi 
de aceea mi-e frică. Nu pot cântări cu exactitate ce 
am mai mult: dorința de a-mi schimba viaţa şi de 
a mă transforma într-un om normal sau frica în 
fața unei astfel de transformări. 

Două cuvinte despre atitudinea faţă de reli- 
gie. Această chestiune este importantă pentru 
mine şi, în acelaşi timp, neclară. Am fost foarte 
interesat de creştinism şi de Hristos atunci când 
eram mic. Tata... mi-a povestit şi mi-a citit Evan- 
ghelia. Pentru mine nu exista un interes pentru 
religie, ca atare. Nu-mi este clar ce înseamnă a 
crede în Dumnezeu şi dacă există pentru aceas- 
ta vreo fundamentare. Am avut o părere mai de- 
grabă materialistă despre lume. Dar simțeam că 
în spatele acesteia există o sferă superioară a vie- 
ţii şi poate că aceasta este cel mai important lu- 
cru pe care au putut oamenii să-l cunoască des- 
pre ei înşişi. 

„„„. Nu mi-a plăcut deloc atunci când am fost în 
vizită la M.P. şi întreaga lui familie rostea rugă- 
ciunea înainte de masă. Era evident că fetiţele nu 
prea voiau să se roage şi că făceau aceasta doar 
de frica tatălui. Aceasta mi-a produs o impresie 
respingătoare. Dacă aş fi putut să mă convertesc, 
aceasta nu s-ar fi produs sub auspiciile unui ast- 
fel de învăţător dur şi nerăbdător. Cu toate aces- 
tea povestirile lui despre religie, gândurile lui 
mi se păreau foarte interesante, fiindcă am aflat 
foarte multe lucruri noi şi importante. Li sunt re- 
cunoscător lui M.P. și pentru că mi-a indus senti- 
mentul demnității umane. Pentru părinți am fost 
copilul pe care ei îl iubeau şi voiau să-l ajute. M.P. 
mă privea ca pe un om cu responsabilități. 

„.. Dacă viața mi-ar fi oferit posibilitatea să par- 
ticip la lucrări ştiinţifice în calitate de student, iar 
nu de obiect de studiu, poate că ar fi fost mai 

uşor să trec peste greutăți... Atunci când am fost 
internat în spital cu o fractură la picior, băieţii 
mă considerau doar om cu o fractură, şi nu un 
om neîntreg. Ceea ce mi-a fost foarte pe plac.” 

Întrebări deosebite: 

1) Este bine să sperăm în tratamentul medica- 
mentos sau doar în rugăciuni? Se poate apela la 
cele două căi concomitent? În diferite familii este 
posibilă o atitudine diferită faţă de aceasta. Este 
nevoie de o combinare înțeleaptă a lucrurilor. 

2) Să dăm sau nu copilul într-un centru spe- 
cial pentru copiii cu probleme? R.P. Dimenstein 
consideră astfel: „Copiii cu sindromul Down şi 
cu alte probleme sunt foarte des daţi în astfel de 
instituţii... Dar dacă un copil are autism, aceas- 
ta iese la iveală mai târziu: cam în al treilea an al 
vieţii. Părinţii s-au atașat deja foarte mult de co- 
pil şi nu-l mai dau aşa uşor. 

Nu există copii «fără perspective». Metode- 
le contemporane de ajutor permit unui mare 
număr de copii să intre într-un ritm normal al 
vieţii. Părinţii care sunt gata să depună pentru 
aceasta eforturi considerabile pot atinge succese 
enorme cu ajutorul specialiştilor. A devenit de- 
ja ceva obișnuit ca medicii să îndrume spre in- 
stituționalizarea copilului, ca singură soluție, ca 
să aflăm că astfel de copii au absolvit o şcoală 
normală şi chiar îşi construiesc o viaţă normală... 
Sunt cunoscute şi astfel de cazuri: dacă unui co- 
pil cu un oarecare diagnostic nu i se acordă aten- 
ţia cuvenită, se poate ajunge la un prognostic ne- 
gativ al medicului. Dacă un copil cu sindromul 

Down nu este învățat cum să se descurce, el va 
trăi cu mult mai puţin. lar medicii care lucrează 
la noi sunt nevoiți să-şi schimbe atitudinea, de- 
oarece văd ce se întâmplă dacă te ocupi de co- 
pil”, conchide R.P. Dimenstein. 

3) Este bine ca părinții să cunoască legile. Am 
întâlnit funcţionari cu diferite niveluri de pregă- 
tire. Nici unul dintre ei nu cunoaşte legislația ac- 
tuală foarte bine. Atunci când e nevoie, aceştia se 
folosesc de părți din legislaţia veche şi se sprijină 
pe interdicții învechite, care nu mai sunt valabi- 
le în ziua de astăzi... Între timp, legile au „înain- 
tat” chiar şi la noi. Avem o gamă largă de acor- 
duri internaționale. Avem o Constituţie în care 
este scris că avem cu toţii, fără excepţie, drep- 
tul la educaţie. Legea învățământului confirmă 
acest fapt. Mai există şi Legea protecţiei sociale 
a invalizilor. 

4) În ce constă catastrofa pentru părinți? Ei 
văd un copil, dar nu-i văd drumul în viaţă. În 
Occident vin imediat factorii răspunzători şi în- 
cep să-ți prezinte ce soluții există pentru viitorul 
copilului şi toate trec mult mai uşor. Dar atunci 
când nu vezi nici o soluție pentru viitor, este 
foarte greu. 

5) În cazul problemelor foarte grave, părinții 
nu sunt în stare să se descurce singuri. Sigur că 
trebuie să-ți porţi crucea, dar dacă alegi o insti- 
tuţie bună, în unele cazuri şi aceasta este o solu- 
ţie. Mai ales dacă instituţia este sub oblăduirea 
unui preot şi a comunității acestuia. 

În încheiere, vreau să citez din nou din cartea 
Carolinei Philps: „În primele zile [...] necazul ne 
unea, În ultimii ani noi ne mândrim împreună de 
succesele lui Lizzy şi ne uneşte bucuria. Da, pre- 
supun că Lizzy ne-a apropiat şi ne-a făcut să fim 
uniți. Poate că o încercare grea are efectul hârtiei 
de turnesol, scoțând la iveală baza adâncă a rela- 
ţiilor umane. Naşterea unui copil «deosebit», ca 
şi boala sau altă nenorocire, poate distruge o căs- 
nicie în care nu există apropiere duhovnicească 
şi înțelegere. Dar o relație stabilă nu va face de- 
cât să se întărească. 

Încercând să ducem copilul spre un scop anu- 
me, tăiem toate celelalte căi de dezvoltare. Mai 
mult, pierdem copilul printre cărți şi progra- 
mări. Începem să-l privim ca pe o problemă greu 
de rezolvat, şi nu ca pe un dar de la Dumnezeu, 
frumos doar pentru că există, pur şi simplu. 

Întrebările grele nu au răspunsuri uşoare. 
De ce este nevoie de suferință? Fiecare înțelege 
aceasta singur, în măsura experienței sale şi a 
dezvoltării sale spirituale. Calea mea a fost lun- 
gă şi grea, dar, până la urmă, m-a adus la bucu- 
rie, pace duhovnicească şi mulțumire adresată 
lui Dumnezeu, Care ne-a dăruit cu atâtea. 

Acum nu mai demonstrăm nimănui ceva anu- 
me. Facem tot ce putem, iar restul îl lăsăm în sea- 
ma lui Dumnezeu.” 


ADDENDA V 


Cum poţi recunoaşte 
talentele copilului! 


Fiecare din noi este convins că e obligatoriu 
să ținem seama de înclinațiile naturale ale copi- 
lului. Cu cât le vom descoperi mai devreme, cu 
atât mai bine ne vom orienta în ce priveşte edu- 
caţia lui şi vom face mai puţine greşeli psihope- 
dagogice. Dacă, spre exemplu, copilul are o în- 
clinaţie înnăscută pentru muzică, atunci nu are 
sens să fie obligat să studieze intens matematica 
şi fizica. Este mai bine să fie învățat cu arta mu- 
zicală, dar fără a lăsa la o parte celelalte discipli- 
ne. Dacă un copil are daruri sportive, nu trebuie 
să-l obligăm să deseneze sau să facă programe 
pe calculator. 

Domnul ne-a poruncit să fim înţelepţi ca şer- 
pii şi blânzi ca porumbeii, iar nu încăpăţânaţi ca 
măgarii (vezi Matei 10, 16). Educaţia inteligen- 
tă presupune o maleabilitate înțeleaptă şi crea- 
rea condiţiilor prielnice pentru descoperirea a 


1'Text alcătuit de autor. 

ceea ce este dat „de la natură” (mai bine zis, de 
la Dumnezeu). Dar iată că ceea ce „este dat” es- 
te bine să se cunoască la timp şi să fie dezvol- 
tat, iar ceea ce „nu este dat” este absurd să fie 
cerut! Este periculos pentru sănătate! Pretențiile 
prea mari, neîndreptățite şi, cu atât mai mult, fă- 
ră o bază clară, nu fac decât să enerveze genera- 
ţia aflată în creştere, şi aşa atât de „nervoasă” în 
secolul nostru. 

Subliniem că nu trebuie să lipsim copilul de 
copilărie şi să încercăm să facem din el, cu orice 
preţ, un copil minune. În spatele unor astfel de 
ambiţii se află de obicei doar egoismul părinți- 
lor, dorința de a compensa lipsa lor de realizări şi 
propriile vise. Atunci când părinţii se gândesc, în 
mod conştient sau inconştient, mai întâi la ei, co- 
pilul simte aceasta intuitiv. Dorind să le facă celor 
mari pe plac, el poate face ceea ce vor ei. Astfel, 
calea lui în viață, aleasă de alţii, îl împinge spre o 
activitate care îi va fi tot timpul străină. 

Un proverb rusesc spune aşa: „Dacă-i tot spui 
omului că e porc, va începe să grohăie.” La fel es- 
te şi în cazul nostru: îndreptând copilul spre ceea 
ce vrem să vedem la el, îl programăm. Presingul 
agresiv şi grija prea mare au frânt mulţi copii... De 
aceea planurile şi interesele personale trebuie co- 
relate cu recomandările rudelor, ale pedagogilor 
cu experiență, ale medicilor, psihologilor etc. 

Este bine să ascultăm sfatul părintelui Paisie 
Aghioritul: „Nu trebuie să împingi copiii să facă 
ceea ce vor părinții, dacă ei înşişi nu vor aceasta... 

Văzând cum tinerilor le este greu să aleagă o spe- 
cialitate, îi sfătuiesc să facă astfel: Vedeţi ce pro- 
fesie sau ştiinţă vă place mai mult. Trebuie să 
faceți ceea ce sunteți înclinați din naştere. Dacă 
tinerii sau tinerele se gândesc să aleagă în viață 
o cale pentru care nu au înclinații, îi sfătuiesc să 
se dedice lucrării care le este pe plac, pentru care 
au atracţie, ca să le fie spre folos. Adică îi ajut să 
aleagă lucrul care le place şi profesiile care le sunt 
pe puteri. Este suficient ca ceea ce fac ei să fie în 
conformitate cu voinţa lui Dumnezeu. Dacă cine- 
va are înclinaţie spre muzică, atunci este bine ca 
el să devină un bun muzician sau un bun cântăreț 
bisericesc, pentru ca, prin cântare, să-i ajute pe cei 
care îl vor asculta, ca şi aceştia să iubească biseri- 
ca şi rugăciunea. Dacă cineva desenează frumos, 
atunci să devină pictor sau iconar şi să picteze cu 
evlavie icoane, care vor deveni făcătoare de mi- 
nuni. Dacă cineva are chemare spre ştiinţă, atunci 
să se dedice acesteia şi să lucreze cu drag.”! 

La un moment dat, un bărbat a adus la pă- 
rintele Paisie doi nepoți de-ai săi. Unul dintre ei 
s-a aşezat lângă părintele şi-i tot punea diferite 
întrebări. „Ce vrei să devii, când vei fi mare?” 
l-a întrebat părintele. „Avocat”, a răspuns acesta. 
Cel de-al doilea copil plecase, între timp, unde- 
va. „Unde este copilul? a întrebat atunci părinte- 
le. Fiţi atent, să nu cadă în prăpastie.” Căutând 
copilul, cei mari au ieşit din curtea mănăstirii şi 

1 Părintele Paisie Aghioritul, Cuvinte, vol. IV, Viaţa de fa- 
milie, pp. 183-184. 

au auzit lovituri de ciocan în atelier. Acolo au vă- 
zut cum copilul lovea masa de lucru a teslarului. 
Aceasta nu mai era bună acum decât pentru foc. 
„Ce vrei să te faci, când vei fi mare?”, l-a întrebat 
atunci părintele. „Tâmplar”, a strigat acesta. „Vei 
deveni, l-a încredinţat văzătorul cu duhul. Nu-i 
nimic că ai stricat scândura.”! 

Pentru a evalua corectitudinea presupozițiilor 
noastre despre înclinațiile înnăscute ale copilu- 
lui ne va ajuta un sondaj-test, elaborat de specia- 
liştii în psihologie infantilă A. de Haan şi G. Kaff. 
(Testul, prelucrat de autor, este preluat din car- 
tea Enigma cu copilul dumneavoastră, de Hahalin 
L.N., Moscova, 1990, pp. 128-132): 


Aşadar, copilul dumneavoastră are capacități 
tehnice dacă: 

— se interesează de diferite mecanisme şi 
maşinării; 

— îi place să construiască modele de maşini, 
aparate şi mecanisme; 

— îşi dă singur seama de cauzele defecţiunilor 
aparaturii; este atras de defecțiunile enigmatice 
şi de dereglările din funcționarea mecanismelor; 

— repară cu plăcere aparatele defecte şi meca- 
nismele, foloseşte piese vechi pentru construcția 
unor jucării noi şi găseşte soluţii originale pen- 
tru aceasta; 

— îi place să deseneze (sau să vadă) schiţe ale 
mecanismelor; 


1 Ibidem, pp. 184-185. 

— se interesează de literatura tehnică de 
specialitate. 
(6 semnalmente caracteristice) 


Copilul are talent muzical dacă: 

— îi plac muzica şi înregistrările muzicale, 
tinzând tot timpul spre locurile unde le poate 
asculta; 

— este atent la ritm şi la melodii, iar, după ce le 
ascultă cu atenție, le memorează; 

— cântă sau interpretează la un instrument 
muzical, punând suflet şi sentiment în cântare; 

— compune uneori propriile melodii; 

— învaţă sau a învăţat să cânte la un instru- 
ment muzical. 

(5 semnalmente caracteristice) 


Copilul are înclinaţie spre cercetarea ştiinţifică 
dacă: 

— înţelege bine nu doar noţiunile concrete, ci 
şi pe cele abstracte, şi poate generalizarea; 

-— poate exprima clar în cuvinte o idee străină 
sau proprie ori o observaţie, uneori notându-și-o, 
dar nu cu scopul de a se lăuda; 

- îi place să citească nu literatură distractivă, 
ci cărți de popularizare a ştiinţei, articole pentru 
maturi, întrecându-i în această activitate pe cei 
de-o vârstă cu el cu câțiva ani; 

— încearcă adesea să găsească explicația pro- 
prie a cauzelor şi sensului diferitor evenimente 
şi fenomene; 

— petrece cu plăcere timpul creând proiecte 
proprii, construcţii, scheme, colecții; 

— nu se întristează şi nu se îndepărtează pen- 
tru mult timp de la lucru, dacă proiectele şi in- 
venţiile sale nu sunt susținute sau sunt luate în 
derâdere. 

(6 semnalmente caracteristice) 


Talentul actoricesc se manifestă la copil atunci 
când: 

— dacă nu-i ajung cuvintele, îşi exprimă senti- 
mentele prin gesticulație şi mişcări; 

— povestind, atras de ceva anume, tinde să tre- 
zească reacții emoționale la alți oameni; 

— schimbă tonalitatea şi expresia vocii, imi- 
tând fără să vrea omul despre care povesteşte; 

— se desfăşoară cu mare plăcere în fața unui 
auditoriu şi tinde ca printre spectatorii săi să fie 
şi adulți; 

— imită cu uşurinţă deprinderile, poziția şi ex- 
presiile cuiva; 

— este plastic în mişcări; 

— îi place şi înțelege semnificația îmbrăcămin- 
tei frumoase sau speciale. 

(7 semnalmente caracteristice) 


Copilul are intelect dezvoltat dacă: 

— gândeşte bine, clar, înțelege lucrurile nede- 
monstrate, „prinde din zbor” cauzele şi motive- 
le acţiunilor altor oameni; 

— are o memorie bună; 

— „prinde” foarte uşor materia predată la şcoală; 

— pune multe întrebări bine gândite şi îndrep- 
tățite de situație; 

- îi place să citească, lectura lui fiind mai avan- 
sată decât a colegilor săi; 

— are rezultate mai bune la învățătură decât 
colegii săi, deşi nu este întotdeauna premiant şi 
spune că se plictiseşte la şcoală; 

— este mult mai bine informat decât colegii săi 
despre evenimentele şi problemele care nu îl in- 
teresează în mod direct; 

are un orizont larg şi logică, fiind foarte chib- 
zuit, chiar prevăzător; 

— este foarte receptiv, perspicace, reacționează 
rapid la noutate şi la neprevăzut în viaţă. 

(9 semnalmente caracteristice) 


Copilul are abilități sportive dacă: 

— este energic şi vrea să se mişte tot timpul; 

— este curajos până la nebunie, nu se teme de 
vânătăi şi cucuie; 

— este aproape întotdeauna primul la joacă 
sau câştigă întrecerile în diferite sporturi; 

— este îndemânatic cu patinele şi cu schiurile, 
cu mingile şi crosele; 

— este mai bine dezvoltat fizic decât cei de o 
seamă cu el, se mişcă uşor, plastic şi grațios; 

— preferă distracţiile şi jocurile în aer liber, 
competiţiile sau chiar alergarea în sine, decât să 
citească; 

— se pare că nu oboseşte niciodată; 

— se interesează de unele sau de toate sportu- 
rile şi are ca model un sportiv. 
(8 semnalmente caracteristice) 


Copilul are daruri literare dacă: 

— povestind despre ceva anume se poate ţine 
de subiect, fără a pierde ideea de bază; 

— îi place să improvizeze pe tema unui eveni- 
ment real, adăugând ceva nou şi neobişnuit; 

— alege în cadrul povestirilor sale, scrise sau 
vorbite, cuvinte care transmit sentimentele şi 
emoțiile eroilor subiectului prezentat; 

— descrie personajele fanteziilor sale în mod 
viu şi interesant; 

— îi place să rămână singur şi să scrie povestiri 
sau poezii, nu se teme să înceapă un roman des- 
pre propria viaţă... 

(5 semnalmente caracteristice) 


Şi, în sfârşit, înclinațiile spre arte plastice ale 
copilului se remarcă de obicei prin faptul că el: 

— fără a găsi cuvintele potrivite sau „încurcân- 
du-se” în acestea, foloseşte desene sau modelaje 
pentru a-și arăta sentimentele şi dispoziţiile; 

— în desenele şi tablourile sale reflectă diversi- 
tatea obiectelor, a animalelor şi situaţiilor, nu se 
opreşte la ceea ce a surprins deja; 

— are o atitudine serioasă față de operele de 
artă, priveşte atent interioarele, peisajele, sculp- 
turile ş.a.; 

— în timpul liber modelează cu plăcere, dese- 
nează, schițează, combină materiale şi culori; 

— tinde să creeze o operă care să aibă funcţio- 
nalitate (decorațiune pentru casă, pentru haine 
şa.); 

— îşi spune cu claritate propria părere despre 
operele clasice de artă şi chiar le critică, aducând 
argumente raționale. 

(6 semnalmente caracteristice) 


Făcând cunoştinţă cu aceste „semnalmen- 
te de recunoaştere” a talentului, înarmaţi-vă 
cu un creion şi cu o hârtie. Încercaţi să evalu- 
aţi în puncte (de la 2 la 5) fiecare indiciu din ce- 
le opt regiuni ale activităţii umane, enumerate 
mai sus. Dacă vreo caracteristică se potriveşte 
mai mult copilului, notaţi-o cu cinci puncte; da- 
că este exprimată bine, cu patru ş.a.m.d. Nota- 
rea sub două puncte nu o mai puneţi pe hârtie. 
După aceasta însumați punctele în cadrul fiecă- 
rui sondaj, legat de fiecare tip de talent. Suma 
totală împărțiţi-o la numărul indiciilor de talent. 
De exemplu, suma dată după adunarea puncte- 
lor care evaluează aptitudinile sportive trebuie 
împărțită la opti. 

Chiar şi în această etapă a lucrului se poate 
vedea cu ce a fost dăruit mai mult copilul. Acum 
este necesar să descrieți graficul nivelului intere- 
selor sale. Pentru aceasta desenaţi două axe de 
coordonate. Pe cea orizontală dispuneți opt po- 
ziţii (după numărul tipurilor de talent cercetate). 


1 Hahalin L.N., Enigma copilului dumneavoastră, Mosco- 
va, 1990, p. 133. 

Pe cea verticală treceţi, la distanţă egală, cifrele 
dela 2 la 5. La intersectarea proiecţiilor punctaju- 
lui mediu cu tipul de talent desenați un punct în- 
groşat. Unind punctele îngroşate astfel obținute, 
veţi desena graficul necesar. Privindu-l, veţi eva- 
lua în mod obiectiv perspectivele copilului...! 

Nu vă supăraţi dacă linia din grafic este lip- 
sită de vârfuri. Pentru comparație faceți un ast- 
fel de sondaj cu alt copil, de aceeaşi vârstă cu al 
dumneavoastră. Aceasta vă va disipa sau, dim- 
potrivă, vă va confirma presupunerile şi aştep- 
tările pe care le aveţi. Acest sondaj este valabil 
pentru copiii care au de la cinci ani în sus. Exac- 
titatea lui sporeşte atunci când copilul are şa- 
se-şapte ani. 

Şi totuşi metoda evaluării înclinațiilor cui- 
va, cu ajutorul sondajelor, nu este universală, 
deoarece talentul este de multe ori „ascuns” pen- 
tru o perioadă oarecare. Să ne amintim că mare- 
le Einstein a avut, când era copil, note proaste 
tocmai la matematică şi fizică. lar Şaleapin, spre 
deosebire de Gorki, a „picat” la examenele de 
admitere la Conservator. Dar marele cântăreț a 
intrat la Facultatea de litere, unde Gorki nu a 
putut intra... 

În concluzie, să ne amintim de cuvintele în- 
ţelepte ale părintelui Paisie Aghioritul: „Profe- 
sorul trebuie să aibă grijă nu dacă lecţia a fost 
bine învățată, ci să aibă în vedere şi alte virtuți 
sau trăsături caracteristice ale elevilor, cum ar fi 


1 Ibidem, p. 133. 

evlavia, bunătatea, cinstea. Notele pe care le pu- 
ne Dumnezeu copiilor nu coincid întotdeauna 
cu cele ale profesorilor. Doiul profesorului poa- 
te fi pentru Dumnezeu zece, iar zecele cu plus al 
altuia să fie doi pentru Dumnezeu.”! 


1 Părintele Paisie Aghioritul, op. cit., p. 192. 

Copilul 
prin ochii adultului! 


Lumea copiilor coexistă spaţial cu cea a adul- 
ţilor. Numai că, uneori, noi suntem orbi şi nu ve- 
dem particularitățile, greutățile şi „colţurile as- 
cuțite” ale vârstei copilăriei. Este însă absolut 
necesar ca toate acestea să fie văzute şi luate în 
considerare. 

Următoarele semnalmente caracteristice ale 
copilului trebuie să-i facă pe părinți şi pe educa- 
tori să se gândească dacă nu există unele anomalii 
în comportamentul sau dezvoltarea lui. Dacă este 
necesar, este bine să fie consultați specialiştii (psi- 
hologi infantili, psihoneurologi, pedagogi ş.a.). 

1 Compusă de autor pe baza a două cărți: Liutova 
E.K., Monina G.B., Trainingul interacționării eficace cu copiii, 
Sankt Petersburg, 2000, pp. 174-178, 184-185 şi Romanov 
A.A., Ludoterapia direcționată a disfuncţiilor de comportament 
şi emoționale la copii (preşcolari şi şcolari de vârstă mică): al- 
bum de metode de diagnosticare şi corectare, Moscova, 2000, 
pp. 24, 38-39. 

Portretul copilului „deosebit” 
(vârsta 4-6 ani) 


- refuză jocurile colective; 

- se joacă foarte mult timp, poate chiar ani la 
rând, acelaşi joc; 

- are o părere prea bună despre sine; 

- evaluează neadecvat propriul comporta- 
ment; 

- adesea îşi pierde controlul; 

- îşi controlează încontinuu propriul compor- 
tament; 

- nu înţelege sentimentele şi trăirile altor 
oameni; 

- se simte îndepărtat; 

- îi plac ritualurile; 

- se contrazice sau se ceartă des cu adulții; 

- adesea irită adulţii în mod special; 

- creează situații conflictuale; 

- este suspicios şi anxios; 

- este agitat, neliniştit în mişcări; 

- se învârte în loc, este foarte mobil; 

- are contracţii musculare; 

- îşi coordonează prost mişcările; 

- face mişcări mecanice stereotipe; 

- se orientează foarte prost în spațiu; 

- dă vina pe alții; 

- se plânge de diferite dureri (la burtă, cap, gât 
ş.a.); 

- pare indiferent, rupt de ceea ce-l înconjoară; 

- se remarcă prin lipsa unei păreri; 

- îi place să rezolve rebusuri ş.a.; 

- refuză să dea curs cererilor; 

- este impulsiv; 

- se bate des; 

- împinge, strică şi dărâmă totul în jurul său; 

- se simte neajutorat; 

- este foarte neliniştit din cauza unor eveni- 
mente; 

- are adesea presimţiri negative; 

- se teme să aibă noi contacte, jocuri ş.a.; 

- salută foarte slab; 

- doarme puțin şi neliniştit; 

- pune multe întrebări, dar nu aşteaptă să pri- 
mească răspunsuri; 

- vorbeşte foarte mult; 

- rămâne în urmă în ceea ce priveşte dezvolta- 
rea limbajului; 

- vorbeşte despre sine la persoana a II-a („tu”) 
sau a Ill-a („el”, „ea”). 

Copilul 


1. Nu își poate regla propriile 
acțiuni. 


2. Nu se poate supune regulilor. 


3. Răspunde înainte de a fi întrebat. 


4. Intră în vorbă, îi disturbă pe alţii. 


5. Nu îşi poate aştepta rândul la joa- 
că, la lecţii ş.a. 


6. Se concentrează cu greu. 


7. Vrea să primească cât mai repede 
remuneraţia promisă, cadoul ş.a. 


8. Este labil în comportament (la 
unele ore este foarte liniştit, iar la alte 


distrat). 


Dacă până la vârsta de 7 ani apar măcar şase 
din criteriile menţionate, atunci copilul este, cel 


mai probabil, impulsiv. 

Chestionarul „Semnalmentele impulsivităţii” 
Răspundeţi, vă rog, la fiecare afirmaţie: 


Copilul 
1. Răspunde imediat la întrebări, deşi 
nu ştie întotdeauna răspunsul corect. 


2. 1 se schimbă adesea dis 
3. Multe lucruri îl irită, îl supără. 


4. Îi place lucrul care poate fi făcut 
rapid. 

5. Este supărăcios, dar nu ţine min- 
te răul. 

6. Se simte atunci când s-a plictisit. 

7. Poate să refuze pe neaşteptate 
mâncarea 

8. Este distrat la ore. | 

9. Atunci când un copil strigă la el, îi 
răspunde cu aceeaşi monedă. 

10. Se supără în timpul convorbirii, 
adesea ridică tonul. 

11. Poate vorbi urât părinţilor, peda- 
gogilor ş.a. 

12. Se pare uneori că este plin de 
energie. 3 
13. Preferă să acționeze înainte de a 

se gândi. 
14. la hotărâri rapid şi fără a se îndoi. 


15. Cere atenţie, nu vrea să aştepte. 

16. În jocuri nu se supune regulilor 
generale. 

17. Este convins că poate îndeplini 
orice sarcină. 

18. Uită uşor sarcinile date de părinți 
şi merge la joacă. 

19. i place să organizeze şi să fie 
conducător. 


20. Lauda şi mustrările acționează 
mai puternic asupra lui decât asupra 
altor copii. 


Un răspuns afirmativ la fiecare întrebare este 
evaluat cu un punct. 

Impulsivitate crescută — 15-20 de puncte. 

Impulsivitate medie — 7-14 puncte. 

Impulsivitate mică — 0-6 puncte. 

Criterii de descoperire a copilului hiperactiv 


1) Apetit crescut de mişcare 


Copilul 


1. Este neliniştit în mişcări (bate toba 
cu degetele, se suie pe lucruri ş.a.). 


|_2. Se vânzoleşte tot timpul. 


3. Este tot timpul în mişcare. 


4. Este foarte vorbăreţ._ 


5. Doarme mai puţin decât ar trebui 
(chiar şi când este prunc). 


2) Deficit de atenţie activă 


1. Este inconsecvent în comporta- 
ment (este ilogic în fapte). 


2. Îşi organizează cu greu acțiunile 
(construieşte planuri cu grabă ş.a.). 


3. Are multe proiecte neterminate. 


4. Începe cu entuziasm să îndepli- 
nească o sarcină, dar nu o termină. 


5. Evită sarcinile care sunt plictisi- 
toare sau care necesită efort mintal. 


6. Nu aude atunci când i se adresea- | 


ză cineva. 

7. Este uituc (întreabă tot timpul pe 
alții ş.a.). 
8. Pierde obiecte. 


Dacă până la vârsta de 7 ani găsim la copil mă- 
car zece din semnalmentele enumerate, atunci 
putem presupune că acest copil este hiperactiv. 

Răspunsurile la următoarele întrebări ne 

ajută să stabilim hiperactivitatea copilului: 

1. Sunt caracteristice pentru copil mişcările 
nervoase sau dezordonate (datul din picior 
ş.a.)? 

2. Îi este greu să asculte până la capăt o po- 
veste (povestire, istorie) pe care i-o citeşte 
adultul? 

3. Atunci când copilul ascultă, mâinile îi sunt 
ocupate (se joacă, desenează ş.a.)? 

4. Încalcă adeseori regulile de comportament 
decent? 

5. Este prea expresiv (plânge tare, se sperie, 
râde în gura mare ş.a.)? 

6. Este deschis la lucrurile noi? 

7. Suportă cu greu supărările? 

8. Are depresii? 

9. Se enervează des? 

10. Este ușor să-l scoţi din sărite? 

11.1 se schimbă des dispoziția? 

12. Este uşor să-l distragi de la vreo sarcină? 

13. Nu are oare înclinația de a face lucrurile 
mai rău decât ar putea de fapt? 


14. Nu are oare obiceiul să treacă de la un ca- 
nal la altul la televizor? 


15. Îndeplineşte inexact sarcinile adulţilor? 
16. Mişcările copilul sunt bine coordonate? 
17. Îi este greu să înceapă temele? 

18. Nu spune secretele sale sau ale altora la 
terțe persoane? 

19. Îi este caracteristic rolul de clovn în grupă 
sau în clasă? 

20. Îi este greu să-și aştepte rândul la joacă sau 
atunci când răspunde la ore? 

21. Atinge adesea sau scapă lucruri? 

22. Suferă cineva din familia copilului de nea- 
tenţie sau uitare? 

23. Are oare copilul rude apropiate înclinate 
spre depresii, alcoolism sau narcomanie? 


Simptomele fundamentale ale disfuncțiilor în 
comportamentul copilului (vârsta 9-15 ani) 


1. Are adesea răbufniri de mânie, care uneori, 
se manifestă foarte dur. 

2. Se contrazice adesea cu adulţii, strigă şi in- 
sistă că are dreptate. 

3. Refuză adesea şi în mod activ să îndepli- 
nească sarcinile logice şi îndreptățite ale 
adulților. 

4. Săvârşeşte adesea şi, foarte probabil, inten- 
ționat fapte care supără oamenii. 

5. Îi acuză adesea pe alţii pentru greşelile sale 
şi pentru un comportament neadecvat. 

6. Se supără des; este foarte ușor să-l scoţi din 
sărite. 

7. Este adesea mâhnit şi supărat. 

8. Este adesea rău şi răzbunător. 

9. Minte şi își încalcă adesea promisiuni- 
le, pentru a avea un profit sau de dragul 
neascultării. 

10. Deşi părinții îi interzic, rămâne afară până 
când se înnoptează. 

11. Chiuleşte adesea de la şcoală (începând cu 
vârsta de 13 ani). 

12. A fugit de acasă, de sub supravegherea pă- 
rinţilor sau a celor care le ţin locul, cel pu- 
ţin de două ori, dar pentru perioade mai 
mari de o noapte (în afară de cazurile ple- 
cării de acasă cauzate de bătaie sau violen- 
ţă sexuală). 

13. Adesea începe bătăi (în această categorie 
nu intră bătăile cu frații sau surorile). 

14. Foloseşte obiecte care pot pricinui rău fi- 
zic oamenilor (bâtă, cărămidă, sticlă spar- 
tă, cuţit, armă). 

15. Dă dovadă de cruzime fizică față de alți 
oameni (de exemplu, le provoacă durere 
intenționat, îi înjoseşte şi îi chinuieşte, lea- 
gă victima, îi face tăieturi sau arsuri). 

16. Este crud cu animalele (până la omorârea 
acestora). 

17. Distruge intenționat proprietatea străină. 

18. Face intenționat focul, cu riscul sau cu inten- 
ţia de a provoca o pagubă serioasă cuiva. 

19. Fură obiecte preţioase de acasă sau din al- 
te locuri (de exemplu, din magazin, din ca- 
se în care pătrunde prin efracţie etc.). 

20. Comite infracțiuni în faţa victimei (inclu- 
siv furtul portofelelor sau al genților). 

21. Intră fără permisiune în casele altora, în 
automobile ş.a. 

22. Poate să oblige persoane să întrețină relaţii 
sexuale cu el (inclusiv perversiuni). 


282 


ADDENDAVI 


Caracterul Simptomele 
problemelor 
de 
comportament 
Aprinderea În acţiuni fizice: aruncă, pe neaş- 
teptate, jucăriile, poate rupe cărţi- 
le, scuipă ş.a.; 
În vorbire: poate răspunde urât, 
necenzurat, pe neaşteptate. 
Negativismul | În acţiuni fizice: face totul invers, 
intră cu greu în jocul celorlalți, re- 
fuză chiar activităţile interesante 
pentru ceilalţi. 
În vorbire: adesea spune „Nu 
vreau!”, „Nu fac!”, „Nu! ş.a. 
Demonstrati- | În mişcări: se întoarce cu spatele, 
vitatea exagerează sau parodiază mişcări- 
le cuiva la ore. 
Ca orientare la starea proprie 
şi comportament: tinde să atragă 
atenţia asupra sa, disturbând ore- 
le; urmăreşte reacția celorlalți, fă- 
când lucrurile pe dos. 
Supărarea Ca reacţie la un obstacol: se su- 
(instabilitatea |pără dacă nu a câştigat la un joc. 
emoțională) În mimică: face fețe de nemulțu- 


mit, plânge. 

Şi reacţia la notare: reacționea- 
ză dureros la observaţii, ton ridi- 
cat ş.a. 

Stare 
conflictuală 


Activă sau reactivă: provoacă 
sau răspunde la provocări, la acţi- 
unile conflictuale ale altora. 

Urmare a egocentrismului: nu ţi- 
ne seama de dorinţele şi de intere- 
sele colegilor. 

Urmare a greutății de trecere de 
la o stare la alta: nu dă jucăriile al- 
tora ş.a. 


Separarea 
emoțională 


Ca tendinţă centrifugă: atunci ] 


când toți copiii sunt împreună, tin- 
de să fie singur. 

Ca acaparare emoțională de acti- 
vitate: cum intră în încăpere mer- 
ge direct la jucării, este ocupat de 
treburile sale şi nu îi observă pe 
ceilalți. 

În vorbire: nu foloseşte vorbirea 
ca mijloc de comunicare, ca atunci 
când vorbeşte, iar cuvintele nu-i 
sunt îndreptate spre interlocutor. 

Ca pseudosurzenie: nu îndepli- 
neşte sarcini, deşi le aude şi le în- 
ţelege conţinutul, nu reacționează 
la schimbările tonalității (trecerea 
de la tonul obişnuit la şoaptă ş.a.). 

Şi particularitățile contactului 
vizual: evită să privească interlo- 
cutorul în ochi. 

Prosteala 


Şi reacţia la observații: reac- 
ționează prin râs la observaţiile 
adulţilor, iar lauda şi cearta nu îi 
schimbă semnificativ atitudinea. 

În acţiuni fizice şi mimică: se 


Nehotărârea 


prosteşte, îi imită pe alţii. 

În interacțiuni: refuză să aibă un 
rol important în jocuri, evită răs- 
punsurile orale la lecţii şi nu răs- 
punde, deşi cunoaşte tema. 

În vorbire: nu răspunde la între- 
bare, deşi cunoaşte răspunsul co- 
rect, foloseşte cuvintele „Nu ştiu!”, 
„Poate...”, „E greu să spun” ş.a. 

În acţiuni fizice: se teme să sară 
chiar şi de la o înălțime mică. 

Şi reacţia la noutate: într-o situ- 
ație nouă are reacţii întârziate şi 
rămâne legat de comportamentul 
care seamănă cu situaţiile cu care 
s-a obişnuit. 


Fricile 


Concrete: se teme de aspirator, 
de câine, de întuneric, de furtună, 
de vânt puternic ş.a. 

Şi reacţia la noutate: se teme să 


intre într-o încăpere nouă. 

În interacțiuni: se fereşte de oa- 
meni noi în situaţii noi, de expu- 
neri în faţa unui public larg ş.a. 

Încătuşarea 


În mişcări: este încătuşat în miş- 
cări, inactiv. 

În vorbire: se încurcă în cuvinte. 

Şi reacţia la noutate: este stân- 
gaci în situaţii noi. 


Lentoarea 


În activitatea de cunoaştere: nu 
ştie cu ce să se ocupe. 

În percepția vizuală: priveşte în 
lături, fără activitate. 

În vorbire: vorbeşte prea încet 
sau rar. 

Şi timpul de reacţie: tempoul 
acţiunilor este încetinit; întârzie 
atunci când i se spune să facă ceva 
la comandă. 


Nestăpânirea 
în vorbire 


Şi vorbirea sonoră: vorbeşte prea 
tare, chiar strigă uneori. 

Şi tempoul vorbirii: vorbeşte 
prea repede, „înghiţind” cuvinte. 

În interacțiuni: vorbeşte cu alții 
la ore, deşi i se atrage atenţia asu- 
pra acestui fapt. 


Devierea de 
la eforturi 
mentale 


În timpul liber: îi place să se ui- 
te la televizor, urmărind desene 
prosteşti, fără conţinut. 

La acţiuni organizate: oboseşte 
rapid la sarcini care îi sunt pe mă- 
sură, având în vedere vârsta. 

Egocentrismul | Ca atitudine față de sine: consi- 
deră că toate jucăriile, bomboanele 
ş.a. sunt doar pentru el. 

În timpul interacțiunilor: îi obli- 
gă pe alţii să joace ceea ce joacă el. 
În vorbire: foloseşte des pronu- 

mele „eu”. 


În mişcări: desenează de multe 
ori elemente care se repetă. 

În interacțiuni: este fixist în co- 
municare, atrage atenția asupra sa, 
repetă una şi aceeaşi rugăminte. 

În vorbire: repetă de multe ori 
aceeaşi frază. 

În sentimente şi emoții: rămâ- 
ne supărat, suferind mult timp din 
această cauză, trăieşte mult timp 
cu gândul la neplăceri ş.a. 

Ca dificultate a schimbării: cu 
greu schimbă o activitate cu alta. 


Cărţi şi broşuri ale lui K.V. Zorin 


1. Vrei să fii sănătos? Ortodoxia şi terapia, Moscova, 
Ed. Ruski Hronograf, 2000, 192 pag. 


Conţinutul acestei cărţi a devenit cursul special „Intro- 
ducere în cultura spirituală a omului”, predat de autor în 
cadrul unei facultăți de medicină din Moscova. Cartea vor- 
beşte despre problemele sănătății trupeşti şi sufleteşti în 
spiritul teologiei Sfinţilor Părinţi şi într-un limbaj pe înțe- 
lesul cititorului contemporan. Este vorba despre istoria te- 
rapiei creştine, despre aspectele spirituale ale bolii, despre 
legăturile tainice ale fiecăreia dintre cele opt patimi cu pro- 
blemele somatice şi psihice şi despre felul în care te poţi 
trata corespunzător cu ajutorul medicamentelor spirituale. 


2. Scoală-te şi umblă: paşi spre însănătoşire, Ed. 
Ruski Hronograf, 2001, 352 pag. (ediţia a 2-a, 2003) 


Lucrarea este o continuare logică a cărţii precedente. 
Ideea de bază este de a ajuta cititorul să folosească potenţi- 
alul unic al psihologiei orientate ortodox şi al tratării diferi- 
telor boli. Autorul analizează sensul şi cauzele bolii, factorii 
spirituali şi mecanismele dezvoltării acesteia. Sunt nuanța- 
te diverse probleme ale ginecologiei şi moşitului, dar şi ale 
tratării prin cultura fizică şi sport. După cum a dovedit ex- 
perienţa, aceste teme sunt foarte căutate de cititori. 


3. De ce suferă copiii, Ed. Ruski Hronograf, 2002, 224 
pag. (ediţia a 2-a, 2003), traducerea românească a 
apărut la Editura Sophia, Bucureşti, 2006 


De ce suferă copiii care nu au păcate personale, ce gre- 
şeli trebuie evitate în cadrul educaţiei, pentru a nu face 

rău copilului, la ce duce pierderea sensului vieții — aces- 
tea sunt unele din temele abordate în carte. Exemplele da- 
te sunt chemate să-l liniştească pe cel care simte durerea 
pierderii copilului sau care este necăjit, trăind greutățile 
împreună cu rudele. Cartea îi face pe adulţi să se gândeas- 
că serios la responsabilitatea pe care o au pentru naşterea 
şi educaţia copilului, ferindu-i de greşeli fatale, pentru ca- 
re copilul va plăti cu sănătatea. 


4. Păcatele părinților şi bolile copiilor, Ed. Ruski 
Hronograf, Moscova, 2002, 192 pag. (ediţia a 2-a, 2002; 
ediţia a 3-a, 2003), traducerea românească a apărut la 
Editura Sophia, Bucureşti, 2006. 


Autorul scrie despre suferințele copilului ca urmare a 
păcatelor părinților, cum ar fi căsătoria cu o rudă apropia- 
tă, destrăbălarea sexuală, alcoolismul, fumatul, narcoma- 
nia şi avorturile anterioare. Dacă tatăl şi mama provoacă 
stres copilului, traume psihice, conflicte interpersonale şi 
interioare, atunci pe viitor acestea pot duce la îmbolnăviri 
trupeşti, psihice şi sufleteşti. Urmările grave apar câteoda- 
tă după zeci de ani şi oamenii se întreabă care sunt cauze- 
le necazurilor lor. Nu poţi stabili întotdeauna cu exactita- 
te ce anume provoacă boala. Dar uneori aceasta se poate 
face totuşi... 


5. De ce se nasc copiii bolnavi, Moscova, Centrul 
medical ortodox „Viaţa”, 2003, 44 pag. 

De ce se nasc copiii bolnavi, ediţia a 2-a, Moscova, 
2003, 80 pag. 


Teza principală a cărţii este următoarea: suferinţele in- 
trauterine şi de după naştere ale pruncului apar adesea 
din vina părinţilor. Fără a fi direct vinovaţi pentru fără- 
delegile neamului, urmaşii sunt strâns legaţi de strămoşi, 
din punct de vedere genetic, psihologic, cultural şi spiri- 
tual. Meditaţia asupra textelor patristice şi asupra cercetă- 
rilor ştiinţifice oferă cheia înţelegerii dependenţei bolilor 

embrionului şi a nou-născutului de comportamentul pă- 
rinţilor săi. 


6. Vindecă-mă, Doamne. Aromaterapia bolilor 
trupeşti şi sufleteşti, Moscova, Ed. Ruski Hronograf, 
2003, 256 pag. (ediţia a 2-a, 2003) 


Cartea este dedicată temelor care nu s-au discutat mai 
înainte în literatura ortodoxă. Ce rol au mirosurile cereşti 
şi pământeşti în lucrarea mântuirii sufletului şi a vinde- 
cării trupului; în ce fel diavolul încearcă să pervertească 
gândul lui Dumnezeu legat de substanţele mirositoare şi 
cum le-au utilizat oamenii în diferite epoci istorice, inclu- 
siv în Rusia? Cartea vorbeşte despre principiile de bază şi 
metodele aromaterapiei contemporane. Sunt caracteriza- 
te amănunţit cincisprezece din cele mai răspândite uleiuri 
eterice, acțiunea vindecătoare a acestora, indicații şi con- 
traindicații. Sunt propuse reţete concrete de tratare şi pro- 
filaxie a diferitelor boli. 


7. Şi vor fi amândoi un trup..., Ed. Ruski Hronograf, 
2004, 288 pag. 


Cartea descrie diferite probleme ale relațiilor intime din 
trei puncte de vedere: teologic, medical şi psihologic. Fie- 
care temă discutată — fie aceasta psihologia patimii desfrâ- 
nării, motivele apropierii dintre soți sau influența acesteia 
asupra sănătăţii copilului — ne oferă informaţii utile pen- 
tru meditare. Autorul se sprijină pe faptele deja cunoscute 
şi pe părerile teologilor. El se străduieşte nu numai să aso- 
cieze aceste chestiuni, ci să răspundă la întrebările care îi 
frământă pe cititori şi să reflecte noi aspecte ale problemei. 


8. Vina desfrâului. Păcatele tinereții sau sănătatea 
familiei?, Moscova, 2004, 112 pag. 


Această lucrare este dedicată în întregime problemei 
influenţei păcatelor tinereţii asupra sănătății oamenilor. Se 

vorbeşte despre bolile care se transmit pe cale sexuală, des- 
pre complicațiile contracepției şi de urmările genetice ale 
desfrâului. Scopul cărții este acela de a avertiza cititorii în 
privinţa influenţei negative a patimii desfrânării asupra să- 
nătăţii omului şi a bunăstării membrilor familiei sale, întâi 
de toate a soției (soțului) şi a copiilor. Într-adevăr, omului 
înțelept, care analizează dinainte, nu i se potriveşte zicala: 
„Dacă ar fi ştiut tinerețea şi dacă ar fi putut bătrâneţea...” 


9. Ce este „blestemul moştenit”? O părere a unui 
medic ortodox, Moscova, Ed. Ruski Hronograf, 2004, 
384 pag. (ediţia a 2-a, 2005) 


„Fiecare din noi se naşte nu ca o făptură nouă, ci ca 
moştenitor al generaţiilor care i-au premers. În toate aces- 
te neamuri sunt sfinţi, sunt din acei pe care îi numim pă- 
cătoşi de rând — oameni nedesăvârşiţi —, dar sunt şi marii 
păcătoşi... Fiecare din noi primeşte, prin moştenire, parti- 
cularităţi ale trupului şi sufletului de la toți strămoşii, în- 
cepând cu Adam şi Eva. Dar primim atât particularități 
bune, cât şi rele şi de noi depinde ce facem cu acestea.” 
Aceste cuvinte frumoase sunt ale mitropolitului Antonie 
de Suroj şi ele servesc ca idee centrală a acestei cărţi. 


10. „Posedaţii”. Dependențele: de calculator, de jocuri, 
de nicotină... Moscova, Ed. Russki Hronograf, 2007, 
256 pag. 


În ultimul timp, oamenii se confruntă tot mai des cu 
manifestări păguboase, cum ar fi dependenţele de com- 
puter, de jocuri şi de nicotină. Copiii contemporani şi 
adolescenţii preferă fumatul, calculatorul şi jocurile de no- 
roc în locul distracţiilor tradiţionale. Cum poate fi evaluată 
această alegere din perspectiva psihologiei creştine şi 
a medicinei? De ce se întâmplă lucrurile în acest fel, ce 
pericole există şi cum putem reacționa la ele? Cartea este 
adresată unui cerc larg de cititori, mai ales celor cărora nu 
le este indiferentă soarta tinerei generaţii. 

11. Ce se ascunde de cei tineri. Ispitele şi bolile veacului, 
Moscova, Ed. Russki Hronograf, 2008, 224 pag. 


Astăzi, multe mijloace de informare în masă fac propa- 
ganda unui mod nesănătos de viaţă şi îi atârnă omului de 
gât un mod „ideal” de a fi. Victima acestei campanii este 
în primul rând tânăra generaţie. Jucându-se cu sentimen- 
tele şi patimile, televiziunea şi presa ispitesc cu ceea ce es- 
te periculos pentru suflet şi dăunător pentru trup. Autorul 
vorbește despre ceea ce ascund reclamele la tutun, alco- 
ol, muzică rock, avorturi şi „dragostea liberă”. Cartea es- 
te adresată unui cerc larg de cititori, care nu doresc să fie 
minţiți şi vor să aibă urmaşi sănătoşi. 

